
LØRDAG  FORMIDDAG,  DEN  2.  OKTOBER 
2004,  KONFERENCEMØDE 

Præsidium:  Præsident  Gordon  B.  Hinckley. 
Ledelse:  Præsident  Thomas  S.  Monson. 
Indledningsbøn:  Ældste  Keith  Crockett. 
Afslutningsbøn:  Ældste  D.  Rex  Gerratt. 
Musik  ved  Mormontabernakelkoret;  dirigen- 
ter Craig  Jessop  og  Mack  Wilberg;  organister 
John  Longhurst  og  Clay  Christiansen:  »O, 
glæd  dig  nu  vor  jord!«,  Salmer  og  sange,  nr. 
28;  »Nu  dagen  gryr«,  Salmer  og  sange,  nr.  1, 
ikke  udgivet  arrangement  af  Wilberg;  »Each 
Life  That  Touches  Ours  for  Good«,  Hymns, 
nr.  293,  arrangement  af  Cundick,  udgivet  af 
Jackman;  »Hav  tak  for  profeten,  du  sendte«, 
Salmer  og  sange,  nr.  13;  »Kom  nu  alle  og 
vær  med«,  Salmer  og  sange,  nr.  166,  ikke 
udgivet  arrangement  af  Wilberg;  »Come, 
Let  Us  Anew«,  Hymns,  nr.  217,  ikke  udgivet 
arrangement  af  Wilberg. 

LØRDAG  EFTERMIDDAG,  DEN  2.  OKTOBER 
2004,  KONFERENCEMØDE 

Præsidium:  Præsident  Gordon  B.  Hinckley. 
Ledelse:  Præsident  Thomas  S.  Monson. 
Indledningsbøn:  Ældste  Stephen  A.  West. 
Afslutningsbøn:  Ældste  Gordon  T  Watts. 
Musik  ved  et  primarykor  fra  stave  i  West 
Jordan  i  Utah;  dirigent  Jane  Knudsen  Poulsen; 
organist  Linda  Margetts:  »Dejlig  er  jorden«, 
Salmer  og  sange,  nr.  49;  ikke  udgivet  medley 
arrangeret  af  Margetts  (»Engang  var  Jesus  et 
lille  barn«,  Børnenes  sangbog,  s.  34;  »Jeg  tæn- 
ker, når  jeg  læser«,  Børnenes  sangbog,  s.  35; 
»Min  Frelser  elsker  mig«,  Børnenes  sangbog, 
s.  42);  »Kom,  kom  Guds  folk«,  Salmer  og 
sange,  nr.  16;  ikke  udgivet  medley  arrangeret 
af  Margetts  (»Hvad  enten  jeg  hører  fuglenes 
sang«,  Børnenes  sangbog,  s.  16;  »Jeg  vil  følge 
Guds  plan«,  Børnenes  sangbog,  s.  86). 

LØRDAG  AFTEN,  DEN  2.  OKTOBER  2004, 
PRÆSTEDØMMETS  MØDE 

Præsidium  og  ledelse:  Præsident  Gordon  B. 
Hinckley.  Indledningsbøn:  Biskop  Keith  B. 
McMullin.  Afslutningsbøn:  Ældste  Merrill  C. 
Oaks.  Musik  ved  mænd  fra  Tabernakelkoret 
samt  fra  Orchestra  at  Temple  Square;  diri- 
genter Craig  Jessop  og  Mack  Wilberg;  orga- 
nister Richard  Elliott  og  John  Longhurst: 
»Led  os,  o  du  vor  Jehova«,  Salmer  og 
sange,  nr.  36,  ikke  udgivet  arrangement  af 
Wilberg;  »Jeg  trænger  til  din  trøst«,  Salmer 
og  sange,  nr.  51,  ikke  udgivet  arrangement 
af  Wilberg;  »Priser  profeten«,  Salmer  og 
sange,  nr.  17;  »Guds  Ånd  som  en  ild«, 
Salmer  og  sange,  nr.  2,  ikke  udgivet  arran- 
gement af  Wilberg. 


SØNDAG  FORMIDDAG,  DEN  3.  OKTOBER 
2004,  KONFERENCEMØDE 

Præsidium  og  ledelse:  Præsident  Gordon  B. 
Hinckley.  Indledningsbøn:  Ældste  E.  Ray 
Bateman.  Afslutningsbøn:  Ældste  Spencer  V 
Jones.  Musik  ved  Mormontabernakelkoret; 
dirigenter  Craig  Jessop  og  Mack  Wilberg; 
organister  Clay  Christiansen  og  Richard 
Elliot:  »Lovpris  vor  store  Gud«,  Salmer  og 
sange,  nr.  27;  »Jeg  ved,  at  Herren  hjælper 
mig«,  Salmer  og  sange,  nr.  57,  ikke  udgivet 
arrangement  af  Wilberg;  »Kærlighed  er  her«, 
Børnenes  sangbog,  s.  102;  »Nu  Israels 
Genløser«,  Salmer  og  sange,  nr.  5;  »Still,  Still 
with  Thee«,  Stowe  og  Shelley;  »Løft  taknem- 
melig din  røst«,  Salmer  og  sange,  nr.  45, 
ikke  udgivet  arrangement  af  Wilberg. 

SØNDAG  EFTERMIDDAG,  DEN  3.  OKTOBER 
2004,  KONFERENCEMØDE 

Præsidium:  Præsident  Gordon  B.  Hinckley. 
Ledelse:  Præsident  Thomas  S.  Monson. 
Indledningsbøn:  Ældste  Val  R.  Christensen. 
Afslutningsbøn:  Ældste  Quentin  L.  Cook. 
Musik  ved  Mormontabernakelkoret;  dirigen- 
ter Craig  Jessop  og  Mack  Wilberg;  organister 


Bonnie  Goodliffe  og  Linda  Margetts:  »På 
bjergets  høje  top«,  ikke  udgivet  arrange- 
ment af  Wilberg;  »Adam-ondi-Ahman« 
Hymns,  nr.  49,  ikke  udgivet  arrangement  af 
Wilberg  (fløjte:  Jeannine  Goeckeritz;  obo: 
Mika  Brunson;  harpe:  Tamara  Oswald);  »Vi 
glædes  og  frydes«;  Salmer  og  sange ,  nr.  3; 
»Gud  vær'  med  dig,  til  vi  ses  igen«,  Salmer 
og  sange,  nr.  92,  ikke  udgivet  arrangement 
afWilberg. 

LØRDAG  AFTEN,  DEN  25.  SEPTEMBER  2004, 
HJÆLPEFORENINGENS  ÅRLIGE  MØDE 

Præsidium:  Præsident  Gordon  B.  Hinckley. 
Ledelse:  Bonnie  D.  Parkin.  Indledningsbøn: 
Heidi  S.  Swinton.  Afslutningsbøn:  Connie  D. 
Cannon.  Musik  ved  kvinder  fra  Tabernakel- 
koret med  deres  døtre  samt  fra  Orchestra  at 
Temple  Square  og  tidligere  kormedlemmer; 
dirigent  Rebecca  Wilberg;  organister  Bonnie 
Goodliffe  og  Linda  Margetts:  »Let  Zion  in 
Her  Beauty  Rise«,  Hymns,  nr.  41,  ikke  udgi- 
vet arrangement  afWilberg;  »Der  er  solskin 
i  min  sjæl  i  dag«,  Salmer  og  sange,  nr.  149, 
ikke  udgivet  arrangement  afWilberg; 
»Consider  the  Lilies«,  arrangement  af  Lyon, 
udgivet  af  Jackman;  »Som  søstre  i  Zion«, 
Salmer  og  sange,  nr.  200;  »Sing  Praise  to 
Him«,  Hymns,  nr.  70,  ikke  udgivet  arrange- 
ment afWilberg. 

OPTAGELSE  AF  KONFERENCEN  KAN  KØBES 

Optagelse  af  konferencens  møder  kan 
købes  på  mange  sprog  på  distributionscen- 
tre, som  regel  inden  for  to  måneder  efter 
konferencen. 

KONFERENCETALER  PÅ  INTERNETTET 

Der  er  adgang  til  generalkonferencetaler  på 
intemettet  på  mange  sprog  ved  at  besøge 
www.lds.org.  Klik  på  »Gospel  Library«  og 
»General  Conference«.  Vælg  derpå  et  sprog. 

BUDSKABER  TIL  HJEMMEUNDERVISNING 
OG  BESØGSUNDERVISNING 

Vælg  en  tale,  som  bedst  imødekommer 
behov  hos  de  medlemmer,  I  besøger,  som 
budskaber  ved  hjemmeundervisning  og 
besøgsundervisning. 

PÅ  OMSLAGET 

Forsiden:  Foto:  Welden  C.  Andersen. 
Bagsiden:  Foto:  Matthew  Reier. 

FOTOS  VED  KONFERENCEN 

Billeder  fra  generalkonferencen  i  Salt  Lake 
City  blev  taget  af  Craig  Dimond,  Welden  C. 
Andersen,  John  Luke,  Matthew  Reier, 
Christina  Smith,  Kelly  Larsen,  Tamra  H. 
Ratieta,  Scott  Davis,  Mario  Ruiz,  Amy  Fisler 
og  Don  L.  Searle;  i  Finland  af  Olli  Hånninen; 
i  Korea  af  Lee  MinHee;  i  Tahiti  af  Ken 
Hapairai;  og  i  Taiwan  af  Wang  Wei  Hsiang 
ogYenChun  I. 

Kirkens  tilstand 


PRÆSIDENT  GORDON  B.  HINCKLEY 


Det  er  min  opfattelse,  at  Kirkens  tilstand  er  bedre,  end  den 
nogen  sinde  har  været  i  hele  dens  historie. 


Ved  indledningen  af  denne  stor- 
slåede konference  henleder  vi 
opmærksomheden  på,  at  ældste 
David  B.  Haight  og  ældste  Neal  A. 
Maxwell  fra  De  Tolvs  Kvorum  ikke  er 
til  stede.  De  tjente  hver  især  længe  og 
meget  effektivt.  Vi  sørger  over  deres 
død.  Vi  savner  dem  meget.  Vi  føler 
med  deres  kære  efterladte.  Vi  er  over- 
beviste om,  at  de  fortsætter  dette 
store  arbejde  på  den  anden  side  af 
sløret. 

Vi  erkender,  at  der  efter  naturens 
orden  fra  tid  til  anden  er  ledige  plad- 
ser, som  skal  udfyldes,  når  de  opstår. 

Efter  faste  og  bøn  har  vi  kaldet  æld- 
ste Dieter  Friedrich  Uchtdorf  og  æld- 
ste David  Allan  Bednar  til  at  udfylde 
disse  ledige  pladser  i  De  Tolv  Apostles 
Kvorum.  Vi  fremlægger  deres  navne 
for  jer  denne  formiddag.  I  kender 
dem  måske  ikke,  men  I  lærer  dem 
snart  at  kende.  De  af  jer,  der  mener, 


at  I  kan  opretholde  dem  til  dette  hel- 
lige kald,  bedes  vise  det  ved  håndso- 
prækning. Nogen  imod? 

Deres  navne  medtages  i  oprethol- 
delsen af  alle  autoriteterne  senere 
under  konferencen.  Vi  beder  nu  disse 
brødre  om  at  indtage  deres  plads  på 
forhøjningen  hos  De  Tolv.  De  skal  tale 
til  os  søndag  formiddag,  så  dér  kan  I 
lære  dem  bedre  at  kende. 

Som  indledning  til  konferencen  vil 
jeg  gerne  kort  redegøre  for  Kirkens 
tilstand.  Den  fortsætter  med  at  vokse. 
Den  påvirker  flere  og  flere  mennesker 
hvert  år.  Den  spredes  ud  over  den 
ganske  jord. 

For  at  kunne  tilpasse  os  denne 
udvikling  må  vi  nødvendigvis  fort- 
sætte med  at  bygge  kirker.  Vi  har  i 
øjeblikket  451  kirker  under  opførelse 
i  forskellige  størrelser  i  mange  egne 
af  verden.  Dette  enorme  byggeri  er 
fænomenalt.  Jeg  kender  ikke  dets 
lige.  Vore  bygninger  er  smukke.  De 
forskønner  enhver  by,  de  står  i.  De 
er  velholdte.  Vi  har  stor  erfaring  med 
at  bygge  kirker,  og  på  baggrund  af 
denne  store  erfaring  opfører  vi  nu 
bedre  bygninger,  end  der  nogen 
sinde  tidligere  er  blevet  opført  i 
Kirken.  De  forener  skønhed  med  stor 
funktionalitet.  Hvis  de  ligner  hinan- 
den, så  er  det  også  meningen.  Ved  at 
følge  gennemprøvede  fremgangsmå- 
der sparer  vi  millioner  af  dollars  samti- 
dig med,  at  vi  imødekommer  vore 
medlemmers  behov. 

Vi  fortsætter  med  at  bygge  temp- 
ler. For  nylig  tog  vi  det  første  spade- 
stik til  et  nyt  tempel  i  Sacramento  i 


Californien,  som  bliver  det  syvende 
tempel  i  denne  stat,  hvor  vi  har  det 
næststørste  medlemstal  i  nogen  stat 
i  USA. 

Templerne  i  Salt  Lake  City-områ- 
det bruges  kolossalt  meget  og  er 
til  tider  overbelastede.  Derfor  har 
vi  besluttet  at  bygge  et  nyt  tempel  i 
Salt  Lake-dalen.  Placeringen  bliver 
bekendtgjort  snart.  Det  virker  måske 
som  om,  vi  ubegrundet  favoriserer 
dette  område.  Men  tempelbesøgene 
er  så  talrige,  at  vi  må  huse  dem,  der 
ønsker  at  komme.  Og  hvis  den  nuvæ- 
rende udvikling  fortsætter,  får  vi  sik- 
kert brug  for  endnu  et. 


Kirkens  kontorbygning  (til  venstre),  templet  i  Salt  Lake  City  (til  højre)  og  bygninger  i  Salt  Lake  Citys  centrum  dominerer 
udsigten  fra  Konferencecentret. 


Det  glæder  os  også  at  bekendt- 
gøre, at  vi  skal  bygge  endnu  et 
tempel  i  Idaho,  hvor  vi  har  det  tred- 
jestørste medlemstal  i  USA.  Planerne 
skrider  frem  for  et  i  Rexburg.  Nu 
planlægger  vi  også  at  bygge  et  i  byen 
Twin  Falls.  Dette  tempel  kommer  til 
at  betjene  de  tusinder  af  vore  med- 
lemmer, der  bor  mellem  Idaho  Falls 
og  Boise. 

Der  er  ved  at  blive  opført  templer 
i  Aba  i  Nigeria;  i  Helsinki  i  Finland; 
i  Newport  Beach  og  Sacramento  i 
Californien  og  i  San  Antonio  i  Texas. 


Vi  er  ved  at  genopbygge  det  tempel, 
som  nedbrændte  i  Samoa. 

Når  vi  har  indviet  de  templer,  som 
vi  indtil  videre  har  bekendtgjort,  har 
vi  130  fungerende  templer,  Andre 
opføres  i  takt  med,  at  Kirken  fortsæt- 
ter med  at  vokse. 

Vi  arbejder  nu  på  en  stort  projekt 
i  Salt  Lake  City.  Det  er  absolut  nød- 
vendigt, at  vi  bevarer  miljøet  omkring 
Tempelpladsen.  Dette  nødvendiggør 
et  meget  stort  anlægsprojekt.  Der 
bruges  ikke  tiendemidler  til  dette 
byggeri.  Overskuddet  fra  Kirkens 


forretninger,  lejeindtægter  og  andre 
kilder  gør  dette  muligt. 

Tabernaklet  i  Salt  Lake  City  trænger 
til  en  gennemgribende  istandsættelse 
for  at  sikre  det  mod  jordskælv.  Denne 
vidunderlige  bygning  har  i  denne 
måned  været  brugt  i  137  år.  Det  er 
blevet  tid  til  at  gøre  noget  for  at 
bevare  den.  Den  er  en  af  verdens  ene- 
stående arkitektoniske  mesterværker 
og  har  kolossal  historisk  interesse. 
Dens  historiske  egenskaber  bliver 
omhyggeligt  bevaret,  mens  dens  funk- 
tion, bekvemmelighed  og  sikkerhed 

øges.  Vi  er  taknemlige  for  dette  kon- 
ferencecenter, hvor  vi  kan  mødes  til 
forsamlinger  som  denne.  Nu  spørger 
jeg  mig  selv:  »Hvad  skulle  vi  stille  op 
uden  det?« 

Jeg  er  glad  for  at  kunne  fortælle, 
at  Den  selvsupplerende  uddannel- 
sesfond fortsat  vokser  ligesom  antal- 
let af  dem,  der  nyder  godt  af  dette 
vidunderlige  foretagende. 

Vi  styrker  vores  missionering.  Vi 
stræber  efter  at  bringe  et  større  mål 
af  åndelighed  ind  i  det  arbejde,  som 
vores  enorme  skare  af  missionærer 
udfører. 

Vores  uddannelsesprogram  vokser 
fortsat  til  gavn  for  mennesker  overalt, 
hvor  Kirken  er  etableret. 

Mormons  Bog  blev  for  nylig  reg- 
net blandt  de  20  mest  betydnings- 
fulde bøger,  der  nogen  sinde  er 
udgivet  i  Amerika.  Vi  samarbejder  nu 
med  et  kommercielt  forlag  om  at  øge 
udbredelsen  af  dette  hellige  værk  - 
endnu  et  vidne  om  Herren  Jesus 
Kristus. 

Og  sådan  kunne  jeg  blive  ved, 
brødre  og  søstre.  Lad  mig  nøjes  med 
at  sige,  at  det  er  min  opfattelse,  at 
Kirkens  tilstand  er  bedre,  end  den 
nogen  sinde  har  været  i  hele  dens 
historie.  Jeg  har  nu  levet  i  næsten 
95  år  af  denne  historie,  og  jeg  har 
oplevet  meget  af  den  på  første  hånd. 
Jeg  er  overbevist  om,  at  der  er  større 
tro,  at  der  udføres  mere  tjeneste, 
og  at  der  generelt  set  findes  større 
retskaffenhed  blandt  vore  unge.  Der 
er  en  større  livskraft  i  alle  aspekter 
af  dette  værk,  end  vi  har  set  nogen 
sinde  før.  Lad  os  fryde  os  i  denne 
vidunderlige  æra  af  Herrens  værk. 
Lad  os  ikke  være  stolte  eller  hovmo- 
dige. Lad  os  være  ydmygt  taknem- 
lige. Og  lad  os  hver  især  beslutte 
os  for,  at  vi  vil  få  dette  pragtfulde 
værk  til  at  stråle  endnu  mere,  så  det 
kan  skinne  over  hele  jorden  som 
et  fyrtårn  af  styrke  og  godhed,  som 
hele  verden  kan  beskue.  Det  er 
min  ydmyge  bøn  i  Jesu  Kristi  navn. 
Amen.  ■ 


Profeter,  seere 
og  åbenbarere 

ÆLDSTE  JEFFREY  R.  HOLLAND 

De  Tolv  Apostles  Kvorum 

Det  Første  Præsidentskab  og  De  Tolvs  Kvorum  [er]  blevet 
bemyndiget  af  Gud  og  opretholdt . . .  som  profeter,  seere  og 
åbenbarere. 


Mi 


'  å  jeg  på  vegne  af  mine 
Brødre  i  De  Tolv  Apostles 
.Kvorum  være  den  første  til 
at  byde  ældste  Dieter  Uchtdorf  og 
ældste  David  Bednar  velkommen  til 
deres  nye  kald  og  til  det  gode  samar- 
bejde, som  ligger  foran  dem.  Da  de 
første  tolv  blev  kaldet  i  denne  udde- 
ling, fik  de  at  vide,  at  deres  opgave 
»går  ud  på  at  skabe  en  hengivenhed 
for  hinanden,  som  er  stærkere  end 
døden.«1  Vi  nærer  allerede  en  sådan 
hengivenhed  over  for  jer,  Brødre,  for 
jeres  hustruer  og  for  jeres  familier. 
Med  ét  hjerte  og  én  røst  siger  vi: 
»Velkommen,  kære  venner.« 
Må  jeg  også  i  samklang  med 


præsident  Hinckleys  hjertelige  ord 
give  udtryk  for  samme  »kærlighed 
stærkere  end  døden«  og  det  store 
personlige  savn,  vi  alle  føler  ved  vore 
elskede  brødres,  David  B.  Haight  og 
Neal  A.  Maxwell,  bortgang.  Til  disse 
to  brødre  og  til  deres  kære  Ruby  og 
Colleen  vil  vi  gerne  sige,  at  vi  elsker 
jer,  vi  er  taknemlige  for  jeres  tje- 
neste, og  vi  ærer  det  eksemplariske 
liv,  I  har  levet.  Vi  anser  det  alle  for 
det  allerstørste  privilegium  at  have 
kendt  jer  og  arbejdet  sammen  med 
jer.  Vi  vil  altid  holde  af  jer. 

I  lyset  af  sådanne  betydningsfulde 
udskiftninger  i  dette  værks  fremgang 
vil  jeg  gerne  denne  formiddag  sige 
noget  om  apostelembedet  og  vigtig- 
heden af,  at  det  videreføres  i  Jesu 
Kristi  sande  kirke.  Jeg  taler  ikke  om 
dem,  der  bærer  dette  embede,  men 
snarere  om  selve  embedet,  som  er 
et  kald  i  det  hellige  Melkisedekske 
Præstedømme,  som  Frelseren  selv 
har  indstiftet  til  omsorg  for  sit  folk 
og  vidne  om  sit  navn. 

Med  henblik  på  at  oprette  en  kirke, 
som  kunne  vare  ved  under  hans  vej- 
ledning, selv  efter  at  han  var  gået 
bort,  gik  Jesus  »op  på  bjerget  for  at 
bede,  og  han  tilbragte  natten  i  bøn  til 
Gud. 

Da  det  blev  dag,  kaldte  han  sine 
disciple  til  sig,  og  blandt  dem  udvalgte 


han  tolv,  som  han  også  kaldte 
apostle.«2 

Senere  forklarede  Paulus,  at 
Frelseren,  som  vidste  at  han  uund- 
gåeligt måtte  dø,  havde  gjort  dette 
for  at  give  Kirken  en  grundvold  af 
apostlene  og  profeter.3  Disse  Brødre 
og  de  andre  embedsmænd  skulle 
tjene  under  ledelse  af  den  opstandne 
Kristus. 

Hvorfor?  Blandt  andet  for  at  vi 
»ikke  længere  [skal]  være  uforstan- 
dige børn  og  slynges  og  drives  hid  og 
did  af  hver  lærdoms  vind,  ved  men- 
neskers terningkast,  når  de  med  sne- 
dighed fører  os  på  lumske  afveje.«4 

Således  skulle  Kirkens  apostolske 
og  profetiske  grundvold  velsigne  til 
alle  tider,  men  især  i  modgang  og 
fare,  når  vi  føler  os  som  små  børn,  for- 
virrede eller  desorienterede  og  måske 
lidt  bange,  og  når  ondsindede  men- 
nesker eller  Djævelen  med  snedighed 
forsøger  at  skræmme  eller  vildlede  os. 
Til  sådanne  tider,  som  er  oprundet  i 
vor  tid,  er  Det  Første  Præsidentskab 
og  De  Tolvs  Kvorum  blevet  bemyndi- 
get af  Gud  og  opretholdt  af  jer  som 
»profeter,  seere  og  åbenbarere«,  og 
Kirkens  præsident  som  profeten,  see- 
ren og  åbenbarere«,  serøorapostlen 
og  dermed  den  eneste,  som  har  beføj- 
else til  at  bruge  alle  nøgler  til  åbenba- 
ring for  og  ledelse  af  Kirken.  På  Det 
Nye  Testamentes  tid,  på  Mormons 
Bogs  tid  og  i  vor  tid  udgør  disse 
embedsmænd  den  sande  kirkes  hjør- 
nesten, som  er  anbragt  rundt  om  og 
får  deres  styrke  fra  hovedhjørneste- 
nen, »vor  Forløsers  klippe,  på  [Jesus] 
Kristus,  Guds  Søn,«5  han,  som  er  den 
store  »bekendelses  apostel  og  ypper- 
stepræst« for  at  bruge  Paulus'  ord.6 
En  sådan  grundvold  i  Kristus  har  og 
vil  altid  være  en  beskyttelse,  »når  djæ- 
velen sender  sine  mægtige  vinde,  ja, 
sine  pile  i  hvirvelvinden,  ja,  når  al 
hans  hagl  og  frygtelige  uvejr  skal  ram- 
mer jer.«  I  sådanne  tider  som  dem,  vi 
nu  lever  i  -  og  mere  eller  mindre  altid 
vil  leve  i  -  skal  livets  storme  ikke  have 
nogen  magt  »på  grund  af  klippen, 


Præsident  Gordon  B.  Hinckley  leder  opretholdelsen  af  to  nye  medlemmer  af  De 
Tolv  Apostles  Kvorum. 


som  I  er  bygget  på,  hvilken  er  en  sik- 
ker grundvold,  en  grundvold,  som 
menneskene  ikke  kan  falde  på,  der- 
som de  bygger  derpå.«7 

For  tre  uger  siden  var  jeg  til  stavs- 
konference  i  den  charmerende  lille 
bjergby  Prescott  i  Arizona.  Efter  week- 
endens herlige  begivenheder  rakte 
en  søster  mig  tavst  en  seddel,  idet 
hun  og  andre  kom  hen  for  at  give 
mig  hånden  og  sige  farvel.  Med 
nogen  tilbageholdenhed  vil  jeg  læse 
en  del  af  den  op  denne  formiddag. 
Læg  mærke  til  den  lære,  som  denne 
søster  forklarer,  ikke  til  personerne  i 
hændelsesforløbet. 

»Kære  ældste  Holland,  tak  for  det 
vidnesbyrd,  du  ved  denne  konference 
bar  om  Frelseren  og  hans  kærlighed. 
For  41  år  siden  bad  jeg  inderligt  til 
Herren  og  fortalte  ham,  at  jeg  ville 
ønske,  at  jeg  havde  levet  på  jorden, 
dengang  apostlene  vandrede  på  den, 
da  den  sande  kirke  var  her,  og  da 
man  stadig  kunne  høre  Kristi  røst. 
Inden  der  var  gået  et  år,  havde  vor 
himmelske  Fader  sendt  to  missionæ- 
rer fra  Kirken  til  mig,  og  det  gik  op 


for  mig,  at  alle  disse  håb  kunne  blive 
til  virkelighed.  Måske  kan  denne  sed- 
del i  en  stund,  hvor  du  føler  dig  træt 
eller  tynget,  minde  dig  om,  hvorfor 
det  er  så  vigtigt  for  mig  og  for  millio- 
ner ligesom  mig  at  høre  din  stemme 
og  trykke  dig  i  hånden.  Din  søster  i 
kærlighed  og  taknemlighed,  Gloria 
Clements.« 

Søster  Clements,  din  meget  dybt- 
følte seddel  fik  mig  til  at  tænkte  på  et 
tilsvarende  håb  og  næsten  de  samme 
ord,  som  engang  blev  udtalt  i  min 
egen  slægt.  I  de  tumultagtige  år,  mens 
denne  nation  var  i  sin  vorden,  flygtede 
Roger  Williams,  min  livlige  og  stålsatte 
oldefar  ti  slægtled  tilbage  -  ikke  helt 
af  egen  vilje  -  fra  Massachusetts  Bay 
Colony  og  bosatte  sig  i  det,  som  nu 
er  staten  Rhode  Island.  Han  kaldte  sit 
hovedsæde  Providence  (Forsynet), 
hvor  selv  navnet  betegner  hans  livs- 
lange stræben  efter  guddommelig 
indgriben  og  himmelske  tilkendegi- 
velser. Men  han  fandt  aldrig  det,  som 
han  følte  var  den  sande  kirke,  som 
den  havde  eksisteret  på  Det  Nye 
Testamentes  tid.  Om  denne  skuffede 

sandhedssøgende  har  den  legen- 
dariske Cotton  Mather  sagt:  »Mr. 
Williams  . . .  fortalte  [til  sidst  sine  til- 
hængere] ,  >at  eftersom  han  selv  var 
blevet  vildledt,  havde  han  også  [vild- 
ledt dem] ,  og  han  var  nu  overbevist 
om,  at  der  ikke  var  nogen  på  jorden, 
som  kunne  forrette  dåb  [eller  andre 
af  evangeliets  ordinancer]  ...  [så] 
han  rådede  dem  derfor  til  at  forsage 
det  hele  ...  og  vente  på,  at  der  skulle 
komme  nye  apostle. <«8  Roger  Williams 
oplevede  ikke  at  se  disse  nye  apostle 
fremstå,  men  jeg  håber  en  dag  at 
kunne  fortælle  ham  personligt,  at 
hans  efterkommere  oplevede  det. 

Ængstelse  og  forventning  med 
hensyn  til  behovet  for  guddommelig 
vejledning  var  ikke  ualmindeligt 
blandt  de  religiøse  reformatorer,  som 
banede  vejen  for  evangeliets  gengi- 
velse. En  af  de  mest  berømte  prædi- 
kanter fra  New  England,  Jonathan 
Edwards,  har  sagt:  »Det  forekommer 
mig  . . .  ikke  rimeligt  at  antage  ...  at 
der  findes  en  Gud  . . .  som  nærer  så 
stor  kærlighed  [til  os]  ...  hvis  han  så 
aldrig  taler  ...  at  der  ikke  kommer 
noget  ord  [fra  ham]  .«9 

Senere  rystede  den  uforlignelige 
Ralph  Waldo  Emerson  New  Englands 
gejstlige  ortodoksi  i  sin  grundvold, 
da  han  til  de  teologistuderende  på 
Harvard  sagde:  »Det  er  min  pligt  at 
sige  til  jer,  at  behovet  [for]  ny  åben- 
baring har  aldrig  været  større  end  nu. 
Læren  om  inspiration  er  gået  tabt  . . . 
Mirakler,  profeti  . . .  det  gudfrygtige 
liv  eksisterer  [kun]  som  fordums 


historie  . . .  Man  taler  om  åbenbaring, 
som  om  det  er  noget,  der  for  længst 
er  blevet  givet  og  udført,  som  om 
Gud  var  død  . . .  Det  påhviler  en  sand 
lærer,«  sagde  han  advarende,  »at  vise 
os,  at  Gud  findes,  ikke  fandtes;  at 
han  taler,  ikke  talte.«10  Reelt  sagde 
Mr.  Emerson:  »Hvis  man  bliver  ved 
med  at  give  sten,  når  folk  forlanger 
brød,  holder  de  til  sidst  op  med  at 
komme  i  bageriet.«11 

Hvis  I  tænker  over  disse  rammende 
anklager  fra  disse  fremtrædende  per- 
soner i  den  amerikanske  historie,  for 
ikke  at  tale  om  Gloria  Clements  bøn- 
ner, sætter  det  Jesu  Kristi  Kirke  af 
Sidste  Dages  Helliges  budskab  i  skæ- 
rende relief,  især  for  dem  af  jer,  der 
møder  vore  missionærer.  Profeter? 

o 

Seere?  Abenbarere?  Begivenhederne 
fra  1820  og  1830  og  de  begivenheder, 
som  har  fundet  sted  i  de  efterfølgende 
århundreder,  viser,  at  åbenbaringerne 
og  de,  som  modtager  dem,  ikke  »for 
længst  er  blevet  givet  og  udført«. 

Samme  år  som  Mr.  Emerson  holdt 
sin  tale  på  teologistudiet,  hvor  han 
direkte  bønfaldt  derom,  blev  ældste 
John  Taylor,  en  ung  engelsk  immi- 
grant i  USA,  kaldet  til  at  være  Herren 
Jesu  Kristi  apostel,  profet,  seer  og 
åbenbarer.  I  den  kaldelse  udtalte  æld- 
ste Taylor  engang  i  sympati  for  dem, 
som  ærligt  søger  sandheden:  »Hvem 
har  nogen  sinde  hørt  om  sand  reli- 
gion uden  kommunikation  med  Gud? 
For  mig  er  det  det  mest  absurde, 
menneskehjernen  kan  udtænke.  Det 
undrer  mig  ikke,«  sagde  bror  Taylor, 


»når  mennesker  generelt  forkaster 
princippet  om  nutidig  åbenbaring, 
at  skepsis  og  vantro  bliver  fremher- 
skende i  et  så  foruroligende  omfang. 
Det  undrer  mig  ikke,«  fortsatte  han, 
»at  så  mange  mennesker  foragter  reli- 
gion og  betragter  det  som  noget,  der 
ikke  er  intelligente  væsener  værdigt, 
for  uden  åbenbaring  er  religion  en 
parodi  og  en  farce  . . .  Princippet  om 
nutidig  åbenbaring  ...er  selve  vor 
religions  grundvold.«12 

Princippet  om  nutidig  åbenbaring? 
Selve  vor  religions  grundvold?  Lad 
mig  vende  tilbage  fra  disse  grund- 
volde til  nutiden,  her  og  nu,  det  21. 
århundrede.  For  hver  og  en  -  såvel 
gejstlige,  historikere  og  lægmand  - 
er  spørgsmålet  stadig  det  samme.  Er 
himlene  åbne?  Åbenbarer  Gud  sin 
vilje  for  profeter  og  apostle  som  i  for- 
dums dage?  At  himlene  er  åbne,  og  at 
han  åbenbarer  sin  vilje  er  Jesu  Kristi 
Kirke  af  Sidste  Dages  Helliges  utvety- 
dige erklæring  for  hele  verden.  Og  i 
denne  erklæring  har  betydningen  af 
profeten  Joseph  Smith  ligget  i  næsten 
200  år. 

Hans  liv  rejste  og  besvarede  spøgs- 
målet:  »Tror  du,  at  Gud  taler  til  men- 
neskene?« Ud  over  alt  det  andet,  som 
han  udrettede  i  sine  korte  38  1/2  år, 
efterlod  Joseph  os  frem  for  alt  den 
resolutte  arv  af  guddommelig  åben- 
baring -  ikke  blot  én  enkeltstående 
åbenbaring  uden  bevis  eller  konse- 
kvens, og  ikke  en  »mild  inspiration, 
som  skulle  sive  ind  i  alle  gode  men- 
neskers sind«,  men  specifik,  nedskre- 
vet, vedvarende  vejledning  fra  Gud. 
Som  en  af  mine  gode  venner,  som 
også  arbejder  som  forsker,  uden 
omsvøb  har  sagt:  »I  en  tid,  hvor  kris- 
tendommens oprindelse  var  under 
angreb  af  oplysningstidens  fornufts- 
tænkere,  førte  Joseph  Smith,  hvad 
åbenbaring  angår,  [utvetydigt  og 
egenhændigt]  vor  tids  kristendom 
tilbage  til  dens  oprindelse.«13 

»Hav  tak  for  profeten,  du  sendte, 
o  Herre,  på  denne  vor  dag,«14  for 
mange  af  disse  dage  bliver  vindblæste 

og  stormomsuste.  Vi  takker  for  den 
morgen  i  foråret  1820,  hvor  Faderen 
og  Sønnen  i  herlighed  viste  sig  for  en 
14-årig  dreng.  Vi  takker  for  den  mor- 
gen, hvor  Peter,  Jakob  og  Johannes 
kom  for  at  gengive  nøglerne  til  det 
hellige  præstedømme  og  alle  embe- 
der i  det.  Og  i  vor  generation  takker 
vi  for  den  morgen,  den  30.  september 
1961,  for  43  år  siden  i  denne  weekend, 
da  den  daværende  ældste  Gordon  B. 
Hinckley  blev  kaldet  til  apostel,  den  75. 
mand  i  denne  uddeling,  som  har  fået 
denne  titel.  Og  således  overdrages  det 
til  vor  tid  og  indtil  Frelseren  kommer. 

I  en  urolig  og  forskræmt  verden 
med  politisk  tummel  og  moralsk  skred 
vidner  jeg  om,  at  Jesus  er  Kristus  -  at 
han  er  det  levende  brød  og  levende 
vand  -  og  dog  er  han  altid  det  store 
sikre  Skjold  i  vores  liv,  Israels  vældige 
Sten,  denne,  hans  levende  kirkes 
Anker.  Jeg  vidner  om  hans  profeter, 
seere  og  åbenbarere,  som  udgør 
denne  kirkes  vedvarende  grundvold 
og  aflægger  vidnesbyrd  om,  at  sådanne 
embeder  og  sådanne  orakler  virker  nu 
under  vor  Frelsers  vejledning  i  og  for 
vor  dag,  hvor  behovet  er  meget  stort. 
Om  disse  sandheder  og  om  guddom- 
meligheden af  dette  værk  aflægger  jeg 
vidnesbyrd.  Om  dem  er  jeg  vidne  i 
Jesu  Kristi  navn.  Amen.  ■ 

NOTER 

Guds  kærligheds 
kraft 


ÆLDSTE  JOHN  H.  GROBERG 

De  Halvfjerds'  Præsidium 


Fyldt  med  hans  kærlighed  kan  vi  udholde  smerte,  bortjage 
frygt,  storsindet  tilgive,  undgå  strid,  forny  vores  styrke  og 
velsigne  og  hjælpe  andre. 


Hvad  er  det  ved  ægte  kærlighed, 
som  griber  alle  mennesker  om 
hjertet?  Hvorfor  vækker  de 
enkle  ord,  »jeg  elsker  dig,«  overalt  en 
sådan  glæde? 

Der  kan  være  forskellige  årsager, 
men  den  virkelige  årsag  er,  at  enhver, 
som  fødes  på  jorden,  er  Guds  ånde- 
lige søn  eller  datter.  Eftersom  al  kær- 
lighed udgår  fra  Gud,  er  vi  født  med 
evnen  til  og  ønsket  om  at  vise  og  tage 
imod  kærlighed.  Et  af  de  stærkeste 
bånd,  vi  har  med  fra  vores  førjordiske 
liv,  er,  hvor  meget  vor  Fader  og  Jesus 
elskede  os,  og  hvor  meget  vi  elskede 
dem.  Skønt  vi  har  fået  trukket  et  slør 
for  vores  hukommelse,  vækker  ægte 


kærlighed,  når  som  helst  vi  fornem- 
mer den,  en  længsel,  som  vi  ikke  kan 
fornægte. 

Det  er  en  del  af  selve  vores  væsen 
at  tage  imod  ægte  kærlighed.  Vi  har  et 
medfødt  ønske  om  her  atter  at  opleve 
den  kærlighed,  vi  følte  der.  Først  når 
vi  føler  Guds  kærlighed  og  fylder  hjer- 
tet med  hans  kærlighed,  kan  vi  være 
rigtigt  lykkelige. 

Guds  kærlighed  opfylder  det 
uendelige  rum,  derfor  er  der  ingen 
mangel  på  kærlighed  i  universet, 
kun  på  vores  villighed  til  at  gøre  det, 
der  er  nødvendigt  for  at  føle  den. 
Jesus  forklarede,  at  vi  for  at  gøre  det 
må  »elske  Herren  din  Gud  af  hele 
dit  hjerte  . . .  sjæl  . . .  styrke  og  . . . 
sind,  og  din  næste  som  dig  selv« 
(Luk  10:27). 

Jo  mere  vi  adlyder  Gud,  desto 
mere  ønsker  vi  at  hjælpe  andre.  Og 
jo  mere  vi  hjælper  andre,  desto  mere 
elsker  vi  Gud.  Omvendt  er  det  sådan, 
at  jo  mere  ulydige  vi  er  mod  Gud,  og 
jo  mere  selviske  vi  er,  desto  mindre 
kærlighed  føler  vi. 

At  forsøge  at  finde  varig  kærlighed 
uden  at  adlyde  Gud  er  som  at  forsøge 
at  slukke  tørsten  ved  at  drikke  af  et 
tomt  bæger:  Man  sætter  bægeret  til 
munden,  men  tørsten  varer  ved.  På 
samme  måde  er  det  at  forsøge  at 
finde  kærligheden  uden  at  hjælpe  og 

ofre  sig  for  andre  ligesom  at  forsøge 
at  leve  uden  at  spise.  Det  strider  mod 
naturlovene  og  lader  sig  ikke  gøre.  Vi 
kan  ikke  simulere  kærlighed.  Den  må 
blive  en  del  af  os.  Profeten  Mormon 
har  forklaret: 

»Men  den  kærlighed,  som  er  Kristi 
rene  kærlighed,  forbliver  evindelig; 
og  den,  som  på  den  yderste  dag  fin- 
des i  besiddelse  af  den,  med  ham  er 
alt  vel. 

Derfor,  mine  elskede  brødre,  bed 
til  Faderen  af  jeres  ganske  hjerte,  at  I 
må  være  fyldt  med  denne  kærlighed« 
(Moroni  7:47-48). 

Gud  er  ivrig  efter  at  hjælpe  os 
med  at  mærke  hans  kærlighed,  uan- 
set hvor  vi  er.  Lad  mig  komme  med 
et  eksempel. 

Som  ung  missionær  blev  jeg  sendt 
til  en  lille  ø  med  omkring  700  indbyg- 
gere langt  ude  i  Stillehavet.  For  mig 
var  varmen  trykkende,  myggene  var 
forfærdelige,  der  var  mudder  overalt, 
sproget  var  umuligt  og  maden  var  - 
tja,  »anderledes«. 

Efter  nogle  måneder  blev  øen  ramt 
af  en  kraftig  orkan.  Den  forvoldte  store 
ødelæggelser.  Afgrøderne  gik  til,  flere 
døde,  husene  blæste  bort  og  telegraf- 
stationen -  vores  eneste  forbindelse 
til  verden  udenfor  -  blev  ødelagt.  Der 
kom  som  regel  en  lille  båd  med  forsy- 
ninger hver  måned  eller  hver  anden,  så 
vi  rationerede  vores  mad  til  at  vare  fire 
eller  fem  uger  i  håb  om,  at  båden  kom. 
Men  der  kom  ingen  båd.  Vi  blev  sva- 
gere for  hver  dag,  der  gik.  Der  blev 
udvist  megen  venlighed,  men  da  der 
var  gået  seks  og  syv  uger  næsten  uden 
mad,  var  vi  meget  afkræftede.  Min  ind- 
fødte kammerat,  Feki,  hjalp  mig,  så 
godt  han  kunne,  men  da  vi  begyndte 
på  den  ottende  uge,  havde  jeg  ingen 
energi  tilbage.  Jeg  sad  blot  i  skyggen 
fra  et  træ  og  bad  og  læste  i  skriften  og 
tilbragte  mange  timer  med  at  tænke  på 
evigheden. 

Den  niende  uge  begyndte  uden  de 
store  ydre  forandringer.  Men  der  var 
sket  en  stor  indre  forandring.  Jeg  følte 
Herrens  kærlighed  mere  end  nogen 


sinde  før  og  erfarede  personligt,  at 
hans  kærlighed  er  »det  mest  ønskvær- 
dige af  alt . . .  ja,  det,  som  glæder  sjæ- 
len mest«  (1  Nephi  11:22-23). 

Nu  var  jeg  stort  set  kun  skind  og 
ben.  Jeg  husker,  at  jeg  med  dyb  ærbø- 
dighed så  mit  hjerte  slå,  og  at  mine 
lunger  fungerede,  og  jeg  tænkte,  hvil- 
ket forunderligt  legeme  Herren  har 
skabt  til  at  huse  vores  lige  så  forun- 
derlige ånd!  Tanken  om  en  evig  for- 
ening af  disse  to  bestanddele  -  som 
er  muliggjort  af  Frelserens  kærlighed, 
sonoffer  og  opstandelse  -  var  så  inspi- 
rerende og  berigende,  at  enhver  fysisk 
ubekvemhed  blev  glemt. 

Når  vi  forstår,  hvem  Gud  er,  hvem 
vi  selv  er,  hvordan  han  elsker  os,  og 
hvad  hans  plan  for  os  er,  forsvinder 
vores  frygt.  Når  vi  får  blot  det  mindste 
glimt  af  disse  sandheder,  forsvinder 
vore  bekymringer  over  det  verdslige. 
At  tænke  sig,  at  vi  virkelig  falder  for 
Satans  løgne  om,  at  magt,  berøm- 
melse eller  rigdom  er  vigtigt,  er  til  at 
le  ad  -  eller  ville  være  det,  hvis  det 
ikke  var  så  sørgeligt. 

Jeg  lærte,  at  ligesom  raketter  må 
overvinde  tyngdekraften  for  at  kunne 
fare  ud  i  rummet,  således  må  også  vi 
overvinde  verdens  tiltrækningskraft 
for  at  kunne  flyve  ud  i  de  evige  sfærer 
af  forståelse  og  kærlighed.  Jeg  indså, 
at  mit  jordiske  liv  kunne  ende  her, 
men  der  var  ingen  panik.  Jeg  vidste, 
at  livet  ville  fortsætte,  og  om  det 
fortsatte  her  eller  hisset  betød  ikke 
noget.  Det,  som  betød  noget,  var, 
hvor  meget  kærlighed  jeg  havde  i 
hjertet.  Jeg  vidste,  at  jeg  havde  brug 
for  mere!  Jeg  vidste,  at  vores  glæde 
nu  og  for  evigt  er  uløseligt  knyttet  til 
vores  kapacitet  for  kærlighed. 

Mens  disse  tanker  fyldte  og  løftede 
min  sjæl,  blev  jeg  gradvist  opmærk- 
som på  nogle  oprevne  stemmer.  Min 
kammerat  Fekis  øjne  funklede,  da  han 
sagde:  »Kolipoki,  der  er  kommet  en 
båd,  og  den  er  fuld  af  mad.  Vi  er  red- 
det! Er  du  ikke  spændt?«  Jeg  var  ikke 
helt  sikker,  men  da  båden  var  kom- 
met, måtte  det  være  Guds  svar,  så  jo, 


jeg  var  glad.  Feki  gav  mig  noget  mad 
og  sagde:  »Her,  spis  det.«  Jeg  tøvede. 
Jeg  så  på  maden.  Jeg  så  på  Feki.  Jeg  så 
op  mod  himlen  og  lukkede  øjnene. 

Jeg  følte  noget  meget  dybt.  Jeg  var 
taknemlig  for,  at  mit  liv  kunne  fort- 
sætte som  før,  men  alligevel,  følte  jeg 
en  længsel  -  en  ubestemmelig  fornem- 
melse af,  at  noget  var  blevet  udskudt, 
ligesom  når  mørket  lukker  sig  om  sol- 
nedgangens klare  farver,  og  det  går  op 
for  en,  at  man  må  vente  endnu  en 
aften  med  at  nyde  det  smukke  syn. 

Jeg  var  ikke  sikker  på,  om  jeg 
ønskede  at  åbne  mine  øjne,  men  da 
jeg  gjorde  det,  forstod  jeg,  at  Guds 
kærlighed  havde  ændret  alt.  Varmen, 
mudderet,  myggene,  menneskene, 
sproget,  maden  var  ikke  længere 
nogen  udfordring.  De,  som  havde 
forsøgt  at  gøre  mig  fortræd,  var  ikke 
længere  mine  fjender.  Alle  var  min 
bror  eller  søster.  Det  glædeligste  af  alt 
er  at  være  fyldt  med  Guds  kærlighed, 
og  det  er  enhver  pris  værd. 

Jeg  takkede  Gud  for  denne  vidun- 
derlige tid  og  for  de  mange  påmin- 
delser om  hans  kærlighed  -  solen, 
månen,  stjernerne,  jorden,  en  barne- 
fødsel, et  smil  fra  en  ven.  Jeg  takkede 
ham  for  skrifterne,  for  privilegiet  at 
kunne  bede  og  for  den  mest  vidun- 
derlige påmindelse  om  hans  kærlig- 
hed -  nadveren. 

Jeg  lærte,  at  når  vi  oprigtigt  synger 
nadversalmerne,  så  får  vendinger  som 
»den  store  visdom,  kærlighed«  eller 
»for  os  han  kærligt  døden  led  og  gik 
for  os  i  bøn«  vores  hjerte  til  at  svulme 
af  kærlighed  og  taknemmelighed 
(se  »Den  store  visdom,  kærlighed«, 
Salmer  og  sange,  nr.  116;  »Et  grønk- 
lædt højdedrag«,  Salmer  og  sange,  nr. 
115).  Når  vi  oprigtigt  lytter  til  nadver- 
bønnerne, fylder  vendinger  som  »altid 
erindre  ham«,  »holde  hans  bud«  og 
»så  hans  Ånd  altid  må  være  hos  dem« 
vores  hjerte  med  et  overvældende 
ønske  om  at  være  bedre  (se  L&P 
20:77,  79).  Og  når  vi  så  nyder  brød  og 
vand  med  et  sønderknust  hjerte  og  en 
angergiven  ånd,  så  ved  jeg,  at  vi  kan 

Ældste  David  A.  Bednar  (til  venstre)  og  ældste  Dieter  R  Uchtdorf  blev  opretholdt  til 
De  Tolv  Apostles  Kvorum. 


føle  og  høre  disse  mest  vidunderlige 
ord:  »Jeg  elsker  dig.  Jeg  elsker  dig.« 

Jeg  troede,  at  jeg  aldrig  ville 
glemme  disse  følelser,  men  verden 
drager  os  med  stor  kraft,  og  vi  snubler 
ofte.  Men  Gud  elsker  os  fortsat. 

Nogle  måneder  efter  at  jeg  var 
kommet  til  kræfter,  blev  vi  fanget  i 
endnu  et  voldsomt  uvejr  -  denne 
gang  ude  på  havet.  Bølgerne  blev  så 
store,  at  vores  lille  båd  kæntrede,  og 
alle  tre  blev  kastet  over  bord  i  det 
rasende  og  frådende  hav.  Da  det  gik 
op  for  mig,  at  jeg  befandt  mig  midt  i 
et  oprørt  hav,  blev  jeg  overrasket,  for- 
skrækket og  lidt  vred.  »Hvorfor  er  dét 
sket?«  Jeg  tænkte:  »Jeg  er  missionær. 
Hvorfor  passer  Gud  ikke  på  mig? 
Missionærer  må  ikke  svømme.« 

Men  svømme  måtte  jeg,  hvis  jeg 


ville  overleve.  Hver  gang  jeg  bekla- 
gede mig,  fik  jeg  hovedet  under  vand, 
så  det  varede  ikke  længe,  før  jeg  holdt 
op  med  at  beklage  mig.  Tingene  er, 
som  de  er,  og  det  nytter  ikke  noget  at 
klage.  Jeg  måtte  bruge  alle  kræfter  på 
at  holde  hovedet  oven  vande,  så  jeg 
kunne  komme  ind  til  stranden.  Jeg 
havde  opnået  den  højeste  spejder- 
grad og  var  en  ret  habil  svømmer, 
men  efterhånden  begyndte  blæsten 
og  bølgerne  at  tappe  mig  for  styrke. 
Jeg  gav  aldrig  op,  men  på  et  tidspunkt 
kunne  mine  muskler  ganske  enkelt 
ikke  mere. 

Jeg  havde  en  bøn  i  hjertet,  men  alli- 
gevel begyndte  jeg  at  drukne.  Da  jeg 
gik  ned  for  det,  som  kunne  have  været 
sidste  gang,  fyldte  Herren  mit  sind  og 
mit  hjerte  med  en  dyb  kærlighed  til  et 


ganske  særligt  menneske.  Det  var, 
som  om  jeg  kunne  se  og  høre  hende. 
Skønt  hun  befandt  sig  13.000  kilome- 
ter borte,  for  kraften  fra  denne  kærlig- 
hed hen  over  de  mange  kilometer, 
gennembrød  tid  og  sted,  steg  ned  og 
trak  mig  op  -  løftede  mig  fra  mørkets, 
fortvivlelsens  og  dødens  dyb  og  førte 
mig  op  til  lyset,  livet  og  håbet.  Med  et 
pludseligt  brus  af  energi  nåede  jeg  ind 
til  stranden,  hvor  jeg  fandt  mine  rejse- 
fæller. Undervurder  aldrig  styrken  i 
ægte  kærlighed,  for  den  kender  ingen 
grænser. 

Når  vi  er  fyldt  med  Guds  kærlighed, 
kan  vi  gøre  og  se  og  forstå  det,  som 
vi  ellers  ikke  kunne  gøre  og  se  og  for- 
stå. Fyldt  med  hans  kærlighed  kan  vi 
udholde  smerte,  bortjage  frygt,  stor- 
sindet tilgive,  undgå  strid,  forny  vores 
styrke  og  velsigne  og  hjælpe  andre  på 
måder,  som  vi  selv  overraskes  over. 

Jesus  Kristus  var  fyldt  med  ubegri- 
belig kærlighed,  da  han  for  os  udholdt 
ufattelig  smerte,  grusomhed  og  uret- 
færdighed. I  kraft  af  sin  kærlighed  til 
os  overvandt  han  barrierer,  som  ellers 
var  uoverstigelige.  Hans  kærlighed 
kender  ingen  grænser.  Han  byder  os 
at  følge  sig  og  få  del  i  hans  grænseløse 
kærlighed,  så  vi  også  kan  hæve  os 
over  smerte  og  grusomhed  og  uret- 
færdighed i  denne  verden  og  hjælpe 
og  tilgive  og  velsigne. 

Jeg  ved,  at  han  lever.  Jeg  ved,  at  han 
elsker  os.  Jeg  ved,  at  vi  kan  føle  hans 
kærlighed  her  og  nu.  Jeg  ved,  at  hans 
røst  er  en  fuldkommen  mild  røst,  og 
den  trænger  ind  i  sjælens  inderste.  Jeg 
ved,  at  han  smiler  og  er  fyldt  med  med- 
følelse og  kærlighed.  Jeg  ved,  at  han  er 
fuld  af  mildhed,  venlighed,  barmhjer- 
tighed og  et  ønske  om  at  hjælpe.  Jeg 
elsker  ham  af  mit  ganske  hjerte.  Jeg 
vidner  om,  at  når  vi  er  parate,  bevæger 
hans  kærlighed  sig  med  ét  gennem  tid 
og  rum,  stiger  ned  og  trækker  os  op  af 
dybet  fra  ethvert  oprørt  hav  af  mørke, 
synd,  død  eller  fortvivlelse,  som  vi 
måtte  befinde  os  i,  og  bringer  os  ind 
i  evighedens  lys  og  liv  og  kærlighed. 
I  Jesu  Kristi  navn.  Amen.  ■ 

Bring  fred  og 
helbredelse 
til  din  sjæl 


ÆLDSTE  DALE  E.  MILLER 

De  Halvfjerds 


Når  omvendelsen  modnes  og  opretholdes  ved  Helligåndens 
virke,  får  sjælen  fred  og  helbredelse. 


er  knyttet  til  at  modtage  fred  og  hel- 
bredelse. Han  opmuntrede  mig  til  at 
dele  disse  bemærkninger  med  Kirkens 
medlemmer. 

Ældste  Maxwell  var  og  forbliver 
et  vidunderligt  eksempel  på  uselvisk 
kærlighed.  Hans  omsorg  for  andre  var 
meget  stor  og  især  for  dem,  som  led 
fysisk  og  følelsesmæssigt.  Da  jeg  gik 
ud  fra  hans  kontor  kunne  man  ikke 
undgå  at  føle  sig  mere  forpligtet  til  at 
være  kristen.  Han  satte  en  standard 
for  os  alle.  Han  elskede  Frelseren. 
Han  var  i  sandhed  en  trofast  apostel 
og  discipel.  Vi  savner  ham. 

Han  gav  os  en  vidunderlig  indsigt 
i,  hvordan  total  fred  og  helbredelse 
kun  opnås  ved  sjælens  fuldstændige 
omvendelse.  Han  fortalte,  at  han  år  tid- 
ligere af  præsident  Marion  G.  Romney 
havde  lært  noget  om  de  skridt,  som 
fører  til  fuldstændig  omvendelse.  Han 
citerede  fra  en  generalkonferencetale 
fra  1963,  hvor  præsident  Romney  gen- 
gav Frelserens  ord  til  Peter:  »Men  jeg 
bad  for  dig,  for  at  din  tro  ikke  skal 
svigte.  Og  når  du  engang  vender  om, 
så  styrk  dine  brødre«  (Luk  22:32). 
Præsident  Romney  kommenterede: 
»Det  virker  som  om,  at  medlemskab  af 
Kirken  og  omvendelse  ikke  nødven- 
digvis er  synonyme.  Ej  heller  er  det  at 


H 


er  ved  Kirkens  hovedsæde  hol- 
der vi  mange  komitemøder,  og 
til  et  af  disse  møder  først  på 
året  lyttede  ældste  Neal  A.  Maxwell 
opmærksomt  til  en  præsentation  ved- 
rørende udvikling  af  de  lokale  ledere. 
Ved  afslutningen  af  mødet  spurgte 
ældste  Maxwell:  »Er  der  mere  vi  kan 
gøre  for  at  hjælpe  biskopperne  med 
at  bringe  fred  og  helbredelse  til  de 
hellige?«  Jeg  ønskede  at  vide  mere  om 
hans  tanker,  så  umiddelbart  før  han 
gik  bort,  og  mens  vi  sad  uforstyrret 
på  hans  kontor,  kom  ældste  Maxwell 
nærmere  ind  på  de  lærdomme,  som 


være  omvendt,  som  vi  bruger  udtryk- 
ket her,  og  det  at  have  et  vidnesbyrd 
ikke  nødvendigvis  det  samme.  Et  vid- 
nesbyrd kommer,  når  Helligånden 
vidner  om  sandheden  for  en  oprigtigt 
søgende.  Et  gribende  vidnesbyrd  giver 
troen  liv,  det  vil  sige  -  det  fører  til 
omvendelse  og  lydighed  mod  befaling- 
erne. Omvendelse  på  den  anden  side 
er  frugten  af  eller  belønningen  for 
omvendelse  og  lydighed«  (Conference 
Report,  okt.  1963,  s.  24). 

Omvendelse  opnås  normalt  ikke 
på  en  gang,  selv  om  skrifterne  giver 
os  dramatiske  beretninger  herpå.  Den 
opnås  i  stadier,  indtil  en  person  bliver 
en  ny  person  i  hjertet.  At  blive  »født 
på  ny«  er  et  udtryk  fra  skriften.  Det  er 
både  en  ændring  af,  hvordan  vi  taler, 
og  hvordan  vi  føler  (se  Conference 
Report,  okt.  1963,  s.  23). 

I  Mormons  Bog  læser  vi  om  Enos, 
hvis  sjæl  hungrede  efter  at  vide  mere 
om  sin  fars  lærdomme  om  det  evige 
liv.  Efter  en  dag  og  nat  med  fortsat 
bøn  lød  en  stemme  til  ham,  som 
sagde:  »Enos,  dine  synder  er  dig  tilgi- 
vet, og  du  skal  blive  velsignet.«  Enos 
skriver:  »Og  jeg,  Enos,  vidste,  at  Gud 
ikke  kunne  lyve;  altså  var  min  skyld 
borttaget«  (Enos  1:5-6). 

Vi  har  beretningen  om  profeten 
Alma  den  Yngre,  der  fortalte  sin  søn 
Helaman  om  sin  omvendelse.  Han 
fortalte,  hvordan  han  kom  til  en  dra- 
matisk erkendelse  af  sine  tidligere 
synder  og  fejltagelser  og  tilstod  sit 
oprør  mod  Gud.  Han  huskede  derpå 
sin  far,  Alma,  som  havde  fortalt,  at  der 
ville  komme  en  Jesus  Kristus,  Guds 
Søn.  Jesus  ville  komme  for  at  sone 
for  verdens  synder.  Jeg  citerer:  »Og 
da  denne  tanke  bemægtigede  sig  min 
sjæl,  råbte  jeg  i  hjertet:  O,  Jesus,  du 
Guds  Søn,  forbarm  dig  over  mig,  som 
er  i  bitterheds  galde  og  omgivet  af 
dødens  evige  lænker.«  Alma  oplevede 
evig  smerte  og  skyld,  men  forstod,  at 
det  var  muligt  at  slippe  for  det  ved 
hjælp  af  forsoningen.  Alma  fortsætter: 
»Og  da  jeg  tænkte  således,  mindedes 
jeg  ikke  længere  mine  kvaler,  og  jeg 

oprørtes  ikke  mere  ved  erindringen 
om  mine  synder.  Og  hvilken  glæde 
og  hvilket  forunderligt  lys  så  jeg  ikke; 
ja,  min  sjæl  blev  fyldt  med  glæde, 
lige  så  stor  som  min  kval  havde 
været«  (se  Alma  36:12-20,  fremhæ- 
velse tilføjet). 

Alma  oplevede,  at  hans  sjæl  blev 
helbredt  ved  viden  om,  at  Jesus  ville 
komme  og  tage  alle  hans  synder  bort. 
Da  hans  sjæl  blev  helbredt,  fandt  han 
fred  i  sig  selv.  Alma  blev  så  optaget  af 
virkningerne  af  denne  omvendelse,  at 
han  gentog  disse  følelser  for  Helaman: 
»Ja,  jeg  siger  dig,  min  Søn,  at  intet 
kunne  være  så  smerteligt  og  så  bittert, 
som  min  kval.  Og  atter  siger  jeg  dig, 
min  søn,  at  på  den  anden  side  kan 
intet  være  så  lifligt  og  sødt,  som  min 
glæde  var«  (Alma  36:21;  fremhævelse 
tilføjet).  Han  underviste  sin  søn  i  et 
mønster,  der  giver  varig  fred  og  glæde, 
ligesom  Enos'  far  havde  gjort.  Der  er 
et  mønster  her,  hvor  fædre  underviser 
deres  børn  om  forsoningen  og  evigt 
liv.  Det  er  et  mønster  for  alle  fædre  i 
vore  dage. 

Adskillige  belæringspunkter  i  Almas 
omvendelse  bør  nævnes: 

1.  Ligesom  Enos  var  han  fuldt  ud 
opmærksom  og  angerfuld  over  sine 
tidligere  synder,  der  krænkede  Gud. 

2.  Ligesom  Enos  huskede  han  sin 
fars  lærdomme  -  løftet  om  forsoning 
for  synd  ved  Jesus  Kristus. 

3.  Ligesom  Enos  havde  han  per- 
sonligt bedt  for  sin  egen  sjæl. 

4.  Ligesom  Enos  oplevede  han 
forsoningens  mirakel  i  en  grad,  så 
han  hverken  kunne  huske  smerterne 
over  sine  synder  eller  føle  skyld. 
Helbredelsen  af  hans  sjæl  var  fuld- 
stændig. Det  var  en  rensende  ople- 
velse både  for  sindet  og  for  hjertet. 
Glæde  erstattede  bitterhed.  Han  blev 

o 

en  ny  mand,  født  på  ny  af  Anden.  Og 
ligesom  Enos  vendte  han  med  det 
samme  sin  opmærksomhed  mod  at 
tjene  Herren  og  sin  næste. 

Vil  Herren  gøre  det  samme  for  os, 
som  han  gjorde  for  Enos  og  Alma? 

C.  S.  Lewis  sagde  det  på  denne 


måde:  »[Gud]  har  uendelig  opmærk- 
somhed til  overs  for  hver  eneste  af 
os.  For  ham  er  det  ikke  nødvendigt 
at  behandle  os  som  gruppe.  Du  er 
lige  så  meget  alene  med  ham,  som 
var  du  det  eneste  menneske,  som  han 
nogen  sinde  havde  skabt.  Da  Kristus 
døde,  døde  han  for  dig,  som  om  du 
havde  været  den  eneste  mand  (eller 
kvinde)  i  verden«  {Mere  Christianity , 

1943,  s.  131). 

Er  der  beretninger  fra  skrifterne  om 
denne  form  for  omvendelse  blandt  de 


hellige?  Vi  har  en  række  eksempler. 
Beretningen  om  de  hellige  på  kong 
Benjamins  tid  illustrerer  dette.  Vi  læser 
om  de  helliges  reaktion  efter  at  de 
havde  lyttet  til  deres  konge  og  profet 
undervise  dem  i  befalingerne  og  Jesu 
Kristi  forsoning: 

»Og  de  råbte  alle  med  een  røst  og 
sagde:  Ja,  vi  tror  alle  de  ord,  du  har 
talt  til  os,  og  vi  ved  også,  at  der  ligger 
sikkerhed  og  sandhed  bag  dem  ved 
Herren,  den  Almægtiges  ånd,  som 
har  bevirket  stor  forandring  hos  os 


Det  Første  Præsidentskab  (i  midten)  og  medlemmer  af  De  Tolv  Apostles  Kvorum. 

eller  i  vore  hjerter,  så  at  vi  ikke  mere 
er  tilbøjelige  til  at  gøre  ondt,  men 
bestandig  gøre  godt . . . 

Og  vi  er  villige  til  at  indgå;  en 
pagt  med  vor  Gud  om,  at  vi  vil  gøre 
hans  vilje  og  være  lydige  mod  hans 
bud  i  alt,  hvad  han  befaler  os  resten 
af  vort  liv«  (Mosiah  5:2,  5;  fremhæ- 
velse tilføjet). 

I  vil  lægge  mærke  til,  at  deres  ord 
meget  ligner  de  forpligtelser,  som  vi 
indgår  i  dåbspagten  (se  L&P  20:37). 

Velsignelserne  og  løfterne  ved 
omvendelse  modtages  ved  pagt  ved 
dåb  og  bekræftelse  og  ved  alle  tem- 
pel- og  præstedømmeordinancerne. 
Frugterne  af  omvendelse  fortsætter 
derpå  med  at  vokse  og  udvikle  sig  i 
livet  ved  fortsat  omvendelse  og  trofast 
overholdelse  af  de  pagter,  som  man 
har  indgået.  Når  omvendelsen  mod- 
nes og  opretholdes  ved  Helligåndens 
virke,  får  sjælen  fred  og  helbredelse. 

Præsident  Romney  blev  engang 
spurgt  om,  hvordan  man  vidste,  at 
man  havde  omvendt  sig.  Præsident 
Romney  svarede:  »Det  kan  man  være 
sikker  på,  når  ens  sjæl  bliver  helbredt 
ved  Helligånden.  Når  dette  sker,  vil 
man  kunne  mærke  det  på  den  måde, 
man  har  det,  for  man  vil  føle  det, 
som  Benjamins  folk  følte  det,  da  de 


modtog  tilgivelse  for  deres  synder. 
Skriften  siger:  >Herrens  ånd  [kom] 
over  dem,  og  de  fyldtes  med  glæde, 
eftersom  de  havde  fået  forladelse  for 
deres  synder  og  fred  med  samvittig- 
heden . .  .<  (Mosiah  4:3)«  (Conference 
Report,  okt.  1963,  s.  25). 

Peter  beskriver  det  som  sker  ved 
en  fuldstændig  omvendelse:  Vi  får 
»del  i  guddommelig  natur«  (2  Pet  1:4; 
se  også  v.  1-3,  5-9). 

Det  er  ved  denne  totale  omvendel- 
sesoplevelse,  at  vi  i  sandhed  person- 
ligt kommer  til  at  kende  og  føle  Guds 
karakter  og  storhed.  Det  er  midlet, 
hvorved  vi  ikke  blot  bliver  tjenere 
for  Herren,  men  også  hans  venner. 
Herren  definerede  sit  forhold  til  de 
hellige  i  den  tidlige  genoprettelses- 
periode:  »Og  atter  siger  jeg  jer,  mine 
venner,  thi  for  fremtiden  vil  jeg  kalde 
jer  venner«  (L&P  84:77). 

Ved  generalkonferencen  sidste 
oktober  underviste  ældste  Jeffrey  R. 
Holland  os  og  gav  udtryk  for  sine 
følelser  angående  Guds  storhed  og 
karakter  (se  »Guds  storhed«,  Liahona, 
nov.  2003,  s.  70-73).  Han  talte  om 
den  evige  betydning  af  at  kende  Gud 
Faderen  og  hans  søn,Jesus  Kristus. 
Han  citerede  det  kendte  vers  fra 
Frelserens  forbøn:  »Og  dette  er  det 


evige  liv,  at  de  kender  dig,  den  eneste 
sande  Gud,  og  ham,  du  har  udsendt, 
Jesus  Kristus«  (Joh  17:3). 

Han  citerede  også  den  ikke  så 
kendte  udtalelse  af  profeten  Joseph 
Smith:  »Det  er  evangeliets  første  prin- 
cip med  bestemthed  at  erkende  Guds 
karakter.«  »Jeg  vil  gerne  have,  at  I  alle 
kender  ham  og  bliver  fortrolige  med 
ham«  (Profeten  Joseph  Smiths  lær- 
domme, s.  416,  417). 

At  kende  Gud  og  blive  hans  ven 
kommer  med  omvendelsesproces- 
sen.  Enos  fandt  det.  Kong  Benjamins 
undersåtter  fandt  det.  Alma  fandt 
det.  Det  er  til  rådighed  for  alle,  som 
vil  omvende  sig  og  adlyde  befaling- 
erne. Denne  omvendelse  er  en 
meget  intens  personlig  oplevelse. 
Det  handler  om  forhold.  Det  omfat- 
ter at  vække  Kristi  Ånd,  som  er  i  alle 
mennesker  (se  L&P  84:45-46;  88:11). 
Det  omfatter  at  vække  Helligåndens 
følelser  i  os,  hvilket  vil  lede  os  til 
et  vidnesbyrd  om  sandheden.  Det 
kræver  at  modtage  Helligånden 
efter  at  have  modtaget  dåbspagten. 
Helligåndens  gave  leder  os  og  trøster 
os  som  disciple  og  bringer  os  nær 
Frelseren.  Frelseren  er  til  gengæld 
vores  talsmand  hos  Faderen,  og  han 
vil  ved  vores  trofasthed  bringe  os 
til  Faderen  for  at  blive  medarvinger 
med  ham  (se  Joh  14:6;  Rom  8:17; 
L&P  45:3-5). 

Vi  har  en  rig  skat  af  storslåede  lær- 
domme og  tanker  givet  os  af  hellige 
profeter.  De  er  i  sandhed  Guds  bud- 
bringere, der  leder  hans  børn  til  frelse 
og  evigt  liv. 

Deres  vidnesbyrd  styrker  vores  tro. 
Lyt  til  deres  ord  og  vidnesbyrd.  De  vil 
lede  jer  hen  mod  fred  og  helbredelse 
for  jeres  sjæl. 

Det  er  mit  personlige  vidnesbyrd, 

o 

at  Herrens  And  er  virkelig  og  ikke  til 
at  tage  fejl  af  Vi  kan  kende  Faderen 
og  Sønnen,  og  vide  at  de  elsker  os. 
Jeg  mærker  denne  kærlighed  ved 

o 

Andens  kraft.  Jeg  bærer  vidnesbyrd 
om  disse  ting  i  Jesu  Kristi  navn. 
Amen.  ■ 

Fred  med 
samvittigheden 
og  fred  i  sindet 


ÆLDSTE  RICHARD  G.  SCOTT 

De  Tolv  Apostles  Kvorum 


For  mange  kan  befrielse  og  lykke  komme  ved  at  forstå 
forholdet  mellem  fred  med  samvittigheden  og  fred  i  sindet. 


Den  tilvejebringer  et  grundlag  for 
lykke.  Det  en  tilstand  af  uendelig 
værdi,  og  alligevel  er  det  kun  få  men- 
nesker på  jorden,  som  nyder  den. 
Hvorfor?  De  fleste  principper,  som 
fred  med  samvittigheden  er  grundlagt 
på,  hverken  forstås  eller  følges  på  pas- 
sende vis.  Mit  liv  er  blevet  så  rigt  bega- 
vet med  fred  med  samvittigheden,  at 
jeg  gerne  vil  dele  noget  af  min  indsigt 
i,  hvordan  den  kan  opnås. 

Fred  med  samvittigheden  er  en 
afgørende  del  af  jeres  fred  i  sindet. 
Uden  fred  med  samvittigheden  kan 
der  ikke  være  nogen  fred  i  sindet. 
Fred  med  samvittigheden  har  at  gøre 
med  jeres  indre  jeg  og  kontrolleres  af, 
hvad  I  personligt  gør.  Fred  med  sam- 
vittigheden kan  kun  komme  fra  Gud 
ved  et  retskaffent  og  lydigt  liv.  Den 
kan  ikke  eksistere  på  nogen  anden 
måde.  På  den  anden  side  er  fred  i  sin- 
det for  det  meste  påvirket  af  ydre  fak- 
torer såsom  omsorg  for  et  barn  på 
afveje,  økonomiske  problemer  eller 
virkelige  eller  indbildte  fornærmelser, 
forværrede  forhold  i  verden,  eller  af  at 
der  er  mere  at  gøre,  end  man  har  tid 
til.  Et  uroligt  sind  er  en  midlertidig 
overgang.  Fred  i  sindet  genetableres 
ved  at  løse  de  ydre  påvirkninger,  som 
forstyrrer  freden.  Sådan  er  det  ikke 


I  disse  tider  med  stigende  usikker- 
hed er  der  så  meget  smerte,  sorg 
og  lidelse  over  hele  verden,  som 
kan  undgås  ved  at  forstå  og  anvende 
sandheden.  For  mange  kan  befrielse 
og  lykke  komme  ved  at  forstå  forhol- 
det mellem  fred  med  samvittigheden 
og  fred  i  sindet  og  ved  at  efterleve  de 
principper,  som  begge  disse  velsig- 
nelser er  grundlagt  på. 

Gud  ønsker,  at  hans  børn  skal  nyde 
den  vidunderlige  velsignelse,  som  fred 
med  samvittigheden  er.1  En  rolig  sam- 
vittighed åbner  for  fred  fra  smerte, 
sorg,  skyld,  skam  og  selvbebrejdelse. 


med  en  foruroliget  samvittighed,  for 
den  er  nådesløs,  hele  tiden  til  stede, 
og  en  konstant  påmindelse  om  at 
ændre  på  tidligere  tiders  fejltagelser, 
at  løse  problemet,  hvis  man  har  såret 
en  anden  og  at  omvende  sig  fra  over- 
trædelse. Ah,  en  foruroliget  samvittig- 
hed kan  midlertidigt  skjules  af  den 
fysiske  stimulering  af  sindet  og  krop- 
pen, når  man  giver  efter  i  fristelserne 
fra  alkohol,  narkotika,  pornografi  og 
det,  som  er  værre.  Men  det  er  på 
bekostning  af  en  større  trang  til  ved 
hjælp  af  forkerte  midler  at  dulme  en 
smertende  samvittighed  med  fare  for 
at  opnå  en  uhæmmet  afhængighed. 
Der  findes  en  bedre  måde  at  genop- 
rette samvittighedens  fred  på. 

Evnen  til  at  have  en  urolig  samvit- 
tighed er  en  gave  fra  Gud,  for  at 
hjælpe  dig  med  at  få  succes  i  dette  liv 
Det  er  hovedsagligt  et  resultat  af  ind- 
flydelsen fra  Kristi  lys  i  jeres  sind  og 
hjerte.  Kristi  lys  er  den  guddommelige 
magt  eller  indflydelse,  som  udstråler 
fra  Gud  ved  Jesus  Kristus.2  Den  giver 
lys  og  liv  til  alt.  Den  tilskynder  alle 
fornuftige  mennesker  i  verden  til  at 
skelne  mellem  sandhed  og  vildfarelse 
og  mellem  rigtigt  og  forkert.  Den  akti- 
verer samvittigheden.3  Dens  indfly- 
delse kan  svækkes  ved  overtrædelse 
og  tilvænning  og  genoprettes  ved  kor- 
rekt omvendelse.  Kristi  lys  er  ikke  en 
person.  Det  er  en  kraft  og  indflydelse, 
som  kommer  fra  Gud,  og  når  den  føl- 
ges kan  den  lede  en  person  til  at  kvali- 
ficere sig  til  Helligåndens  vejledning 
og  inspiration.4 

Det  er  godt  at  huske,  at  selv  med 
fred  med  samvittigheden  kan  man 
have  midlertidige  perioder,  hvor  fre- 
den i  sindet  forstyrres  af  eksterne 
bekymringer.  Din  forståelse  af  årsa- 
gerne kan  lette  meget  af  det  tryk, 
som  de  skaber.  Efterhånden  som  jeres 
personlige  liv  tilpasses  Herrens  lær- 
domme, kan  I  søge  hans  hjælp  til  at 
løse  problemområder.  Således  vil  jeres 
tro  på  Herren  og  på  hans  lærdomme 
give  fred  i  sindet.  Jeres  indsats  vil  blive 
et  springbræt  til  større  personlig  vækst, 

når  I  finder  løsninger,  som  er  ledet 
af  Ånden.  Når  de  er  løst,  kan  sådanne 
udfordringer  ofte  bringe  velsignelser  til 
andre,  når  deres  behov  har  foruroliget 
jeres  sind. 

Kort  sagt  kan  I  genopnå  fred  med 
samvittigheden  ved  at  omvende  jer 
fra  personlig  overtrædelse,  som  kan 
forårsage  en  indre  uro.  Fred  i  sindet 
kan  derpå  sikres  ved  at  fjerne  de  ydre 
påvirkninger,  som  får  jer  til  at  opleve 
midlertidig  uro,  bekymring  og  sorg.  Og 
skønt  I  prøver,  vil  I  nok  ikke  finde  ved- 
varende lykke,  før  I  ved  omvendelse 


personligt  tilfredsstiller  den  brudte  lov 
for  at  genoprette  fred  i  en  foruroliget 
samvittighed. 

Uanset  om  I  anerkender  behovet 
for  at  omvende  jer  eller  ej  og  finder 
det  svært  at  gøre  det,  eller  spekulerer 
på,  om  I  har  omvendt  jer  nok  til  fuldt 
ud  at  blive  tilgivet,  så  kan  det  være 
en  hjælp  at  gennemgå  nogle  funda- 
mentale principper,  hvorpå  fred  med 
samvittigheden  er  grundlagt. 

En  lov,  som  er  brudt  ved  synd  eller 
overtrædelse,  skaber  smerte  i  sind  og 
hjerte  fra  en  såret  samvittighed.  Da 


vor  himmelske  Fader  vidste,  at  alle 
hans  åndelige  børn,  undtagen  hans 
enbårne,  Jesus  Kristus,  ubevidst  eller 
bevidst  ville  bryde  hans  love,  tilveje- 
bragte han  et  middel,  hvorved  vi  kan 
korrigere  konsekvenserne  af  sådanne 
gerninger.  Uanset  om  bruddet  er  stort 
eller  småt  er  løsningen  den  samme: 
Fuld  omvendelse  ved  tro  på  Jesus 
Kristus  og  hans  forsoning  med  lydig- 
hed mod  hans  befalinger. 

Når  det  er  nødvendigt  kræver  fuld 
omvendelse  handling  fra  jeres  side. 
Hvis  I  ikke  kender  de  klassiske  skridt 
til  omvendelse  såsom  tilståelse  og 
opgivelse  af  synden,  genoprettelse, 
lydighed  og  at  søge  tilgivelse,  så  tal 
med  en  biskop  eller  studér  værker 
som  præsident  Spencer  W  Kimballs 
mesterværk  Tilgivelsens  Mirakel. 
Udover  at  opfylde  disse  krav  vil  en 
tilbagevenden  af  fred  med  samvittig- 
heden blive  øget  af  jeres  omhyggelige 
opmærksomhed  over  for  et  andet 
skridt,  som  af  og  til  ikke  bemærkes. 
Frelseren  gjorde  det  klart,  at  man  for 
at  modtage  tilgivelse,  må  tilgive  andre 
deres  synder  mod  en  selv. 

»Jeg,  Herren,  tilgiver,  hvem  jeg  vil, 
men  af  jer  forlanges  det,  at  I  tilgiver 
alle  mennesker. 

Og  I  skal  sige  i  jeres  hjerte:  Lad 
Gud  dømme  mellem  dig  og  mig  og 
belønne  dig  efter  dine  gerninger.«5 

»Når  I  står  og  beder,  skal  I  tilgive, 
hvis  I  har  noget  mod  nogen,  for  at 
også  jeres  fader  i  himlene  kan  tilgive 
jeres  overtrædelser. 

Men  hvis  I  ikke  tilgiver,  vil  jeres 
fader  i  himlene  heller  ikke  tilgive  jeres 
overtrædelser.«6 

Hvis  vi  som  et  uskyldigt  offer  er 
blevet  alvorligt  forurettet,  så  vær  ikke 
fuld  af  had  og  vrede  over  for  det,  som 
syntes  uretfærdigt.  Tilgiv  den,  som 
foruretter  jer,  selv  om  I  er  uskyldige. 
At  gøre  det  kræver  en  stor  indsats  fra 
jeres  side.  Sådan  tilgivelse  er  yderst 
vanskelig,  men  den  er  den  sikre  vej  til 
fred  og  helbredelse.  Hvis  der  kræves 
disciplinering  for  en  alvorlig  overtræ- 
delse begået  mod  jer,  så  overlad  det 

til  Kirken  og  de  civile  myndigheder. 
Bebyrd  ikke  jeres  liv  med  tanker  om 
hævn.  Herrens  retfærdighedsmølle 
maler  langsomt,  men  den  maler  over- 
måde godt.  I  Herrens  regnestykke  vil 
ingen  undslippe  konsekvenserne  af 
uløst  overtrædelse  af  hans  love.  Der 
vil  i  hans  tid  og  på  hans  måde  blive 
krævet  fuld  betaling  for  onde  ger- 
ninger, som  man  ikke  har  omvendt 
sig  fra. 

Jeg  vidner  om,  at  af  alle  de  nødven- 
dige skridt  i  omvendelsen,  er  den  vig- 
tigste for  jer  at  have  en  overbevisning 
om,  at  tilgivelse  kommer  i  og  ved 
Jesus  Kristus.  Det  er  afgørende  at  vide, 
at  det  kun  er  på  hans  betingelser,  at 
I  kan  blive  tilgivet.  I  vil  få  hjælp  til  at 
udøve  tro  på  Kristus.7  Det  betyder,  at 
I  stoler  på  ham  og  hans  lærdomme. 
Satan  ønsker,  at  I  skal  tro  på,  at  det 
ikke  er  muligt  fuldstændigt  at  over- 
vinde alvorlig  overtrædelse.  Jeg  vidner 
om,  at  Frelseren  gav  sit  liv,  så  virkning- 
erne af  alle  synder  ved  omvendelse 
kan  lægges  bagved,  undtagen  ved 
udgydelse  af  uskyldigt  blod  og  fornæg- 
telse af  Helligånden.8/ 

Frugterne  af  sand  omvendelse  er 
Guds  tilgivelse,  som  åbner  døren  til 
at  modtage  alle  de  pagter  og  ordinan- 
cer,  som  er  tilvejebragt  på  denne 
jord,  og  som  muliggør  at  nyde  de 
dertil  hørende  velsignelser.  Når 
omvendelsen  er  sluttet,  og  man  er 
blevet  renset,  kommer  der  et  nyt  syn 
på  livet  og  dets  strålende  muligheder. 
Hvor  er  Herrens  løfte  vidunderligt: 
»Se,  den,  der  omvender  sig  fra  sine 
synder,  ham  er  de  forladt,  og  jeg, 
Herren,  kommer  dem  ikke  mere  i 
hu.«9  Herren  er  og  vil  altid  være  tro- 
fast over  for  sine  ord. 

Hvis  I  har  en  foruroliget  samvittig- 
hed efter  at  have  brudt  love,  så  bønfal- 
der jeg  jer  om  at  komme  tilbage.  Kom 
tilbage  til  det  kølige,  forfriskende  vand 
i  form  at  personlig  renhed.  Kom  til- 
bage til  den  varme  og  sikkerhed, 
som  findes  i  vor  himmelske  Faders 
kærlighed.  Kom  tilbage  til  den  ren- 
hed og  fred  med  samvittigheden, 


Familien  Chen  overværer  i  Taiwan  en  transmission  fra  generalkonferencen. 


som  kommer  ved  at  efterleve  Guds 
befalinger. 

Må  jeg  foreslå  en  måde  at  komme 
tilbage  på?  I  kan  begynde  alene  og 
gå  fremad  i  jeres  eget  tempo.  Jeg  invi- 
terer jer  til  omhyggeligt  at  studere 
Mormons  Bog.  Der  er  mange  skrift- 
steder, som  viser,  hvordan  andre  har 
overvundet  hindringerne  for  omven- 
delse. Alma  taler  fx  til  Shiblon: 

»Og  i  tre  dage  og  tre  nætter  var  jeg 
i  den  bitreste  kval  og  sjæleangst;  og 
først  da  jeg  råbte  til  den  Herre  Jesus 
Kristus  om  nåde,  fik  jeg  forladelse  for 
mine  synder.  Men  ...  jeg  råbte  til  ham 
og  fik  fred  i  sjælen. 

Min  søn,  jeg  har  sagt  dig  dette,  for 
at  du  kunne  lære  visdom,  så  du  kunne 
lære  ...  at  der  ikke  er  nogen  anden 
vej  og  heller  ikke  noget  andet  middel, 
hvorved  man  kan  blive  salig,  uden  i 
og  ved  Kristus.  Han  er  verdens  liv  og 
lys.«10 

Fra  dette  skriftsted  kan  I  se,  at 
lidelse  ikke  medfører  tilgivelse.  Det 
kommer  ved  tro  på  Kristus  og  lydig- 
hed over  for  hans  lærdomme,  så  hans 
gave  i  form  af  forløsning  kan  udvirke 
sit  mirakel.  Han  indbyder: 

»Se,  jeg  er  kommet ...  for  at  gen- 
løse verden,  for  at  frelse  verden  fra 
synd. 


Den,  der  derfor  omvender  sig  og 
kommer  til  mig  som  et  lille  barn,  ham 
vil  jeg  modtage  . . .  omvend  jer  derfor 
og  kom  til  mig  ...  og  bliv  frelst.«11 

Anvend  det,  som  Mormons  Bog 
lærer  jer.  Overvej  de  vers,  som  taler 
om  Frelseren.  Søg  ved  bøn  at  lære 
ham  at  kende.  Bed  jeres  Fader  i  him- 
len om  at  styrke  jeres  tro  på  hans  Søn 
og  give  jer  kraft  til  at  adlyde  hans 
befalinger.  Når  I  er  parate,  så  søg 
hjælp  fra  jeres  omsorgsfulde  biskop 
til  at  afslutte  omvendelsesprocessen. 
Så  kan  I  opleve  fred  med  samvittighe- 
den og  forsikring  om,  at  Herren  har 
tilgivet  jer. 

Kom  tilbage.  Vent  ikke  indtil  alt  er  i 
fuldkommen  orden.  Vi  vil  følges  med 
jer.  Vi  elsker  jer.  Kom  tilbage. 

Hvis  I  hører  til  dem,  som  ikke 
kan  tilgive  jer  selv  tidligere  alvorlige 
overtrædelser  -  selv  når  en  dommer 
i  Israel  har  forsikret  jer,  at  I  har 
omvendt  jer  passende  -  hvis  I  føler 
jer  tvunget  til  fortsat  at  fordømme 
jer  selv  og  lider  af  ofte  gentagelse  af 
detaljerne  i  tidligere  fejl,  så  bønfalder 
jeg  jer  af  hele  min  sjæl,  at  I  overvejer 
denne  udtalelse  af  Frelseren: 

»Se,  den,  der  omvender  sig  fra 
sine  synder,  ham  er  de  forladt,  og  jeg, 
Herren,  kommer  dem  ikke  mere  i  hu. 

Heraf  han  I  vide,  om  et  menneske 
omvender  sig  fra  sine  synder:  Se,  han 
vil  bekende  dem  og  aflægge  dem.«12 

At  fortsætte  med  at  lide,  når  der  er 
sket  korrekt  omvendelse,  tilskyndes 
ikke  af  Frelseren,  men  af  bedrageriets 
mester,  hvis  mål  er  at  binde  jer  og 
gøre  jer  til  slaver.  Satan  vil  presse  jer 
til  fortsat  at  genopleve  detaljer  fra 
tidligere  fejltagelser,  idet  han  ved, 
at  sådanne  tanker  får  tilgivelse  til  at 
synes  uopnåelig.  Satan  forsøger  på 
denne  måde  at  binde  jeres  sind  og 
legeme,  så  han  kan  manipulere  jer 
som  en  marionet. 

Jeg  vidner,  at  når  en  biskop  eller 
stavspræsident  har  bekræftet,  at  jeres 
omvendelse  er  tilstrækkelig,  så  skal  I 
vide,  at  jeres  lydighed  har  tilladt  Jesu 
Kristi  forsoning  at  opfylde  retfærdig- 
hedens krav  i  forhold  til  de  love,  som 
I  har  brudt.  I  er  derfor  nu  frie.  Jeg 
beder  jer  om  at  tro  på  det.  At  lide 
bestandigt  af  de  sørgelige  virkninger 
af  synd  efter  passende  omvendelse, 
når  det  ikke  er  hensigten,  er  at 
benægte  virkningen  af  Frelserens 
forsoning  til  fordel  for  jer. 

Da  mindet  om  tidligere  fejlta- 
gelser ramte  Ammons  sind,  vendte 
han  sine  tanker  til  Jesus  Kristus  og  til 
tilgivelsens  mirakel.  Derefter  blev 
hans  lidelse  erstattet  med  glæde, 
taknemlighed  og  taksigelse  for 
Frelserens  kærlighed  og  tilgivelse.13 
Gør  nu  ligeså.  Gør  det  nu,  så  I  kan 
nyde  fred  med  samvittigheden  og 
fred  i  sindet  og  alle  de  tilhørende 
velsignelser.  I  Jesu  Kristi  navn. 
Amen.  ■ 

NOTER 

1.  Se  Mosiah  4:2-3. 

2.  Se  Topical  Guide,  »Light  of  Christ«,  s.  290. 

3.  SeMoroni  7:16. 

4.  Se  Joh  1:9;  L&P  84:46-47. 

5.  L&P  64:10-11. 

6.  Mark  11:25-26. 

7.  Se  2  Nephi  9:22-24;  Alma  11:40. 

8.  Utilgivelig:  Se  Hebr  6:4-8;  Alma  39:6; 
L&P  42:18;  76:31-38;  132:27. 

9.  L&P  58:42. 

10.  Alma  38:8-9. 

11.  3  Nephi  9:21-22. 

12.  L&P  58:42-43. 

13.  Se  Alma  26:17-20. 


Hvor  vælger 
jeg  at  stå? 

PRÆSIDENT  JAMES  E.  FAUST 

Andenrådgiver  i  Det  Første  Præsidentskab 


For  at  overleve  og  endog  for  at  finde  lykke  og  glæde,  uanset 
hvad  der  måtte  komme,  [må  vi]  stå  urokkeligt  fast  sammen 
med  Herren. 


M 


'  ine  kære  brødre  og  søstre  og 
venner,  præsident  Hinckley 
.  har  mindet  os  om,  at  de 
»gyldne  år«  indeholder  mere  bly  end 
guld!  Det  er  derfor,  jeg  sidder  ned, 
mens  jeg  taler  til  jer  i  dag.  Jeg  er  ved 
at  komme  mig  fra  en  diskusprolaps, 
hvorved  der  kom  en  nerve  i  klemme. 
Jeg  har  fået  at  vide,  at  jeg  kan  forvente 
at  komme  mig  fuldstændigt. 

Jeg  udtrykker  min  dybe  taknemlig- 
hed for  de  velsignelser,  som  er  kom- 
met til  verden  ved  hjælp  af  den 
storslåede  tjeneste,  som  vore  afdøde 
Brødre,  ældste  Neal  A.  Maxwell  og 
ældste  David  B.  Haight  fra  De  Tolv 
Apostles  Råd  har  ydet.  Vores  tab  er 


stort.  Vi  byder  bror  Uchtdorf  og  bror 
Bednar,  stærke  og  troende  mænd,  vel- 
kommen i  De  Tolv  Apostles  dejlige  råd. 

Jeg  beder  denne  morgen  ydmygt 
om,  at  jeg  vil  blive  forstået  og  ikke 
misforstået.  I  en  stigende  uretfærdig 
verden  må  vi  for  at  overleve  og  endog 
for  at  finde  lykke  og  glæde,  uanset 
hvad  der  måtte  komme,  stå  urokkeligt 
fast  sammen  med  Herren.  Vi  må  for- 
søge at  være  trofaste  hver  time  på 
dagen,  så  vores  grundvold  af  tillid  til 
Herren  aldrig  vil  blive  rystet.  Mit  bud- 
skab er  et  med  håb  og  råd  til  dem, 
som  tænker  på  den  tilsyneladende 
ulige  fordeling  af  smerte,  lidelse,  kata- 
strofe og  hjertesorg  i  dette  liv.  Nogle 
stiller  måske  dette  spørgsmål: 

»Hvorfor  blev  jeg  født  med  fysiske 
eller  mentale  begrænsninger?« 

»Hvad  har  jeg  gjort  for  at  fortjene 
denne  smerte?« 

»Hvorfor  måtte  min  far  lide  så 
meget  efter  et  grusomt  og  forkrøb- 
lende slagtilfælde.  Han  var  en  så  ret- 
skaffen mand  og  var  altid  trofast  og 
sand  over  for  Herren  og  hans  kirke.« 

»Hvorfor  måtte  jeg  miste  min  mor 
to  gange  -  først  til  den  frygtelige 
virkning  af  Alzheimers  og  dernæst 
til  døden?  Hun  var  sådan  en  engel.« 

»Hvorfor  lod  Herren  vores  lille  barn 
dø?  Hun  var  så  dyrebar,  og  vi  elskede 
hende  så  højt.« 

»Hvorfor  har  Herren  ikke  besvaret 
vore  bønner  på  den  måde,  som  vi 
ønskede?« 

»Livet  er  uretfærdigt.  Vi  ved,  at 
nogle  mennesker,  som  har  gjort 
mange  slemme  ting,  alligevel  synes 
at  have  alt  det,  som  de  ønsker  eller 
har  behov  for.« 

Dr.  Arthur  Wentworth  Hewitt  indi- 
kerede nogle  årsager  til,  hvorfor  de 
gode  lider  lige  så  vel  som  de  onde: 
»For  det  første:  Jeg  ved  det  ikke.  For 
det  andet:  Vi  er  måske  ikke  så  uskyl- 
dige, som  vi  tror.  For  det  tredje:  . . . 
Jeg  tror,  at  det  er  fordi  han  elsker  os 
så  meget  mere,  end  han  elsker  vores 
lykke.  Hvordan?  Så  hvis  det  var  på 
basis  af  strengt  personlige  gengæl- 
delse her  og  nu,  ville  alle  de  gode 
altid  være  lykkelige  og  alle  de  onde 
opleve  katastrofe  (i  stedet  er  det  ofte 


lige  modsat),  og  så  ville  det  være  den 
mest  underfundige  karakterforban- 
delse, som  man  kan  forestille  sig.«1 

Præsident  Kimball  gav  denne  ind- 
sigtsfulde forklaring: 

»Hvis  smerte  og  sorg  og  total  straf 
umiddelbart  fulgte  med  det  at  handle 
ondt,  så  var  der  ingen  som  ville  gen- 
tage en  ond  gerning.  Hvis  glæde  og 
fred  og  belønninger  med  det  samme 
blev  givet  til  den,  som  gør  godt,  så 
kunne  der  ikke  være  noget  ondt  -  alle 
ville  gøre  godt,  og  det  ikke  på  grund 
af  det  rigtige  i  at  gøre  godt.  Der  ville 
ikke  være  nogen  karakterprøve,  ingen 
karakterudvikling  og  ingen  vækstkraft, 
og  ingen  handlefrihed  . . .  Der  ville  også 
være  et  fravær  af  glæde,  succes,  opstan- 
delse, evigt  liv  og  guddommelighed.«2 

Vores  kærlighed  til  Gud  må  være 
ren  og  uselvisk.  Kristi  rene  kærlighed 


må  være  motivet  i  vores  tilbedelse. 

Nu  ville  al  denne  lidelse  i  sandhed 
være  unfair,  hvis  alt  ophørte  ved 
døden,  men  det  gør  det  ikke.  Livet 
er  ikke  som  et  skuespil  med  én  akt. 
Det  har  tre  akter.  Vi  har  allerede  ople- 
vet første  akt,  da  vi  var  i  forudtilvæ- 
relsen.  Vi  oplever  nu  anden  akt,  som 
er  livet  på  jorden,  og  vil  opleve  tredje 
akt,  når  vi  vender  tilbage  til  Gud.3 
Som  Jesus  lovede:  »I  min  faders  hus 
er  der  mange  boliger.«4  Vi  blev  sendt 
her  til  jorden  for  at  blive  prøvet.  Som 
Herren  forklarede  til  Abraham:  »Og  vi 
vil  prøve  dem  hermed  for  at  se,  om 
de  vil  gøre  alt,  hvad  Herren,  deres 
Gud,  vil  befale  dem.«5 

Vore  tidligere  og  nuværende  lidelser 
er,  som  Paulus  sagde,  »for  intet  at 
regne  mod  den  herlighed,  som  skal 
åbenbares  på  os«6  i  evighederne.  »Thi 

efter  megen  trængsel  kommer  velsig- 
nelse. Derfor  skal  den  dag  komme,  da 
I  skal  krones  med  megen  herlighed.«7 
Så  prøvelse  er  godt  i  den  forstand,  at 
den  hjælper  os  med  at  komme  ind  i 
det  celestiale  rige. 

Nogle  bliver  bitre,  fordi  de  mang- 
ler tro  eller  forståelse  af  den  evige 
plan  og  mister  håbet.  Sådan  gik  det 
med  en  forfatter  i  det  19.århundrede, 
som  opnåede  både  succes  og  rigdom 
med  sit  blændende  vid  og  skrivestil. 
Hans  hustru  kom  fra  en  religiøs  fami- 
lie, og  han  ønskede  at  tro  på  Gud, 
men  var  ikke  ganske  sikker  på,  at 
Gud  eksisterede.  Så  blev  han  ramt 
af  en  række  slag.  1 1893  efterlod  en 
national  økonomisk  krise  ham  dybt 
forgældet.  Hans  ældste  datter  døde, 
mens  han  var  på  en  foredragsturne. 
Hans  hustrus  helbred  svigtede,  og 
hun  døde  i  1904.  Hans  yngste  datter 
døde  i  1909,  og  hans  eget  helbred 
begyndte  at  svigte.  Hans  forfatter- 
skab, som  tidligere  havde  funklet, 
afspejlede  nu  hans  bitterhed.  Han 
blev  mere  og  mere  deprimeret, 
kynisk  og  desillusioneret  og  forblev 
sådan,  indtil  han  døde  i  1910.  På 
trods  af  hans  blændende  dygtighed 
manglede  han  den  indre  styrke  til  at 
klare  modgang  og  resignerede  over 
for  sine  uheld. 


Det  er  ikke  så  meget,  hvad  der  sker 
med  os,  men  hvordan  vi  tager  det, 
som  sker  med  os.  Det  minder  mig 
om  et  skriftsted  fra  Alma.  Efter  lange 
krige  var  mange  »blevet  forhærdet;  og 
mange  var  blevet  blødgjort  gennem 
deres  lidelser.«8  De  samme  forhold 
skabte  modsatte  reaktioner.  Den  for- 
fatter, som  mistede  så  meget,  var  ikke 
i  stand  til  at  trække  på  troens  kilde. 
Vi  har  hver  især  behov  for  at  besidde 
et  eget  forrådshus  med  tro,  der  kan 
hjælpe  os  med  at  hæve  os  over  de 
problemer,  som  er  en  del  af  denne 
jordiske  prøvestand. 

Thomas  Giles  fra  Wales,  som  kon- 
verterede og  sluttede  sig  til  Kirken  i 
1844  led  også  meget  i  sin  livstid.  Han 
var  minearbejder,  og  mens  han  gra- 
vede kul  i  minen,  faldt  et  stort  stykke 
kul  ned  og  ramte  ham  i  hovedet 
og  efterlod  et  ni  tommer  langt  sår. 
Lægen,  som  undersøgte  ham,  sagde 
at  den  sårede  mand  ikke  ville  leve 
mere  end  24  timer.  Men  så  kom  æld- 
sterne  og  salvede  ham.  Han  blev 
lovet,  at  han  ville  blive  rask,  og  at 
»selv  om  han  aldrig  ville  komme  til  at 
se  igen,  ville  han  komme  til  at  gøre 
meget  godt  i  Kirken.«  Broder  Giles 
overlevede  virkelig,  men  var  blind 
resten  af  sit  liv.  I  løbet  af  en  måned 
efter  ulykken  »rejste  han  rundt  i  lan- 


det for  at  passe  sine  kirkelige  pligter.« 

1 1856  emigrerede  broder  Giles  og 
hans  familie  til  Utah,  men  før  han  for- 
lod sit  hjemland,  gav  de  walisiske  hel- 
lige ham  en  harpe,  som  han  lærte  at 
spille  med  stor  færdighed.  Ved  Council 
Bluffs  sluttede  han  sig  til  et  håndkær- 
rekompagni  og  drog  vestpå.  »Selv  om 
han  var  blind,  trak  han  en  håndkærre 
fra  Council  Bluffs  til  Salt  Lake  City.« 
Mens  han  krydsede  sletterne,  døde 
hans  hustru  og  to  børn.  »Hans  sorg  var 
stor  og  hans  hjerte  næsten  knust,  men 
hans  tro  svigtede  ikke.  Midt  i  sin  sorg, 
sagde  han,  som  én  sagde  fordum: 
>Herren  gav,  Herren  tog,  Herrens  navn 
være  lovet.<«9  Da  bror  Giles  kom  til  Salt 
Lake  City,  lånte  præsident  Brigham 
Young,  som  havde  hørt  hans  beret- 
ning, broder  Giles  en  værdifuld  harpe, 
indtil  hans  egen  kom  fra  Wales.  Broder 
Giles  »rejste  fra  bebyggelse  til  bebyg- 
gelse i  Utah  ...  og  gjorde  mange  glade 
med  sin  søde  musik.«10 

Hvordan  vi  bruger  vores  af  Gud 
givne  handlefrihed  forklarer,  hvorfor 
visse  ting  sker  i  vores  liv.  Nogle  af  vore 
valg  har  uforudsete  resultater,  som 
kan  være  både  gode  eller  dårlige.  Men 
vi  ved  ofte  forud,  om  nogle  af  vore 
valg  vil  have  ufordelagtig  eller  endog 
skadelig  virkning.  Jeg  kalder  disse  for 
»informerede  valg«,  fordi  vi  ved,  at 

vore  gerninger  vil  føre  katastrofale 
resultater  med  sig.  Disse  informerede 
valg  omfatter  ulovlige  seksuelle  forbin- 
delser og  brugen  af  narkotika,  alkohol 
eller  tobak.  Sådanne  dårlige  informe- 
rede valg  kan  hindre  et  menneske  i  at 
tage  på  mission  eller  modtage  tem- 
plets velsignelser.  Vi  kan  træffe  ukor- 
rekte informerede  valg,  fordi  verdens 
tillokkelser  forvrider  virkeligheden  og 
gør  os  sårbare.  Når  vi  kommer  sam- 
men med  en  fra  det  modsatte  køn, 
kan  et  forkert  valg  på  et  tidligt  tids- 
punkt begrænse  det  at  træffe  det  rig- 
tige valg  på  et  senere  tidspunkt. 

Så  hvor  skal  vi  hver  især  stå  fast? 
Når  vi  viser  vores  hengivenhed  til  Gud 
i  vore  daglige  retfærdige  gerninger, 
ved  han,  hvor  vi  står.  Dette  liv  er  for  os 
alle  en  tid,  hvor  vi  skal  lære  at  skelne 
og  lutres.  Vi  møder  alle  prøvelser. 
Medlemmer  i  Kirkens  tidlige  tid  blev 
prøvet  og  lutret,  da  de  måtte  beslutte 
sig  til,  om  de  havde  tro  til,  som  broder 
Giles,  at  sætte  deres  ejendele  på  en 
vogn  eller  i  en  pionerhåndkærre  og 
rejse  tværs  over  de  amerikanske  slet- 
ter. Nogle  havde  ikke  denne  tro.  De, 
som  rejste,  gjorde  det  »med  tro  i  hvert 
et  fodtrin«.  I  vor  tid  gennemgår  vi  en 
stigende  vanskelig  tid,  hvor  vi  bliver 
lutret  og  prøvet.  Prøverne  er  mere 
underfundige,  fordi  grænsen  mellem 
godt  og  ondt  forsvinder.  Der  er  meget 
lidt,  som  synes  helligt  i  nogen  som 
helst  af  vores  offentlige  kommunika- 
tion. Vi  må  under  disse  forhold  sikre 
os,  hvor  vi  står  hele  tiden  i  vores  for- 
pligtelse over  for  de  evige  sandheder 
og  pagter. 

Vi  lærer  meget  om  det  at  klare 
lidelse  fra  »en  mand  i  landet  Us;  han 
hed  Job.  Han  var  en  retsindig  og  ret- 
skaffen og  gudfrygtig  mand,  der  holdt 
sig  fra  det,  der  var  ondt«11  Satan  fik 
lov  af  Herren  til  at  prøve  Job.  Job  var 
rig  og  havde  syv  sønner  og  tre  døtre, 
men  hele  hans  ejendom  og  hans  børn 
gik  til  grunde.  Hvilken  påvirkning 
havde  det  på  Job?  Han  sagde,  da  han 
talte  om  Herren:  »Lad  ham  slå  mig 
ihjel,  jeg  venter  ham,«12  og  »Det  kan 


blive  min  redning.«13  Job  bekræftede: 
»Dog  ved  jeg  min  løser  lever,  til  sidst 
skal  han  stå  frem  på  jorden.  Når  min 
hud  er  skrællet  af,  når  mit  kød  er 
tæret  bort,  skal  jeg  skue  Gud.«14  Job 
stolede  fuldt  og  fast  på,  at  Herren  ville 
tage  sig  af  alt  det  andet. 

Måden  hvorpå  vi  finder  glæde  i 
dette  liv  er  som  Job  at  udholde  alt  for 
Gud  og  hans  værk.  Ved  at  gøre  dette 
vil  vi  modtage  den  uendelige  og  uvur- 
derlige glæde  at  være  sammen  med 
Frelseren  i  evighederne.  Som  vi 
synger  i  en  af  de  velkendte  salmer: 

Den  sjæl,  som  til  Jesus  sin  lid  kun 

har  sat, 
jeg  vil  ej  forlade  i  mørkeste  nat. 
Den  sjæl,  om  al  helved  imod  den 

mon  stå, 
skal  gennem  min  nåde  sin  salighed 

få.15 

Præsident  Howard  W  Hunter  sagde 
engang,  »Gud  ved  noget,  som  vi  ikke 
ved,  og  ser  noget,  som  vi  ikke  kan 
se.«16  Ingen  af  os  kender  Herrens  vis- 
dom. Vi  ved  ikke  forud  præcis,  hvor- 
dan han  vil  få  os  ud  fra  der,  hvor  vi  er 
nu,  til  der,  hvor  vi  skal  være,  men  han 
giver  os  en  bred  skitse  i  vores  patriar- 
kalske velsignelse.  Vi  oplever  mange 
bump  og  bøjninger  og  vejdelinger  i 
det  liv,  som  leder  til  evighederne. 
Der  er  så  megen  undervisning  og  kor- 
rektion, når  vi  rejser  på  denne  vej. 
Herren  sagde:  »Den,  som  ikke  kan 
tåle  revselse,  er  ikke  mit  rige  værd.«17 
»for  Herren  tugter  den,  han  elsker.«18 

Mens  vi  lever  på  jorden,  må  vi  van- 
dre i  tro  og  ikke  tvivle.  Når  rejsen  til- 
syneladende virker,  som  om  den  ikke 
kan  bæres,  må  vi  finde  trøst  i  Herrens 
ord:  »Jeg  har  hørt  din  bøn,  jeg  har  set 
dine  tårer,  og  jeg  vil  helbrede  dig.«19 
Nogle  helbredelser  vil  måske  finde 
sted  i  en  anden  verden.  Vi  vil  måske 
aldrig  få  at  vide,  hvorfor  nogle  ting 
sker  i  dette  liv.  Årsagen  til  nogle  af 
vore  lidelser  er  kun  kendt  af  Herren. 

Præsident  Brigham  Young  kom 
med  en  dybsindig  indsigt,  at  i  det 


mindste  har  nogle  af  vore  lidelser  et 
formål,  hvorpå  han  sagde: 

»Alle  intelligente  væsener,  som  er 
kronet  med  herlighedskroner,  udø- 
delighed og  evigt  liv  må  gennemgå 
enhver  prøve,  som  det  er  meningen, 
at  intelligente  væsener  skal  gen- 
nemgå for  at  opnå  deres  herlighed 
og  ophøjelse.  Enhver  ulykke,  som  kan 
tilstøde  jordiske  væsener,  vil  det  blive 
tilladt  nogle  få  at  lide  for  at  berede 
dem  til  at  nyde  Herrens  nærhed  . . . 
Enhver  prøvelse  og  erfaring,  som  du 
har  gennemgået  er  nødvendig  for  din 
frelse.«20 

Vi  har  stor  grund  til  at  håbe. 
Glæden  kan  blive  vores,  hvis  vi  er  vil- 
lige til  at  ofre  alt  for  Herren.  Så  kan  vi 
se  frem  til  en  uendelig  og  uvurderlig 
mulighed  for  at  overvinde  alle  dette 
livs  udfordringer.  Så  vil  vi  være  sam- 
men med  Frelseren  for  evigt,  og  som 
præsident  Brigham  Young  også  sagde, 
»forvente  at  nyde  den  glæde,  herlig- 
hed og  ophøjelse,  som  Gud  har 
beredt  for  de  trofaste.«21  Gud  lever, 
Jesus  er  Kristus  og  præsident  Gordon 
B.  Hinckley  er  vores  profet,  og  dette 
er  tiden,  hvor  vi  alle  skal  forberede  os 
til  at  møde  Gud.  Om  dette  bærer  jeg 
vidnesbyrd  i  Jesu  Kristi  navn.  Amen.  ■ 

MØDET  LØRDAG  EFTERMIDDAG 

2.  oktober  2004 


Opretholdelse  af 
Kirkens  ledere 


PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 


M 


'  ine  brødre  og  søstre,  præsi- 
dent Hinckley  har  bedt  om, 
.  at  jeg  nu  præsenterer  Kirkens 
generalautoriteter,  halvfjerdser-områ- 
deautoriteter og  ledere  for  hjælpeorga- 
nisationerne for  jer  til  opretholdelse. 

Det  foreslås,  at  vi  opretholder 
Gordon  Bitner  Hinckley  som  profet, 
seer  og  åbenbarer  og  præsident  for 
Jesu  Kristi  Kirke  af  Sidste  Dages 
Hellige;  Thomas  Spencer  Monson 
som  førsterådgiver  i  Det  Første 
Præsidentskab  og  James  Esdras  Faust 
som  andenrådgiver  i  Det  Første 
Præsidentskab. 

De,  der  kan  godkende  det,  bedes 
vise  det. 

Nogen  imod,  samme  tegn. 

Det  foreslås,  at  vi  opretholder 
Thomas  Spencer  Monson  som  præsi- 
dent for  de  Tolv  Apostles  Kvorum; 
Boyd  Kenneth  Packer  som  fungerende 


præsident  for  De  Tolv  Apostles 
Kvorum  og  følgende  som  medlem- 
mer af  det  kvorum:  Boyd  K.  Packer, 
L.  Tom  Perry,  Russell  M.  Nelson,  Dallin 
H.  Oaks,  M.  Russell  Ballard,  Joseph  B. 
Wirthlin,  Richard  G.  Scott,  Robert  D. 
Hales,  Jeffrey  R.  Holland,  Henry  B. 
Eyring,  Dieter  Friedrich  Uchtdorf  og 
David  Alan  Bednar. 

De,  der  kan  godkende  det,  bedes 
vise  det. 

Nogen  imod,  samme  tegn. 

Det  foreslås,  at  vi  opretholder  råd- 
giverne i  Det  Første  Præsidentskab  og 
De  Tolv  Apostle  som  profeter,  seere 
og  åbenbarere. 

De,  der  kan  godkende  det,  bedes 
vise  det. 

Nogen  imod,  samme  tegn. 

I  betragtning  af  hans  kaldelse  til  De 
Tolvs  Kvorum  foreslås  det,  at  vi  afløser 
ældste  Dieter  F.  Uchtdorf  som  med- 
lem af  De  Halvfjerds'  Kvorummers 
Præsidium  og  som  medlem  af  De 
Halvfjerds'  Første  Kvorum.  Alle,  der 
sammen  med  os  ønsker  at  gøre  det, 
bedes  vise  det. 

Med  tak  for  deres  indsats  som 
medlemmer  af  De  Halvfjerds'  Andet 
Kvorum  afløser  vi  ærefuldt  ældsterne 
E.  Ray  Bateman,  Val  R.  Christensen, 
Keith  Crockett,  Merrill  C.  Oaks, 
Gordon  T  Watts  og  Stephen  A.  West. 

Alle,  der  sammen  med  os  ønsker 
at  gøre  det,  bedes  vise  det.  Tak. 

Vi  afløser  også  følgende  som 
halvfjerdser-områdeautoriteter  og 
takker  for  deres  store  indsats:  Juan  A. 
Alvaradejo,  Julio  E.  Alvarado,  Modesto 


M.  Amistad  jun.,  Horacio  R  Araya, 
David  A.  Bednar,  Robert  K.  Bills, 
Harold  C.  Brown,  V  Francisco 
Chinchay  Armando  Gaona,  Eduardo  A. 
Lamartine,  Gary  S.  Matsuda,  Julio  E. 
Otay  Carlos  L.  Pedraja,  Jorge  A. 
Pedrero,  Joao  R.  C.  Martins  Silva, 
Irajå  B.  Soåres,  Hector  M.  Verdugo 
og  Jorge  F.  Zeballos. 

De,  der  ønsker  at  tilslutte  sig  til- 
kendegivelsen af  påskønnelse,  bedes 
vise  det  med  en  oprakt  hånd. 

Det  foreslås,  at  vi  opretholder  æld- 
ste Robert  C.  Oaks  som  medlem  af  De 
Halvfjerds'  Kvorummers  Præsidium. 

De,  der  kan  godkende  det,  bedes 
vise  det. 

Nogen  imod,  samme  tegn. 

Det  foreslås,  at  vi  opretholder 
Andrew  M.  Ford  som  halvfjerdser- 
områdeautoritet. 

De,  der  kan  godkende  det,  bedes 
vise  det. 

Nogen  imod,  samme  tegn. 

Det  foreslås,  at  vi  opretholder  alle 
øvrige  generalautoriteter,  halvfjerdser- 
områdeautoriteter  og  præsidentska- 
ber for  Kirkens  hjælpeorganisationer, 
som  de  nu  fungerer. 

De,  der  kan  godkende  det,  bedes 
vise  det. 

Nogen  imod,  samme  tegn. 

Det  ser  ud  til,  at  opretholdelsen  har 
været  enstemmig  og  godkendende. 

Tak  brødre  og  søstre,  for  jeres  tro 
og  bønner.  ■ 

Hvad  er  et 
kvorum? 


ÆLDSTE  L.  TOM  PERRY 

De  Tolv  Apostles  Kvorum 


En  af  de  største  velsignelser  man  kan  modtage  ved  at  bære 
præstedømmet ...  er  at  tilhøre  et  præstedømme  kvorum. 


i 


'nspireret  af  den  Helligånd  til 
))  I  at  lægge  kirkens  grundvold  og 

.opbygge  den  i  den  allerhelligste 
tro, 

[blev  kirken]  oprettet  i  det  Herrens 
år  atten  hundrede  og  tredive  i  den 
fjerde  måned  og  på  den  sjette  dag  i  den 
måned,  der  kaldes  april«  (L&P  21:2-3). 

På  denne  dag  mødtes  Joseph 
Smith,  Oliver  Cowdery  og  medlem- 
mer af  familierne  Smith  og  Whitmer 
i  Peter  Whitmer  seniors  hus  i  Fayette, 
Seneca  County  i  New  York.  Efter  pas- 
sende sang  og  bønner  blev  åbenba- 
ringerne angående  organiseringen  af 
Kirken  oplæst  for  de  forsamlede  men- 
nesker. Disse  åbenbaringer  fremlagde 
præstedømmets  orden  og  de  pligter, 


som  Kirkens  embedsmænd  har. 
Kirkens  organisation  i  dag  er  bygget 
efter  dette  mønster. 

»I  henhold  til  en  tidligere  befaling 
kaldte  profeten  Joseph  Smith  på  de 
tilstedeværende  brødre  for  at  høre, 
om  de  ville  acceptere  ham  og  Oliver 
Cowdery  som  deres  lærere  i  det,  der 
hører  til  Guds  rige,  og  hvis  de  var  vil- 
lige, at  de  skulle  forsætte  med  at  orga- 
nisere Kirken  ifølge  Herrens  befaling. 
Til  dette  indvilligede  de  enstemmigt« 
(B.  H.  Roberts,  A  Comprehensive 
History  ofThe  Church,  bind  1:196). 

Og  sådan  var  mønstret  etableret 
helt  fra  begyndelsen.  »Og  alting  i  kir- 
ken skal  ske  ifølge  fælles  samtykke 
med  megen  bøn  og  tro;  thi  I  skal  få 
alt  gennem  tro«  (L&P  26:2). 

Jeg  kan  mærke  en  speciel  følelse 
i  hele  kroppen,  når  jeg  ser  armene 
blive  løftet  til  en  ret  vinkel  for  at 
opretholde  denne  kirkes  ledelse.  I 
dag  er  to  nye  medlemmer  af  De  Tolv 
Apostles  Kvorum  blevet  opretholdt  af 
Kirkens  medlemmer  her  i  konference- 
centeret og  via  tv,  internet  og  satellit 
næsten  overalt  på  jorden. 

Ældste  Uchtdorf  og  ældste  Bednar, 
I  er  blevet  opretholdt  til  at  udfylde  det 
tomrum,  der  er  skabt  ved  ældste  David 
B.  Haights  og  ældste  Neal  A.  Maxwells 
død.  Som  medlem  af  De  Tolv  Apostles 
Kvorum  byder  jeg  jer  velkommen  med 
åbne  arme,  nu  hvor  I  bliver  en  del  af 


denne  hellige  kaldelse,  der  er  vores. 
Vi  savner  selvfølgelig  vores  fællesskab 
med  ældste  Haight  og  ældste  Maxwell  i 
dag.  Ældste  Haight  har  siddet  ved  min 
side  ved  disse  konferencer  de  sidste 
28  år.  Ældste  Maxwell  sad  ved  siden  af 
ham  i  en  årrække.  Hvor  jeg  ville  ønske, 
at  jeg  havde  ældste  Haights  entusia- 
stiske ånd  eller  ældste  Maxwells  gode 
formuleringsevne  til  at  udtrykke  mine 
følelser  om  dette  lange  bekendtskab, 
som  jeg  har  haft  med  disse  to  vidun- 
derlige brødre.  De  har  beriget  mit 
liv  så  meget.  Hvor  jeg  savner  dette 
fællesskab! 

Vi  har  en  rig  tradition  i  det  værk, 
som  De  Tolv  udfører,  når  vi  rejser 
omkring  i  verden  og  forkynder  Jesu 
Kristi  evangelium.  For  eksempel  var 
det  søndag,  den  4.  juni  1837,  at  pro- 
feten Joseph  Smith  henvendte  sig  til 
Heber  C.  Kimball  i  templet  i  Kirtland 
og  hviskende  sagde  til  ham:  »Bror 
Heber,  Herrens  And  har  hvisket  til 
mig:  >Lad  min  tjener  Heber  tage  til 
England  og  prædike  mit  evangelium 
og  åbne  døren  til  frelse  i  den  nation<« 
(citeret  i  Orson  F.  Whitney  Life  of 
Heber  C.  Kimball,  1945,  s.  194). 

Beretningen  om  Heber  C.  Kimball 
og  Brigham  Young,  der  forlader  deres 
hjem  for  at  tage  til  England,  viser  tyde- 
ligt det  offer,  som  de  var  villige  til  at 
yde,  for  de  kaldelser,  som  de  havde 
modtaget.  Beretningen  fortæller: 

»Den  14.  september  [1839]  forlod 
præsident  Brigham  Young  sit  hjem  i 
Montrose  for  at  tage  på  mission  til 
England.  Han  var  så  syg,  at  han  ikke 
uden  hjælp  var  i  stand  til  at  gå  ned  til 
Mississippi  [floden],  der  lå  150  m  væk. 
Efter  at  han  havde  krydset  floden,  sad 
han  bag  Israel  Barlow  på  hans  hest 
hen  til  mit  hus,  hvor  han  lå  syg  indtil 
den  18.  Han  havde  efterladt  sin  syge 
hustru  med  en  baby  der  kun  var  tre 
uger  gammel,  og  alle  hans  andre  børn 
var  syge  og  ude  af  stand  til  at  hjælpe 
hinanden.  Ingen  af  dem  var  i  stand 
til  at  gå  hen  til  brønden  for  at  hente 
vand,  og  de  havde  ikke  noget  ekstra 
tøj,  fordi  pøbelen  i  Missouri  havde 

taget  næsten  alle  deres  ejendele. 
Den  17.  fik  søster  Mary  Ann  Young 
en  dreng  til  at  tage  hende  med  i  sin 
vogn  til  mit  hus,  så  hun  kunne  passe 
og  trøste  bror  Brigham«  (citeret  i  Life 
ofHeberC.  Kimball,  s.  265). 

Heber  C.  Kimballs  familie  var  også 
syge.  Charles  Hubbard  sendte  sin 
dreng  ud  med  et  hestespand  og  en 
vogn  for  at  hjælpe  dem  på  vej.  Ældste 
Kimball  fortæller:  »Det  forekom  mig 
som  om,  at  mit  hjerte  skulle  smelte, 
da  jeg  skulle  forlade  min  familie  i 
sådan  en  tilstand,  som  næsten  var 
i  dødens  arme.  Jeg  følte,  at  jeg  ikke 
kunne  udholde  det.  Jeg  bad  kusken 
om  at  stoppe  og  sagde  til  bror 
Brigham:  >Det  er  ret  hårdt,  er  det 
ikke?  Lad  os  rejse  os  og  give  dem  et 
hurraråb. <  Vi  rejste  os  og,  mens  vi 
svingede  vore  hatte  tre  gange  over 
vores  hoved,  råbte  vi:  >Hurra,  hurra 
for  Israel. <«  Søster  Young  og  Søster 
Kimball  kom  hen  til  døren  og  vinkede 
farvel,  og  det  trøstede  Brigham  og 
Heber  meget,  da  de  fortsatte  »uden 


pung  og  taske«  mod  England  (se  Life 
of  Heber  C.  Kimball,  s.  265-266). 

Bible  Dictionary  siger,  at  apostel 
betyder  » . . .  >udsending< ...  En  apostel 
kaldes  til  at  være  et  særligt  vidne  om 
Jesu  Kristi  navn  i  hele  verden,  særligt 
om  hans  guddommelighed  og  om 
hans  fysiske  opstandelse  fra  de  døde. 
Tolv  mænd  med  denne  høje  kaldelse 
udgør  et  administrativt  råd  i  opbyg- 
ningen af  Kristi  legeme  ...  I  dag  udgør 
tolv  mænd  med  samme  guddomme- 
lige kaldelse  og  ordination  De  Tolv 
Apostles  Kvorum  i  Jesu  Kristi  Kirke 
af  Sidste  Dages  Hellige«  (»Apostle«, 
s.  612). 

I  dag  er  en  apostel  stadig  en  »udsen- 
ding«. De  forhold,  som  vi  står  overfor, 
er  anderledes  end  dem,  som  de  tidlige 
brødre  stod  overfor,  når  vi  foretager 
vore  rejser  for  at  fuldføre  vores  opgave. 
Vores  måde  at  rejse  på  til  alle  verdens- 
hjørner er  meget  anderledes  end  den, 
de  tidligere  brødre  benyttede.  Men 
vores  opgave  er  den  samme  som  den, 
der  blev  givet  af  Frelseren,  da  han 


instruerede  de  tolv,  han  havde  kaldet, 
til  at:  ». . .  gå  . . .  hen  og  gør  alle  folke- 
slagene til  mine  disciple,  idet  I  døber 
dem  i  Faderens  og  Sønnens  og 
Helligåndens  navn,  og  idet  I  lærer 
dem  at  holde  alt  det,  som  jeg  har  befa- 
let jer.  Og  se,  jeg  er  med  jer  alle  dage 
indtil  verdens  ende«  (Matt  28:19-20). 

For  jer  to  nye  brødre,  jeg  kan  love, 
at  der  vil  komme  en  ny  forståelse  af, 
hvad  det  betyder  at  tilhøre  et  kvorum. 
Jeg  ønsker,  at  de  følelser  og  den 
respekt,  som  vi  har  vores  Råd,  kunne 
blive  hvert  kvorum  i  Kirken  til  del.  Vil 
I  diakoners,  læreres,  præsters,  æld- 
sters  og  højpræsters  kvorummer  lytte 
et  øjeblik  til  det,  som  jeg  tror  er  en  af 
de  største  velsignelser  man  kan  mod- 
tage ved  at  bære  præstedømmet?  Den 
særlige  velsignelse  er  at  tilhøre  et 
præstedømmekvorum . 

For  mange  år  siden  gav  præsident 
Stephen  L  Richards  os  et  vidunderligt 
råd  om  Kirkens  ledelse.  Han  sagde 
følgende: 

»Det  geniale  i  vores  kirkeledelse  er, 
at  Kirken  ledes  ved  hjælp  af  råd.  Jeg  ser 
visdommen,  Guds  visdom,  i  at  skabe 
råd;  for  at  lede  hans  rige.  I  den  ånd, 
hvorunder  vi  arbejder,  kan  mænd  med 
tilsyneladende  afvigende  indbyrdes 
meninger  og  meget  forskellig  bag- 
grunde komme  sammen,  og  under 
denne  Ånds  indflydelse  kan  de  rådføre 
sig  med  hinanden  og  nå  til  enighed  . . . 
Jeg  kan  uden  tøven  forsikre  jer  om,  at 
hvis  I  vil  rådføre  jer  i  råd,  som  det  for- 
ventes af  jer,  vil  Gud  give  jer  løsninger 
på  de  problemer,  I  møder«  (i  Confe- 
rence  Report,  okt.  1953,  s.  86). 

Og  hvilke  store  fordele  oplever 
I  ved  at  tilhøre  et  kvorum?  Igen  fra 
Stephen  L  Richards.  Han  sagde:  »Et 
præstedømmekvorum  er  tre  ting:  1. 
en  klasse;  2.  et  broderskab;  og  3.  en 
tjenesteenhed«  (i  Conference  Report, 
okt.  1938,  s.  118). 

Jeg  ser  tydeligt  det  geniale  i  de  funk- 
tioner, som  De  Tolv  Apostles  Kvorum 
udfører.  Vi  er  en  klasse,  når  vi  studerer 
rigets  lærdomme  sammen.  Kan  I  fore- 
stille jer,  hvilken  speciel  oplevelse,  det 

vil  være  at  være  til  et  kvorumsmøde  og 
blive  undervist  i  evangeliets  lærdomme 
af  ældsterne  Ezra  Taft  Benson,  Mark  E. 
Petersen,  LeGrand  Richards,  Howard 
W  Hunter,  Bruce  R.  McConkie,  David 
B.  Haight  eller  Neal  A.  Maxwell?  I  læg- 
ger mærke  til,  at  jeg  kun  omtalte  de 
brødre,  der  har  fuldført  deres  jordiske 
tjeneste,  for  ikke  at  favorisere  nogle  af 
vore  nulevende  apostle.  Denne  samme 
velsignelse  kan  I  få  i  hvert  af  jeres  kvo- 
rummer.  Apostlenes  ord,  fordum  og  i 
nutiden,  lever  i  skrifterne,  i  konferen- 
cetaler, kirkens  tidsskrifter,  foredrag 
og  så  videre.  De  er  tilgængelige  for  at 
bringe  rigets  lærdommes  kraft  ind  i 
jeres  kvorumsklasse.  Gør  jeres  kvorum 
til  en  klasse,  hvor  I  kan  øge  jeres  viden 
om  vor  Herres  og  Frelsers  evangelium. 

I  vores  kvorum  har  vi  et  særligt 
broderskab.  Vi  er  der  for  at  opløfte, 
inspirere  og  velsigne  hinanden  med 


ånden  fra  vores  kaldelse.  Når  man 
er  overbebyrdet,  er  der  elleve  andre, 
som  ivrigt  ønsker  at  løfte  og  være 
med  til  at  bære  byrden.  Til  tider  glæ- 
der vi  os  sammen  og  føler  meget  er 
udrettet.  Vi  græder  sammen  i  tider 
med  sorg.  Vi  føler  aldrig,  at  vi  står 
alene  med  et  problem!  Der  er  altid 
råd,  støtte,  hjælp  og  opmuntring  fra 
vore  kvorumsmedlemmer. 

Fra  bogen  Priesthood  and  Church 
Government  har  vi  denne  udtalelse 
om  det  broderskab,  der  bør  findes 
i  præstedømmets  kvorummer. 
»Præstedømmet  er  et  stort  broder- 
skab, der  bliver  holdt  sammen  af 
de  evige  og  uforanderlige  love,  der 
udgør  evangeliets  rammer.  Følelsen 
af  broderfællesskab  bør  gennem- 
trænge kvorummet.  Det  bør  være  et 
kvorums  første  opgave  at  hjælpe  alle 
medlemmer,  som  er  i  nød  timeligt, 


mentalt  eller  åndeligt.  Fællesskabets 
ånd  bør  være  den  ledende  kraft  i  alle 
kvorummets  planer  og  funktioner. 
Hvis  den  ånd  bliver  næret  med  vis- 
dom og  til  stadighed,  vil  ingen  anden 
organisation  blive  mere  tiltrækkende 
for  den  mand,  der  bærer  præste- 
dømmet« (Rudger  Clawson,  forord 
til  A  Guide  for  Quorums  ofthe 
Melchizedek  Priesthood,  1930,  s.  3; 
citeret  i  John  A.  Widtsoe,  red.,  Priest- 
hood and  Church  Government, 
1939,  s.  135).  Vi  vil  opmuntre  alle 
præstedømmekvorummer  i  Kirken 
til  at  fremelske  et  sådant  broderskab. 

Til  sidst,  det  eneste  formål  med 
vores  kvorum  er  at  være  til  tjeneste. 
Måske  kan  vores  dybeste  følelser  om 
dette  ansvar  blive  karakteriseret  ved 
et  brev  dateret  den  26.  oktober  1886 
fra  Wilford  Woodruff,  som  på  det  tids- 
punkt tjente  som  præsident  for  De 

Tolv  Apostles  Råd:  »Jeg  vil  sige  til 
apostlene,  at  vores  ansvar  er  meget 
stort  . . .  Hvad  slags  mænd  burde  vi  da 
være?  Hele  jorden  modnes  i  ugude- 
lighed, og  Guds  Zion  skal  være  forbe- 
redt til  brudgommens  komme.  Vi  bør 
ydmyge  os  selv  for  Herren  og  være 
i  en  position,  hvor  vi  kan  blive  fyldt 
med  ånden  i  vores  kaldelse,  med 
Helligånden  og  med  Jesu  Kristi  åben- 
baringer, så  vi  kan  kende  Guds  tanker 
og  vilje  med  os  og  være  forberedt  til 
at  forstørre  vores  kaldelse  og  være 
retskafne  og  være  trofaste  i  vidnes- 
byrdet om  Jesus  Kristus  til  enden  . . . 
Der  har  aldrig  været  en  tid,  hvor 
Guds  værk  krævede  et  mere  trofast 
vidnesbyrd  og  arbejde  fra  apostlene 
og  ældsterne  end  i  dag«  (»An  Epistle«, 
Deseret  News,  24.  nov.  1886,  s.  712). 
Gør  hvert  af  jeres  kvorummer  til  en 
stor  tjenesteorganisation  til  gavn  for 
alle  i  jeres  kvorum. 

Og  nu  denne  advarsel  fra  skriften: 

»Lad  nu  derfor  hver  mand  lære  sin 
pligt  og  med  al  flid  passe  det  embede, 
hvortil  han  er  blevet  kaldet. 

Den,  der  er  lad,  skal  ikke  agtes  vær- 
dig til  at  stå  i  sit  kald,  og  den,  der  ikke 
lærer,  hvad  der  er  hans  pligt  og  ikke 
viser  sig  Gud  velbehagelig,  skal  ikke 
agtes  værdig  til  at  beholde  sin  plads« 
(L&P  107:99-100). 

Og  sådan  siger  jeg  til  jer  to  brødre, 
som  er  blevet  kaldet  til  dette  kvorum 
og  til  alle  jer  brødre,  der  tilhører  Guds 
præstedømme,  må  Gud  velsigne  os 
alle  i  vore  kald  til  at  tjene.  Må  vores 
tro  blive  styrket,  når  vi  tjener  i  retskaf- 
fenhed og  trofast  holder  befalingerne. 
Må  vore  vidnesbyrd  vokse  endnu  stær- 
kere, når  vi  søger  efter  kilden  med 
evig  sandhed.  Må  det  broderskab,  der 
findes  i  vores  kvorum,  være  en  trøst, 
styrke  og  sikkerhed,  mens  vi  gen- 
nemgår denne  jordiske  del  af  vores 
tilværelse.  Må  glæden  ved  tjeneste  i 
evangeliet  altid  bo  i  jeres  hjerte,  når  vi 
går  fremad  for  at  fuldføre  vore  pligter 
og  ansvar  som  tjenere  i  vor  himmelske 
Faders  rige,  er  min  ydmyge  bøn  i  Jesu 
Kristi  navn.  Amen.  ■ 


Tro  og  nøgler 


ÆLDSTE  HENRY  B.  EYRING 

De  Tolv  Apostles  Kvorum 


Vi  er  nødt  til  ved  inspiration  at  vide,  at  dem,  der  leder  og 
tjener  os  besidder  præstedømmenøglerne.  Det  kræver,  at 
Anden  vidner  for  os. 


han  begraver  et  barn,  en  hustru  eller 
en  forælder.  Han  vil  få  brug  for  den, 
så  han  har  mod  til  at  tjene.  Han  vil 
få  brug  for  den  med  den  trøst,  som 
kommer  af  at  stole  på  en  beseglende 
magt,  der  binder  for  evigt. 

Missionærer  inviterer  i  dag  undersø- 
gere til  at  møde  biskoppen  eller  grens- 
præsidenten  med  samme  hensigt.  De 
håber,  at  undersøgerne  vil  føle  meget 
mere,  end  at  de  blot  har  mødt  en  rar 
mand  eller  endog  en  betydningsfuld 
mand.  De  vil  bede  til,  at  undersøgerne 
vil  føle  en  overbevisning  om,  at  denne 
tilsyneladende  almindelige  mand  har 
præstedømmenøglerne  i  Herrens 
kirke.  Undersøgerne  har  brug  for 
denne  overbevisning,  når  de  træder 
ned  i  dåbens  vande.  De  har  brug  for 
den,  når  de  betaler  tiende.  De  har  brug 
for  den  overbevisning,  når  biskoppen 
føler  sig  inspireret  til  at  give  dem  en 
kaldelse.  De  har  brug  for  den,  når  de 
ser  ham  præsidere  ved  nadvermødet, 
og  når  han  nærer  dem  gennem  under- 
visning af  evangeliet. 

Og  derfor  ønsker  missionærer  og 
fædre  og  alle  os,  der  tjener  andre  i  den 
sande  Kirke,  at  hjælpe  dem,  vi  elsker, 
med  at  få  et  varigt  vidnesbyrd  om,  at 
præstedømmets  nøgler  er  hos  Herrens 
tjenere  i  hans  Kirke.  Jeg  taler  i  dag  for 
at  opmuntre  alle,  der  arbejder  på  at 
bibringe  og  styrke  dette  vidnesbyrd. 

Det  vil  hjælpe  til  at  forstå  nogle  ting. 
For  det  første  er  Gud  vedholdende  i 
og  gavmild  med  at  skænke  sine  børn 
velsignelser  ved  præstedømmets  magt. 


I  en  kirkebygning  langt  fra  Salt  Lake 
City,  i  en  by,  hvor  medlemmerne 
af  De  Tolvs  Kvorum  sjældent  kom- 
mer på  besøg,  kom  en  far  hen  mod 
mig.  Han  havde  sin  lille  dreng  i  hån- 
den. Da  de  var  henne  ved  mig,  så  han 
ned  på  drengen,  kaldte  ham  ved  navn 
og  sagde,  idet  han  nikkede  hen  mod 
mig:  »Dette  er  en  apostel.«  Jeg  kunne 
høre  på  faderens  stemme,  at  han 
håbede,  at  hans  søn  ville  føle  mere, 
end  at  han  blot  mødte  en  fornem 
gæst.  Han  håbede,  at  hans  søn  ville 
føle  en  overbevisning  om,  at  præste- 
dømmets nøgler  var  på  jorden  i 
Herrens  Kirke.  Hans  søn  vil  få  brug 
for  den  overbevisning  igen  og  igen. 
Han  vil  få  brug  for  den,  når  han  åbner 
et  brev  fra  en  fremtidig  profet,  som 
han  aldrig  har  set,  som  kalder  ham  på 
mission.  Han  vil  få  brug  for  den,  når 

For  det  andet,  så  må  hans  børn  selv 
vælge  at  kvalificere  sig  til  at  modtage 
disse  velsignelser.  Og  for  det  tredje, 
Satan,  retfærdighedens  fjende,  har  fra 
begyndelsen  prøvet  at  nedbryde  den 
tro,  der  er  nødvendig  for  at  modtage 
de  velsignelser,  der  er  gjort  mulige  ved 
præstedømmets  magt. 

Jeg  lærte  om  disse  sandheder  af  en 
klog  lærer  for  næsten  25  år  siden.  Jeg 
talte  i  et  gammelt  amfiteater  i  Efesus. 
Strålende  solskin  fyldte  pladsen,  hvor 
apostlen  Paulus  engang  havde  stået  og 
prædiket.  Mit  emne  var  Paulus,  apost- 
len, som  Gud  kaldte. 

Publikum  bestod  af  hundredvis  af 
sidste  dages  hellige.  De  sad  på  rækker 
af  stenbænke,  som  efeserne  havde 
siddet  på  for  mere  end  et  årtusinde 
siden.  Blandt  dem  var  der  to  levende 
apostle,  ældste  Mark  E.  Petersen  og 
ældste  James  E.  Faust. 

Som  I  nok  kan  forestille  jer,  havde 
jeg  forberedt  mig  grundigt.  Jeg  havde 
læst  Apostlenes  Gerninger  og  brevene, 
både  Paulus'  og  dem  fra  de  andre 
apostle.  Jeg  havde  læst  og  overvejet 
Paulus'  Brev  til  Efeserne. 

Jeg  gjorde  mit  bedste  for  at  ære 
Paulus  og  hans  embede.  Efter  talen 
roste  en  del  mennesker  mig.  Begge 
de  levende  apostle  var  generøse  i 
deres  kommentarer.  Senere  trak  æld- 
ste Faust  mig  til  side  og  sagde  med  et 
smil  og  mildhed  i  stemmen:  »Det  var 
en  god  tale.  Men  du  undlod  det  vigtig- 
ste, som  du  kunne  havde  sagt.« 

Jeg  spurgte  ham,  hvad  det  var. 
Nogle  uger  efter  indvilligede  han  i  at 
fortælle  mig  det.  Hans  svar  har  under- 
vist mig  lige  siden. 

Han  sagde,  at  jeg  kunne  have  for- 
talt menneskerne,  at  hvis  de  hellige, 
der  havde  hørt  Paulus,  havde  haft  et 
vidnesbyrd  om  værdien  af  og  magten 
i  de  nøgler,  som  han  besad,  så  ville 
apostlene  måske  ikke  være  blevet 
taget  fra  jorden. 

Det  fik  mig  til  at  vende  tilbage  til 
Paulus'  Brev  til  Efeserne.  Jeg  kunne 
se,  at  Paulus  ønskede,  at  folket 
kunne  føle  værdien  af  kæden  af 


præstedømmenøgler,  der  gik  fra 
Herren  gennem  hans  apostle  til 
dem,  medlemmerne  af  Herrens  kirke. 
Paulus  forsøgte  at  bygge  et  vidnes- 
byrd baseret  på  disse  nøgler. 

Paulus  vidnede  for  efeserne,  at 
Kristus  stod  i  spidsen  af  sin  kirke.  Og 
han  belærte  om,  at  Frelseren  byggede 
sin  kirke  på  et  fundament  af  apostle 
og  profeter,  der  har  alle  præstedøm- 
mets nøgler. 

På  trods  af  klarheden  og  kraften  i 
Paulus'  lærdomme  og  eksempel,  vid- 
ste han,  at  der  ville  komme  et  frafald. 
Han  vidste,  at  apostlene  og  profe- 
terne ville  blive  taget  fra  jorden.  Og 
han  vidste,  at  de,  en  storslået  dag  ude 


i  fremtiden,  ville  blive  genoprettet. 
Han  skrev  om  det  tidspunkt  til  efe- 
serne og  sagde,  hvad  Herren  ville 
gøre:  »Om  den  frelsesplan  for  tider- 
nes fylde:  at  sammenfatte  alt  i  Kristus, 
både  det  himmelske  og  det  jordiske.«1 

Paulus  så  frem  til  profeten  Joseph 
Smiths  tjenestegerning,  hvor  him- 
lene ville  blive  åbnet  igen.  Det  skete. 
Johannes  Døberen  kom  og  overdrog 
jordiske  væsener  Arons  præstedømme 
og  nøglerne  til  engles  betjening  og  til 
dåb  ved  nedsænkning  i  vand  til  syn- 
dernes forladelse. 

Fordums  apostle  og  profeter  kom 
og  overdrog  de  nøgler  til  Joseph,  som 
de  havde  haft  i  jordelivet.  Jordiske 

mennesker  blev  ordineret  til  det  hel- 
lige apostelembede  i  februar  1835. 
Præstedømmets  nøgler  blev  givet  til 
De  Tolv  i  sidste  halvdel  af  marts  1844. 

Profeten  Joseph  Smith  vidste,  at 
hans  død  var  nært  forestående.  Han 
vidste,  at  de  værdifulde  præstedøm- 
menøgler og  apostelembedet  ikke 
måtte  og  ikke  ville  gå  tabt  igen. 

En  af  apostlene,  Wilford  Woodruff, 
har  givet  os  denne  beretning  af,  hvad 
der  skete  i  Nauvoo,  da  profeten  talte 
til  De  Tolv: 

»Ved  den  lejlighed  rejste  profeten 
Joseph  sig  og  sagde:  >Brødre,  jeg  ville 
ønske,  jeg  kunne  leve  længe  nok  til  at 
se  dette  tempel  blive  bygget.  Jeg  lever 
ikke  længe  nok  til  at  se  det,  men 
det  gør  I.  Jeg  har  beseglet  alle  Guds 
riges  nøgler  på  hovedet  af  jer.  Jeg  har 
beseglet  alle  de  nøgler,  den  magt  og 
de  principper,  som  himlens  Gud  har 
åbenbaret  for  mig,  på  jer.  Uanset  hvor 
jeg  går  hen,  eller  hvad  jeg  foretager 
mig,  hviler  riget  på  jer.<«2 

Hver  profet,  der  har  efterfulgt 
Joseph,  fra  Brigham  Young  til  præsi- 
dent Hinckley,  har  haft  og  brugt  disse 
nøgler  og  har  besiddet  det  hellige 
apostelembede. 

Men  ligesom  på  Paulus'  tid  er 
magten  i  disse  præstedømmenøgler 
afhængig  af  vores  tro.  Vi  er  nødt  til  ved 
inspiration  at  vide,  at  de,  der  leder  og 
tjener  os,  besidder  præstedømmets 
nøgler.  Det  kræver,  at  Ånden  vidner 
for  os. 

Og  det  er  afhængigt  af  vores  vid- 
nesbyrd om,  at  Jesus  er  Kristus,  og  at 
han  lever  og  leder  sin  Kirke.  Vi  må 
også  have  et  personligt  vidnesbyrd 
om,  at  Herren  genoprettede  sin  Kirke 
og  præstedømmenøglerne  ved  profe- 
ten Joseph  Smith.  Og  vi  må  have  en 
forsikring,  som  vi  ofte  fornyer,  fra 
Helligånden  om,  at  disse  nøgler  er 
blevet  givet  videre  uden  afbrydelse  til 
den  levende  profet,  og  at  Herren  vel- 
signer og  leder  sit  folk  gennem  linjen 
i  præstedømmets  nøgler,  som  går  ud 
til  distrikts-  og  stavspræsidenter  og 
ud  til  biskopper  og  grenspræsidenter 


videre  til  os,  hvor  end  vi  er,  og  hvor 
langt  væk  vi  end  er  fra  profeten  og 
apostlene. 

Det  er  ikke  nemt  i  dag.  Det  var 
ikke  nemt  på  Paulus'  tid.  Det  har 
altid  været  svært  at  genkende  Guds 
bemyndigede  tjenere  i  fejlbarlige 
mennesker.  For  mange  må  Paulus 
have  virket  som  værende  en  alminde- 
lig mand.  Joseph  Smiths  muntre  per- 
son må  for  nogen  have  været  i  strid 
med  deres  forventning  til  en  Guds 
profet. 

Satan  vil  altid  arbejde  på  Guds  hel- 
lige for  at  nedbryde  deres  tro  på  præ- 
stedømmets nøgler.  En  af  de  måder, 
han  gør  det  på,  er  at  påpege  det  men- 
neskelige i  dem,  der  har  dem.  På  den 
måde  kan  han  svække  vores  vidnes- 
byrd og  således  afskære  os  fra  præste- 
dømmets nøgler,  som  vi  er  bundet  til 
Herren  med  og  som  kan  bringe  os  og 
vores  familie  hjem  til  ham  og  til  vor 
himmelske  Fader. 

Det  lykkedes  Satan  at  nedbryde  vid- 
nesbyrdet hos  de  mænd,  der  sammen 
med  Joseph  Smith,  havde  set  himlene 
åbne  sig  og  hørt  englestemmer.  Deres 
fysiske  øjne  og  ørers  vidne  var  ikke 
nok,  da  de  ikke  længere  kunne  føle 
vidnesbyrdet  om,  at  præstedømmets 
nøgler  stadig  fandtes  hos  Joseph. 

Advarslen  til  os  er  enkel.  Hvis  vi 
leder  efter  menneskelige  svagheder 
hos  mennesker,  så  vil  vi  altid  finde 
dem.  Når  vi  fokuserer  på  at  finde  svag- 
hederne hos  dem,  der  har  præstedøm- 
mets nøgler,  så  risikerer  vi  at  skade  os 
selv.  Når  vi  taler  med  eller  skriver  til 
andre  om  sådanne  svagheder,  så  risike- 
rer vi  at  skade  dem. 

Vi  lever  i  en  verden,  hvor  det  at 
finde  fejl  hos  andre  ser  ud  til  at  være 
vores  foretrukne  sport.  Det  har  længe 
dannet  basis  for  strategier  bag  poli- 
tiske kampagner.  Over  hele  verden 
er  det  temaet  for  mange  af  program- 
merne på  fjernsynet.  Det  sælger  aviser. 
Når  vi  møder  nogen,  så  kan  vores  før- 
ste, næsten  ubevidste,  handling  være 
at  se  efter  fejl. 

For  at  holde  os  rodfæstet  i  Herrens 


kirke  kan  og  skal  vi  træne  vores  øjne 
til  at  se  Herrens  magt  i  tjenesten  hos 
dem,  han  har  kaldet.  Vi  skal  være  vær- 
dige til  at  have  Helligåndens  følge- 
skab. Og  vi  er  nødt  til  at  bede  om,  at 
Helligånden  vil  hjælpe  os  med  at  vide, 
at  de  mænd,  der  leder  os,  har  denne 
magt.  I  mit  liv  er  sådanne  bønner 
oftest  blevet  besvaret,  når  jeg  selv  er 
fuldt  engageret  i  Herrens  tjeneste. 

Det  skete  i  kølvandet  på  en  kata- 
strofe. En  dag  i  juni  gik  en  dæmning  i 
Idaho  i  stykker.  En  mur  afvand  ramte 
de  små  byer,  der  lå  nedenfor.  Tusindvis 
af  mennesker,  hovedsageligt  sidste 
dages  hellige,  flygtede  fra  deres  hjem 
for  at  komme  i  sikkerhed. 

Jeg  var  der,  da  folk  stod  over  for 
den  forfærdelige  opgave  at  komme 
videre.  Jeg  så  stavspræsidenten  samle 
sine  biskopper  for  at  lede  folket.  De 
første  dage  var  vi  afskåret  fra  al  ude- 
frakommende overvågning.  Jeg  var  til 
et  møde  med  de  lokale  ledere,  da  en 
embedsmand  fra  det  nationale  kata- 
strofekorps ankom. 

Han  prøvede  at  overtage  ledelsen 
af  mødet.  Med  stor  kraft  begyndte  han 
at  nævne  de  ting,  som  han  mente,  der 
skulle  ordnes.  Da  han  læste  hver  ting 
højt,  sagde  stavspræsidenten,  som  sad 
i  nærheden  af  ham,  stille:  »Det  har  vi 
allerede  gjort.«  Efter  at  det  havde  stået 
på  i  fem  til  ti  minutter,  tav  embeds- 
manden og  satte  sig  ned.  Han  lyttede 
stille,  mens  stavspræsidenten  lyttede 
til  biskoppernes  rapporter  og  gav 
instrukser. 

Næste  dag  ankom  embedsmanden 
fra  det  nationale  katastrofekorps  tidligt 
til  mødet.  Han  sad  nede  bagved. 
Stavspræsidenten  indledte  mødet. 
Han  lyttede  til  flere  rapporter,  og  han 
gav  instrukser.  Efter  et  par  minutter 
spurgte  embedsmanden,  der  var  kom- 
met med  hele  sin  organisations  myn- 
dighed og  ressourcer:  »Præsident 
Ricks,  hvad  ønsker  du,  at  vi  skal  gøre?« 

Han  genkendte  magt.  Jeg  så  mere. 
Jeg  så  bevis  på  nøglerne  og  den  tro, 
der  udfolder  deres  kraft. 

Det  skete  igen,  da  en  mand  og  hans 

hustru  vendte  tilbage  til  byen  lige  efter, 
at  dæmningen  var  brudt  sammen.  De 
tog  ikke  hjem.  De  tog  først  hen  for  at 
finde  deres  biskop.  Tildækket  af  mud- 
der stod  han  og  ledte  sine  medlemmer 
i  at  skovle  mudder  ud  af  husene.  De 
spurgte,  hvad  han  ønskede,  at  de 
skulle  gøre. 

De  gik  i  gang.  Meget  senere  brugte 
de  et  par  minutter  på  at  se,  hvad  der 
var  sket  med  deres  eget  hus.  Det  var 
væk.  Så  de  arbejdede  videre  med  det, 
som  deres  biskop  havde  bedt  dem 
om  at  hjælpe  med.  De  vidste,  hvor  de 
skulle  henvende  sig  for  at  få  Herrens 
vejledning  til  at  tjene  i  hans  kirke. 

Der  lærte  jeg,  ligesom  jeg  senere  har 
set  det,  hvordan  Zions  stave  bliver  til 
sikre  steder.  De  bliver  ligesom  en  stor 
familie,  der  forenet,  interesserer  sig  for 
hinanden.  Det  er  resultatet  af  enkel  tro. 

Det  er  ved  tro,  at  de  bliver  døbt  og 
modtager  Helligånden.  Og  når  de  for- 
sætter med  at  holde  befalingerne,  for- 
bliver denne  gave  hos  dem.  De  kan 
genkende  åndelige  ting.  Det  bliver  let- 
tere at  se  Guds  kraft  virke  gennem  de 


almindelige  mennesker,  som  Gud  kal- 
der til  at  tjene  og  lede  dem.  Hjerter 
bliver  blødgjort.  Fremmede  bliver 
medborgere  i  Herrens  rige,  forenet 
i  kærligt  fællesskab. 

Denne  lykkelige  tilstand  vil  ikke 
vare  ved,  hvis  der  ikke  er  en  stadig 
fornyelse  af  tro.  Den  biskop,  som  vi 
elsker,  vil  blive  afløst,  det  samme  vil 
stavspræsidenten.  Apostlene,  som  vi 
fulgte  med  tro,  vil  blive  taget  hjem  til 
den  Gud,  der  kaldte  dem. 

Med  disse  stadige  forandringer 
kommer  der  en  stor  mulighed.  Vi  kan 
handle,  så  vi  er  værdige  til  at  modtage 
den  åbenbaring,  der  gør  det  muligt 
for  os  at  vide,  at  Gud  giver  nøglerne 
videre  fra  den  ene  person  til  den 
anden.  Vi  kan  søge  at  få  den  oplevelse 
den  ene  gang  efter  den  anden.  Og  det 
skal  vi,  for  at  vi  kan  modtage  de  vel- 
signelser, som  Gud  har  til  os,  og  som 
han  ønsker,  at  vi  skal  give  til  andre. 

Svaret  på  jeres  bønner  er  sandsyn- 
ligvis ikke  så  dramatisk,  som  det  var 
for  dem,  der  overværede  en  tale,  som 
Brigham  Young  holdt,  og  så  hvordan 


hans  udseende  ændrede  sig  og  lig- 
nede Joseph  Smith,  der  havde  lidt 
martyrdøden.  Men  det  kan  være  lige 
så  sikkert.  Og  med  denne  åndelige 
forsikring  kommer  der  fred  og  kraft. 
I  vil  atter  vide,  at  dette  er  Herrens 
sande  og  levende  kirke,  at  han  leder 
den  gennem  hans  ordinerede  tjenere, 
og  at  han  bekymrer  sig  for  os. 

Hvis  tilstrækkelig  mange  af  os  bru- 
ger vores  tro  og  modtager  disse  forsik- 
ringer, så  vil  Gud  opløfte  dem,  der 
tjener  os,  og  derved  velsigne  vores  og 
vores  families  tilværelse.  Vi  vil  blive  det, 
som  Paulus  ønskede  for  dem,  som  han 
tjente:  ». . .  bygget  på  apostlenes  og 
profeternes  grundvold  med  Kristus 
Jesus  selv  som  hovedhjørnesten.«3 

Jeg  vidner  om,  at  jeg  ved,  at  Jesus 
Kristus  er  vor  Frelser,  og  at  han  lever. 
Jeg  ved,  at  han  er  den  klippe,  som 
denne,  hans  sande  kirke,  er  bygget 
på.  I  Jesu  Kristi  navn.  Amen.  ■ 

NOTER 

1.  Ef  1:10. 

2.  »Rigets  nøgler«,  Liahona,  apr.  2004,  s.  42. 

3.  Ef2:20. 

»Vogt  mine  får« 


ÆLDSTE  NED  B.  ROUECHE 

De  Halvfjerds 


Vi  har  alle  et  stort  ansvar ...  det  omfatter  at  søge  efter  dem, 
som  ikke  er  sammen  med  os,  og  vise  dem  kærlighed  og  åbne 
fællesskabet  for  dem. 


tjente  trofast.  Denne  gren  var  det  sid- 
ste sted  jeg  tjente  i  missionsmarken, 
før  jeg  vendte  hjem.  Da  jeg  var  klar  til 
at  forlade  grenen,  kom  denne  gode 
bror  hen  til  mig  og  lagde  sine  arme 
om  mig,  og  løftede  mig  op  i  et  stort 
knus  og  svingede  mig  rundt.  Mens 
han  gjorde  det,  rullede  tårerne  ned  ad 
hans  kinder,  og  han  sagde:  »Tak  fordi 
du  kom  og  hjalp  mig.« 

Af  og  til  mister  vi  fokus  og  driver 
bort.  Af  og  til  har  vi  følelser,  som 
smerter  os,  eller  andre  problemer 
indtræffer.  Det  bliver  alt  sammen  lige- 
gyldigt, og  vi  undlader  at  gøre  krav  på 
de  velsignelser,  som  kan  blive  vore. 
Stolthed,  mistillid,  bedrag,  modløshed 
og  mange  former  for  synder  kan  fjer- 
nes ved  en  forandring  af  hjertet  og 
ved  at  følge  den  sti,  som  Frelseren  har 
vist  os.  Han  siger:  »Lær  af  mig  og  lyt 
til  mine  ord.  Vandre  i  min  Ånds  sagt- 
modighed, så  skal  du  have  fred  i  mig« 
(L&P  19:23).  Frelseren  har  betalt  løse- 
sum for  os.  Han  elsker  hver  eneste 
af  os  og  rækker  ud  til  alle,  som  vil 
komme  og  følge  ham. 

Der  brænder  et  ønske  om  at  gøre 
godt  dybt  i  hver  eneste  os.  Når  denne 
flamme  næres  med  evangeliets  evige 
sandheder  og  Andens  vidnesbyrd,  vil 
den  reagere  og  vokse  sig  stærkere  og 
lyse  klarere,  indtil  den  leder  os  til  fyl- 
den af  sandheden.  Denne  flamme  må 
tændes  ved  kærlighed  og  øm  omsorg 
og  derefter  følges  op  af  konstant 
næring.  Det  er  som  gartneren,  der  dyr- 
ker smukke  blomster.  Den  konstante 


Da  jeg  som  ung  missionær  tjente 
i  Mexico,  blev  jeg  kaldet  til  at 
tjene  som  grenspræsident  i 
en  lille  by  i  delstaten  Veracruz.  Mens 
min  kammerat  og  jeg  gennemgik 
medlemsoptegnelserne  for  vores  lille 
gren,  fandt  vi  optegnelsen  over  en 
bror,  som  var  blevet  ordineret  som 
diakon,  men  som  ikke  overværede 
møderne. 

Vi  arrangerede  et  besøg  hos  ham. 
Da  vi  besøgte  ham,  inviterede  vi  ham 
med  til  møderne  og  til  at  tjene  i  sine 
præstedømmeansvar.  Den  efterføl- 
gende søndag  kom  han,  men  han  var 
ikke  passende  påklædt  og  var  ubarbe- 
ret. Så  vi  belærte  ham  om  at  være  ren 
og  pæn,  når  han  deltog  i  disse  hellige 
præstedømmeansvar,  som  omfattede 
omdeling  af  nadveren.  Hans  liv 
ændrede  sig  væsentligt,  mens  han 


ømme  omsorg  og  næring  vil  med  tiden 
bringe  smukke  blomster,  som  nydes  af 
alle,  som  ser  dem. 

Tilgivelse  er  også  nøglen  til  vores 
tilbagevenden  til  lykke  i  vor  Faders 
rige.  Vi  bliver  fra  tid  til  anden  måske 
fornærmet  eller  forurettet,  og  det 
kan  få  os  til  at  snuble,  og  måske  tage 
os  væk  fra  vores  evige  mål,  som  er 
at  vende  tilbage  til  vor  himmelske 
Faders  nærhed.  Frelseren  belærte 
os  om  mønstret  for  tilgivelse,  da  han 
underviste  i  Fadervor.  Han  sagde:  ». . . 
og  forlad  os  vor  skyld,  som  også  vi 
forlader  vore  skyldnere«  (Matt  6:12). 
Vi  kan  ud  fra  dette  se,  at  det  at  blive 
tilgivet  afhænger  af,  om  vi  tilgiver 
andre.  Det  kan  til  tider  være  vanske- 
ligt, når  sårene  er  dybe  og  har  varet 
meget  længe. 

Men  i  disse  de  sidste  dage  har 
Frelseren  belært  om  dette  princip 
endnu  mere  tydeligt  med  disse  ord. 
»Mine  disciple  fordum  søgte  at  finde 
fejl  hos  hinanden  og  tilgav  ikke  hinan- 
den af  hjertet,  og  af  denne  grund  blev 
de  hjemsøgt  og  revset  hårdt. 

Derfor  siger  jeg  jer,  at  I  skal  tilgive 
hinanden;  thi  den,  som  ikke  tilgiver 
sin  broder  hans  synder,  står  fordømt 
for  Herren;  thi  på  ham  hviler  en 
større  synd. 

Jeg,  Herren,  tilgiver,  hvem  jeg  vil, 
men  af  jer  forlanges  det,  at  I  tilgiver 
alle  mennesker«  (L&P  64:8-10).  Når  vi 
følger  dette  råd,  vil  det  hjælpe  os  med 
at  overvinde  selv  de  hårdeste  prøver. 

Når  vil  tilgiver  og  slipper  det,  som 
har  vejet  tungt  i  vores  hjerte  og  ført 
os  bort  fra  stien,  vil  en  stor  byrde 
blive  løftet  bort  fra  vores  sjæl,  og  vi  er 
frie  -  frie  til  at  bevæge  os  fremad  og 
udvikle  os  med  en  øget  kærlighed  i 
vores  hjerte  i  vores  forsøg  på  at  efter- 
leve Jesu  Kristi  evangelium.  Vi  vil  blive 
velsignet  med  en  øget  glæde  til  livet, 
og  vores  hjerte  vil  blive  lettet.  En  flod- 
bølge af  åndelig  energi  vil  drive  os 
frem  med  glæde  og  lykke.  Fortidens 
problemer  vil  blive  kastet  bort,  lige- 
som vi  smider  det  gamle  udslidte  tøj 
væk.  »Og  nu  siger  jeg  jer,  at  den  gode 

hyrde  kalder  på  jer;  og  dersom  I  vil 
lytte  til  hans  røst,  da  vil  han  bringe  jer 
ind  i  sin  fårefold,  og  I  er  hans  får  . . .« 
(Alma  5:60). 

Det  kræver  mod  at  komme  tilbage, 
når  vi  er  veget  bort  fra  Frelserens  sti. 
Jeg  lover  jer,  at  når  I  udøver  dette 
mod  og  tager  de  nødvendige  skridt, 
vil  I  finde,  at  der  sker  en  udgydelse  af 
kærlighed.  Der  vil  være  mange,  som 
vil  glæde  sig  med  jer  og  fællesskabets 
hånd  vil  blive  udstrakt.  I  vil  blive 
næret  og  jeres  hjerte  vil  blive  fyldt 
med  glæde. 

»Kom  i  hu,  at  sjæle  er  af  stor  værdi 
i  Guds  øjne. 

Thi  se,  Herren,  jeres  Forløser,  led 
døden  i  kødet  og  led  for  alle  men- 
nesker, for  at  alle  mennesker  måtte 
omvende  sig  og  komme  til  ham  . . . 

Og  hvor  stor  er  ikke  hans  glæde 
over  den  sjæl,  der  omvender  sig!« 
(L&P  18:10-11,  13). 

Vi  er  alle  brødre  og  søstre  og  børn 
af  vor  himmelske  Fader.  Vi  må  række 
ud  til  dem,  som  af  en  eller  anden  årsag 
har  forladt  stien.  Vi  elsker  jer  og  invite- 
rer jer  til  at  komme  tilbage  til  bordet 
og  nyde  det  åndelige  måltid,  som 
Herren  har  beredt  til  jeres  glæde  og 
lykke.  I  vil  komme  til  at  kende  vor 
himmelske  Faders  kærlighed,  når  I 
kommer  med  et  hjerte,  som  er  villigt, 
lydigt  og  rede  til  at  nyde  og  til  at  tjene. 
Han  kender  jer,  han  kender  jeres 
behov,  og  hvad  I  vil  møde  i  fremtiden. 
Han  forstår  fuldt  ud  de  følelser,  den 
sorg  og  de  prøvelser,  som  hver  eneste 
af  os  har.  På  grund  af  dette  og  hans 
søn,  Jesu  Kristi  uendelige  forsoning  vil 
I  være  i  stand  til  at  møde  hver  eneste 
udfordring,  som  kommer  til  jer  på 
jeres  rejse  gennem  livet. 

Vi  har  alle  et  stort  ansvar,  som 
er  blevet  lagt  på  vores  skuldre  af 
Frelseren.  Han  sagde:  »Vogt  mine 
får!«  (Joh  21:17).  Det  omfatter  at 
søge  efter  dem,  som  ikke  er  sam- 
men med  os,  og  vise  dem  kærlighed 
og  åbne  fællesskabet  for  dem.  De 
stod  sammen  med  os  i  den  første 
prøvestand.  De  har  indgået  hellige 


pagter  ved  dåben  og  måske  tilmed  i 
templet.  De  har  nu  behov  for  vores 
hjælp. 

Jeg  beder  om,  at  hver  eneste  af 
os  vil  tænke  på  vores  familie,  vore 
venner  og  bekendtskaber,  som  ikke 
nyder  evangeliets  fulde  velsignelser. 
Tænk  på  dem,  som  I  har  et  ansvar  for 
på  grund  af  jeres  kaldelse.  Spørg  jer 
selv:  »Hvad  kan  jeg  gøre?«  Vor  him- 
melske Fader  vil  vejlede  jer,  når  I 
søger  hans  hjælp.  Gå  derpå  ud  og 
søg  efter  dem  og  inviter  dem  til  at 
komme  tilbage  og  nyde  det  fulde  fæl- 
lesskab og  det  vidunderlige  budskab 


fra  Jesu  Kristi  gengivne  evangelium. 
Lad  dem  føle  jeres  kærlighed  og  høre 
jeres  vidnesbyrd.  Hjælp  dem  med  at 
mindes  de  følelser,  som  de  engang 
nærede  for  de  evige  sandheder,  og 
som  vil  fylde  deres  liv  med  glæde  og 
lykke. 

Må  vi  være  ivrigt  engageret  i  at 
indsamle  hans  får,  som  er  faret  vild,  så 
de  kan  komme  sikkert  tilbage  til  fol- 
den. Han,  »som  er  i  stand  til  at  frelse« 
(2  Nephi  31:19),  er  den  gode  hyrde, 
og  han  elsker  sine  får.  Om  dette  bærer 
jeg  vidnesbyrd  i  Jesu  Kristi  navn. 
Amen.  ■ 

» Jeg  står  ved 
døren  og  banker« 


ÆLDSTE  RONALD  T.  HALVERSON 

De  Halvfjerds 


Jeg  indbyder  jer  til . . .  at  gøre  det,  som  det  kræver  oprigtigt 
at  søge  sandheden,  at  kende  Gud,  den  evige  Fader,  og  hans 
Søn,  Jesus  Kristus. 


For  nogle  få  uger  siden  var  jeg  til 
en  sammenkomst  med  en  gam- 
mel ven  -  en  ven,  som  for  nylig 
er  gået  på  pension,  er  veluddannet 
og  har  opnået  stor  succes.  Han  er  i 
sit  land  anerkendt  som  leder  på  sit 
felt.  Da  vi  sad  ved  siden  af  hinanden 
under  en  middag,  vendte  han  sig  om 
til  mig  og  spurgte  om  Kirken.  Dette 
var  noget  overraskende,  fordi  jeg 
var  opmærksom  på,  at  han,  som 
mange  andre  i  verden  i  dag,  havde 
bortrationaliseret,  at  Gud  var  til. 
Hans  spørgsmål  var  oprigtigt.  Det 
var  tilsyneladende  noget,  han  havde 
tænkt  over,  fordi  det  kom  spon- 
tant uden  at  noget  i  den  forgående 


samtale,  kunne  have  tilskyndet  til 
det. 

Jeg  svarede  ved  at  fortælle  ham 
om  gengivelsen,  at  Gud  den  evige 
Fader  og  hans  Søn,  Jesus  Kristus 
viste  sig  for  Joseph  Smith,  og  at  ved 
ham  blev  præstedømmet  og  Guds 
myndighed  gengivet  til  jorden.  Jeg 
bar  vidnesbyrd  om,  at  jeg  helt  sikkert 
vidste,  at  det,  som  jeg  havde  fortalt 
ham,  var  sandt.  Der  var  en  lang 
pause,  mens  jeg  så  ham  overveje 
det,  jeg  havde  sagt.  Jeg  vidste,  at  han 
tænkte  over  det,  han  havde  hørt,  så 
jeg  lænede  mig  frem  og  sagde:  »Du 
kan  vide,  lige  så  sikkert  som  jeg  ved, 
at  det,  jeg  har  båret  vidnesbyrd  om, 
er  sandt.  Hvis  du  vil  spørge  >Gud, 
den  evige  Fader  ...  af  et  oprigtigt 
hjerte  . . .  med  tro  på  Kristus,  [så 
lover  jeg  dig,  at]  da  vil  han  åbenbare 
sandheden  deraf  for  [dig]  gennem 
den  Helligånds  kraft.  Og  gennem 
den  Helligånds  kraft  kan  [du]  kende 
sandheden  i  alle  ting.«^ 

Han  fortsatte  med  at  overveje. 
Uheldigvis  blev  vi  afbrudt  af  de  andre 
gæster,  og  dette  dyrebare  øjeblik  var 
forbi,  men  jeg  vidste,  at  han  i  sit 
hjerte  stadig  tænkte  over  det,  han 
havde  hørt  og  følt.  Og  jeg  håber,  at 
muligheden  kommer  igen,  for  der 
er  meget,  jeg  endnu  gerne  vil  for- 
tælle ham.  Jeg  ved,  at  han,  ligesom 


tusinder  eller  millioner  af  andre  i 
verden  i  dag,  er  tilfreds  med  livet, 
som  det  er.  Nephi  udtalte,  at  de  var 
blevet  neddysset  »i  vellystig  sikker- 
hed.«2 De  sidder  fast  i  traditioner 
og  er  undervist  i  menneskenes 
lærdomme. 

Når  jeg  har  tænkt  over  dette  øje- 
blik, stiller  jeg  mig  selv  spørgsmålet: 
»Hvad  er  belønningen  for  at  følge 
menneskers  filosofier?«  Svaret  ser  ud 
til  at  være  tydeligt.  Filosofierne  dør 
med  deres  civilisation  og  efterlades 
i  fortidens  støv  uden  håb  om  evig 
belønning.  Jeg  følte,  at  min  ven 

o 

var  blevet  rørt  af  Herrens  And.  Vor 
himmelske  Fader  opgiver  os  aldrig. 
Frelseren  sagde:  »Se,  jeg  står  ved 
døren  og  banker  på;  hører  nogen  mig 
og  åbner  døren,  vil  jeg  gå  ind  til  ham 
og  holde  måltid  med  ham  og  han 
med  mig.«3 

Men  vi  skal  have  ønsket  om  at 
åbne  døren,  selv  om  det  ryster  grund- 
laget for  vores  hidtidige  tro  og  livsstil. 
Og  dette  gælder  mindre  aktive  med- 
lemmer såvel  som  dem,  der  endnu 
ikke  er  medlemmer  af  Kirken.  Jeg 
mindes  ordene  i  en  salme: 

Glem  ej,  at  hver  og  en  har  ret 
til  valg  imellem  godt  og  slet; 
den  sandhed  er  os  blevet  sagt: 
Gud  frelser  ikke  dig  med  magt. 

Han  hjælper,  leder  dig  på  vej, 
han  kalder  og  velsigner  dig 
med  større  kærlighed  til  sig, 
men  overtaler  aldrig  dig.4 

Vor  himmelske  Fader  vil  aldrig 
tage  vores  handlefrihed  fra  os.  Vi  skal 
søge  efter  eller  ønske  at  kende  vor 
Fader  og  hans  Søn,  Jesus  Kristus.  Der 
findes  en  måde,  hvorved  alle  men- 
nesker kan  vide,  om  Jesu  Kristi  lær- 
domme er  sande  eller  ej.  Og  Jesus 
svarede  skeptikerne  ved  løvhyttefe- 
sten. Han  sagde:  »Den,  der  vil  gøre 
hans  vilje,  skal  erkende,  om  min  lære 
er  fra  Gud,  eller  om  jeg  taler  af  mig 
selv.«5 

Præsident  David  O.  McKay  sagde, 
at  dette  »er  den  enkleste  prøve  på  at 
viderebringe  kundskab  til  en  person, 
som  det  menneskelige  sind  kan  fore- 
stille sig.  At  gøre  noget,  at  tage  det  til 
sig,  vil  overbevise  dig  om  det  er  godt, 
eller  om  det  er  dårligt.  Måske  kan  du 
ikke  overbevise  mig  om  det,  du  ved, 
men  du  ved  det,  fordi  du  har  efterle- 
vet det.«6 

Hvad  er  Faderens  vilje?  »Jesu  Kristi 
Kirke  af  Sidste  Dages  Hellige  bærer 
vidnesbyrd  for  verden  om,  at  Guds 
vilje  er  blevet  tilkendegivet  i  denne 
uddeling,  at  evangeliets  principper 
og  livets  principper  er  blevet  åben- 
baret. [At]  de  er  i  harmoni  med  de 
principper,  som  Kristus  underviste 
i  i  tidernes  midte«7  og  at  »hele  men- 
neskeheden, gennem  Kristi  forso- 
ning, kan  blive  frelst  ved  at  adlyde 
evangeliets  love  og  forordninger.«8 

Vi  lever  i  en  tid  med  rationalise- 
ring, folk  ønsker  at  se  bort  fra  ånde- 
lige oplevelser,  og  de  nægter  sig  selv 
åbenbaring.  Hvad  er  der  sket  med  det 
søgende  sind,  det  åbne  sind,  det  spør- 
gende sind  -  der  søger  at  kende  sand- 
hed og  kundskab?  Vi  har  tendens  til 
kun  at  stole  på  vores  egen  rationelle 
kraft.  Herren  ønsker,  at  vi  skal  være 
følsomme  over  for  Ånden,  og  han  har 
givet  os  et  mønster: 

»Jeg  vil  give  jer  et  mønster  i  alle 
ting,  så  I  ikke  bliver  forført;  thi  Satan 
drager  om  i  landet  og  prøver  på  at  for- 
føre folkene  - 

derfor,  den,  der  beder,  og  hvis  ånd 
er  angergiven,  antager  jeg,  hvis  han 
adlyder  mine  forordninger. 

Den,  som  taler,  og  hvis  ånd  er 
angergiven,  hvis  sprog  er  ydmygt  og 
opbyggende,  han  er  af  Gud,  dersom 
han  adlyder  mine  forordninger.«9 

Hvorfor  er  det  vigtigt  for  os  at  søge 
at  kende  sandheden? 

Lige  før  Jesus,  vor  Forløser,  kryd- 
sede Kedronbækken  og  blev  forrådt  af 
Judas,  bad  han  den  storslåede  ypper- 
præstelige  bøn.  Han  bad  til  Faderen 
for  os.  Han  sagde:  »Dette  er  det  evige 
liv,  at  de  kender  dig,  den  eneste  sande 


Gud,  og  ham,  du  har  udsendt,  Jesus 
Kristus.«10 

At  kende  Gud  og  hans  Søn  er  evigt 
liv.  Hvordan  kan  vi  lære  at  kende  Gud, 
hvis  vi  ikke  er  villige  til  at  søge  ham  og 
gøre  hans  vilje?  Evigt  liv  er  det,  som  vi 
mere  end  noget  andet  i  denne  verden 
skulle  ønske. 

Man  kan  ikke  studere  Jesus  Kristus 
og  hans  lærdomme  uden  at  blive  varigt 
påvirket  og  forandret.  Når  I  udvikler  et 
vidnesbyrd  om  Frelseren,  ønsker  I  at 
blive  som  ham  og  følge  ham,  og  såle- 
des går  I  ned  i  dåbens  vande  og  indgår 
en  hellig  pagt  med  ham. 

Vor  Frelser  har  omsorg  for  hver 
enkelt  af  os: 

»Kom  i  hu,  at  sjæle  er  af  stor  værdi 
i  Guds  øjne. 

Thi  se,  Herren,  jeres  Forløser, 


led  døden  i  kødet  og  led  for  alle 
mennesker,  for  at  alle  mennesker 
måtte  omvende  sig  og  komme  til 
ham. 

Og  han  er  igen  opstanden  fra  de 
døde,  for  at  han  kunne  føre  alle  men- 
nesker til  sig  på  betingelse  af,  at  de 
ville  omvende  sig. 

Og  hvor  stor  er  ikke  hans  glæde 
over  den  sjæl,  der  omvender  sig!«11 

På  grund  af  hans  store  kærlighed  til 
os,  guddommelig  kærlighed,  ønsker 
han,  at  vi  skal  opleve  den  form  for 
glæde,  som  han  selv  oplever.  Han 
sagde:  »Sådan  har  jeg  talt  til  jer,  for 
at  min  glæde  kan  være  i  jer  og  jeres 
glæde  blive  fuldkommen.«12  Han  vil 
velsigne  os  med  ægte  fred  -  mentalt, 
følelsesmæssigt,  fysisk,  åndeligt,  øko- 
nomisk -  »ikke  [en  fred] ,  som  verden 

giver,«13  men  en  »fred,  som  overgår  al 
forstand.«14 

Når  man  indordner  sig  vor  himmel- 
ske Faders  vilje,  kommer  der  åndelig, 
intellektuel  og  følelsesmæssig  vækst 
og  en  forvisning  ved  sandhedens  hel- 
lige ånd.  Denne  forvisning  og  glæde 
kan  vokse  til  en  fuldkommen  kund- 
skab. Frelseren  sagde:  »Om  du  beder, 
skal  du  modtage  åbenbaring  på  åben- 
baring, kundskab  på  kundskab,  så  du 
må  lære  at  kende  hemmeligheder 
og  fredelige  ting  -  det,  som  bringer 
glæde  og  evigt  liv.«15 

Til  de  mindre  aktive,  til  de  ærlige  af 
hjertet,  til  min  ven  og  til  jordens  gode 
mennesker  giver  jeg  en  indbydelse  til 
at  vågne  op  af  selvtilfredsheden  og 
tåbelig  ligegyldighed  og  komme  til 
Kristus  og  gøre  det,  som  det  kræver, 
for  oprigtigt  at  søge  sandheden,  at 
kende  Gud,  den  evige  Fader,  og  hans 
Søn,  Jesus  Kristus.  For  ». . .  dette  er 
vejen,  og  der  er  ingen  anden  vej  og 
intet  andet  navn  givet  under  himlen, 
hvorved  mennesket  kan  blive  frelst  i 
Guds  rige.«16 

Jeg  bærer  vidnesbyrd,  at  når  I  gør 
hans  vilje,  vil  i  føle  jer  nær  ham  og 
begynde  at  vide,  hvad  evig  glæde  er, 
og  at  evigt  liv  er  opnåeligt.  I  vil  vide, 
at  han  er  til,  at  han  er  vor  Fader,  som 
kærligt  åbenbarer  virkeligheden  af  for- 
soningen og  opstandelsen  samt  gud- 
dommeligheden af  dette  storslåede 
værk.  Om  dette  bærer  jeg  mit  ydmyge 
vidnesbyrd  i  Jesu  Kristi  navn.  Amen.  ■ 

NOTER 

1.  Moroni  10:4-5- 

2.2  Nephi  28:21. 
3.Åb3:20. 

4.  »Glem  ej,  at  hver  og  en  har  ret«,  Salmer 
og  sange,  nr.  156. 

5.  Joh  7:17. 

6.  »What  Is  Eternal  Life?«  Instructor,  mar. 
1968,  s.  97. 

7.  David  O.  McKay,  Instructor,  mar.  1968, 
s.  98. 

8.  Trosartiklerne  1:3. 

9.  L&P  52:14-16. 

10.  Joh  17:3. 

11.  L&P  18:10-13. 

12.  Joh  15:11. 

13.  Joh  14:27. 

14.  Fil  4:7. 

15.  L&P  42:61. 

16.  2  Nephi  31:21. 


Hvordan  har 
Hjælpeforeningen 

beriget  dig? 


BONNIE  D.  PARKIN 

Hjælpeforeningens  hovedpræsidentinde 


Da  Hjælpeforeningen  er  guddommeligt  udformet,  beriger 
den  ikke  blot  kvinder,  men  familien  og  Kirken. 


Jeg  forstod  først  senere,  at  søstrene 
i  vores  ward  var  hendes  styrke.  Hun 
tjente  ikke  som  leder  i  Hjælpefor- 
eningen, men  hun  kom  altid  til 
møderne,  og  hun  elskede  sine  venner 
der.  Jeg  tænkte  aldrig  på  dem  som 
damerne  i  Hjælpeforeningen,  de  var 
bare  mors  søstre.  De  bekymrede  sig 
om  hende  og  elskede  hende.  Hun 
havde  kun  brødre  og  sønner.  Hun 
fandt  de  søstre,  hun  ønskede  og  behø- 
vede i  vores  ward.  Jeg  ved,  at  hun  delte 
sine  følelser  med  dem  -  følelser  som 
hun  ikke  kunne  give  udtryk  for  noget 
andet  sted.  Intet  af  det  forekom  mig 
at  være  >Hjælpeforeningen<  dengang, 
men  det  forstår  jeg  nu,  at  det  var.«1 

Denne  søns  minde  om  Hjælpe- 
foreningen rørte  mig.  Ja,  medlem- 
merne af  Hjælpeforeningen  er  kvinder, 
men  Hjælpeforeningen  velsigner  ikke 
kun  kvinder,  den  velsigner  os  alle. 

Hvordan  har  Hjælpeforeningen 
beriget  dig? 

Jeg  stillede  dette  spørgsmål  til 
præsident  Hinckley  Han  svarede: 
»Hjælpeforeningen  har  beriget  min 
familie  og  min  kære  hustrus  familie 
i  syv  generationer.  Siden  Kirkens  før- 
ste tid  er  vore  mødre  og  døtre  blevet 
undervist  i  deres  ansvar  over  for  dem, 
som  er  i  nød.  De  er  blevet  undervist  i 


En  mand,  som  så  tilbage  på  sit 
liv,  fortalte  mig  for  nylig  denne 
rørende  beretning:  »Da  jeg  vok- 
sede op,  var  min  far  mindre  aktiv  i 
Kirken.  Han  kæmpede  med  alkohol 
og  kunne  i  sine  mørkeste  luner  blive 
grov  og  anklagende.  Almindeligvis 
havde  han  ikke  noget  imod,  at  mor 
tjente  i  wardet.  Hun  tjente  i  Primary 
gennem  38  år  og  i  meget  af  den 
samme  periode  tjente  hun  ligeledes 
i  Unge  Piger.  Hun  bar  et  tungt  læs. 
Hendes  ægteskab  var  svært,  og  nu  ved 
jeg,  at  hun  til  tider  var  modløs,  men 
jeg  vidste  det  ikke  dengang. 

de  finere  hensigter  med  husholdning, 
opmuntret  i  deres  åndelige  udvikling 
og  vejledt  i  virkeliggørelsen  af  deres 
fulde  potentiale  som  kvinder.  Meget 
af  dette  har  fundet  sted  i  Hjælpefor- 
eningen og  er  blevet  taget  med  hjem 
til  berigelse  af  hvert  familiemedlem.«2 

Jeg  har  mine  egne  kære  minder 
med  at  lege  under  min  bedstemors 
quilteramme,  mens  hun  og  hendes 
søstre  fra  Hjælpeforening  syede.  Jeg 
var  ung,  men  jeg  vidste,  at  dette  var 
en  del  af  Hjælpeforeningen  -  at  berige 
andres  tilværelse.  Det  var  min  mor  og 
min  bedstemor,  som  indgød  mig  kær- 
lighed til  Hjælpeforeningen.  Jeg  elsker 
Hjælpeforeningen  -  det  tror  jeg,  at  jeg 
altid  har  gjort.  Hjælpeforeningen  har 
hjulpet  mig  til  at  kende  Frelseren  og 
styrket  min  kærlighed  til  ham  og  min 
himmelske  Fader.  Mit  tilhørsforhold 
til  Hjælpeforeningen  har  givet  mig 
mange  muligheder  for  at  lære,  vise 
kærlighed,  tjene  og  være  fyldt  med 
kærlighed  til  Herren  i  min  stræben 
efter  at  holde  mine  pagter,  vise  næste- 
kærlighed og  styrke  min  familie. 


Så  jeg  spørger  igen:  »På  hvor 
mange  måder  har  Hjælpeforeningen 
beriget  jeres  liv?« 

Jeg  besøgte  missionærskolen 
i  Brasilien  og  sagde  til  missionæ- 
rerne: »Sig  mig,  hvad  ved  I  om 
Hjælpeforeningen?«  En  ældste  sagde: 
»Gryderetter!«  En  anden  sagde:  »Min 
mor  og  søster  kommer  i  den.«  Endelig 
var  der  en,  der  sagde:  »Det  er  Herrens 
organisation  for  kvinder«.  Han  havde 
ret,  men  den  er  mere  end  det.  Hjælpe- 
foreningen er  »en  grundlæggende  del 
af  evangeliet.«3 

o 

Året  1842  var  særlig  svært  for  pro- 
feten Joseph  Smith.  Flere  af  hans  tidli- 
gere venner  havde  vendt  ham  ryggen. 
Andre  fjender  ønskede  at  bortføre 
ham  fra  Nauvoo  og  hindre  Kirkens 
vækst.  Samme  år  organiserede  han 
Hjælpeforeningen  for  at  hjælpe  de 
fattige  og  »for  at  frelse  sjæle.«4  Presi- 
dent  J.  Reuben  Clark  jun.  bemær- 
kede, at  Joseph  Smith  midt  i  alle 
disse  trængsler  »havde  henvendt  sig 
til  søstrene  for  at  få  den  trøst  og  den 
opmuntring,  som  han  så  inderligt 


havde  behov  for  på  det  tidspunkt.«5 
Dette  er  en  bevægende  tanke,  som 
gør  en  ydmyg:  Guds  profet  søger 
trøst  hos  sine  søstre  -  de  kvinder, 
som  han  gav  mottoet:  »Kærligheden 
ophører  aldrig«6.  Det  minder  mig 
om  de  kvinder,  som  sørgede  med 
Frelseren  på  Golgata. 

Hjælpeforeningen  har  beriget  pro- 
feternes liv.  Hvordan  har  den  beriget 
jeres? 

Præsident  Boyd  K.  Packer  har  sagt: 
»Familiens  og  hjemmets  forsvar  styr- 
kes meget,  når  hustruen,  moderen  og 
døtrene  tilhører  Hjælpeforeningen.«7 
Hvorfor?  Fordi  kvinden  er  hjemmets 
hjerte. 

Mit  tilhørsforhold  til  Hjælpefor- 
eningen har  fornyet,  styrket  og  forplig- 
tet mig  til  at  være  en  bedre  hustru,  mor 
og  datter  af  Gud.  Mit  hjerte  er  blevet 
fyldt  med  evangelisk  forståelse  og  med 
kærlighed  til  Frelseren  og  det,  han  har 
gjort  for  mig.  Så  til  jer,  kære  søstre, 
siger  jeg:  Kom  til  Hjælpeforeningen! 
Den  kommer  til  at  fylde  jeres  hjem 
med  kærlighed.  Den  kommer  til  at 
styrke  jer  og  jeres  familie.  Jeres  hjem 
behøver  jeres  retfærdige  hjerter. 

På  en  tur  for  nylig  til  Peru  besøgte 
jeg  bror  og  søster  Morales'  beskedne 
hjem.  Det  var  fyldt  med  kærlighed. 
De  er  forældre  til  tre  børn  og  har 
været  medlemmer  af  Kirken  i  fire 
år.  Søster  Morales  har  lært  meget  i 
Hjælpeforeningen.  Som  hjælp  til  at 
forsørge  familien  og  deres  søn  på  mis- 
sion begyndte  hun  at  vaske  og  stryge 
for  folk.  Hun  passede  naboens  to 
børn,  da  denne  måtte  ud  at  arbejde. 
Hun  støttede  sin  mand,  som  lider  af 
nyresvigt,  og  som  tjente  i  ældsternes 
kvorum.  De  drøftede  Heber  J.  Grants 
lektioner  sammen  som  forberedelse 
til  hans  undervisning. 

Jeg  spurgte  hende:  »Er  du  besøgs- 
lærerinde?«  Hun  svarede  med  et  smil: 
»Ih  ja,  søster  Parkin.  Jeg  besøger  fire 
søstre.  To  af  dem  er  mindre  aktive, 
med  jeg  vil  vinde  dem  tilbage  med 
kærlighed.« 

Da  jeg  forlod  dem,  lagde  jeg  mærke 


LIAHONA  NOVEMBER  2004 


35 


til  et  håndmalet  skilt  over  døren.  Der 
stod:  »Har  du  læst  i  skrifterne  i  dag?« 
Hjælpeforeningen  beriger  dette  hjem, 
denne  menighed  og  dette  nabolag. 
Hvordan  har  den  beriget  jer? 

At  tilhøre  Hjælpeforeningen  er  vitalt 
for  de  nydøbte  søstre  og  i  bredere 
betydning  for  deres  familie.  Mens  jeg 
tjente  sammen  med  min  mand,  da  han 
præsiderede  over  missionen  London 
Syd,  mødte  jeg  mange  nydøbte,  som 
fx  Gloria,  en  enlig  mor.  Da  hun  slut- 
tede sig  til  Kirken,  sluttede  hun  sig  til 
Hjælpeforeningen.  Det  var  et  sikkert 
sted,  hvor  hun  kunne  stille  spørgsmål 
om  sin  nye  tro.  Hun  hørte  kvinder  for- 
tælle åbent  om  deres  erfaringer,  hvilket 
fik  hende  til  at  prøve  Guds  ord.8  Hun 
fik  sin  patriarkalske  velsignelse,  hun 
har  været  i  templet,  og  hun  tjener 
i  Kirken.  Jeg  tænker  på  præsident 
Hinckleys  råd  til  mig:  » [Kvinder]  har 
brug  for  at  være  sammen  i  et  miljø, 
som  øger  tro.«9  Hjælpeforeningen 
udgør  et  sådant  miljø. 


Jeg  kom  til  at  tænke  på  de  unge 
krigere,  da  jeg  hørte  en  søn  af  en 
søster  i  Hjælpeforeningen  sige:  »Jeg 
er  beriget  af  min  mors  tro  og  eksem- 
pel. Da  jeg  blev  præstedømmebærer, 
havde  jeg  lært  lige  så  meget  om 
hjemmeundervisning  fra  min  mors 
besøgsundervisning  som  af  min  fars 
eksempel  som  hjemmelærer  . . . 
Hendes  tro  på  præstedømmet  påvir- 
ker min  tro  og  styrker  mit  ønske  om 
at  være  [en]  værdig  . . .  ældste.«10 

Brødre  og  søstre,  jeg  er  forandret 
og  beriget,  jeg  er  bedre  på  grund  af 
Hjælpeforeningen.  Og  det  tror  jeg,  at 
vi  alle  er. 

Jeg  beder  til,  at  mødre  og  døtre 
vil  deltage  med  større  gejst,  at  ægte- 
mænd vil  støtte  deres  hustruer,  og  at 
både  mødre  og  fædre  vil  forberede 
deres  døtre  til  Hjælpeforeningen.  Jeg 
opfordrer  præstedømmeledere  til  som 
hyrder  at  lede  Guds  døtre,  unge  såvel 
som  ældre,  ind  i  Hjælpeforeningen  - 
som  er  et  af  genoprettelsens  mange 


mirakler.  Hvis  vi  gør  det,  bliver  vi  over- 
vældet af  taknemlighed  for  denne  hel- 
lige organisation. 

Da  Hjælpeforeningen  er  guddom- 
meligt udformet,  beriger  den  ikke 
blot  kvinder,  men  familien  og  Kirken. 
Jeg  vidner  om,  at  den  er  en  grund- 
læggende del  af  Herrens  genopret- 
tede evangelium,  fordi  den  beror  på 
kærlighed  -  hans  rene  kærlighed. 
Om  dette  vidner  jeg  i  Jesu  Kristi  navn. 
Amen.  ■ 


NOTER 

1.  Personlig  korrespondance. 

2.  Personlig  korrespondance. 

3.  Joseph  Fielding  Smith,  »The  Relief  Society 
Organized  by  Revelation«,  Relief  Society 
Magazine,  jan.  1965,  s.  4;  fremhævelse 
tilføjet. 

4.  Se  History  of  the  Church,  5:25. 

5.  »The  Prophet's  Sailing  Orders  to  Relief 
Society«,  Relief  Society  Magazine,  dec. 
1949,  s.  797. 

6.  Moroni  7:46. 

7.  Stjernen,  jan.  1998,  s.  55. 

8.  Se  Alma  32:27. 

9-  Personlig  samtale. 
10.  Personlig  korrespondance. 

Vi  må  forankre 
vores  vidnesbyrd 


ÆLDSTE  DONALD  L.  STAHELI 

De  Halvfjerds 


Når  vi  ofte  læser,  overvejer  og  anvender  det,  som  vi  lærer 
fra  skrifterne,  og  kombinerer  det  med  bøn,  bliver  det  en 
uerstattelig  del  af  det  at  søge  og  vedligeholde  et  stærkt  og 
levende  vidnesbyrd. 

For  nylig  havde  jeg  en  interes- 
sant samtale  med  en  ung  mand, 
som  overvejede  at  tage  på  mis- 
sion. Mens  vi  talte,  blev  det  klart,  at 
han  havde  problemer  med  sin  beslut- 
ning, fordi  han  betvivlede  styrken  af 
sit  vidnesbyrd  om  Jesu  Kristi  evange- 
lium. Han  ønskede  at  vide,  hvorfor 
han  ikke  havde  modtaget  flere  tyde- 
lige svar  på  sine  bønner  og  i  sit  stu- 
dium afskrifterne. 

Denne  unge  mand,  som  jeg  vil 
kalde  Jim,  var  vokset  op  i  missionsmar- 
ken  i  et  hjem  med  kærlige  forældre, 
som  gjorde  deres  bedste  for  at  under- 
vise børnene  i  evangeliets  principper. 


Han  er  dygtig  til  sport  og  populær 
blandt  sine  venner  i  skolen.  Men  han 
er  blot  en  af  meget  få  SDH-elever  på 
et  temmelig  stort  gymnasium. 

Eftersom  vore  børn  også  er  vokset 
op  i  missionsmarken,  kunne  jeg  hur- 
tigt se  Jims  udfordringer  -  at  ønske 
at  forblive  trofast  over  for  evangeliets 
principper,  mens  han  blev  accepteret 
af  gode  venner,  men  alligevel  venner, 
hvis  værdier  og  tro  generelt  set  var 
anderledes  end  hans. 

Han  søgte  yderligere  bekræftelse 
af  sit  vidnesbyrd  om  Jesus  Kristus  og 
evangeliets  gengivelse. 

Jeg  vil  i  dag  tale  til  Jim  og  mange 
andre  som  ham  -  unge  mænd  og 
piger  over  hele  verden,  som  er  usikre 
på  deres  vidnesbyrd,  men  som  virkelig 
ønsker  at  udvikle  et  stærkt  og  levende 
vidnesbyrd,  som  vil  vejlede  dem  gen- 
nem livets  farer,  der  ligger  forude. 

Jeg  taler  også  til  de  voksne,  som 
endnu  ikke  har  følt  dybden  af  evan- 
geliets ånd  i  deres  liv.  I  fraværet  af 
et  stærkt  vidnesbyrd  har  nogle  ladet 
deres  daglige  tanker  og  gerninger 
blive  så  fokuseret  på  det,  som  hører 
verden  til,  at  de  har  begrænset  den 
indflydelse,  som  evangeliets  lys  har  i 
deres  dagligdag. 

Jeg  taler  også  til  dem,  som  ældste 
Neal  A.  Maxwell  så  malende  beskrev 


som  »hæderlige  medlemmer,  som 
lever  overfladisk  i  stedet  for  at  gå  i 
dybden  med  deres  medlemskab,  og 
som  virker  i  ro  og  mag  i  stedet  for  at 
>virke  med  iver<  (L&P  76:75;  58:27)« 
(Stjernen,  jan.  1993,  s.  62). 

Da  jeg  overværede  begravelserne 
for  ældste  Neal  A.  Maxwell  og  ældste 
David  B.  Haight  og  lyttede  til  den  vel- 
fortjente hyldest,  forstod  jeg  mere 
fuldt  ud  det  usædvanlige  eksempel 
på  vidnesbyrd  og  det  at  være  discipel, 
som  disse  to  brødre  udviste.  Jeg  blev 
ved  med  at  tænke  på,  hvordan  deres 
eksempler  kan  styrke  vores  vidnes- 
byrd og  uddybe  vores  beslutning  om 
at  komme  Herren  nærmere. 

Disse  to  store  Kristi  disciple  er  et 
eksempel  på  præsident  Gordon  B. 
Hinckleys  opfordring  til  os  alle,  da  han 
sagde:  »Jeg  er  blevet  citeret  for  at  sige: 
>Gør  det  bedste  I  kan.<  Men  jeg  vil  frem- 
hæve, at  det  skal  være  det  allerbedste. 
Vi  er  alt  for  ofte  tilfredse  med  en 
middelmådig  præstation.  Vi  er  i  stand 
til  at  gøre  det  langt  bedre«  (»Stå  fast 
og  urokkelig«,  Verdensomspændende 
oplæringsmøde  for  ledere,  10.  jan. 
2004,  s.  21). 

Præsident  Hinckleys  råd  og  opfor- 
dring gælder  bestemt  lige  så  meget 
udviklingen  af  og  styrkelsen  af  vore 
vidnesbyrd  om  Jesus  Kristus  som 
noget  andet. 

Et  sandt  vidnesbyrd  bringer  lyset 
fra  Jesu  Kristi  gengivne  evangelium 
ind  i  vores  liv  og  fokuserer  os  alle  hen 
mod  det  samme  mål  -  at  vende  til- 
bage til  vores  himmelske  Fader  -  og 
alligevel  kommer  den  enkeltes  vidnes- 
byrd gennem  forskellige  erfaringer  og 
på  forskellige  tidspunkter  i  vores  liv. 

Lige  som  Jim  havde  jeg  som  ung 
privilegiet  at  have  »retskafne  forældre« 
(1  Nephi  1:1).  De  underviste  vores 
familie  i  evangeliets  principper  og 
værdier  i  ord  og  i  gerning.  Som  ung 
troede  jeg,  at  jeg  havde  et  vidnesbyrd. 
Jeg  troede!  Så  kom  der  nogle  person- 
lige åndelige  oplevelser  gennem  tro, 
bøn,  studium  af  skriften  og  især  fars 
velsignelser  i  vores  hjem,  som  fik  mig 

til  at  tænke  mere  alvorligt  over  de 
principper,  som  jeg  var  blevet  under- 
vist i  og  troede  på  -  men  også  dybere 
over  det,  som  jeg  var  begyndt  at  føle. 
Jeg  vil  altid  være  taknemlig  for  foræl- 
dre, som  hjalp  mig  gennem  disse 
dyrebare,  åndelige  oplevelser.  De 
havde  en  varig  virkning  på  mig  og 
på  styrken  i  mit  vidnesbyrd. 

Jeg  tror,  at  Alma  må  have  tænkt 
på  os,  da  han  underviste  zoramiterne 
i,  hvordan  man  får  vidnesbyrd  om 
sandheden. 

»Men  hvis  I  vil  vågne  op  og  bruge 
jeres  evner  prøve  mine  ord  og  udøve 
blot  den  mindste  smule  tro,  ja,  om 
I  ikke  kunne  gøre  andet  end  blot 
ønske  at  tro,  lad  da  det  ønske  virke 
i  jer,  til  I  tror  så  meget,  at  I  kan 


modtage  en  del  af  mine  ord«  (Alma 
32:27). 

Alma  fortsætter  med  at  »sammen- 
ligne ordet  med  et  sædekorn.«  Han 
forklarer,  at  når  hjerterne  bliver  åbnet 
»vil  det  begynde  at  svulme  i  brystet« 
(Alma  32:28).  Alma  gav  os  så  nøglen 
til  at  udvikle  et  vellykket  vidnesbyrd: 

»Men  dersom  I  vil  pleje  ordet, 
ja,  passe  træet,  når  det  begynder  at 
vokse  ved  jeres  tro,  med  stor  flid  og 
tålmodighed  og  med  glæde  se  hen 
til  frugten  deraf,  da  vil  det  slå  rod,  og 
det  skal  blive  et  træ,  der  vokser  op  til 
evigt  liv«  (Alma  32:41). 

Og  så  kommer  løftet! 

»Da,  mine  brødre,  skal  I  høste  løn- 
nen for  jeres  tro  og  jeres  flid,  tålmo- 
dighed og  langmodighed  i  at  vente 


på,  at  træet  skal  bære  frugt  til  jer« 
(Alma  32:43). 

Lad  os  et  øjeblik,  brødre  og  søstre, 
tænke  på  det,  som  Alma  lærte  os. 

For  det  første  må  vi  nære  et  oprig- 
tigt ønske  om  at  tro.  Udtryk  som 
»vågn  op«,  »brug  jeres  evner«,  »prøv 
mine  ord«  og  »udøve  blot  den  mind- 
ste smule  tro«  er  handlingsord,  som 
angiver  en  vedvarende  indsats  fra 
vores  side. 

Hans  beskrivelse  af,  hvordan 
det  begynder  at  svulme  i  brystet,  er 
følelsen  fra  Helligånden.  Som  Moroni 
forklarer:  »Og  gennem  den  Helligånds 
kraft  kan  I  kende  sandheden  i  alle 
ting«  (Moroni  10:5). 

Alma  siger,  at  for  at  denne  ånd 
fortsat  kan  svulme,  må  vi  nære  den 

»med  stor  flid  og  tålmodighed«.  Han 
lover  derpå  belønningerne  i  form 
af  tro,  flid,  tålmodighed  og  langmo- 
dighed, der  vil  frembringe  evigt  liv 
(Alma  32:41;  se  også  v.  43). 

Ligesom  Alma  har  profeterne  i  de 
sidste  dage  været  klare  i  deres  lær- 
domme om  det,  som  vi  må  gøre  for 
at  udvikle  og  styrke  vore  vidnesbyrd. 

Vi  er  blevet  sendt  her  for  at  udvikle 
vores  egen  værdi  og  frelse  gennem 
hverdagens  prøver  og  udfordringer. 
Vi  kan  ikke  gøre  det  ved  alene  at  stole 
på  lånt  lys  fra  en  andens  vidnesbyrd. 
Når  vi  modtager  inspiration,  når  vi 
hører  profeterne,  lederne  og  vore 
jævnaldrende  bære  deres  vidnesbyrd, 
vil  disse  åndelige  følelser  yderligere 
styrke  vores  ønske  om  at  styrke  vores 
egen  overbevisning. 

Jeg  siger  til  min  unge  ven  og  alle 
I  andre,  hvor  end  I  er,  at  I  aldrig  skal 
opgive  Herren.  Svaret  på  jeres  bøn- 
ner vil  måske  ikke  være  så  klare  eller 
komme  så  belejligt,  som  I  gerne  vil 
have,  men  bliv  ved  med  at  bede. 
Herren  lytter!  Når  I  beder,  så  bed  om 
hjælp  til  at  forstå  Helligåndens  tilskyn- 
delser. Og  gør  så  jeres  allerbedste  for 
at  være  værdige  til  at  modtage  disse 
tilskyndelser.  Når  I  genkender  eller 

o 

mærker  Andens  tilskyndelser  og  hvi- 
sken, så  følg  dem. 

Daglige  brændende  bønner,  hvor 
vi  søger  om  tilgivelse  og  særlig  hjælp 
og  vejledning  er  afgørende  for  vores 
liv  og  føde  for  vore  vidnesbyrd.  Når  vi 
bliver  fortravlede,  gentager  os  selv,  er 
tilfældige  eller  glemsomme  i  vores 
bønner,  så  taber  vi  nærheden  til  den 
ånd,  som  er  så  afgørende  i  den  fort- 
satte vejledning,  som  vi  har  behov  for, 
for  med  succes  at  klare  hverdagens 
udfordringer.  Familiebøn  morgen  og 
aften  tilføjer  yderligere  velsignelser  og 
kraft  til  vore  egne  bønner  og  til  vore 
vidnesbyrd. 

Personlig  og  oprigtig  involvering  i 
skrifterne  frembringer  tro,  håb  og  løs- 
ninger på  vore  daglige  udfordringer. 
Når  vi  ofte  læser,  overvejer  og  anven- 
der det,  som  vi  lærer  fra  skrifterne,  og 


kombinerer  det  med  bøn,  bliver  det  en 
uerstattelig  del  i  det  at  søge  og  vedlige- 
holde et  stærkt  og  levende  vidnesbyrd. 

Præsident  Spencer  W  Kimball  min- 
dede os  om  vigtigheden  af  vedvarende 
læsning  i  skriften,  da  han  sagde:  »Jeg 
har  opdaget,  at  når  jeg  bliver  ligegyldig 
i  mit  forhold  til  Guddommen,  og  når 
det  er  som  om  at . . .  ingen  guddom- 
melig røst  taler  . . .  Hvis  jeg  fordyber 
mig  selv  i  skrifterne,  mindskes  afstan- 
den og  åndeligheden  vender  tilbage« 
(The  Teachings  of  Spencer  W  Kimball, 
red.  Edward  L.  Kimball,  1982,  s.  135). 

Frelseren  sagde:  »I  gransker 
Skrifterne,  fordi  I  mener,  at  I  har  evigt 
liv  i  dem;  og  netop  de  vidner  om  mig« 
(Joh  5:39). 

Det  stærke  og  urokkelige  vidnes- 
byrd, som  så  mange  af  jer  vidunder- 
lige og  trofaste  medlemmer  af  Kirken 
har,  kommer  gennem  bønsomt  at 
følge  rådene  fra  vore  profeter  og  skrif- 
terne. Den  samme  dyrebare  velsig- 
nelse er  til  rådighed  for  hver  eneste  af 
os,  som  oprigtigt  søger  den. 

Til  min  unge  ven  Jim  og  alle  andre, 
som  lejlighedsvis  er  bekymret  for 
styrken  af  deres  vidnesbyrd,  så  vid, 
at  I  er  elsket  og  dagligt  våges  over  af 
jeres  Fader  i  himlen.  Han  vil  svare, 
når  I  stræber  efter  at  holde  hans  befa- 
linger og  rækker  ud  mod  hans  kær- 
lige hænder. 


Vi  har  alle  del  i  løftet,  som  Herren 
gav  til  profeten  Joseph  Smith:  »Hold 
jer  nær  til  mig,  og  jeg  vil  holde  mig 
nær  til  jer.  Søg  mig  flittigt,  så  skal  I 
finde  mig,  bed,  og  I  skal  få,  bank  på, 
så  skal  der  lukkes  op  for  jer«  (L&P 
88:63). 

Vores  profets  opfordring  til  at  gøre 
vores  »allerbedste«,  er  en  udfordring 
til  hver  enkelt,  personligt  og  i  vores 
familie,  om  at  gennemgå  vores  tilvæ- 
relse og  derpå  forpligte  os  til  at  ændre 
det,  der  mere  sikkert  sikrer,  at  vore 
vidnesbyrd  er  stærke  og  urokkelige. 

Stærke  vidnesbyrd  bliver  den  dri- 
vende kraft  for  hver  eneste  af  os  i  det 
at  »gøre  det  langt  bedre«.  De  bliver 
den  uigennemtrængelige  armering, 
der  beskytter  os  mod  verdens  ustand- 
selige angreb. 

Jeg  vidner  om,  at  vi  har  en  kærlig, 
omsorgsfuld  Fader  i  himlen,  og  at  han 
og  hans  elskede  Søn  Jesus  Kristus  viste 
sig  for  drengen  Joseph  for  at  indlede 
genoprettelsen  af  evangeliet  i  denne 
sidste  uddeling. 

Jesus  Kristus  leder  denne  kirke. 
Præsident  Gordon  B.  Hinckley  er 
hans  udvalgte  profet. 

Må  vi  have  modet  og  overbevis- 
ningen til  at  følge  profetens  råd.  Når  vi 
gør  det,  er  vore  personlige  vidnesbyrd 
sikre.  At  det  må  være  således,  beder 
jeg  om  i  Jesu  Kristi  navn.  Amen.  ■ 

Det  rene 
vidnesbyrd 

ÆLDSTE  M.  RUSSELL  BALLARD 

De  Tolv  Apostles  Kvorum 


o 

Vidnesbyrdet  -  det  rene  vidnesbyrd,  som  er  født  af  Anden 
og  bekræftet  af  Helligånden  -  ændrer  liv. 


Jeg  er  for  nylig  kommet  hjem  fra 
en  opgave  i  Asien,  hvor  vi  mød- 
tes med  trofaste  hellige  og  mis- 
sionærer. Et  af  møderne  foregik  i  et 
storbyområde,  hvor  der  er  omkring 
14.000  kirkemedlemmer,  der  bor 
blandt  en  befolkning  på  næsten 
21  millioner  mennesker.  Hvis  den 
samme  forhold  blev  anvendt  på  dette 
møde  i  Konferencecentret,  ville  der 
kun  være  13  medlemmer  af  Kirken 
spredt  i  denne  forsamling  på  flere  end 
tyve  tusind. 

Denne  oplevelse  fortalte  mig,  hvor 
dybt  taknemmelige  vi  alle  skal  være 
for  at  vide,  at  Joseph  Smith  efter 
århundreder  med  mørke  og  frafald  så 
et  bemærkelsesværdigt  syn  af  Faderen 


og  Sønnen  i  den  hellige  lund.  Det  er 
helt  sikkert,  at  i  nutidens  verden  er 
det  noget  ganske  dyrebart  at  have  et 
vidnesbyrd  om,  at  Gud,  vor  himmel- 
ske Fader  lever,  at  hans  Søn,  Jesus 
Kristus,  er  vor  Frelser  og  Forløser,  og 
at  præstedømmets  myndighed  til  at 
forvalte  Jesu  Kristi  evangelium  atter 
er  blevet  gengivet  på  jorden.  De  store 
velsignelser  ved  at  have  et  vidnesbyrd 
om  disse  sandheder  kan  ikke  måles, 
ej  heller  tages  for  givet. 

Et  personligt  vidnesbyrd  er  grundla- 
get for  vores  tro.  Det  er  den  bindende 
kraft,  som  gør  Jesu  Kristi  Kirke  af 
Sidste  Dages  Hellige  enestående  i  dens 
medlemmers  tilværelse,  sammenlignet 
med  alle  andre  religiøse  trosretninger 
i  verden.  Gengivelsens  lærdomme  er 
herlige  i  sig  selv,  men  det,  som  gør  det 
mægtigt  og  besjæler  det  med  stor 
betydning,  er  det  personlige  vidnes- 
byrd hos  kirkemedlemmer  overalt, 
som  accepterer  gengivelsen  af  evange- 
liet og  stræber  efter  at  efterleve  dets 
lærdomme  hver  eneste  dag  i  deres  liv. 

Et  vidnesbyrd  er  et  vidne  eller  en 
bekræftelse  af  evige  sandheder,  som  er 
dybt  præget  i  det  enkelte  menneskes 
hjerte  og  sjæl  ved  Helligånden,  hvis 
hovedopgave  er  at  vidne  om  sandhe- 
den, især  i  forhold  til  Faderen  og 
Sønnen.  Når  man  modtager  et  vidnes- 
byrd om  sandheden  gennem  denne 
guddommeligt  udpegede  proces, 


begynder  det  straks  at  påvirke  perso- 
nen. Ifølge  Alma  den  Yngre  begynder 
det  »at  svulme  i  brystet,  og  når  I  mær- 
ker denne  svulmen,  vil  I  begynde  at 
sige  til  jer  selv:  . . .  ordet  er  godt,  thi 
det  begynder  at  fylde  min  sjæl,  ja,  det 
begynder  at  oplyse  min  forstand,  ja, 
det  begynder  at  blive  mig  behageligt« 
(Alma  32:28). 

Ganske  enkelt  vil  vidnesbyrd  - 
vidnesbyrd,  som  er  født  af  Ånden  og 
bekræftet  af  Helligånden  -  ændre  liv. 
Det  ændrer  den  måde,  man  tænker 
på,  og  hvad  man  gør.  Det  ændrer  det, 
man  siger.  Det  påvirker  alle  ens  priori- 
teter og  alle  de  valg,  man  træffer.  At 
have  et  virkeligt  og  varigt  vidnesbyrd 
om  Jesu  Kristi  evangelium  er  at  være 
»født  åndeligt  af  Gud«,  at » [modtage] 
hans  billede  i  jeres  bevidsthed«  og  at 
opleve  en  »stor  forandring  i  hjertet« 
(Alma  5:14). 

Som  næsten  alt  andet  i  livet  vokser 
og  udvikler  vidnesbyrdet  sig  ved  erfa- 
ring og  tjeneste.  Vi  hører  ofte  nogle 
medlemmer,  og  især  børn,  bære  deres 
vidnesbyrd  ved  at  opregne  det,  de  er 
taknemmelige  for,  deres  kærlighed  til 
familien,  Kirken,  deres  lærere,  deres 
venner.  For  dem  er  evangeliet  noget, 
de  er  taknemmelige  for,  fordi  det  får 
dem  til  at  føle  sig  glade  og  trygge.  Det 
er  en  god  begyndelse,  men  vidnes- 
byrd skal  være  meget  mere.  De  skal 
meget  tidligt  blive  forankrede  til  evan- 
geliets første  principper. 

Et  vidnesbyrd  om  virkeligheden  af 
vor  himmelske  Faders  kærlighed,  om 
Jesu  Kristi  liv  og  virke  og  om  forso- 
ningens virkning  på  alle  Guds  sønner 
og  døtre  fremmer  ønsket  om  at 
omvende  sig  og  leve  værdigt  til  at  have 
Helligånden  hos  sig.  Det  bringer  også 
bekræftelse  til  vores  sjæl  om  gengi- 
velsen af  evangeliet  i  disse  sidste  dage. 
Et  virkeligt  vidnesbyrd  om  disse  dyre- 
bare sandheder  kommer  som  et  vidne 
gennem  Helligånden  efter  oprigtig  og 
hengiven  indsats,  deriblandt  undervis- 
ning i  hjemmet,  bøn,  skriftstudium,  at 
tjene  andre  og  flittig  lydighed  mod  vor 
himmelske  Faders  befalinger.  At  opnå 

og  altid  fastholde  et  vidnesbyrd  om 
evangeliets  sandheder  er  værd  enhver 
pris  i  form  af  den  åndelige  forbere- 
delse, vi  måske  bliver  krævet  at  betale. 

Min  erfaring  overalt  i  Kirken  får 
mig  til  at  frygte,  at  alt  for  mange  af 
vore  medlemmers  vidnesbyrd  forbli- 
ver ved  »jeg  er  taknemmelig«  og  »jeg 
elsker«,  og  alt  for  få  er  i  stand  til  med 
ydmyg  og  oprigtig  tydelighed  at  sige: 
»Jeg  ved«.  Som  resultat  heraf  mangler 
vore  møder  af  og  til  de  vidnesbyrdrige 
og  åndelige  afstivninger,  som  rører 
sjælen  og  har  betydningsfuld,  positiv 
virkning  på  alle  dem,  der  hører  dem. 

Vore  vidnesbyrdmøder  må  være 
mere  centreret  omkring  Frelseren, 
evangeliets  lærdomme,  gengivelsens 
velsignelser  og  skrifternes  lærdomme. 
Vi  må  erstatte  historier,  rejsebeskri- 
velser og  foredrag  med  rene  vidnes- 
byrd. Dem,  som  er  betroet  at  tale  og 
undervise  ved  vore  møder,  må  gøre 
det  med  lærdomsmæssig  kraft,  som 
både  høres  og  føles,  og  som  opbygger 
og  opløfter  vore  medlemmers  ånd.  I 
husker,  at  midt  i  kong  Benjamins  mæg- 
tige prædiken  til  sit  folk,  findes  hans 
personlige  vidnesbyrd  om  Frelseren, 
som  på  det  tidspunkt  endnu  ikke  var 
blevet  født  på  jorden. 

På  et  tidspunkt  i  kong  Benjamins 
tale,  da  han  lige  havde  båret  vidnes- 
byrd for  folket,  »kom  Herrens  ånd 
over  dem,  og  de  fyldtes  med  glæde 
. . .  ved  den  særdeles  stærke  tro,  de 
havde  på  Jesus  Kristus,  som  skulle 
komme«  (Mosiah  4:3). 

o 

Og  det  er  fordi,  at  Anden  ikke  kan 
holdes  tilbage,  når  der  bæres  rent  vid- 
nesbyrd om  Kristus.  På  denne  måde 
blev  kong  Benjamins  folk  så  inspireret 
af  hans  vidnesbyrd,  at  deres  liv  blev 
ændret  lige  der  på  stedet,  og  de  blev 
som  nye  mennesker. 

Husk  også  Abinadi  og  Alma.  Abinadi 
gjorde  den  ugudelige  kong  Noa  vred 
med  sit  modige  vidnesbyrd  om  Herren 
Jesus  Kristus.  Til  sidst  gav  denne  stor- 
slåede missionær  det  største  offer  for 
sit  vidnesbyrd  og  tro,  men  ikke  før 
hans  rene  vidnesbyrd  rørte  ét  troende 


Præsident  Gordon  B.  Hinckley  og  præsident  Thomas  S.  Monson  hilser  på 
medlemmer  af  De  Tolv  Apostles  Kvorum. 


hjerte.  Alma,  en  af  kong  Noas  præster, 
»omvendte  sig  fra  sine  synder  og  mis- 
gerninger [antog  Jesus  som  Kristus] , 
og  gik  hemmeligt  om  blandt  folket  og 
begyndte  at  lære  dem  Abinadis  ord« 
(Mosiah  18:1).  Mange  blev  omvendt  til 
Jesu  Kristi  evangelium  som  et  direkte 
resultat  af  Abinadis  mægtige  vidnes- 
byrd om  Frelseren,  som  blev  troet  af 
én  sjæl,  Alma. 

Apostlen  Paulus  bar  også  et  bræn- 
dende vidnesbyrd  om  Kristus  og 
omvendte  mange  ved  sin  missionsind- 
sats.  Han  holdt  sig  ikke  tilbage  fra  at 
bære  sit  vidnesbyrd  for  kong  Agrippa. 
Så  mægtige  var  hans  ord,  at  selv 
denne  indflydelsesrige  repræsentant 
for  Romerriget  blev  bevæget  til  at 
udbryde:  »Det  er  lige  ved,  at  du  overta- 
ler mig  til  at  blive  kristen«  (ApG  26:28). 

Jeg  tror,  at  lektien  er  tydelig:  At 
have  et  vidnesbyrd  er  ikke  nok  i  sig 
selv.  Det  er  i  virkeligheden  sådan,  at 
når  vi  er  oprigtigt  omvendt,  kan  vi 
ikke  holdes  tilbage  fra  at  vidne.  Og 
som  det  var  tilfældet  med  de  fordums 
apostle  og  trofaste  medlemmer,  er 
det  også  vores  privilegium,  vores  pligt 


og  vores  højtidelige  forpligtelse  at 
»forkynd [e]  det,  som  [vi]  . . .  ved  er 
sandt«  (L&P  80:4). 

Igen,  husk  på  at  vi  taler  om  at 
udveksle  virkelige  vidnesbyrd,  ikke 
blot  at  tale  generelt  om  det,  vi  er 
taknemmelige  for.  Selv  om  det  altid 
er  godt  at  udtrykke  kærlighed  og 
taknemmelighed,  omfatter  sådanne 
udtryk  ikke  den  form  for  vidnesbyrd, 
som  vil  tænde  en  ild  af  tro  i  andres 
tilværelse.  At  bære  vidnesbyrd  er  »at 
aflægge  vidnesbyrd  ved  Helligåndens 
kraft;  at  fremsætte  en  højtidelig  erklæ- 
ring om  noget,  som  man  ud  fra  per- 
sonlig kundskab  ved,  er  sandt«  (se 
Guide  til  skrifterne,  »Vidne«,  s.  197). 
En  tydelig  erklæring  om  tro  ændrer 
folks  liv.  Det  er  det,  som  forandrer 
hjertet.  Det  er  det,  som  Helligånden 
kan  bekræfte  i  Guds  børns  hjerte. 

Selv  om  vi  kan  have  vidnesbyrd 
om  mange  ting  som  medlemmer  af 
Kirken,  er  der  grundlæggende  sand- 
heder, som  vi  konstant  må  undervise 
hinanden  i  og  fortælle  til  dem,  som 
ikke  er  af  vores  tro.  Bær  vidnesbyrd 
om,  at  Gud  er  vores  Fader,  og  at  Jesus 

er  Kristus.  Frelsesplanen  bygger  på 
Frelserens  forsoning.  Joseph  Smith 
gengav  Jesu  Kristi  evige  evangeliums 
fylde,  og  Mormons  Bog  er  bevis  på,  at 
vores  vidnesbyrd  er  sandt. 

Der  sker  mirakuløse  ting,  når  med- 
lemmer går  sammen  med  missionæ- 
rer og  bærer  rent  vidnesbyrd  for  dem, 
som  ikke  er  medlemmer  af  Kirken. 
Mange  mennesker  var  fx  berørt  over 
Almas  vidnesbyrd  i  Ammonihahs  land, 
men  da  Amulek  stod  op  og  tilføjede 
sit  vidnesbyrd  til  Almas,  »begyndte 
folket  at  forbavses,  da  de  så,  at  der 
var  flere  end  eet  vidne,  der  vidnede« 
(Alma  10:12).  Det  samme  kan  ske 
for  os  i  dag.  Når  vi  står  sammen,  vil 
Herren  hjælpe  os  med  at  finde  mange 
flere  af  sine  får,  som  vil  kende  hans 
røst,  når  vi  sammen  bærer  vores  vid- 
nesbyrd for  dem. 

For  mange  år  siden  fortalte  Brigham 
Young  om  en  af  de  første  missionærer 
i  Kirken,  som  blev  bedt  om  at  bære  sit 


vidnesbyrd  for  en  stor  gruppe  menne- 
sker. I  henhold  til  præsident  Young 
havde  denne  bestemte  ældste  »aldrig 
været  i  stand  til  at  sige,  at  han  vidste, 
at  Joseph  [Smith]  var  en  profet.«  Han 
ville  have  foretrukket  kun  at  bede  en 
bøn  og  tage  af  sted,  men  omstændig- 
hederne gjorde  dette  umuligt.  Så  han 
begyndte  at  tale,  og  »så  snart  han  fik 
ordet  >Joseph<  ud,  kom  >er  en  profet< 
. . .  derefter;  og  fra  da  af  blev  hans 
tunge  løsnet,  og  han  fortsatte  indtil 
solen  næsten  var  gået  ned.« 

Præsident  Young  brugte  denne 
oplevelse  til  at  lære  os,  at  »Herren 
udgyder  sin  Ånd  på  et  menneske,  når 
vedkommende  vidner  om  det,  som 
Herren  beder  ham  om  at  vidne  om« 
(Millennial  Star,  tillæg,  1853,  s.  30). 

Profetens  bror  Hyrum  forstod  dette 
og  vidnede  frygtløst  om  guddommelig 
sandhed,  som  den  var  blevet  åbenba- 
ret til  hans  bror,  Joseph,  og  bekræftet 
i  hans  eget  hjerte.  Hans  vidnesbyrd 


velsignede  mange,  deriblandt 
Parley  R  Pratt.  Da  Parley  første  gang 
så  Mormons  Bog,  inviterede  Hyrum 
ham  med  hjem  og  brugte  natten  på  at 
undervise  og  vidne  for  ham.  Han  bar 
vidnesbyrd  om  den  profetiske  kappe, 
der  hvilede  på  Joseph,  og  om  sandhe- 
den af  Mormons  Bog.  Kort  derefter  til- 
sidesatte Hyrum  sine  egne  behov  og 
tog  med  Parley  for  at  efterkomme  hans 
ønske  om  dåb  (se  Autobiography  of 
Parley  Parker  Pratt,  red.  Parley  P  Pratt 
jun,  1938,  s.  35^2). 

Vi  vil  nok  aldrig  helt  forstå  eller 
være  i  stand  til  at  måle  de  langtræk- 
kende virkninger  af  Hyrums  personlige 
vidnesbyrd  over  for  Parley  P  Pratt.  Ud 
over  Parleys  trofaste  efterkommere, 
drog  hans  apostolske  vidnesbyrd  og 
missionærtjeneste  utallige  sjæle  ind  i 
Guds  rige.  Det  er  interessant,  at  blandt 
dem,  som  tilsluttede  sig  Kirken  som 
et  direkte  resultat  af  hans  tjenesteger- 
ning i  Canada,  var  Joseph  Fielding  og 
hans  søstre,  Mary  og  Mercy  Efter  at 
Hyrums  første  hustru,  Jerusha,  døde, 
mødte  og  giftede  han  sig  med  Mary 
Fielding,  og  af  deres  ægteskab  kom 
præsident  Joseph  F  Smith  og  talløse 
andre  medlemmer  og  kirkeledere.  Jeg 
er  godt  klar  over,  at  alle  vidnesbyrd 
ikke  resulterer  i  en  sådan  velsignelse, 
som  Hyrums  gjorde. 

Joseph  Kimber,  en  ydmyg,  nyom- 
vendt  i  Thatcham  i  England,  bar  sit 
enkle  vidnesbyrd  for  en  anden  landar- 
bejder. Jeg  tror,  at  bror  Kimbers  vidnes- 
byrd om  Joseph  Smith  og  gengivelsen 
er  det,  som  tændte  troens  ild  i  den 
17-årige  Henry  Ballards  hjerte  og  forår- 
sagede, at  han  bad  om  at  blive  døbt. 
Generationer  af  familien  Ballard  nyder 
gavn  af  dette  ydmyge  vidnesbyrd. 

Medlemmer  og  missionærer  i  vor 
tid  kan  få  den  oplevelse  at  omvende 
nogen  ved  at  leve  vores  liv  efter  bedste 
evne  og  være  forberedt  til  at  »stå  som 
Guds  vidner  til  alle  tider,  i  alle  ting  og 
på  alle  steder«  (Mosiah  18:9).  En  ven 
fortalte  mig  for  nylig  om  en  halvanden 
times  bustur  i  Brasilien.  Han  følte  sig 
tilskyndet  til  at  gå  ned  bag  i  bussen  og 

tale  med  de  unge  mennesker,  som 
havde  været  guider  for  hans  gruppe  af 
forretningsmænd.  En  af  hans  fars  med- 
arbejdere fulgte  med  ham  ned  bag  i 
bussen  og  hørte  hans  vidnesbyrd  om 
sandheden  af  det  gengivne  evange- 
lium. Denne  mand  sagde  senere:  »Da 
jeg  hørte  dit  vidnesbyrd,  havde  jeg  en 
klar  fornemmelse  i  hele  min  krop  om, 
at  disse  ting  var  sande.«  Han  og  hans 
hustru  skal  snart  døbes. 

Missionærerne  er  i  øjeblikket 
ved  at  forberede  sig  på  at  undervise  i 
lektionerne,  ikke  som  udenadslærte 
dialoger  eller  rutineprægede  præ- 
sentationer, men  de  vil  derimod  i 
hovedtræk  skitsere  de  evangeliske 
principper  på  en  velordnet  måde, 
idet  de  beder  Anden  om  at  lede  den 
måde,  de  fortæller  undersøgerne  om 
evangeliske  sandheder,  ånd  til  ånd  og 
hjerte  til  hjerte.  Brødre  og  søstre,  gå 
sammen  med  missionærerne  i  at  bære 
jeres  dyrebare  vidnesbyrd  hver  dag, 
idet  I  vidner  ved  enhver  lejlighed  om 
gengivelsens  herlige  budskab.  Dit  vid- 
nesbyrds ild  er  alt,  hvad  du  har  brug 
for  for  at  kunne  præsentere  evangeliet 
til  mange  flere  af  vor  Faders  børn.  Stol 
på  Herren,  og  undervurdér  aldrig  den 
indflydelse,  jeres  vidnesbyrd  kan  have 
på  andre,  når  I  bærer  det  med  Andens 
magt.  Tvivl  og  frygt  er  Satans  redska- 
ber. Tiden  er  kommet,  hvor  vi  alle  skal 
overvinde  frygt  og  frimodigt  benytte 
enhver  lejlighed  til  at  bære  vores  vid- 
nesbyrd om  evangeliet. 

Må  Herren  velsigne  jer,  mens  I  fort- 
sat nærer  jeres  vidnesbyrd  ved  jeres 
bønner,  jeres  personlige  studium  af 
evangeliet  og  jeres  tjenestegerninger. 
Med  stor  glæde  vidner  jeg  ydmygt  for 
jer,  at  vor  himmelske  Fader  elsker  os; 
at  Jesus  er  Kristus,  at  Joseph  Smith 
genoprettede  fylden  af  det  evige 
evangelium,  og  at  Mormons  Bog  vid- 
ner om  disse  sandheder.  Vi  bliver  ledt 
af  en  levende  profet  i  dag.  Og  jeg 
beder  om,  at  Herren  må  velsigne  jer, 
mine  kære  brødre  og  søstre,  når  I 
underviser  og  vidner,  det  beder  jeg 
ydmygt  om  i  Jesu  Kristi  navn.  Amen.  ■ 


Lad  jer  ikke 
bedrage 


ÆLDSTE  DALLIN  H.  OAKS 

De  Tolv  Apostles  Kvorum 


Helligånden  beskytter  os  mod  at  blive  ført  bag  lyset,  men  for 
at  vi  kan  få  denne  vidunderlige  velsignelse,  må  vi  altid  gøre 
det,  der  er  nødvendigt  for  at  have  Anden  hos  os. 


Jeg  er  taknemlig  for  at  kunne  tale 
til  denne  verdensomspændende 
tilhørerskare  af  præstedømme- 
bærere. Klokken  er  nu  8  søndag  mor- 
gen i  Filippinerne,  som  har  været  mit 
hjem  i  de  sidste  to  år.  Jeg  sender  hils- 
ner til  mine  elskede  medarbejdere  i 
det  land  og  til  jer  alle. 

Jeg  går  ud  fra,  at  der  ingen  drenge 
er  til  stede  -  kun  unge  mænd,  som 
bærer  præstedømmet.  Apostlen  Paulus 
skrev,  at  da  han  var  barn,  forstod  han 
som  et  barn,  men  da  han  blev  voksen, 
aflagde  han  det  barnlige  (se  1  Kor 
13: 11).  I  unge  mænd  er  i  færd  med  at 
gøre  det  samme,  så  jeg  vil  tale  til  jer, 
som  en  voksen  taler  til  en  anden. 


Fra  jeres  ståsted  på  livets  vej  har  I 
unge  mænd  stadig  mange  kilometer 
at  gå  og  mange  valg  at  træffe  i  jeres 
stræben  efter  at  vende  tilbage  til  vor 
himmelske  Fader.  Langs  vejen  er  der 
mange  skilte,  som  drager  jer.  Satan 
har  forfattet  nogle  af  disse  tilbud.  Han 
tragter  efter  at  forvirre  og  vildlede 
os,  at  lede  os  ned  ad  en  sidevej,  som 
fører  os  bort  fra  vores  evige  mål. 

Da  Satan  som  en  stor  ånd  i  begyn- 
delsen blev  nedstyrtet  for  oprør,  blev 
han  »djævelen,  al  løgnens  fader,  for  at 
bedrage  og  forblinde  menneskene  og 
føre  dem  fangne  efter  sin  vilje«  (Moses 
4A).  Han  og  de  ånder,  som  følger 
ham,  bedrager  stadig  verden.  I  nutidig 
åbenbaring  står  der,  at  »Satan  har  også 
forsøgt  at  forføre  jer  for  at  styrte  jer« 
(se  L&P  50:2-3).  Satans  bedrageriske 
metoder  er  tillokkende:  Musik,  film 
og  andre  medier  og  spændingen  ved 
fornøjelser.  Når  det  lykkes  Satan  at 
bedrage  os  med  sine  løgne,  bliver  vi 
sårbare  over  for  hans  magt. 

Her  følger  nogle  eksempler  på, 
hvordan  Djævelen  forsøger  at  bedrage 
os.  Guds  bud  og  hans  profeters  lær- 
domme advarer  os  mod  hver  eneste 
af  dem. 

1.  Én  form  for  bedrag  søger  at  vild- 
lede os  med  hensyn  til,  hvem  vi  skal 
følge.  Om  de  sidste  dage  har  Frelseren 

sagt:  »Se  til,  at  ingen  fører  jer  vild!  For 
der  skal  komme  mange  i  mit  navn  og 
sige:  Jeg  er  Kristus!  og  de  skal  føre 
mange  vild«  (Matt  24:4-5).  Med  andre 
ord  skal  mange  tragte  efter  at  bedrage 
os  ved  at  sige,  at  de  eller  deres  lær- 
domme frelser  os,  så  der  ikke  er  noget 
behov  for  en  Frelser  eller  hans  evange- 
lium. Mormons  Bog  beskriver  dette 
som  »djævelens  magt  for  at  vildlede 
og  bedrage  folket«  til  at  tro,  »at  læren 
om  Kristus  var  tåbelig  og  unyttig« 
(3Nephi2:2). 

2.  Satan  tragter  også  efter  at 
bedrage  med  hensyn  til,  hvad  der  er 
rigtigt  og  forkert,  og  få  os  til  at  tro, 


at  der  ikke  er  noget,  der  hedder  synd. 
Denne  omvej  begynder  typisk  med 
noget,  som  tilsyneladende  kun  er  en 
lille  afstikker:  »Prøv  det  bare  én  gang. 
En  øl  eller  én  cigaret  eller  én  porno- 
film skader  ikke.«  Det,  som  alle  disse 
afstikkere  har  til  fælles,  er,  at  de  hver 
især  er  vanedannende.  Afhængighed 
er  en  tilstand,  hvor  vi  afgiver  noget 
af  vores  handlefrihed.  Når  vi  gør 
det,  giver  vi  Djævelen  magt  over  os. 
Profeten  Nephi  har  beskrevet,  hvad 
dette  fører  til:  Djævelen  siger,  at  der 
ikke  er  noget  Helvede,  og  »jeg  er 
ingen  djævel,  thi  der  findes  ingen  - 
og  således  hvisker  han  dem  i  øret, 


indtil  han  har  fanget  dem  i  sine  gru- 
fulde lænker,  hvorfra  man  ikke  kan 
undslippe«  (2  Nephi  28:22). 

Hvis  vi  vælger  den  forkerte  vej,  væl- 
ger vi  det  forkerte  bestemmelsessted. 
For  eksempel  fortalte  en  mangeårig 
ven  mig,  at  hendes  mand,  som  altid 
var  en  »artig  dreng«  i  gymnasiet,  tog 
et  par  drinks,  som  han  mente  kunne 
få  ham  til  at  glemme  nogle  problemer. 
Før  han  vidste  af  det,  var  han  blevet 
afhængig.  Nu  er  han  ude  afstand  til  at 
forsørge  sin  familie,  og  han  er  ineffek- 
tiv, næsten  uanset  hvad  han  foretager 
sig.  Alkoholen  styrer  hans  liv,  og  han 
kan  tilsyneladende  ikke  slippe  fri  af 
dens  greb. 

3.  Profeten  Nephi  advarer  mod  en 
anden  form  for  bedrag:  »Og  andre  vil 
han  berolige  og  neddysse  i  vellystig 
sikkerhed,  så  at  de  vil  sige:  Alt  er  vel  i 
Zion,  ja,  Zion  trives,  alt  er  vel;  og  såle- 
des bedrager  djævelen  deres  sjæle  og 
leder  dem  omhyggeligt  ned  til  hel- 
vede« (2  Nephi  28:21). 

De,  som  falder  for  dette  bedrag, 
hævder  måske  at  tro  på  Gud,  men  de 
tager  ikke  hans  bud  eller  hans  retfær- 
dighed alvorligt.  De  har  tillid  til  deres 
egen  velstand  og  konkluderer,  at  Gud 
må  have  godtaget  den  vej,  de  har 
valgt. 

»Ja,  der  skal  være  mange,  der  skal 
sige:  Æd,  drik  og  vær  lystig,  thi  i  mor- 
gen skal  vi  dø,  og  det  skal  gå  os  godt. 

Og  der  skal  også  være  mange,  der 
skal  sige:  Æd,  drik  og  vær  lystig,  men 
frygt  alligevel  Gud,  thi  han  vil  retfær- 
diggøre dig,  selv  om  du  begår  en  lille 
synd  . . .  der  er  intet  ondt  deri.  Og  gør 
alle  disse  ting,  for  i  morgen  skal  vi  dø; 
og  dersom  vi  findes  skyldige,  vil  Gud 
slå  os  med  nogle  få  slag,  og  til  sidst 
vil  vi  blive  frelst  i  Guds  rige«  (2  Nephi 
28:7-8). 

I  har  ganske  bestemt  set  og  hørt 
disse  argumenter,  brødre.  I  støder  på 
dem  i  klasseværelset  og  på  gangene, 
i  det  I  læser,  og  i  det  I  ser  som  popu- 
lær underholdning.  Mange  i  verden 
benægter  behovet  for  en  Frelser. 
Andre  benægter,  at  der  er  noget,  der 


44 


hedder  rigtigt  og  forkert,  og  de  håner 
tanken  om  synd  eller  en  djævel.  Og 
andre  igen  forlader  sig  på  Guds  barm- 
hjertighed og  ser  bort  fra  hans  retfær- 
dighed. Profeten  har  sagt:  »Der  skal 
findes  mange,  som  på  denne  måde 
skal  lære  falske,  forfængelige  og  tåbe- 
lige lærdomme«  (2  Nephi  28:9). 

Apostlen  Paulus  har  givet  mange 
rammende  advarsler  mod  de  »hårde 
tider«,  som  ville  komme  i  de  sidste 
dage.  »For  da  vil  mennesker  blive 
egenkærlige  . . .  ulydige  mod  deres 
forældre,  utaknemlige,  spottere, 
ukærlige  . . .  fjender  af  det  gode  ...  de 
vil  elske  nydelser  højere  end  Gud« 
(2  Tim  3:1-4).  Han  sagde  også,  at 
»onde  mennesker  og  bedragere  vil 
komme  længere  og  længere  ud  i  det 
onde,  føre  andre  vild  og  selv  fare 
vild«  (v.  13).  Om  et  øjeblik  vil  jeg 
gennemgå,  hvad  Paulus  sagde  til  den 
unge  Timotheus  om,  hvordan  man 
undgår  denne  ugudelighed. 

Apostlen  har  givet  endnu  en 
advarsel  mod  at  lade  sig  bedrage 
af  Djævelen  og  hans  håndlangere: 

»Ved  I  ikke,  at  uretfærdige  ikke  skal 
arve  Guds  rige?  Far  ikke  vild!  Hverken 
utugtige  eller  afgudsdyrkere  eller 
ægteskabsbrydere  eller  mænd,  der 
ligger  i  med  mænd, 

eller  tyve  eller  griske  mennesker, 
ingen  drukkenbolte,  ingen  spottere, 
ingen  røvere  skal  arve  Guds  rige« 
(1  Kor  6:9-10). 

Far  ikke  vild,  brødre.  Giv  agt  på  for- 
dums og  nutidige  profetiske  advarsler 
mod  tyveri,  druk  og  alle  former  for 
seksuel  synd.  Bedrageren  tragter  med 
alle  disse  midler  efter  at  nedbryde 
jeres  åndelighed.  Paulus  advarer  os 
mod  dem,  der  »med  snedighed  fører 
os  på  lumske  afveje«  (Ef  4:14).  Tag  jer 
i  agt  for  den  glitrende  indpakning  og 
morskabens  spænding.  Det,  som 
Djævelen  fremstiller  som  sjovt,  kan 
være  åndeligt  skæbnesvangert. 

II. 

Hvis  vi  ser  os  omkring,  ser  vi 
mange,  som  giver  sig  af  med  bedrag. 


Vi  hører  om  fremtrædende  myndig- 
hedspersoner, som  har  løjet  om  deres 
hemmelige  gerninger.  Vi  hører  om 
hædrede  sportshelte,  som  har  løjet 
om,  hvordan  de  har  deltaget  i  spil  om 
resultaterne  af  deres  egne  kampe 
eller  har  taget  doping  for  at  øge  deres 
præstationer.  Vi  ser  knap  så  kendte 
mennesker,  som  i  hemmelighed  ind- 
lader sig  på  ugudelige  gerninger,  som 
de  aldrig  ville  gøre  i  offentlighed.  De 
tror  måske  ikke,  at  nogen  opdager 
det.  Men  Gud  ved  det  altid.  Og  han 
har  gentagne  gange  advaret  om,  at 
tiden  skal  komme,  da  vores  »uretfær- 
dighed skal  forkyndes  fra  hustagene, 
og  [vore]  hemmelige  gerninger  skal 
åbenbares«  (L&P  1:3;  se  også  Mormon 
5:8;  L&P  38:7). 

»Far  ikke  vild,«  sagde  apostlen 
Paulus.  »Gud  lader  sig  ikke  spotte. 
Hvad  et  menneske  sår,  skal  det  også 
høste:  Den,  der  sår  i  kødet,  skal  høste 
fordærv  af  sit  kød,  og  den,  der  sår  i 
Anden,  skal  høste  evigt  liv  af  Anden« 
(Gal  6:7-8). 

Hvis  vi  med  andre  ord  hengiver 
os  til  rusmidler  eller  pornografi  eller 
andre  onder,  hvilket  ifølge  apostlen  er 
at  »så  i  kødet«,  foreskriver  den  evige 
lov,  at  vi  kommer  til  at  høste  fordærv  i 
stedet  for  evigt  liv.  Det  er  Guds  retfær- 
dighed, og  barmhjertigheden  kan  ikke 
berøve  retfærdigheden.  Hvis  man  bry- 
der en  evig  lov,  må  man  lide  den  straf, 
der  er  knyttet  til  den  pågældende  lov. 
Noget  af  det  kan  Frelserens  forsoning 
udligne,  men  den  besudlede  synder 
opnår  først  sin  barmhjertige  renselse 
efter  at  have  omvendt  sig  (se  Alma 
42:22-25),  hvilket  for  nogle  synders 
vedkommende  er  en  lang  og  smerte- 
fuld proces.  Ellers  er  »den,  der  ikke 
øver  sig  i  tro  til  omvendelse  . . .  udsat 
for  hele  lovens  retfærdige  fordringer; 
derfor  er  den  store  og  evige  forløs- 
ningsplan  kun  for  den,  som  har  tro  til 
omvendelse«  (Alma  34:16). 

Heldigvis  er  det  muligt  at  omvende 
sig.  Hvad  de  alvorligste  synder  angår, 
må  vi  bekende  for  vores  biskop  og 
søge  hans  kærlige  hjælp.  Andre  synder 


er  det  tilstrækkeligt  at  bekende  for 
Herren  og  for  dem,  vi  har  forurettet. 
De  fleste  løgne  falder  i  denne  kate- 
gori. Hvis  I  har  bedraget  nogen,  så 
beslut  jer  for  nu  at  holde  op  med  at 
bære  byrden.  Gør  det  godt  igen,  og 
kom  videre  med  livet. 

III. 

Nu  vil  jeg  gerne  tale  om,  hvordan 
vi  hver  især  kan  undgå  at  blive  bedra- 
get med  hensyn  til  det,  der  er  af  evig 
betydning.  Jeg  har  to  tekster.  Den 
første  er  det,  som  Paulus  skrev  til 
Timotheus  efter  at  have  givet  ham 
den  advarsel,  jeg  læste  op  før.  »Bliv 
ved  det,  du  har  lært  og  er  blevet  over- 
bevist om,«  skrev  han.  »Du  kender 
dem,  du  har  lært  det  af«  (2  Tim  3:14). 
Med  andre  ord:  I  er  blevet  oplært  i 
retfærdigheden  og  har  fået  vished 
om  dens  sandhed,  så  hold  jer  til  den. 
Paulus  mindede  sin  unge  ven  om,  at 
»fra  barnsben  kender  du  De  hellige 
Skrifter,  der  kan  give  dig  visdom  til 
frelse«  ved  troen  på  vor  Frelser  (v.  15). 
Hold  fast  ved  skrifterne,  hvis  princip- 
per beskytter  os  mod  ondt. 

Lignelsen  om  de  ti  brudepiger 
lærer  os,  at  når  Herren  kommer  i  sin 
herlighed,  er  det,  af  alle  Kristi  disciple, 
der  er  indbudt  til  bryllupsfesten,  kun 
halvdelen  der  får  adgang.  Den  inspire- 
rede udlægning  af  denne  lignelse 
viser  vores  anden  kilde  til  beskyttelse: 

»Thi  de,  der  er  kloge  og  har  modta- 
get sandheden  og  taget  den  Helligånd 
til  vejleder  og  ikke  har  ladet  sig  for- 
føre, skal  ikke  omhugges  og  kastes 
i  ilden,  men  skal  bestå  på  den  dag« 
(L&P  45:57). 

Den  anden  halvdel  bliver  nægtet 
adgang,  fordi  de  ikke  har  forberedt 
sig.  Det  er  ikke  nok  at  have  taget 
imod  sandheden.  Vi  må  også  have 
»taget  den  Helligånd  til  [vores]  vejle- 
der og  ikke  . . .  ladet  [os]  forføre.« 

Hvordan  tager  vi  »den  Helligånd  til 
[vores]  vejleder«?  Vi  må  omvende  os 
fra  vore  synder  og  forny  vore  pagter 
ved  at  nyde  nadveren  med  rene  hæn- 
der og  et  rent  hjerte,  sådan  som  vi  har 
fået  befaling  om  (se  L&P  59:8-9, 12). 
Kun  på  denne  måde  kan  vi  få  det  gud- 
dommelige  løfte,  at  »hans  Ånd  altid 


må  være  hos  [os]«  (L&P  20:77).  Denne 
And  er  Helligånden,  hvis  mission  det 
er  at  undervise  os,  at  føre  os  til  sand- 
heden og  at  vidne  om  Faderen  og 
Sønnen  (se  Joh  14:26;  15:26;  16:13; 
3  Nephi  11:32, 36). 

Vi  må  også  følge  Andens  tilskyn- 
delser for  at  undgå  at  blive  bedraget. 
Dette  princip  har  Herren  forklaret  i 
afsnit  46  af  Lære  og  Pagter: 

o 

»Det,  som  Anden  vidner  for  jer, 
netop  det  vil  jeg,  at  I  skal  gøre  i  hjer- 
tets hellighed,  og  vandre  retskaffent 
for  mig  og  tænke  over  jeres  frelses 
mål  og  gøre  alle  ting  med  bøn  og  tak- 
sigelse, så  I  ikke  bliver  vildledt  af  onde 
ånder  eller  djævelens  lærdomme  eller 
af  menneskebud  . . . 

»Derfor,  pas  på,  at  I  ikke  bliver 
forført;  og  for  at  dette  ikke  skal  ske, 


stræb  da  alvorligt  efter  de  bedste 
gaver  og  betænk  stedse,  hvorfor  de 
er  blevet  givet«  (v.  7-8) . 

Helligånden  beskytter  os  mod  at 
blive  forført,  men  for  at  vi  kan  få  denne 
vidunderlige  velsignelse,  må  vi  altid 
gøre  det,  der  er  nødvendigt  for  at 

o 

have  Anden  hos  os.  Vi  må  holde  befa- 
lingerne, bede  om  vejledning  samt 
komme  i  kirke  og  nyde  nadveren  hver 
søndag.  Og  vi  må  aldrig  gøre  noget, 
som  jager  Anden  bort.  Vi  må  især 
undgå  pornografi,  alkohol,  tobak  og 
rusmidler  og  altid,  altid  undgå  at  over- 
træde kyskhedsloven.  Vi  må  aldrig  ind- 
tage noget  eller  gøre  noget,  som  driver 

o 

Herrens  And  bort,  så  vi  står  uden 
åndelige  beskyttelse  mod  bedrag. 

Jeg  vil  slutte  af  med  at  beskrive 
endnu  en  snedig  form  for  bedrag,  nem- 
lig forestillingen  om,  at  det  er  tilstræk- 
keligt at  høre  og  tro  uden  at  handle 
ud  fra  denne  tro.  Mange  profeter  har 
fordømt  denne  vildfarelse.  Apostlen 
Jakobs  skrev:  »Vær  ordets  gørere,  ikke 
blot  dets  hørere,  ellers  bedrager  I  jer 
selv«  (Jak  1:22).  Kong  Benjamin  sagde: 
»Og  dersom  I  nu  tror  alle  disse  ting,  se 
til,  at  I  gør  dem«  (Mosiah  4: 10).  Og  i 
en  åbenbaring  fra  vor  tid  siger  Herren: 
»Om  I  vil,  at  jeg  skal  give  jer  en  plads  i 
den  celestiale  verden,  må  I  berede  jer 
ved  at  gøre  det,  jeg  har  befalet  jer  og 
fordret  af  jer«  (L&P  78:7). 

Det  er  ikke  nok  at  vide,  at  Gud 
lever,  at  Jesus  Kristus  er  vor  Frelser, 
og  at  evangeliet  er  sandt.  Vi  må  hæve 
os  op  på  et  højere  niveau  og  handle 
ud  fra  denne  kundskab.  Det  er  ikke 
tilstrækkeligt  at  vide,  at  præsident 
Gordon  B.  Hinckley  er  Guds  profet. 
Vi  må  praktisere  hans  lærdomme  i 
vores  eget  liv.  Det  er  ikke  nok  at  have 
et  kald.  Vi  må  udføre  vore  pligter.  Det, 
som  bliver  sagt  under  denne  konfe- 
rence, er  ikke  kun  flotte  ord.  De  skal 
motivere  og  retlede  vore  handlinger. 

Jeg  vidner  om,  at  dette  er  sandt,  og 
jeg  beder  om,  at  vi  alle  må  gøre  alt, 
hvad  der  er  nødvendigt  for  at  undgå 
Djævelens  bedrag.  I  Jesu  Kristi  navn. 
Amen.  ■ 

Velsignelserne 
ved  korrekt  faste 


ÆLDSTE  CARL  B.  PRATT 

De  Halvfjerds 


Jeg  frygter  for,  at  for  mange  af  os  ikke  faster  på  fastedagen 
eller  gør  det  på  en  tilfældig  måde. 


Brødre,  jeg  håber,  at  I  bemær- 
kede her  til  formiddag,  da 
præsident  Hinckley  begyndte 
at  fremlægge  navnene  på  de  to  nye 
apostle,  at  han  talte  om  faste  og  bøn 
som  forudsætning  for  at  lære  Herrens 
vilje  at  kende. 

Faste  har  altid  været  en  skik  blandt 
Guds  folk.  I  vor  tid  er  det  en  befaling, 
som  er  blevet  givet  af  Herren  til  alle 
medlemmer  af  Kirken.  Ud  over  de 
særlige,  lejlighedsvise  faster,  som  vi 
kan  foretage  af  personlige  eller  familie- 
mæssige årsager,  forventes  det,  at  vi 
faster  en  gang  om  måneden  på  den 
første  søndag.  Vi  bliver  undervist  om, 
at  der  er  tre  aspekter  i  forbindelse 
med  overholdelse  af  korrekt  faste: 


For  det  første,  at  afstå  fra  mad  og 
drikke  i  to  på  hinanden  følgende  mål- 
tider eller  med  andre  ord  24  timer;  for 
det  andet,  at  overvære  faste-  og  vid- 
nesbyrdsmødet,  og  for  det  tredje  at 
yde  et  gavmildt  fasteoffer. 

For  familien  Pratt  har  vores  regel- 
mæssige faste  altid  været  fra  lørdag 
efter  frokostmåltidet  til  søndagens 
frokostmåltid.  På  denne  måde  faster 
vi  to  måltider,  aftensmaden  lørdag 
aften  og  morgenmaden  om  sønda- 
gen. Selv  om  der  ikke  er  nogen  kirke- 
standard for  faste,  udover  at  den  skal 
vare  i  24  timer  og  to  måltider,  så  har 
vi  fundet,  at  det  er  en  åndelig  fordel  at 
deltage  i  faste-  og  vidnesbyrdsmødet  i 
slutningen  af  fasten. 

Fasten  er  for  dem,  som  er  fysisk  i 
stand  til  det,  en  befaling.  Præsident 
Joseph  F.  Smith  har  talt  om  vores 
månedlige  fastedag  og  sagt:  »Herren 
har  indstiftet  fasten  på  et  fornuftigt 
og  forstandigt  grundlag  . . .  Det  kræ- 
ves af  dem,  som  kan,  at  de  gør  det . . . 
det  er  en  pligt,  de  ikke  kan  flygte  fra 
. . .  den  er  givet  til  folket  som  et  sam- 
vittighedsspørgsmål for  at  udøve  vis- 
dom og  eget  skøn  . . . 

Men  de,  der  kan,  bør  faste  . . . 
Ingen  er  undtaget  fra  dette;  det  kræ- 
ves af  de  hellige,  gamle  som  unge,  i 
enhver  del  af  Kirken«  {Evangeliske 
Lærdomme,  s.  206). 

Brødre,  jeg  frygter  for,  at  for  mange 


af  os  ikke  faster  på  fastedagen  eller  gør 
det  på  en  tilfældig  måde.  Hvis  vi  tager 
fastedagen  for  givet  eller  kun  faster 
søndag  morgen  i  stedet  for  to  på  hin- 
anden følgende  måltider  -  i  24  timer  - 
snyder  vi  os  selv  og  vore  familier  for 
de  udsøgte  åndelige  oplevelser  og  vel- 
signelser, som  kan  komme  af  en  sand 
faste. 

Hvis  alt,  hvad  vi  gør,  er  at  afstå  fra 
mad  og  drikke  i  24  timer  og  betale 
vores  fasteoffer,  er  vi  gået  glip  af  en 
vidunderlig  mulighed  for  åndelig 
vækst.  Hvis  vi  på  den  anden  side 
har  et  særlig  formål  med  vores  faste, 
har  fasten  langt  større  betydning. 
Måske  kan  det  tage  tid  som  familie  at 
begynde  at  tale  om  det,  som  vi  håber 
at  opnå  med  denne  faste.  Det  kan  ske 
ved  en  familieaften  ugen  før  fastesøn- 
dagen eller  ved  et  kort  familiemøde  i 
forbindelse  med  familiebønnen.  Når 
vi  faster  med  et  formål,  har  vi  noget  at 
fokusere  vores  opmærksomhed  på  ud 
over  vores  sult. 

Formålet  med  vores  faste  kan 
være  meget  personligt.  Faste  kan 
hjælpe  os  med  at  overvinde  person- 
lige svagheder  og  synder.  Det  kan 
gøre  det  lettere  for  os  at  overvinde 
vore  svagheder  og  gøre  dem  til  vore 
stærke  sider.  Faste  kan  hjælpe  os  med 
at  blive  mere  ydmyge,  mindre  stolte 
og  mindre  selviske  og  mere  optaget 
af  andres  behov.  Det  kan  hjælpe  os  til 
mere  tydeligt  at  se  vore  egne  fejl  og 
svagheder,  og  hjælpe  os  til  at  blive 
mindre  tilbøjelige  til  at  kritisere 
andre.  Vores  faste  har  måske  som 
fokus  en  udfordring  i  familien.  En 
familiefaste  kan  øge  kærligheden  og 
værdsættelsen  af  familiens  medlem- 
mer og  mindske  graden  af  strid  i  fami- 
lien, eller  vi  kan  som  par  faste  for  at 
styrke  vores  ægteskabsbånd.  Som 
præstedømmebærere  kan  et  formål 
med  fasten  være  at  søge  Herrens  vej- 
ledning i  vores  kaldelser,  som  præsi- 
dent Hinckley  har  vist,  eller  vi  kan 
faste  sammen  med  vores  hjemmelæ- 
rerkammerat  for  at  finde  ud  af,  hvor- 
dan vi  kan  hjælpe  en  af  vore  familier. 

Overalt  i  skrifterne  er  udtrykket 
faste  normalt  knyttet  sammen  med 
bøn.  »I  skal  vedblive  i  bøn  og  faste  fra 
denne  stund  af«  er  Herrens  råd  (L&P 
88:76).  Faste  uden  bøn  er  som  at  gå 
sulten  i  24  timer.  Men  faste  kombine- 
ret med  bøn  bringer  øget  åndelig 
kraft. 

Når  disciplene  ikke  var  i  stand  til 
at  helbrede  en  dreng,  som  var  besat 
af  en  ond  ånd,  spurgte  de  Frelseren: 
»Hvorfor  kunne  vi  ikke  drive  den  ud?« 
Jesus  svarede:  »Den  slags  fordrives  kun 
ved  bøn  og  faste«  (Matt  17:19,  21). 

Lad  os  begynde  vores  faste  med 
bøn.  Det  kan  ske  ved  at  knæle  ned 
ved  bordet,  når  vi  afslutter  det  måltid, 
som  vi  indleder  fasten  med.  Denne 
bøn  bør  være  lige  så  naturlig  en  ting, 
som  når  vi  taler  med  vor  himmelske 
Fader  vedrørende  formålet  med  vores 
faste  og  bønfalder  ham  om  hans  hjælp 


til  at  opnå  vores  mål.  Lad  os  ligeledes 
afslutte  vores  faste  med  bøn.  Vi  kan 
så  passende  knæle  ned  ved  bordet, 
før  vi  sætter  os  ned  for  at  nyde  det 
måltid,  hvormed  vi  afslutter  vores 
faste.  Vi  bør  takke  Herren  for  hans 
hjælp  under  fasten  og  det,  som  vi  har 
følt  og  lært  fra  fasten. 

Udover  indledningsbønnen  og 
afslutningsbønnen  bør  vi  søge  Herren 
ofte  i  personlig  bøn  under  fasten. 

Vi  bør  ikke  forvente,  at  vore  små 
børn  faster  ved  de  anbefalede  to  mål- 
tider. Men  lad  os  undervise  dem  i 
princippet  om  faste.  Hvis  fasten  drøf- 
tes og  planlægges  ved  et  familiemøde, 
bliver  de  små  børn  opmærksomme 
på,  at  deres  forældre  og  ældre  søsken- 
de faster,  og  de  forstår  formålet  med 
fasten.  De  bør  deltage  i  den  familie- 
bøn, der  indleder  og  afslutter  fasten. 
De  vil  på  denne  måde,  når  de  når  den 


rette  alder,  være  ivrige  efter  at  faste 
sammen  med  resten  af  familien.  Vi 
har  gjort  dette  i  vores  familie  ved  at 
opfordre  vore  børn  i  alderen  8-12  år 
til  at  faste  ved  et  måltid.  Når  de  så  er 
fyldt  12  og  har  modtaget  Det  Aronske 
Præstedømme  eller  begyndt  i  Unge 
Piger,  har  vi  opfordret  dem  til  at  faste 
ved  to  måltider  i  træk. 

Efter  at  Herren  havde  fordømt  det 
fordums  Israel  for  at  faste  upassende, 
fortalte  han  gennem  profeten  Esajas 
i  et  smukt  poetisk  sprog  om  en  pas- 
sende faste: 

»Den  faste,  jeg  ønsker,  er  at  løse 
ondskabens  lænker  og  sprænge  ågets 
bånd,  at  sætte  de  undertrykte  i  frihed, 
og  bryde  hvert  åg«  (Es  58:6). 

Hvis  vi  faster  og  beder  med  det  for- 
mål at  omvende  os  fra  synder  og  over- 
vinde personlige  svagheder,  så  søger 
vi  helt  sikkert  at  »løse  ondskabens 


48 


lænker«  i  vores  liv.  Hvis  formålet  med 
vores  faste  er  at  være  mere  effektive 
til  at  undervise  i  evangeliet  og  at  tjene 
andre  i  vores  kirkekaldelser,  så  søger 
vi  helt  sikkert  efter  at  »sprænge  ågets 
bånd«  for  andre.  Hvis  vi  faster  og 
beder  om  Herrens  hjælp  i  vores  mis- 
sionering, søger  vi  da  ikke  at  »sætte 
de  undertrykte  i  frihed«?  Hvis  vores 
formål  med  vores  faste  er  at  øge  vores 
kærlighed  til  vores  næste  og  over- 
vinde vores  selviskhed,  vores  stolthed 
og  vores  hjertes  ønsker  om  denne 
verdens  ting,  så  vil  vi  helt  sikker  søge 
at  »bryde  hvert  åg«. 

Herren  forsætter  med  at  beskrive 
den  korrekte  faste: 

»Du  deler  dit  brød  med  den  sultne, 
giver  husly  til  hjemløse  stakler,  at  du 
har  klæder  til  den  nøgne  og  ikke  ven- 
der ryggen  til  dine  egne«  (Es  58:7). 

Det  er  i  sandhed  en  vidunderlig 
ting,  at  vi  gennem  vores  fasteoffer  i 
dag  kan  bespise  de  sultne,  give  husly 
til  de  hjemløse  og  klæde  den  nøgne. 

Hvis  vi  faster  på  rette  vis,  lover 
Herren: 

»Da  skal  dit  lys  bryde  frem  som 
morgenrøden,  og  dit  sår  skal  hurtigt 
læges;  din  retfærdighed  går  i  spidsen 
for  dig  . . . 

Da  kalder  du,  og  Herren  vil  svare, 
da  råber  du  om  hjælp,  og  han  siger: 
Her  er  jeg  . . . 

Hvis  du  . . .  rækker  den  sultne  dit 
brød  og  mætter  den  forkuede,  så  skal 
dit  lys  bryde  frem  i  mørket  og  dit 
mulm  blive  til  højlys  dag. 

Herren  vil  altid  lede  dig,  selv  i  øde 
egne  vil  han  mætte  dig  ...  så  du  bliver 
som  en  frodig  have,  som  et  kildevæld, 
hvis  vand  ikke  svigter«  (Es  58:7-11). 

Det  er  min  bøn,  at  vi  kan  forbed- 
re vores  faste,  så  vi  kan  nyde  disse 
vidunderlige  lovede  velsignelser.  Det 
er  mit  vidnesbyrd,  at  når  vi  holder 
os  »nær«  til  Herren  gennem  faste  og 
bøn,  vil  han  holde  sig  »nær«  til  os  (se 
L&P  88:63).  Jeg  vidner  om,  at  han 
lever,  at  han  elsker  os,  at  han  ønsker 
at  holde  sig  nær  til  os.  I  Jesu  Kristi 
navn.  Amen.  ■ 


Hårde  tider 

ÆLDSTE  CECIL  0.  SAMUELSON 

De  Halvfjerds 

Hvor  er  jeg  i  disse  hårde  tider  taknemmelig  for  den  beskyttelse 
og  vejledning,  vi  får  fra  den  hellige  overbevisning  om,  at  Jesus 
Kristus  lever  i  dag. 


Brødre,  det  er  både  en  trøst  og 
kan  være  bekymrende  at  vide, 
at  vi  lever  i  en  tid,  der  ikke  blot 
er  blevet  forudset  af  profeter  i  tidli- 
gere uddelinger,  men  som  også  helt 
klart  var  fokus  for  deres  bekymringer 
og  håb.  Apostlen  Paulus  sagde:  »I  de 
sidste  dage  skal  der  komme  hårde 
tider«  (2  Tim  3:1),  hvorefter  han  med 
utrolig  nøjagtighed  fortsatte  med  at 
opremse  og  beskrive  meget  af  det, 
som  vi  nu  ser  dagligt  i  medierne,  i 
reklamer  for  underholdning  og  næ- 
sten overalt  i  den  verden,  som  omgi- 
ver os.  Selv  om  vi  skal  og  bør  være 
forsigtige,  så  er  det  i  bedste  fald  van- 
skeligt og  næsten  umuligt  fuldstæn- 
dig at  undgå  mange  af  de  farer,  der 
tilsyneladende  omringer  os. 

Heldigvis  står  vi  ikke  uden  håb 
eller  åndelig  ballast,  når  vi  personligt 


og  som  familier  stræber  efter  at  opnå 
de  hellige  formål  med  livet  på  jorden, 
som  vi  kom  til  denne  jordiske  prøve- 
stand for  at  opnå.  Hver  enkelts  situa- 
tion er  forskellig.  Vi  kommer  helt 
bogstavelig  fra  de  fire  verdenshjør- 
ner, og  vi  kommer  også  fra  meget 
forskellige  familier,  baggrunde,  udfor- 
dringer, muligheder,  erfaringer,  sejre 
og  skuffelser. 

Tilsvarende  har  vi  alle  tilfælles 
med  hele  menneskeheden  -  idet 
alle  er  efterkommere  af  vor  kærlige 
himmelske  Fader  -  et  omfattende 
sammenfald  i  vores  DNA  eller  fysiske, 
genetiske  opbygning  samt  de  univer- 
selt mulige  og  lovede  velsignelser  og 
egenskaber,  der  kendetegner  vores 
guddommelige  afstamning  og  ånde- 
lige potentiale.  Det  er  denne  særlige 
blanding  af  vores  fælles  oprindelse  og 
egenskaber  og  ligeledes  vores  enestå- 
ende egenskaber,  erfaring  og  person- 
lige udfordringer,  der  gør  hver  enkelt 
til  den  og  det,  vi  er.  Selv  om  vi  måske 
oplever  forskelle  i  det,  der  for  os  per- 
sonligt er  vanskeligt,  så  har  vi  også 
meget  tilfælles  i  det,  der  passende  er 
beskrevet  som  »hårde  tider«  for  alle. 

Da  Paulus  beskrev  vore  »hårde 
tider«,  lovede  han  ikke,  at  det  nødven- 
digvis blev  lettere  eller  nødvendigvis 
bedre.  Men  han  gav  råd  til  dem,  der 
søger  trøst  og  vished  midt  i  de  forvær- 
rede tilstande  i  vore  dage.  Ligesom 
hans  profetier  eller  forudsigelser  tyde- 
ligt var  præcise,  så  er  hans  vejledning 
til  os  også  usædvanligt  relevant.  Han 

sagde:  ». . .  bliv  ved  det,  du  har  lært  og 
er  blevet  overbevist  om!  Du  kender 
dem,  du  har  lært  det  af«  (2  Tim  3:14). 
Ved  denne  generalkonference  har  vi 
i  overensstemmelse  med  det  mønster, 
der  dækker  hele  Kirkens  historie,  lært 
om  og  vil  lære  om  gengivelsen  af  evan- 
geliet i  vor  tid;  om  den  bemærkelses- 
værdige tydelighed  og  vidnesbyrdet 
om  Herren  Jesus  Kristus,  som  findes 
i  Mormons  Bog;  om  missionen  og 
bidrag  fra  profeten  Joseph  Smith  og 
hans  efterfølgere  i  Kirkens  præsident- 
skab, herunder  især  præsident  Gordon 
B.  Hinckley  som  underviser  og  vidner 
med  stor  kraft,  åndelighed  og  klarhed; 
samt  om  den  styrke,  tryghed  og  de  vel- 
signelser, der  kommer  fra  tilstedevæ- 
relsen af  andre  levende  apostle  og 
profeter  i  vores  midte.  Vi  lærer  ikke 
blot  om  dette,  men  vi  er  overbevist 
om,  at  det  er  sandt,  for,  som  Paulus 
sagde,  ved  vi,  hvem  vi  »har  lært  det  af«. 


Alma  var  en  anden,  som  var  bemyn- 
diget til  at  forsikre  dem,  han  betjente. 
Da  han  udtrykte  sin  glæde  over  privi- 
legiet ved  at  undervise  og  vidne  for 
Gideons  folk,  var  han  åbenhjertig, 
klar  og  direkte  i  sit  vidnesbyrd  om 
Herren  Jesus  Kristus,  som  stadig  skulle 
komme  i  sin  jordiske  tjenestegerning. 
Alma  udtrykte  sin  glæde  over  den 
generelle  tro  og  trofasthed  hos  denne 
gruppe  gode  mennesker  og  lovede 
dem,  at  de  skulle  modtage  »mange 
ting  herefter«  (Alma  7:7).  Midt  i  sin 
tale,  hvor  han  beskrev  det,  der  stadig 
skulle  komme,  sagde  han:  ». . .  der  er 
een  ting,  der  er  af  større  vigtighed  end 
alt  andet;  thi  tiden  er  ikke  langt  borte, 
da  Forløseren  skal  komme  og  bo 
blandt  sit  folk«  (Alma  7:7). 

Alma  talte  på  sin  tid  specifikt  om  de 
begivenheder  nogle  få  årtier  fremme, 
da  Frelseren  skulle  fødes  på  jorden. 
Århundreder  er  nu  gået,  og  Almas 


profetier  er  stort  set  blevet  opfyldt, 
men  det  helt  centrale  i  hans  vurdering 
af  det,  der  er  vigtigere  end  alt  andet,  er 
stadig  absolut  sandt,  fuldstændig  rele- 
vant og  fundamentalt  afgørende  for  os 
også  i  dag.  Det  er,  at  Forløseren  lever. 

Ligesom  Alma  og  »alle  profeterne, 
der  har  profeteret  lige  siden  verdens 
begyndelse«  (Mosiah  13:33)  har  under- 
vist i  og  vidnet  om  Messias'  komme  og 
hans  mission  for  at  forløse  sit  folk,  såle- 
des bærer  vi  også  vidnesbyrd  om  ham 
og  hans  hellige  værk,  »at  tilvejebringe 
udødelighed  og  evigt  liv  for  menne- 
sket« (Moses  1:39).  Når  vi  begynder  at 
forstå  omfanget  af  hans  offer  og  tje- 
neste for  os  personligt  og  kollektivt,  så 
kan  vi  bestemt  ikke  anse  noget  andet 
for  værende  af  større  betydning  eller 
blot  at  kunne  sammenlignes  med  hans 
betydning  i  vores  tilværelse. 

For  de  fleste  kommer  denne  for- 
ståelse ikke  på  én  gang,  og  den  bliver 

sandsynligvis  ikke  fuldstændig  på 
vores  rejse  gennem  livet  på  jorden. 
Men  vi  ved,  at  efterhånden  som  vi 
lærer  linje  på  linje,  øges  vores  værd- 
sættelse af  Frelserens  bidrag  og  vores 
viden  og  overbevisning  om  sandhe- 
den deraf  vokser. 

Apostlen  Paulus  var  direkte  og 
åbenhjertig  i  sin  undervisning  og  for- 
kyndelse. Lyt  til  disse  velkendte  ord, 
der  kan  beskrive  de  fleste  af  os  i 
vores  indsats  og  udvikling  og  dog 
give  os  de  råd,  den  opmuntring  og 
det  vidnesbyrd,  som  vi  så  desperat 
behøver: 

»Da  jeg  var  barn,  talte  jeg  som  et 
barn,  forstod  jeg  som  et  barn,  tænkte 
jeg  som  et  barn.  Men  da  jeg  blev  vok- 
sen, aflagde  jeg  det  barnlige. 

Endnu  ser  vi  i  et  spejl,  i  en  gåde, 
men  da  skal  vi  se  ansigt  til  ansigt.  Nu 
erkender  jeg  stykkevis,  men  da  skal 
jeg  kende  fuldt  ud,  ligesom  jeg  selv  er 
kendt  fuldt  ud«  (1  Kor  13:11-12). 

For  mange  år  siden  kom  ældste 
James  E.  Faust  med  dette  råd  til  dem, 
der  stadig  kæmpede  med  at  blive 
fuldt  overbevist  i  deres  vidnesbyrd  om 
Jesus  Kristus  og  hans  hellige  mission 
og  løfter.  Han  sagde: 

»Til  dem,  der  oprigtigt  har  tvivl,  lad 
os  høre,  hvad  øjenvidnerne  havde  at 
sige  om  Jesus  af  Nazaret.  De  fordums 
apostle  var  der.  De  så  det  hele.  De  del- 
tog. Ingen  fortjener  at  blive  troet  mere 
end  dem.  Peter  sagde:  >For  det  var 
ikke  udspekulerede  fabler,  vi  byggede 
på,  da  vi  forkyndte  jer  vor  Herre  Jesu 
Kristi  magt  og  hans  komme,  men  vi 
havde  med  egne  øjne  set  Jesu  maje- 
stæt<  (2  Pet  1:16).  Johannes  sagde:  >. . . 
vi  har  nemlig  selv  hørt  ham  og  ved,  at 
han  i  sandhed  er  verdens  frelser<  (Joh 
4:42).  Vidner  fra  vor  tid,  Joseph  Smith 
og  Sidney  Rigdon,  har  erklæret:  >Thi 
vi  så  ham  ved  Guds  højre  hånd,  og  vi 
hørte  røsten,  som  vidnede,  at  han  er 
Faderens  Enbårne<  (L&P  76:23)«  (»A 
Personal  Relationship  with  the  Savior«, 
Ensign,  nov.  1976,  s.  59). 

I  vores  egen  tid  er  vi  blevet  lovet, 
at  Herren  har  så  mange  gaver  rede  til 


dem,  der  »elsker  [ham]  og  holder  alle 
[hans]  befalinger«,  og  ligeledes  til 
»dem,  der  bestræber  sig  på  at  gøre 
således«  (L&P  46:9).  Selv  om  alle 
Guds  gaver  ikke  er  lovet  til  alle 
mennesker,  så  er  vi  forvisset  om,  at 
»enhver  har  fået  en  gave  gennem 
Guds  ånd«  (L&P  46:11). 

Lyt  til  disse  ord  fra  afsnit  46  i  Lære 
og  Pagter,  som  gennemgår  spørgsmå- 
let om  gaven  af  større  betydning  end 
alle  andre. 

»Nogle  er  det  gennem  den 
Helligånd  givet  at  vide,  at  Jesus 
Kristus  er  Guds  Søn,  og  at  han  blev 
korsfæstet  for  verdens  synders  skyld. 

Andre  gives  det  at  tro  på  deres 
ord,  så  de  også  kunne  få  det  evige 
liv,  dersom  de  forbliver  trofaste« 
(v.  13-14). 

Det  er  denne  kundskab  og  dette 
vidnesbyrd  om  den  levende  Kristus, 
der  tillader  os  hele  tiden  at  være  mod- 
tagelige for  Peters  råd  og  vejledning, 


hvor  han  sagde,  at  vi  altid  skal  »være 
rede  til  forsvar  over  for  enhver,  der 
kræver  jer  til  regnskab  for  det  håb,  I 
har«  (1  Pet  3:15). 

Når  vi  virkelig  begynder  at  forstå, 
at  dette  håb  er  reelt  og  faktisk  er  cen- 
treret i  Jesus,  og  at  det  er  muligt  på 
grund  af  hans  kærlighed  til  os  og  især 
hans  kærlighed  til  sin  Fader,  så  kan 
vi  taknemmeligt  og  hver  især  med 
ordene  fra  en  yndlingssalme  erklære: 
»O,  se  hvilken  kærlighed,  Jesus  har 
vist  mod  mig«  (»O,  se  hvilken  kærlig- 
hed«, Salmer  og  sange,  nr.  114).  Når 
vores  forståelse  åbnes,  må  vi  tilsva- 
rende udbryde:  »Da  bryder  lovsang 
fra  mit  hjerte  ud,  o  store  Gud,  o 
store  Gud«  (»O  store  Gud«,  Salmer 
og  sange,  nr.  39). 

Hvor  er  jeg  i  disse  hårde  tider 
taknemmelig  for  den  beskyttelse  og 
vejledning,  vi  får  fra  den  hellige  over- 
bevisning om,  at  Jesus  Kristus  lever  i 
dag.  I  Jesu  Kristi  navn.  Amen.  ■ 

Nøglen  til 
kundskaben 
om  Gud 

PRÆSIDENT  JAMES  E.  FAUST 

Andenrådgiver  i  Det  Første  Præsidentskab 

Nøglen  til  kundskaben  om  Gud,  som  forvaltes  af  dem,  som 
holder  Det  Melkisedekske  Præstedømmes  ed  og  pagt,  gør  os 
i  stand  til  at  blive  Guds  sønner. 


Brødre  i  Guds  præstedømme, 
atter  er  jeg  siddende,  mens  jeg 
holder  min  tale  i  aften.  Som  I 
ved,  er  jeg  ved  at  komme  mig  over 
et  midlertidigt  rygproblem.  De,  der 
har  haft  rygproblemer,  forstår  mig. 
De,  der  ikke  har  -  bare  vent  nogle  år! 
Enhver  anden  forklaring  om,  hvad 
der  plager  mig,  er  ikke  sand! 

Jeg  taler  ydmygt  til  jer  i  aften 
med  en  bøn  i  mit  hjerte  om,  at  I 
må  forstå  mig  ved  Åndens  kraft.  Det 
er  svært  for  mig  at  forestille  mig,  at 
der  er  noget  vigtigere  for  os  som 


præstedømmebærere  at  lære,  end 
nøglen  til  kundskaben  om  Gud.  I  aften 
vil  jeg  gerne  tale  om  denne  nøgle. 

Det  højere  præstedømme  forvalter 
evangeliet  og  har  »nøglen  til  rigets 
hemmeligheder,  ja,  nøglen  til  Guds 
kundskab.«1  Hvad  er  nøglen  til 
kundskaben  om  Gud,  og  kan  nogen 
opnå  den?  Uden  præstedømmet  kan 
der  ikke  være  nogen  fylde  af  kund- 
skaben om  Gud.  Profeten  Joseph 
Smith  sagde:  Det  Melkisedekske 
Præstedømme  »er  den  kanal,  gennem 
hvilken  al  kundskab,  lære,  frelsespla- 
nen og  enhver  betydningsfuld  sag 
åbenbares  fra  himlen.«2  Præsident 
Joseph  F.  Smith  har  udtalt:  »Den,  som 
i  sandhed  kan  erklære,  at  Joseph  Smith 
var  Guds  profet,  og  Jesus  er  Frelseren, 
har  i  sin  besiddelse  en  uvurderlig  skat. 
Når  vi  ved  dette,  kender  vi  Gud,  og  vi 
har  en  nøgle  til  al  kundskab.«3 

Fader  Abraham  erkendte  værdien  af 
denne  storslåede  nøgle,  da  han  fortalte 
sin  oplevelse:  »Og  da  jeg  opdagede,  at 
der  fandtes  større  lykke,  fred  og  hvile 
for  mig,  søgte  jeg  efter  fædrenes  velsig- 
nelser samt  den  ret,  hvortil  jeg  skulle 
ordineres  for  at  forvalte  disse;  og  da 
jeg  selv  havde  vandret  retfærdigt  og 
ønsket  at  komme  i  besiddelse  af  stor 


kundskab  og  at  vandre  endnu  mere 
retfærdigt  og  eje  større  kundskab 
samt  blive  fader  til  mange  nationer, 
en  fredsfyrste,  og  da  jeg  ønskede  at 
modtage  belæringer  og  holde  Guds 
bud,  blev  jeg  retmæssig  arving,  en 
højpræst  med  den  myndighed,  som 
tilhørte  fædrene.«4 

Enhver,  som  er  retfærdig  og  ønsker 
at  eje  større  kundskab  og  at  »stræbe 
efter  at  leve  retfærdigt«  kan  ved  præ- 
stedømmets myndighed  opnå  større 
kundskab  om  Gud.  Herren  fortæller 
os  om  en  lydelig  måde  at  gøre  det  på, 
som  angivet  i  Lære  og  Pagter:  »Om  du 
beder,  skal  du  modtage  åbenbaring  på 
åbenbaring,  kundskab  på  kundskab,  så 
du  må  lære  at  kende  hemmeligheder 
og  fredelige  ting  -  det,  som  bringer 
glæde  og  evigt  liv.«5 

Man  kunne  spørge:  »Hvordan  stræ- 
ber jeg  efter  at  leve  retfærdigt?«  Et  ret- 
færdigt menneske  er  et,  som  indgår  og 
holder  evangeliske  pagter.  Disse  er  hel- 
lige kontrakter6,  sædvanligvis  mellem 
personer  og  Herren.  Af  og  til  omfatter 
de  andre  personer,  som  fx  ægtefæller. 
De  omfatter  yderst  hellige  løfter  og 
forpligtelser,  som  fx  dåb,  overdragelse 
af  præstedømmet,  tempelvelsignelser, 
ægteskab  og  forældreværdigheden. 
Mange  af  fader  Abrahams  velsignelser 
kommer,  når  Helligånden  udgydes 
over  alle  mennesker7.  Enhver  værdig 
mand  eller  kvinde,  som  modtager 
Helligånden,  kan  faktisk  blive  en  »ny 
skabelse«.8 

For  at  modtage  alle  disse  storslåede 
velsignelser  og  få  fuldstændig  kund- 
skab om  Gud,  må  en  mand  indgå  og 
holde  præstedømmets  ed  og  pagt.9 
Præsident  Marion  G.  Romney  som 
havde  stor  indsigt,  påpegede: 

»Den  eneste  måde,  hvorpå  en 
mand  kan  gøre  livet  til  det,  som  det 
er  beregnet  til,  er  at  modtage  og  ære 
Det  Melkisedekske  Præstedømme  . . . 
Det  er  af  største  vigtighed,  at  vi  altid 
erindrer  os,  hvad  det  at  ære  vore  kal- 
delser i  præstedømmet  kræver  af  os 
. . .  det  kræver  mindst,  at  vi  følger  tre 
punkter: 

1.  At  vi  opnår  kundskab  om 
evangeliet. 

2.  At  vi  i  vores  personlige  liv  lever 
efter  evangeliets  standarder. 

3.  At  vi  yder  hengiven  tjeneste.«10 
Der  er  to  pagter,  der  skal  indgås 

af  hver  præstedømmebærer.  Den  før- 
ste er  at  være  trofast,  så  man  kan  få 
Det  Aronske  og  Det  Melkisedekske 
Præstedømme.11  Det  Aronske 
Præstedømme  oplærer  og  forbere- 
der præstedømmebæreren  til  de 
større  pligter  i  Det  Melkisedekske 
Præstedømme  og  forbereder  ham 
til  at  modtage  velsignelserne  ved  præ- 
stedømmets ed  og  pagt.  At  bære  både 
Det  Aronske  og  Det  Melkisedekske 
Præstedømme  er  nødvendigt  for  at 
modtage  alle  de  velsignelser,  som 
Herren  har  til  sine  trofaste  sønner. 
Den  anden  pagt  som  hans  repræsen- 
tant i  denne  hellige  myndighed  er  at 


være  trofast  i  at  ære  sin  kaldelse  med 
fuldstændig  tro  på  Gud.12 

Som  en  del  af  præstedømmets  ed 
og  pagt  giver  Herren  adskillige  løfter 
til  sine  trofaste  sønner,  »som  han  ikke 
kan  bryde.«13  For  det  første  bliver  præ- 
stedømmebærerne »helliggjort  ved 
Anden  til  deres  legemers  fornyelse.«14 
Jeg  synes,  at  præsident  Hinckley  er  et 
storslået  eksempel  på  dette.  Han  er 
blevet  fornyet  i  legemet,  sindet  og 
ånden  på  en  meget  bemærkelsesvær- 
dig måde.  For  det  andet  »bliver  [de] 
Moses'  og  Arons  sønner,  Abrahams 
sæd.«15  For  det  tredje  bliver  de  »Guds 
udvalgt  [e]  .«16  Som  hans  forvaltere 
udfører  de  dette  hellige  værk  i  vor 
tid  på  jorden.  For  det  fjerde,  »alle  de, 
som  modtager  dette  præstedømme«, 
modtager  Herren.17  For  det  femte,  de 
som  modtager  Herrens  tjenere,  mod- 
tager ham.18  For  det  sjette,  de,  som 


modtager  Frelseren,  modtager  Gud 
Faderen.19  For  det  syvende  modta- 
ger de  også  Faderens  rige.20  For  det 
ottende  skal  de  også  modtage  alt  det, 
som  Faderen  har.21  De,  som  modtager 
alt  det,  som  Faderen  har,  kan  ikke 
modtage  mere. 

I  unge  mænd  i  Det  Aronske 
Præstedømme  har  fået  stor  myndig- 
hed og  et  stort  ansvar.  Under  ledelse 
af  biskoppen  forretter  Det  Aronske 
Præstedømme  ved  mindst  to  ordinan- 
cer,  som  er  direkte  forbundet  med 
forsoningen.  Den  ene  er  nadveren, 
som  er  til  minde  om  Frelserens  blod, 
der  blev  udgydt  for  vore  synder,  og 
om  hans  legeme,  som  han  gav  som 
løsesum  for  os.22  Den  anden  er  dåben. 
Præster  har  myndighed  til  at  udføre 
dåb  til  syndernes  forladelse.  Det 
Aronske  Præstedømme  er  en  meget 
virkelig  magt.  En  ung  mand  skrev 

dette  om  hans  erfaring  med  at  udøve 
denne  magt. 

»Engang  kom  jeg  i  en  menighed, 
som  kun  havde  få  bærere  af  Det 
Melkisedekske  Præstedømme.  Men 
det  var  på  ingen  måde  sløvet  i  ånde- 
lighed. Tværtimod  var  mange  af 
medlemmerne  vidne  til  de  største 
tilkendegivelser  af  præstedømme- 
magt, de  nogen  sinde  havde  oplevet. 

Magten  var  centreret  hos  præsterne. 


For  første  gang  i  deres  liv  blev  de  kal- 
det til  at  udføre  alle  præsternes  plig- 
ter og  opfylde  medlemmernes  behov. 
De  blev  alvorligt  talt  kaldet  til  at  være 
hjemmelærere  -  ikke  blot  et  gabende 
vedhæng  til  en  ældste,  der  foretog  et 
selskabeligt  besøg,  men  til  at  velsigne 
deres  brødre  og  søstre. 

Forud  for  dette  tidspunkt  havde 
jeg  været  sammen  med  fire  af  disse 
præster  i  forskellige  situationer  ...  De 


skræmte  alle  seminarlærere  væk  efter 
to  eller  tre  måneder.  De  spredte  øde- 
læggelse i  hele  landområdet,  når  de 
var  på  spejderture.  Men  når  der  var 
brug  for  dem  -  når  de  fik  tildelt  en 
vigtig  mission  -  var  de  blandt  dem, 
som  skinnede  tydeligst  igennem  i 
præstedømmets  tjeneste. 

Hemmeligheden  var,  at  biskoppen 
opfordrede  sit  Aronske  Præstedømme 
til  at  hæve  sig  til  et  format  af  mænd, 
som  engle  kunne  vise  sig  for,  og  de 
hævede  sig  til  et  sådant  format,  gav 
hjælp  til  dem,  som  kunne  have  behov, 
og  styrkede  dem,  som  havde  brug  for 
styrke.  Det  var  ikke  alene  de  andre 
medlemmer  af  menigheden,  der 
blev  opbygget,  men  det  blev  med- 
lemmerne af  kvorummet  selv.  Der 
spredtes  et  stort  sammenhold  i  hele 
menigheden,  og  alle  medlemmerne 
begyndte  at  få  smag  for,  hvad  det 
vil  sige,  at  et  folk  er  af  ét  sind  og  ét 
hjerte.  Der  var  intet  uforklarligt  i  alt 
dette,  det  var  blot  den  rette  udøvelse 
af  Det  Aronske  Præstedømme.«23 

Præsident  Gordon  B.  Hinckley 
fortalte  for  nylig  Det  Aronske 
Præstedømme,  at  de  af  jer,  der  lever 
værdigt,  kan  blive  velsignet  ved 
»beskyttelsen  af  betjenende  engle«,  og 
at  I  »har  noget  storslået  at  leve  op  til.«24 

Hvad  vil  det  sige  at  være  af 
Abrahams  afkom?  I  skrifterne  har 
det  en  dybere  betydning  end  at  være 
hans  bogstavelige  efterkommere. 
Herren  indgik  en  pagt  med  Abraham, 
den  store  patriark,  om,  at  alle  natio- 
ner ville  være  velsignet  ved  ham.25 
Enhver  mand  eller  kvinde  kan  gøre 
krav  på  Abrahams  velsignelser.  De 
bliver  hans  afkom  og  arvinger  til  de 
lovede  velsignelser  ved  at  acceptere 
evangeliet,  blive  døbt,  indgå  tempel- 
ægteskab, være  trofast  i  at  holde 
deres  pagter  og  hjælpe  med  at  bringe 
evangeliet  ud  til  alle  jordens  nationer. 

For  at  få  myndighed  til  at  »bære 
denne  gerning  og  dette  præstedømme 
til  alle  nationer«26  skal  en  mand  mod- 
tage Det  Melkisedekske  Præstedømme 
med  alle  dets  velsignelser.  Derpå  bliver 

han  ved  trofasthed  arving  til  det  evige 
livs  fylde.  For  som  Paulus  sagde:  »Og 
hører  I  Kristus  til,  er  I  også  Abrahams 
afkom,  arvinger  i  kraft  af  Guds  løfte.«27 

Som  Abrahams  afkom  har  vi  visse 
forpligtelser.  Vi  har  fået  befaling  om 
at  komme  til  Kristus  ved  at  gøre 
»Abrahams  gerninger«.28  Disse  ger- 
ninger omfatter:  Lydighed  mod  Gud, 
at  modtage  og  holde  præstedømmets 
og  templets  ordinancer  og  pagter, 
forkynde  evangeliet,  opbygge  et  fami- 
liesammenhold og  undervise  vore 
børn  samt  at  være  trofast  til  enden. 

Det  er  interessant,  at  Herren 
brugte  ordene  sæd  og  afkom  i  sit 
løfte  til  Abraham.  Det  har  en  større 
betydning  end  blot  efterkommere, 
for  det  betyder,  at  formere  velsig- 
nelserne i  Abrahams  pagt  »til  alle 
nationer«.29  Herren  lovede  Abraham 
efterkommere  så  »utallige  som  stjer- 
nerne« eller  som  »sandet  på  havets 
bred«.30 

Abrahams  retfærdige  efterkom- 
mere har  også  det  privilegium  at  blive 
adopteret  ind  i  Jesu  Kristi  evige  fami- 
lie. Dette  omfatter  retten  til  at  mod- 
tage evige  pagter  i  templet,  hvorved 
de,  hvis  de  er  værdige,  bliver  organi- 
seret og  ophøjet  i  Kristi  evige  fami- 
lie.31 Det  omfatter  også  »frelsens 
velsignelser,  ja,  det  evige  livs«.32 

Den  patriarkalske  orden  går  fra 
Abraham  til  Isak  og  til  Jakob.  Gennem 
præstedømmets  linje  fortsætter  den 
i  vores  egen  tid.  Gennem  tiderne 
blev  velsignelser  og  løfter  givet  fra 
fædrene  til  deres  trofaste  sønner.  Et 
nutidigt  eksempel  findes  hos  ældste 
John  B.  Dickson  fra  De  Halvfjerds. 
Han  mindes: 

»Da  tiden  var  inde  for  mig  til  at 
tage  på  mission,  var  jeg  meget  begej- 
stret for  at  skulle  tjene  Herren.  Lige 
før  jeg  skulle  af  sted,  fandt  jeg  imid- 
lertid ud  af,  at  jeg  havde  knoglekræft. 
Muligheden  for  at  leve  længe  nok  til 
at  udføre  en  mission  var  ikke  særlig 
stor.  Jeg  havde  tro  på,  at  Herren  ville 
finde  en  udvej,  hvis  han  ønskede,  at 
jeg  skulle  af  sted.  Min  far  gav  mig  en 


velsignelse,  hvori  jeg  fik  at  vide,  at 
jeg  ville  udføre  min  mission  i  Mexico, 
tjene  i  Kirken  hele  mit  liv  og  få  en  fami- 
lie. Min  højre  arm  måtte  amputeres 
over  albuen,  men  mit  liv  blev  reddet, 
og  de  løfter,  jeg  fik,  blev  alle  opfyldt. 

Nogle  vil  mene,  at  det  at  miste  en 
arm  ville  være  en  forfærdelig  byrde, 
men  det  har  været  en  af  de  største 
velsignelser  i  mit  liv.  Jeg  lærte,  at  det 
er  meget  vigtigt  at  have  udfordringer 
og  se  dem  i  øjnene.« 

Ældste  Dickson  havde  altid  været 
højrehåndet,  og  nu  skulle  han  lære 
at  gøre  alt  med  venstre  hånd.  Det  var 
en  kamp  at  lære,  hvordan  han  skulle 
binde  sit  slips.  Han  sagde:  »En  søndag 
morgen,  da  jeg  stod  på  mit  værelse 
med  mit  slips  i  hånden,  tænkte  jeg: 
Hvordan  skal  jeg  binde  dette?  jeg 
tænkte  på  at  få  et  færdigbundet  >sny- 
deslips<.  Jeg  tænkte  på  at  bede  min 
mor  om  at  hjælpe  mig,  men  jeg 
kunne  ikke  tage  hende  med  på  min 
mission  bare  for  at  binde  mit  slips. 
Derfor  besluttede  jeg  mig  til  at  lære, 
hvordan  jeg  selv  kunne  gøre  det.  Til 
sidst  fandt  jeg  ud  af  det  ved  at  bruge 
mine  tænder.  Jeg  gør  det  stadig  på 
samme  måde,  selv  efter  at  have  bun- 
det det  tusinder  afgange.«33 

Vi  kender  ikke  i  detaljer  alt  det,  der 
vil  blive  krævet  af  Guds  hellige  i  de 
usikre  dage,  som  ligger  forude.  Hver 
dag  vil  retfærdig  levevis  blive  stadig 
vanskeligere.  Desuden  vil  præstedøm- 
mets bærere  antageligvis  møde  nogle 
ekstra  udfordringer  med  hensyn  til 
at  beskytte  og  forsørge  deres  familie. 
Som  en  af  verdens  ledere  for  nyligt 
påpegede,  vil  der  være  »farer,  der  er 
fælles  for  os  alle.  Dagens  dødelige 
trusler  kommer  fra  yderliggåendes 
skurkagtige  magter  og  statsløse  net- 
værk, som  kun  har  foragt  tilovers  for 
menneskeligt  liv  og  for  de  principper, 
som  civilisationen  har  kær.«34 

Vi  kan  alle  forvente  at  få  prøvelser. 
Men  de,  som  fortsætter  i  retfærdig- 
hed, får  storslåede  evige  løfter. 
Herren  har  lovet,  at  »den,  der  ...  er 
tro  i  alt,  skal  ikke  blive  træt  i  sit  sind 


eller  blive  formørket,  ej  heller  skal 
han  blive  træt  på  legeme,  lem  eller 
led  ...  Og  han  skal  ikke  hungre  eller 
tørste.«35  Jeg  er  optimistisk  vedrø- 
rende det,  som  fremtiden  indebærer 
for  Kirken  og  dens  medlemmer,  men 
vi  må  fortsætte  i  retfærdighed,  og 
være  »tro  i  alt«.36  Nøglen  til  kundska- 
ben om  Gud,  som  forvaltes  af  dem, 
som  holder  Det  Melkisedekske 
Præstedømmes  ed  og  pagt,  gør  os  i 
stand  til  at  blive  Guds  sønner.  At  vi 
gør  det  er  min  bøn  i  Jesu  Kristi  navn. 
Amen.  ■ 

Virker  med  iver 


PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 


Der  er  kvorumsmedlemmer,  og  dem,  som  skulle  være  vores 
kvorumsmedlemmer,  som  har  behov  for  vores  hjælp. 


Mi 


'ine  kære  brødre,  det  er  en 
hellig  og  ydmyg  oplevelse  at 

.stå  foran  jer  denne  aften  for 
at  imødekomme  invitationen  til  at 
undervise  og  vidne  om  det  hellige  pri- 
vilegium, som  er  vores,  at  bære  Guds 
præstedømme.  Jeg  beder  om  jeres  tro 
og  jeres  bønner  for  mig. 

Udover  dem,  som  bærer  Det 
Aronske  Præstedømme  og  Det 
Melkisedekske  Præstedømme,  og 
som  er  til  stede  her  i  dette  smukke 
konferencecenter  eller  sidder  i  cen- 
tre verden  over,  er  der  et  stort  antal 
præstedømmebærere,  som  af  en  eller 
anden  årsag  er  drevet  bort  fra  deres 
pligter  og  har  valgt  at  følge  andre 
stier. 

Herren  taler  meget  klart  til  os  om 
at  række  ud  og  redde  sådanne  men- 
nesker og  bringe  dem  og  deres  til 
Herrens  bord.  Vi  gør  vel  i  at  give  agt 


på  Herrens  guddommelige  instruktio- 
ner, hvor  han  sagde:  »Lad  nu  derfor 
hver  mand  lære  sin  pligt  og  med  al 
flid  passe  det  embede,  hvortil  han  er 
blevet  kaldet.«1  Han  tilføjede: 

»Thi  se,  det  er  ikke  passende,  at  jeg 
giver  befaling  i  alle  ting;  thi  den,  som 
skal  tvinges  til  alt,  er  en  lad  og  ikke  en 
klog  tjener,  hvorfor  han  ingen  beløn- 
ning får. 

Sandelig  siger  jeg:  Mennesket 
burde  virke  med  iver  for  en  god  sag 
og  gøre  mange  ting  af  egen  fri  vilje 
og  udøve  megen  retfærdighed. 

Thi  kraften  dertil  har  de  i  sig,  hvor- 
ved de  kan  handle  efter  egen  fri  vilje. 
Og  dersom  mennesker  gør  det  gode, 
skal  de  ingenlunde  miste  deres  løn.«2 

De  hellige  skrifter  tilvejebringer 
et  eksempel  for  jer  og  mig  til  at  følge, 
når  de  erklærer:  »Og  Jesus  gik  frem  i 
visdom  og  vækst  og  yndest  hos  Gud 
og  mennesker.«3  Og  han  »færdedes 
overalt  og  gjorde  vel . . .  for  Gud  var 
med  ham.«4 

Jeg  har,  når  jeg  har  studeret 
Mesterens  liv,  lagt  mærke  til,  at  hans 
eviggyldige  lektioner  og  hans  vidun- 
derlige mirakler,  normalt  fandt  sted, 
når  han  udførte  sin  Faders  værk.  På 
vejen  til  Emmaus  viste  han  sig  med  et 
legeme  af  kød  og  ben.  Han  spiste  og 
vidnede  om  sin  guddommelighed.  Alt 
dette  fandt  sted,  efter  han  havde  for- 
ladt graven. 

På  et  tidligere  tidspunkt,  mens  han 
var  på  vej  til  Jeriko,  gengav  han  synet 
til  en  blind. 

Frelseren  var  altid  i  færd  med  at 


undervise,  vidne  og  frelse  andre. 
Sådan  er  det  ligeledes  vores  individu- 
elle pligt  som  medlemmer  af  præste- 
dømmets kvorummer  i  dag. 

I  en  proklamation  fra  Det  Første 
Præsidentskab  og  De  Tolv  Apostles 
Kvorum  udsendt  den  6.  april  1980 
blev  denne  erklæring  om  vidnesbyrd 
og  sandhed  fremsat: 

»Vi  bekræfter  højtideligt,  at  Jesu 
Kristi  Kirke  af  Sidste  Dages  Hellige  vir- 
kelig er  genoprettelsen  af  den  kirke, 
som  blev  oprettet  af  Guds  Søn,  da 
han  organiserede  sit  værk  på  jorden; 
at  den  bærer  hans  hellige  navn,  ja 
Jesus  Kristus;  at  den  er  bygget  på  en 
grundvold  af  apostle  og  profeter  med 
ham  som  hovedhjørnestenen,  at  dets 
præstedømme,  både  den  aronske  og 
den  melkisedekske  orden,  blev  gen- 
givet af  dem,  som  bar  det  fordums: 
Johannes  Døber  i  forbindelse  med 
Det  Aronske  Præstedømme  og  Peter, 
Jakob  og  Johannes  i  forbindelse  med 
Det  Melkisedekske  Præstedømme.«5 

Den  6.  oktober  1889  udtrykte 
George  Q.  Cannon  denne  bøn: 

»Jeg  ønsker  at  se  præstedømmets 
kraft  blive  styrket . . .  Jeg  ønsker  at  se 
denne  styrke  og  kraft  gå  ud  til  hele 
præstedømmet  lige  fra  den  øverste  til 
den  mindste  og  mest  ydmyge  diakon 
i  Kirken.  Enhver  mand  bør  søge  efter 
og  nyde  Guds  åbenbaringer,  himlens 
lys  vil  skinne  i  hans  sjæl  og  give  ham 
viden  om  hans  pligter,  angående  den 
del  af  Guds  værk,  som  videregives  til 
ham  i  hans  præstedømme.«6 

Jeg  vil  i  aften  fortælle  jer  om  to 
oplevelser  fra  mit  liv  -  en  som  fandt 
sted,  mens  jeg  var  dreng,  og  den 
anden  om  en  af  mine  venner,  som 
var  ægtemand  og  far. 

Ikke  længe  efter  min  ordination 
som  lærer  i  Det  Aronske  Præste- 
dømme, blev  jeg  kaldet  til  at  tjene 
som  præsident  for  kvorummet.  Vores 
vejleder,  Harold,  var  interesseret  i  os, 
og  det  vidste  vi.  En  dag  sagde  han 
til  mig:  »Tom,  du  kan  godt  lide  at 
opdrætte  duer,  kan  du  ikke?« 

Jeg  svarede  med  et  varmt:  »Jo.« 

Så  foreslog  han:  »Hvad  vil  du  sige 
til,  at  jeg  gav  dig  et  par  racerene 
Birmingham  Roller  duer?« 

Denne  gang  svarede  jeg:  »Meget 
gerne!«  For  ser  I,  de  duer,  som  jeg 
havde  var  bare  ganske  almindelige, 
fanget  på  taget  af  Grantskolen. 

Han  inviterede  mig  til  at  komme 
hjem  til  sig  næste  aften.  Den  følgende 
dag  var  den  længste  i  mit  liv.  Jeg  ven- 
tede på  min  vejleders  tilbagevenden 
fra  arbejde  en  time  før  han  kom  hjem. 
Han  tog  mig  med  ud  til  sit  duehus 
som  lå  øverst  i  en  lille  lade  bagest  i 
hans  have.  Mens  jeg  kiggede  på  de 
smukkeste  duer,  jeg  nogensinde 
havde  set,  sagde  han:  »Udvælg  en  hvil- 
ken som  helst  han,  og  jeg  vil  give  dig 
en  hun,  som  er  helt  anderledes  end 
nogen  anden  due  i  verden.«  Jeg  traf 
mit  valg.  Så  placerede  han  en  lille 
hundue  i  min  hånd.  Jeg  spurgte  ham, 
hvorfor  hun  var  så  anderledes.  Han 
svarede:  »Se  omhyggeligt  efter,  og  så 
vil  du  se,  at  hun  kun  har  et  øje.«  Og 
helt  rigtigt,  der  manglede  et  øje,  hvor 
en  kat  havde  revet  det  ud.  »Tag  dem 
hjem  til  dit  duehus,«  rådede  han. 
»Hold  dem  inde  i  ca.  10  dage,  og  slip 
dem  så  løs  for  at  se  om  de  vil  blive 
hos  dig.« 

Jeg  fulgte  Harolds  instruktioner. 
Da  jeg  slap  dem  løs,  spankulerede 
handuen  stolt  rundt  på  taget,  og  gik 
derpå  igen  ind  for  at  spise.  Men  den 
enøjede  hundue  fløj  væk  med  det 
samme.  Jeg  ringede  til  Harold  og 
spurgte  ham:  »Er  den  enøjede  due 
vendt  tilbage  til  dit  duehus?« 

»Kom  over  til  mig,«  sagde  han,  »og 
så  ser  vi  efter.« 

Mens  vi  gik  fra  hans  køkkendør  og 
hen  til  duehuset,  sagde  min  rådgiver: 
»Tom,  du  er  præsident  for  lærernes 
kvorum.«  Det  vidste  jeg  selvfølgelig 
godt.  Så  tilføjede  han:  »Hvad  vil  du 
gøre  for  at  aktivere  Bob,  som  er  med- 
lem af  dit  kvorum?« 

Jeg  svarede:  »Jeg  skal  nok  sørge 
for,  at  han  kommer  til  kvorumsmødet 
næste  uge.« 

Så  rakte  han  hånden  op  til  en  særlig 


rede  og  gav  mig  den  enøjede  due. 
»Hold  hende  nogle  få  dage  og  så 
prøv  igen.«  Det  gjorde  jeg,  og  endnu 
engang  forsvandt  hun.  Samme  ople- 
velse: »Kom  hen  til  mig,  og  så  ser  vi, 
om  hun  er  vendt  tilbage.«  Så  kom 
kommentaren,  mens  vi  gik  hen  til 
duehuset:  »Tillykke  med,  at  du  fik  Bob 
med  hen  til  præstedømmemødet. 
Hvad  vil  du  og  Bob  nu  gøre  for  at  akti- 
vere Bill?« 

»Vi  vil  sørge  for,  at  han  kommer 
næste  uge«,  indvilligede  jeg. 

Denne  erfaring  blev  gentaget  igen 
og  igen.  Jeg  var  voksen,  før  jeg  fuldt 
ud  forstod,  at  Harold,  min  vejleder, 
sandelig  havde  givet  mig  en  særlig 
due,  det  var  den  eneste  due,  som  han 
vidste  ville  vende  tilbage  hver  gang, 
hun  blev  sluppet  løs.  Det  var  hans 
inspirerede  måde  at  holde  et  ideelt 
personligt  præstedømmeinterview 
med  lærernes  kvorumspræsident  på 


hver  anden  uge.  Jeg  skylder  denne 
enøjede  due  meget.  Men  jeg  skylder 
denne  kvorumsvejleder  endnu  mere. 
Han  havde  tålmodigheden  og  evnen 
til  at  hjælpe  mig  med  at  forberede 
mig  til  de  ansvar,  som  lå  forude. 

Fædre  og  bedsteforældre,  vi  har 
et  endnu  større  ansvar  for  at  vejlede 
vore  dyrebare  sønner  og  sønnesøn- 
ner. De  har  brug  for  vores  hjælp,  de 
har  brug  for  vores  opmuntring,  og  de 
har  brug  for  vores  eksempel.  Der  er 
en  klog  talemåde,  som  siger,  at  vores 
unge  har  brug  for  færre  kritikere  og 
flere  eksempler  at  følge. 

Lad  os  se  på  de  mænd,  hvis  vaner 
og  liv  kun  sjældent  indeholder  kirke- 
tilstedeværelse eller  slet  ingen  over- 
hovedet. Rækken  af  disse  kommende 
ældster  er  blevet  længere.  Det  er 
på  grund  af  de  yngre  drenge  i  Det 
Aronske  Præstedømmes  kvorum- 
mer,  som  viger  bort  fra  Det  Aronske 

Fædre  og  sønner  fra  Tao  Yuan  Stav  i  Taiwan  deltager  i  transmissionen  fra 
præstedømmets  møde  i  en  kirkebygning  i  Taiwan. 


Præstedømmes  sti,  og  de  voksne 
mænd,  som  er  blevet  døbt,  men  som 
ikke  fortsætter  med  at  være  aktive 
eller  bliver  i  troen,  så  de  kan  blive 
ordineret  til  ældster. 

Jeg  reflekterer  ikke  blot  over 
sådanne  mænds  hjerte  og  sjæl,  men 
føler  også  sorg  for  deres  kære  hu- 
struer og  deres  opvoksende  børn. 
Disse  mænd  afventer  en  hjælpende 
hånd,  et  opmuntrende  ord  og  et  per- 
sonligt vidnesbyrd,  der  kommer  fra 
et  hjerte  fyldt  med  kærlighed  og  et 
ønske  om  at  løfte  og  bygge. 

Min  ven  Shelley  var  sådan  et  men- 
neske. Hans  hustru  og  børn  var  gode 
medlemmer,  men  alle  anstrengelser 
for  at  motivere  ham  til  dåb,  og  derpå 
til  præstedømmets  velsignelser  havde 
fejlet  på  ynkelig  vis. 

Så  døde  Shelleys  mor.  Shelley  blev 
så  fyldt  af  sorg,  at  han  trak  sig  tilbage 
til  et  særligt  værelse  i  kapellet,  hvor 
begravelsen  skulle  holdes.  Vi  havde 
sørget  for  at  handlingen  kunne  ses  fra 
dette  rum,  så  han  kunne  sørge  alene, 
hvor  ingen  kunne  se  ham  græde  af 
sorg.  Da  jeg  trøstede  ham  i  dette  rum, 
før  jeg  gik  op  på  talerstolen,  gav  han 
mig  et  knus,  og  jeg  vidste,  at  et  ømt 
punkt  var  blevet  rørt. 

Tiden  gik.  Shelley  og  hans  familie 
flyttede  til  en  anden  del  af  byen.  Jeg 
blev  kaldet  til  at  præsidere  over  den 
canadiske  mission,  og  jeg  flyttede 


sammen  med  min  familie  til  Toronto 
i  Canada  for  en  treårig  periode. 

Jeg  vendte  tilbage,  og  efter  jeg 
var  blevet  kaldet  til  De  Tolv,  ringede 
Shelley  til  mig.  Han  sagde:  »Biskop,  vil 
du  besegle  min  hustru,  min  familie  og 
mig  i  templet  i  Salt  Lake  City.« 

Jeg  svarede  tøvende:  »Men  Shelley 
du  må  først  blive  døbt  som  medlem  af 
Kirken.« 

Han  lo  og  svarede:  »Nå,  det  fik 
jeg  sørget  for,  mens  du  var  i  Canada. 
Bag  om  ryggen  på  dig.  Der  var  denne 
hjemmelærer,  som  besøgte  os  regel- 
mæssigt og  underviste  mig  i  Kirkens 
sandheder.  Han  var  skolepatrulje  og 
hjalp  de  små  børn  med  at  krydse 
gaden  hver  morgen  på  vej  til  skole 
og  hver  eftermiddag,  når  de  skulle 
gå  hjem.  Han  bad  mig  om  at  hjælpe 
ham.  Når  der  ikke  var  nogen  børn, 
der  skulle  krydse  vejen,  underviste 
han  mig  yderligere  om  Kirken.« 

Jeg  havde  det  privilegium  at  se 
dette  mirakel  med  mine  egne  øjne 
og  føle  den  glæde  i  mit  hjerte  og  sjæl. 
Beseglingerne  blev  udført,  en  familie 
blev  forenet.  Shelley  levede  ikke  længe 
efter  den  tid.  Jeg  havde  det  privilegium 
at  tale  ved  hans  begravelse.  Jeg  vil  for 
altid  i  mit  indre  se  min  ven  Shelleys 
legeme  ligge  i  kisten  iklædt  hans  tem- 
peltøj. Jeg  vedkender  tilstedeværelsen 
af  tårer  -  taknemmelighedstårer  -  for 
det  tabte  er  blevet  fundet. 


De,  som  har  følt  Herrens  berø- 
ring kan  på  en  eller  anden  måde  ikke 
forklare  den  ændring,  som  er  sket  i 
deres  liv.  Der  er  et  ønske  om  at  leve 
bedre,  tjene  trofast,  vandre  ydmygt 
og  være  mere  som  Frelseren.  Idet  de 
atter  har  fået  deres  åndelige  syn  og 
fået  et  glimt  af  evighedens  løfter,  gen- 
tager de  ordene,  fra  den  blinde  mand, 
som  Jesus  gav  synet  tilbage  til:  »En 
ting  ved  jeg:  Jeg  var  blind,  og  nu  kan 
jeg  se.«7 

Hvordan  kan  vi  redegøre  for  disse 
mirakler?  Hvorfor  denne  pludselige 
aktivitet  hos  mænd,  som  længe  har 
sovet.  Digteren  skrev  disse  ord  om 
døden:  »Gud  . . .  rørte  ham,  og  han 
sov.«8  Jeg  siger,  idet  jeg  taler  om  den 
nye  fødsel:  »Gud  rørte  dem,  og  de 
vågnede.« 

Der  er  to  grundliggende  årsager  til 
at  disse  ændringer  i  holdninger,  vaner 
og  gerninger. 

For  det  første,  er  mænd  blevet  vist 
deres  evige  muligheder  og  har  beslut- 
tet at  opnå  dem.  De  kan  ikke  længere 
hvile  og  være  tilfredse  med  middel- 
mådighed, når  fortrinlighed  er  inden 
for  deres  rækkevidde. 

For  det  andet  så  har  mænd  og 
kvinder,  ja  unge  mennesker  fulgt 
Frelserens  opfordring  og  elsket  deres 
næste  som  sig  selv  og  hjulpet  med 
til  at  bringe  deres  naboers  drømme 
til  opfyldelse  og  deres  ambitioner  til 
virkelighed. 

Katalysatoren  til  denne  proces  har 
været  kærlighedens  princip. 

Tidens  gang  har  ikke  ændret 
Forløserens  evne  til  at  ændre  men- 
neskenes liv.  Som  han  sagde  til  den 
døde  Lazarus,  siger  han  til  dig  og 
mig:  »Kom  herud.«9  Jeg  tilføjer:  Kom 
frem  fra  tvivlen.  Kom  frem  fra  syn- 
dens sorg.  Kom  frem  fra  tvivlens  død. 
Kom  frem  til  et  fornyet  liv 

Når  vi  gør  dette  og  går  på  de  stier, 
som  Jesus  betrådte,  lad  os  så  huske 
det  vidnesbyrd,  som  Jesus  gav:  »Se, 
jeg  er  Jesus  Kristus,  om  hvem  profe- 
terne vidnede,  at  han  skulle  komme 
til  verden  ...  jeg  er  verdens  lys  og 

liv.«10  »Jeg  er  den  første  og  den  sidste. 
Jeg  er  den,  som  lever.  Jeg  er  den,  der 
blev  slået  ihjel,  og  jeg  er  jeres  Talsmand 
hos  Faderen.«11 

Der  er  kvorumsmedlemmer,  og 
dem,  som  skulle  være  vores  kvo- 
rumsmedlemmer, som  har  behov  for 
vores  hjælp.  John  Milton  skrev  i  sit 
digt  »Lycidas«:  »De  sultne  får  ser  op, 
og  de  får  ikke  mad.«12  Herren  selv 
sagde  til  profeten  Ezekiel:  »Ve  Israels 
hyrder,  som  . . .  ikke  vogter  får.«13 

Mine  brødre  i  præstedømmet,  opga- 
ven er  vores.  Lad  os  huske  og  aldrig 
glemme,  at  en  sådan  opgave  ikke  er 
umulig.  Mirakler  sker  overalt,  hvor  kal- 
delser i  præstedømmet  bliver  forstør- 
ret. Når  tro  erstatter  tvivl,  når  uselvisk 
tjeneste  udelukker  selvisk  stræben,  vil 
Guds  kraft  tilvejebringe  hans  formål.  Vi 
udfører  Herrens  opgave.  Vi  har  ret  til 
Herrens  hjælp.  Vi  må  prøve.  Fra  skue- 
spillet Shenandoah  kommer  denne 
linje,  som  inspirerer:  »Hvis  vi  ikke  prø- 
ver, kan  vi  ikke  gøre,  og  hvis  vi  ikke 
gør,  hvorfor  er  vi  så  her?« 

Lad  os  alle  som  én  være  ordets 
gørere,  ikke  blot  dets  hørere.14  Lad  os 
følge  eksemplet  fra  vores  præsident, 
Gordon  B.  Hinckley,  som  er  Herrens 
profet. 

Må  vi  gøre  som  Frelserens  disciple 
i  fordums  tid,  som  tog  imod  invitatio- 
nen: »Kom  og  følg  mig,  så  vil  jeg  gøre 
jer  til  menneskefiskere.«15  At  vi  må 
gøre  dette  er  min  bøn  i  Jesu  Kristi 
navn.  Amen.  ■ 

NOTER 

1.  L&P  107:99. 

2.  L&P  58:26-28. 

3.  Luk  2:52. 

4.  ApG  10:38. 

5.  Se  »Proclamation,«  Ensign,  maj  1980, 
s.  52-53. 

6.  Deseret  Semi-Weekly  News,  29.  okt.  1889, 
s.  5. 

7.  Joh  9:25. 

8.  Alfred,  Lord  Tennyson,  In  Memoriam 
A.  H.  H.,  afsnit  85,  strofe  5,  vers  4. 

9.  Joh  11:43. 

10.  3  Nephi  11:10-11. 

11.  L&P  110:4. 

12.  »Lycidas,«  linje  125. 

13.  Ezekiel  34:2-3. 

14.  Sejakl:22. 

15.  Matt  4:19. 


Et  tragisk  onde 
blandt  os 


PRÆSIDENT  GORDON  B.  HINCKLEY 


[Pornografi]  er  som  en  brølende  storm,  der  ødelægger  den 
enkelte  og  familierne,  og  helt  og  aldeles  ødelægger  det,  som 
engang  var  sundt  og  smukt. 


M: 


ine  kære  brødre,  det  er  godt 
at  være  sammen  med  jer  ved 
.  dette  meget  store  præste- 
dømmemøde.  Jeg  går  ud  fra,  at  det 
er  det  største  præstedømmemøde, 
der  nogen  sinde  er  blevet  afholdt. 
Hvilken  kontrast  er  det  ikke  i  forhold 
til  den  tid,  hvor  hele  præstedømmet 
i  verden,  som  beskrevet  af  Wilford 
Woodruff,  var  forsamlet  i  et  rum  i 
Kirtland,  Ohio,  for  at  modtage  belæ- 
ring fra  profeten  Joseph. 

Vi  har  modtaget  god  vejledning  i 
aften,  og  jeg  anbefaler  denne  vejled- 
ning til  jer. 

I  mine  afsluttende  bemærkninger 
vægrer  jeg  mig  i  nogen  grad  ved  at  tale 
om  et  emne,  som  jeg  har  omtalt  før. 


Jeg  gør  det  ud  fra  Almas  ord:  »Min 
glæde  er,  at  jeg  måske  kan  blive  et  red- 
skab i  Guds  hånd  til  at  bringe  nogle 
sjæle  til  omvendelse«  (Alma  29:9). 

Det  er  i  denne  ånd,  jeg  gerne  vil 
tale  til  jer  i  aften.  Det,  som  jeg  har  at 
sige,  er  ikke  nyt.  Jeg  har  talt  om  det 
før.  Septemberudgaven  af  Ensign  og 
Liahona  indeholder  en  tale,  som  jeg 
holdt  for  nogle  år  siden  om  samme 
emne.  Bror  Oaks  er  kommet  ind  på 
det  i  aften. 

Det  emne,  som  jeg  ønsker  at  tale 
om,  var  et  problem  dengang,  men  det 
er  et  endnu  mere  alvorligt  problem 
nu.  Det  bliver  værre  og  værre.  Det  er 
som  en  brølende  storm,  der  ødelæg- 
ger den  enkelte  og  familierne,  og  helt 
og  aldeles  ødelægger  det,  som  engang 
var  sundt  og  smukt.  Jeg  taler  om  por- 
nografi i  alle  dets  afskygninger. 

Jeg  gør  det  på  grund  af  de  breve, 
som  kommer  til  mig  fra  hustruer  med 
et  sønderknust  hjerte. 

Jeg  vi  gerne  læse  noget  af  et  brev, 
som  jeg  modtog  for  nogle  få  dage 
siden.  Jeg  gør  det  med  brevskriverens 
godkendelse.  Jeg  har  slettet  alt,  hvad 
der  kan  fortælle,  hvem  der  er  tale  om. 
Jeg  har  også  redigeret  lidt  i  teksten 
for  at  gøre  sproget  lettere  at  forstå. 

Jeg  citerer  nu: 

»Kære  præsident  Hinckley 

Min  mand  gennem  35  år  døde  for 
nyligt  . . .  Han  opsøgte  vores  gode 

biskop  så  hurtigt  han  kunne  efter  sin 
seneste  operation.  Så  kom  han  til  mig 
samme  aften  og  fortalte  mig,  at  han 
var  blevet  afhængig  af  pornografi.  Han 
havde  brug  for,  at  jeg  tilgav  ham,  [før 
han  døde] .  Han  sagde  også,  at  han 
var  blevet  træt  af  at  leve  et  dobbeltliv 
[Han  havde  tjent  i  mange  vigtige]  kir- 
kekaldelser, mens  han  [samtidig]  vid- 
ste, at  han  var  i  den  >anden  herres< 
klør. 

Jeg  var  lamslået,  såret  og  følte  mig 
svigtet  og  krænket.  Jeg  kunne  ikke  love 
ham  tilgivelse  lige  der,  men  bad  om  tid 
. . .  Jeg  var  i  stand  til  at  se  tilbage  på  mit 
liv  som  gift  [og  se,  hvordan]  porno- 
grafi havde  . . .  fastlåst  vores  ægteskab 


fra  et  meget  tidligt  tidspunkt.  Vi  havde 
kun  været  gift  nogle  få  måneder,  da 
han  kom  hjem  med  et  [pornografisk] 
blad.  Jeg  låste  ham  ude  af  bilen,  fordi 
jeg  var  så  såret  og  vred  . . . 

Han  var  i  mange  år  i  vores  ægte- 
skab . . .  yderst  grusom  i  mange  af  sine 
krav.  Jeg  var  aldrig  god  nok  for  ham  . . . 
Jeg  følte  mig  utroligt  nedslået  på  den 
tid  og  nåede  næsten  til  et  punkt  med 
dyb  depression  . . .  Jeg  ved  nu,  at  jeg 
blev  sammenlignet  med  den  seneste 
>pornodronning<  . . . 

Vi  gik  i  terapi  sammen  en  tid  ... 
hvor  min  mand  fortsatte  med  at  rive 
mig  i  stykker  med  sin  kritik  og  foragt 
for  mig  . . . 


Jeg  kunne  end  ikke  køre  sammen 
med  ham  i  bilen  efter  dette,  men  gik 
rundt  i  byen  ...  i  timevis  og  overve- 
jede at  begå  selvmord.  [Jeg  tænkte] : 
Hvorfor  skulle  jeg  overhovedet  fort- 
sætte, hvis  det  er  alt,  hvad  min  >evige 
ægtefælle<  føler  for  mig? 

Jeg  fortsatte,  men  hyllede  mig  i  en 
beskyttende  kappe.  Jeg  eksisterede  af 
andre  årsager  end  for  min  mand  og 
fandt  glæde  i  mine  børn,  i  projekter  og 
det,  som  jeg  kunne  gøre  helt  alene  . . . 

Efter  hans  >dødslejetilståelse<  og 
efter  at  have  taget  tid  til  at  ransage  mit 
liv,  [sagde]  jeg  til  ham:  >Er  du  ikke  klar 
over,  hvad  du  har  gjort?<  . . .  Jeg  fortalte 
ham,  at  jeg  havde  bragt  et  rent  hjerte 
med  til  vores  ægteskab,  bevaret  det 
rent  i  ægteskabet,  og  at  jeg  havde  til 
hensigt  at  bevare  det  rent  altid  heref- 
ter. Hvorfor  ville  han  ikke  gøre  det 
samme  for  mig?  Alt,  hvad  jeg  nogen 
sinde  ønskede,  var  at  føle  mig  værdsat 
og  behandlet  bare  lidt  venligt ...  i  ste- 
det for  at  blive  behandlet  som  slave  . . . 

Jeg  er  nu  efterladt  til  ikke  alene  at 
sørge  over,  at  han  er  væk,  men  også 
over  et  forhold,  som  kunne  have 
været  [smukt,  men  ikke  var  det]  . . . 

Vil  du  ikke  nok  advare  brødrene 
(og  søstrene).  Pornografi  er  ikke  pir- 
rende fest  for  øjnene,  som  giver  et 
øjebliks  følelse  af  ophidselse.  [Det 
har]  snarere  den  virkning,  at  det  øde- 
lægger hjerter  og  sjæle  i  deres  inder- 
ste og  kvæler  livet  ud  af  et  forhold, 
som  skulle  være  helligt,  og  smerter 
det  allerinderste  hos  dem,  som  man 
skulle  have  elsket  mest.« 

Hun  underskriver  derpå  brevet. 

Hvilken  ynkelig  og  tragisk  beret- 
ning. Jeg  har  udeladt  nogle  af  detal- 
jerne, men  har  læst  nok  til,  at  I  kan 
føle  dybden  af  hendes  følelser.  Og 
hvad  med  ægtemanden?  Han  døde  en 
smertefuld  død  på  grund  af  kræft,  og 
hans  sidste  ord  var  en  tilståelse  af  et 
liv  fyldt  med  synd. 

Og  synd  er  det.  Det  er  djævelsk. 
Det  er  fuldkommen  i  uoverensstem- 
melse med  evangeliets  ånd,  med  det 
personlige  vidnesbyrd  om  det,  som 

hører  Gud  til,  og  med  det  liv,  som  en, 
der  er  blevet  ordineret  til  det  hellige 
præstedømme,  bør  leve. 

Det  er  ikke  det  eneste  brev,  som  jeg 
har  modtaget.  Der  er  kommet  nok  til, 
at  jeg  er  blevet  overbevist  om,  at  dette 
er  et  meget  alvorligt  problem,  selv 
blandt  os.  Det  kommer  fra  mange  ste- 
der og  kommer  til  udtryk  på  mange 
forskellige  måder.  Det  er  nu  blevet  for- 
stærket af  internettet.  Dette  internet 
er  ikke  blot  til  rådighed  for  voksne, 
men  også  for  unge  mennesker. 

Jeg  læste  for  nylig,  at  pornografi 
er  blevet  en  verdensindustri  med  en 
omsætning  på  ca.  350  milliarder  kro- 
ner. Ca.  70  milliarder  af  dette  beløb 
kommer  fra  USA  ved  »rænkefulde 
mennesker«,  (se  L&P  89:4)  som  sør- 
ger rigdom  på  bekostning  af  de  naive. 
Det  er  blevet  rapporteret,  at  denne 
industri  producerer  mere  overskud  i 
USA  end  den  »samlede  indkomst  fra 
alle  de  professionelle  fodbold-,  base- 
ball- og  basketballhold  eller  den  sam- 
lede indkomst  fra  ABC,  CBS  og  NBC« 
(»Internet  Pornography  Statistics: 
2003«,  internettet,  http://www.healthy 
mind.com/5-port-stats.html) , 

Det  ødelægger  arbejdspladsen 
både  i  form  af  de  ansattes  tid  og 
talenter.  »20%  af  mændene  indrøm- 
mer, at  de  søger  adgang  til  porno- 
grafi på  arbejdet.  13%  af  kvinderne 
[gør  det]  ...  10%  af  de  voksne  ind- 
rømmer at  være  blevet  afhængig  af 
internettets  seksuelle  tilvænning« 
(»Internet  Pornography  Statistics: 
2003«).  Det  er,  hvad  de  indrømmer, 
men  tallet  kan  i  virkeligheden  være 
meget  højere. 

Den  nationale  koalition  til  beskyt- 
telse af  børn  og  familier  i  USA  siger, 
at  »omkring  40  millioner  mennesker 
i  USA  er  seksuelt  involveret  i  forbin- 
delse med  internettet . . . 

Et  ud  af  fem  børn  i  alderen  10-17 
[har]  modtaget  seksuelle  tilnærmelser 
over  internettet . . . 

Tre  millioner  af  de  besøgende  på 
>voksne<  hjemmesider  i  september 
2002  var  17  år  eller  yngre  . . . 


Sex  er  nummer  1  søgeemne  på 
internettet«  (NCPCE  Online,  »Current 
Statistics«,  internettet,  http://www 
.nationalcoalition.org/stat.html). 

Jeg  kunne  fortsætte,  men  I  kender 
nok  til  alvorligheden  af  dette  pro- 
blem. Det  er  nok  at  sige,  at  alle,  som 
er  involveret  heri,  bliver  ofre.  Børn 
udnyttes  og  deres  liv  alvorligt  skadet. 
De  unges  sind  bliver  forvrænget  med 
falske  begreber.  Fortsat  eksponering 
leder  til  en  tilvænning,  som  det  næ- 
sten er  umuligt  at  bryde.  Der  er  så 
mange  mænd,  som  ikke  kan  lade  det 
være.  Deres  energi  og  deres  interes- 
ser bruges  på  en  blindgyde-søgen 
efter  dette  rå  og  slibrige  uvæsen. 


Den  undskyldning,  som  gives,  er, 
at  det  er  svært  at  undgå,  at  det  ligger 
lige  inden  for  rækkevidde,  og  at  man 
ikke  kan  undslippe  det. 

Lad  os  antage,  at  stormen  raser, 
og  vinden  hyler,  og  sneen  hvirvler 
omkring  jer.  I  vil  opleve,  at  I  ikke  er 
i  stand  til  at  standse  det.  Men  I  kan 
klæde  jer  ordentligt  på  og  søge  ly,  så 
vil  stormen  ikke  påvirke  jer. 

På  samme  måde  behøver  I  ikke, 
selv  om  internettet  er  gennemsyret 
med  slibrige  materialer,  at  se  på  det. 
I  kan  søge  tilflugt  i  evangeliets  ly  og 
i  dets  lærdomme  om  renhed,  dyd  og 
livets  renhed. 

Jeg  ved,  at  jeg  taler  meget  direkte 


LIAH0NA  NOVEMBER  2004 


61 


og  tydeligt.  Jeg  gør  det,  fordi  internet- 
tet  har  givet  omfattende  adgang  til 
pornografi  oven  i  det,  der  er  tilgænge- 
lig på  dvd'er  og  videoer,  på  fjernsynet 
og  i  aviskiosker.  Det  leder  til  fantasier, 
som  er  ødelæggende  for  ens  selvre- 
spekt. Det  leder  til  ulovlige  forhold  og 
leder  ofte  til  sygdomme  og  mishand- 
lende kriminel  aktivitet. 

Brødre,  vi  kan  gøre  det  bedre.  Da 
Frelseren  underviste  mængden,  sagde 
han:  »Salige  er  de  rene  af  hjerte,  for 
de  skal  se  Gud«  (Matt  5:8). 

Kan  nogen  ønske  en  større  velsig- 
nelse end  det?  Den  bedre  vej  i  form 
af  ærbarhed,  selvdisciplin  og  et  sundt 
liv  er  vejen  for  mænd,  både  unge 
og  gamle,  som  bærer  Guds  præste- 
dømme. Jeg  stiller  jer  unge  mænd 
dette  spørgsmål:  »Kan  I  forestille  jer, 
at  Johannes  Døber,  som  gengav  præ- 
stedømmet, som  I  bærer,  være  enga- 
geret i  sådanne  aktiviteter  som  disse?« 
Til  jer  mænd:  »Kan  I  forestille  jer,  at 
Peter  jakob  og  Johannes,  Herrens 
apostle,  tage  del  i  noget  sådant?« 

Nej,  selvfølgelig  ikke.  Brødre,  nu 
er  tiden  kommet  for  enhver  af  os,  som 
er  involveret  heri,  til  at  trække  sig  selv 
op  fra  skidtet,  og  hæve  sig  over  dette 
onde  og  »se  frem  til  Gud  og  lev[e]« 
(Alma  37:47).  Vi  behøver  ikke  at  se  i 
slibrige  blade.  Vi  behøver  ikke  at  læse 
bøger,  som  er  fyldt  med  sjofelheder. 
Vi  behøver  ikke  se  tv,  som  ikke  lever 
op  til  sunde  standarder.  Vi  behøver 
ikke  leje  film,  som  viser  det,  som  er 
beskidt.  Vi  behøver  ikke  sidde  ved 
computeren  og  lege  med  pornografisk 
materiale,  som  findes  på  internettet. 

Jeg  gentager,  vi  kan  gøre  det  bedre. 
Vi  må  gøre  det  bedre.  Vi  er  præste- 
dømmets mænd.  Det  er  en  yderst 
hellig  og  strålende  gave,  som  er  langt 
mere  værd  end  al  jordens  skidt.  Men 
det  vil  være  slut  på  effektiviteten  i 
dette  præstedømme  for  enhver,  som 
indlader  sig  på  at  søge  efter  pornogra- 
fisk materiale. 

Hvis  der  inden  for  rækkevidden  af 
min  stemme  findes  dem,  som  gør  det, 
så  bønfald  Herren  ud  fra  jeres  sjæls 


dyb,  at  han  vil  fjerne  denne  vane  fra 
jer,  som  gør  jer  til  slaver.  Og  må  I  have 
mod  til  at  søge  den  kærlige  vejledning 
fra  jeres  biskop,  og  hvis  det  er  nød- 
vendigt, vejledning  fra  omsorgsfulde 
behandlere. 

Lad  enhver,  som  måtte  være  i  dette 
ondes  klør,  gå  på  knæ  i  sit  kammer  og 
lukke  sin  dør  og  der  bønfalde  Herren 
om  hjælp  til  at  slippe  fri  fra  dette  onde 
uhyre.  Ellers  vil  denne  skamplet  fort- 
sætte gennem  hele  livet  og  endog  ind 
i  evigheden.  Jakob,  som  var  Nephis 
broder,  forklarede:  »Og  det  skal  ske, 
at  når  alle  er  gået  fra  denne  første  død 
til  livet,  så  at  de  er  blevet  udødelige 
. . .  skal  de,  der  er  retfærdige,  fremde- 
les forblive  retfærdige,  og  de,  som  er 
urene,  skal  fremdeles  forblive  urene« 
(2  Nephi  9:15-16). 

Præsident  Joseph  F.  Smith  så  i 
sit  syn  om  Frelserens  besøg  hos  de 
dødes  ånder,  at  »til  de  onde  gik  han 
ikke.  Blandt  de  ugudelige  og  uom- 
vendte,  som  havde  besmittet  sig, 
mens  de  var  i  kødet,  løftede  han  ikke 
sin  stemme«  (L&P  138:20). 

Mine  brødre,  nu  ønsker  jeg  ikke  at 
være  negativ.  Jeg  er  af  natur  optimi- 
stisk. Men  i  sådanne  anliggender  er  jeg 
realist.  Hvis  I  er  involveret  i  en  sådan 
opførsel,  er  tiden  nu  til  at  lave  om  på 
det.  Lad  dette  være  timen  for  jeres 
beslutning.  Lad  os  tage  den  bedre  vej. 

Herren  sagde:  »Lad  dit  hjerte  være 
fuldt  af  kærlighed  til  alle  mennesker 
og  til  troens  egne,  og  pryd  altid  dine 
tanker  med  dyd,  da  skal  du  have 
større  frimodighed  for  Guds  åsyn,  og 
præstedømmets  lære  skal  falde  på  din 
sjæl  som  himlens  dug. 

Den  Helligånd  skal  være  din  stadige 
ledsager,  og  dit  scepter  retfærdighe- 
dens og  sandhedens  uforanderlige 
scepter,  og  dit  herredømme  skal  være 
et  evigt  herredømme,  og  det  skal 
uden  tvang  tilflyde  dig  fra  evighed  til 
evighed«  (L&P  121:45-46). 

Hvordan  kan  nogen  mand  ønske 
mere?  Disse  enestående  velsignelser 
er  lovet  dem,  som  vandrer  i  dyd  for 
Herren  og  for  alle  mennesker. 


Hvor  vidunderlige  er  ikke  Herrens 
veje.  Hvor  strålende  er  ikke  hans  løf- 
ter. Når  vi  fristes,  kan  vi  erstatte  onde 
tanker  med  tanker  om  ham  og  hans 
lærdomme.  Han  har  sagt:  »Og  dersom 
I  kun  har  øje  for  min  ære,  skal  jeres 
hele  legeme  blive  opfyldt  med  lys,  og 
der  skal  intet  mørke  være  i  jer,  og  det 
legeme,  der  er  fyldt  med  lys,  fatter  alle 
ting. 

Hellig  derfor  jer  selv,  at  jeres  sind 
må  være  opladt  for  Gud,  og  de  dage 
skal  komme,  da  I  skal  se  ham;  thi 
han  vil  afsløre  sit  ansigt  for  jer«  (L&P 
88:67-68). 

Til  jer  diakoner,  lærere  og  præster, 
som  er  med  os  i  aften,  I  vidunderlige 
unge  mænd,  som  forretter  nadveren, 
har  Herren  sagt:  »Vær  rene,  I  som 
bærer  Herrens  kar«  (L&P  133:5). 

Udtalelsen  til  hele  præstedømmet 
om  åbenbaring  er  klar  og  utvetydig: 
»At  præstedømmets  rettigheder  er 
uadskilleligt  forbundet  med  himlens 
kræfter,  og  at  himlens  kræfter  ikke 
kan  kontrolleres  eller  bruges  uden 
ved  retfærdighedens  grundsætninger« 
(L&P  121:36). 

Mine  brødre,  jeg  ved,  at  de  fleste 
af  jer  ikke  lider  under  dette  onde. 
Jeg  beder  jer  tilgive  mig  for  at  have 
taget  jeres  tid  og  talt  herom.  Men 
hvis  I  er  stavspræsident  eller  biskop, 
distrikts-  eller  grenspræsident  kan  I 
meget  vel  komme  til  at  hjælpe  dem, 
som  er  påvirket  heraf.  Må  Herren 
give  jer  visdom,  vejledning,  inspira- 
tion og  kærlighed  til  dem,  som  behø- 
ver det. 

Jeg  lykønsker  alle  jer,  unge  og 
gamle,  som  ikke  er  involveret  heri  og 
efterlader  jer  min  velsignelse.  Hvor 
er  det  et  smukt  liv,  som  leves  i  hen- 
hold til  lærdommene  i  hans  evange- 
lum,  han,  som  er  uden  synd.  Sådan 
en  mand  vandrer  med  pletfri  pande 
i  dydens  og  styrkens  sollys. 

Må  Himlens  velsignelser  hvile 
over  jer,  mine  kære  brødre.  Må  vi  alle 
række  ud  til  enhver,  som  har  behov 
for  hjælp,  det  beder  jeg  om  i  Jesu 
Kristi  hellige  navn.  Amen.  ■ 

MØDET  SØNDAG  FORMIDDAG 

3.  oktober  2004 


Vælg  i  dag 

PRÆSIDENT  THOMAS  S.  MONSON 

Første  rå  dg  i  ver  i  Det  Første  Præsidentskab 


De  valg,  som  vi  træffer,  bestemmer  vores  skæbne. 


M: 


ine  kære  brødre  og  søstre, 
både  jer,  som  jeg  kan  se,  og 
,  jer,  som  er  forsamlet  over 
hele  verden,  jeg  beder  om  jeres  tro 
og  bønner  i  den  opgave  og  det  privile- 
gium, det  er  at  tale  til  jer.  Jeg  vil  dog 
først  byde  vore  nye  medlemmer  af  De 
Tolv  Apostles  Kvorum,  ældste  Dieter 
Uchtdorf  og  ældste  David  Bednar, 
velkommen. 

På  det  seneste  har  jeg  tænkt  over 
valg  og  deres  konsekvenser.  Man 
siger,  at  historien  ofte  drejer  på  små 
hængsler,  og  det  gør  menneskers  til- 
værelse også.  De  valg,  som  vi  træffer, 
bestemmer  vores  skæbne. 

Josva  sagde  fordum:  »Vælg  i  dag, 
hvem  I  vil  tjene  . . .  Men  mig  og  mit 
hus,  vi  vil  tjene  Herren.«1 

Da  vi  forlod  åndeverdenen  og  ind- 
trådte i  dette  ofte  udfordrende  jorde- 
liv, påbegyndte  vi  alle  en  fantastisk  og 
vigtig  rejse.  Med  os  havde  vi  denne 


vidunderlige  gave  fra  Gud  -  vores 
handlefrihed.  Profeten  Wilford 
Woodruff  har  sagt:  »Denne  handlefri- 
hed har  altid  været  menneskets  arv 
. . .  [Vi]  besad  den  i  himlenes  himle, 
før  verden  var  til,  og  Herren  har  beva- 
ret og  forsvaret  den  mod  Lucifers  og 
hans  tilhængeres  angreb  ...  I  kraft  af 
denne  handlefrihed  blev  I  og  jeg  og 
hele  menneskeheden  gjort  til  ansvar- 
lige væsener  med  ansvar  for,  hvilken 
kurs  vi  ville  følge,  hvilket  liv  vi  ville 
leve,  og  hvilke  ting  vi  ville  gøre.«2 

Brigham  Young  sagde:  »Alle  må 
bruge  [denne  handlefrihed]  for  at 
opnå  ophøjelse  i  [Guds]  rige;  efter- 
som [vi]  har  evnen  til  at  vælge,  må 
[vi]  udøve  denne  kraft.«3 

Skrifterne  fortæller  os,  at  vi  har  fri- 
hed til  at  handle  for  os  selv,  »til  enten 
at  vælge  vejen  til  evig  død  eller  vejen 
til  evigt  liv«4 

En  velkendt  salme  inspirerer  os  i 
de  valg,  vi  skal  træffe: 

Vælg  kun  ret,  når  du  skal  til  at 

vælge. 
Lyt  til  Helligåndens  blide  ord. 
Kristi  lys  vil  altid  være  hos  dig, 
når  til  det  rette  du  dig  selv  betror  . . . 

Vælg  kun  ret,  få  fred  når  ret  du 

handler. 
Vælg  kun  ret,  føl  tryghed  i  dit  sind. 
Vælg  kun  ret  i  alt,  hvad  du  skal 

gøre, 
for  målet  er  at  nå  i  Himlen  ind.5 

Har  vi  en  vejleder,  der  kan  hjælpe 
os  med  at  vælge  det  rette  og  undgå 


farlige  omveje?  På  væggen  i  mit  kon- 
tor, lige  over  for  mit  skrivebord,  er  der 
et  smukt  billede  af  Frelseren,  malet 
af  Heinrich  Hofmann.  Jeg  elsker  det 
maleri,  som  jeg  har  haft,  siden  jeg  var 
en  22-årig  biskop,  og  jeg  har  haft  det 
med  mig,  hvor  end  jeg  er  blevet  bedt 
om  at  virke.  I  mit  liv  har  jeg  prøvet  at 
efterligne  Mesteren.  Når  jeg  har  skul- 
let træffe  en  vanskelig  afgørelse,  har 
jeg  set  på  det  billede  og  spurgt  mig 
selv:  »Hvad  ville  han  gøre?«  Og  så  for- 
søger jeg  at  gøre  det.  Det  kan  ikke  gå 
galt,  når  vi  forsøger  at  følge  Frelseren. 

Nogle  valg  virker  måske  vigtigere 
end  andre,  men  der  er  ikke  nogen 
valg,  der  er  ubetydelige. 

For  nogle  år  siden  havde  jeg  i  min 
hånd  en  vejledning,  som  aldrig  svigter, 
hvis  vi  følger  den,  når  vi  skal  træffe  de 
rigtige  valg.  Det  var  et  eksemplar  af 
skrifterne,  som  vi  normalt  kalder  en 
tre-i-en,  der  indeholder  Mormons 
Bog,  Lære  og  Pagter  og  Den  Kostelige 
Perle.  Denne  bog  var  en  gave  fra  en 
kærlig  far  til  en  værdifuld  datter,  der 
nøje  fulgte  hans  råd.  På  forsatsbladet 
havde  hendes  far  selv  skrevet  disse 
inspirerede  ord: 

»Til  min  kære  Maurine 

For  at  du  skal  have  en  målestok, 
med  hvilken  du  kan  skelne  mellem 
sandhed  og  vildfarelse  i  menneskers 
filosofier,  og  derved  vokse  åndeligt, 
efterhånden  som  din  kundskab  øges, 
giver  jeg  dig  denne  hellige  bog,  som 
du  skal  læse  ofte  og  påskønne  hele 
dit  liv. 

Med  kærlig  hilsen,  din  far, 

Harold  B.  Lee« 

Vores  mål  som  medlemmer  af  Jesu 
Kristi  Kirke  af  Sidste  Dages  Hellige  er 
at  opnå  celestial  herlighed. 

Lad  os  ikke  være  lige  så  ubeslut- 
somme som  Alice  fra  Lewis  Carrolls 
klassiker  Alice  i  Eventyrland.  I  kan 
måske  huske,  at  hun  kommer  til 
en  skillevej,  hvor  to  stier  fortsætter 
videre  i  forskellige  retninger.  Alice 
møder  Filurkatten,  som  hun  spørger: 
»Hvilken  vej  skal  jeg  vælge?« 

Katten  svarer:  »Det  kommer  an  på, 

/  Korea  lægger  oversætter  Park  Hwan  Soo  stemme  til  et  konferencemode,  som 
udsendes  til  hele  verden. 


hvor  du  vil  hen.  Hvis  du  ikke  ved,  hvor 
du  vil  hen,  kan  det  være  lige  meget, 
hvilken  vej  du  vælger!«6 

I  modsætning  til  Alice  ved  vi  alle 
sammen,  hvor  vi  vil  hen,  og  det  har 
betydning,  hvilken  vej  vi  vælger,  for 
den  vej,  vi  følger  i  dette  liv,  er  også 
den  vej,  som  vi  vil  følge  i  det  hinsides. 

Hver  af  os  bør  huske,  at  han  eller 
hun  er  en  søn  eller  datter  af  Gud, 
begavet  med  tro,  udrustet  med  mod 
og  vejledt  af  bøn.  Foran  os  ligger  vores 
evige  skæbne.  Apostlen  Paulus  taler  til 
os  i  dag,  som  han  talte  til  Timotheus 
for  mange  år  siden:  »Forsøm  ikke  den 
nådegave,  som  du  fik.«  »Timotheus, 
tag  vare  på  det,  der  er  betroet  dig.«7 

Mange  af  os  har  til  tider  ladet 
præstationens  fjende  -  ja,  selve  mis- 
modets onde  ånd  -  hindre  vores 
stræben,  undertrykke  vore  drømme, 
overskygge  vore  visioner  og  svække 
vores  tilværelse.  Fjendens  hvisken 
lyder  i  vore  ører:  »Du  kan  ikke  gøre 
det.«  »Du  er  for  ung.«  »Du  er  for  gam- 
mel.« »Du  er  ikke  noget  særligt.«  Da  er 
det,  at  vi  husker,  at  vi  er  skabt  i  Guds 
billede.  En  overvejelse  af  denne  sand- 
hed giver  en  dyb  følelse  af  styrke  og 
kraft. 

Jeg  har  haft  det  privilegium  at  have 
haft  et  nært  forhold  til  præsident 
J.  Reuben  Clark  jun.,  der  i  mange  år 


tjente  som  medlem  af  Det  Første 
Præsidentskab.  Mens  jeg  assisterede 
ham  i  forberedelsen  til  trykning  af 
hans  storslåede  bøger,  lærte  jeg  uvur- 
derlige lektier.  En  dag,  hvor  præsident 
Clark  var  i  en  alvorlig,  eftertænksom 
sindsstemning,  spurgte  han,  om  jeg 
kunne  sørge  for  at  få  trykt  et  billede, 
der  kunne  indrammes.  Billedet  skulle 
forestille  Persepolis'  løver,  der  vog- 
tede over  ruinerne  af  den  storslåede 
by.  Mellem  de  forfaldne  rester  af  en 
civilisation,  der  ikke  var  mere,  ønskede 
præsident  Clark,  at  nogle  af  hans  ynd- 
lingsskriftsteder,  der  var  taget  fra  hans 
store  kendskab  til  skrifterne,  skulle 
trykkes  på  billedet.  Jeg  følte,  at  I  gerne 
ville  vide,  hvilke  han  havde  valgt.  Der 
var  tre  -  to  fra  Prædikerens  Bog  og  et 
fra  Johannesevangeliet. 

Det  første  fra  Prædikerens  Bog: 
»Frygt  Gud,  og  hold  hans  bud,  det 
skal  alle  mennesker!«8 

Det  andet:  »Endeløs  tomhed, 
sagde  Prædikeren,  endeløs  tomhed, 
alt  er  tomhed.«9 

Det  tredje,  fra  Johannesevangeliet: 
»Dette  er  det  evige  liv,  at  de  kender 
dig,  den  eneste  sande  Gud,  og  ham, 
du  har  udsendt,  Jesus  Kristus.«10 

En  fordums  profet,  nemlig  Moroni, 
nedskrev  dette  råd  i  det,  der  nu  er 
Mormons  Bog:  »Og  nu  vil  jeg  anbefale 


jer  at  søge  denne  Jesus,  om  hvem 
profeterne  og  apostlene  har  skrevet, 
så  at  den  nåde,  der  er  i  Gud  Faderen 
og  ligeledes  i  den  Herre  Jesus  Kristus 
og  i  den  Helligånd,  som  bærer  vidnes- 
byrd om  dem,  må  bo  og  være  med  jer 
evindelig.«11 

Præsident  David  O.  McKay  har  sagt: 
>»Livets  største  kampe  udkæmpes  i 
ens  egen  sjæls  stille  kamre< . . .  Det  er 
gavnligt  at  sætte  sig  og  kommunikere 
med  sig  selv,  at  nå  frem  til  en  forstå- 
else med  sig  selv  og  beslutte  i  det 
stille  øjeblik,  hvad  ens  pligt  er  over 
for  ens  familie,  over  for  ens  kirke, 
over  for  ens  land  og  . . .  over  for  ens 
næste.«12 

Den  unge  profet  Joseph  Smith 
søgte  himmelsk  hjælp,  da  han  gik  ind 
i  en  lund,  som  efterfølgende  blev  hel- 
lig. Har  vi  brug  for  en  lignende  styrke? 
Har  hver  af  os  brug  for  at  finde  vores 
egen  »hellige  lund«?  En  lund  er  et 
sådant  sted,  hvor  kommunikation 
mellem  Gud  og  mennesket  kan 
foregå  uhindret,  uforstyrret  og  uden 
afbrydelser. 

I  Det  Nye  Testamente  lærer  vi,  at 
det  er  umuligt  at  have  den  rigtige 
holdning  over  for  Kristus,  hvis  man 
ikke  har  en  uselvisk  holdning  over 
for  mennesker.  I  Matthæusevangeliet 
belærer  Jesus:  »Alt,  hvad  I  har  gjort 
mod  en  af  disse  mine  mindste  brødre, 
det  har  I  gjort  mod  mig.«13 

Da  Frelseren  søgte  en  troende 
mand,  udvalgte  han  ham  ikke  fra 
mængden  af  de  selvretfærdige,  som 
regelmæssigt  kom  i  synagogen.  Han 
kaldte  ham  i  stedet  blandt  fiskerne  i 
Kapernaum.  Da  han  underviste  på 
søens  bred,  så  han  to  skibe  ved  bred- 
den. Han  gik  ombord  i  det  ene  og  bad 
dets  ejer  om  at  sejle  en  smule  ud  fra 
bredden,  så  han  ikke  blev  trængt  af 
skaren.  Efter  at  have  undervist  sagde 
han  til  Simon:  >»Læg  ud  på  dybet,  og 
kast  jeres  garn  ud  til  fangst !< 

Men  Simon  svarede:  >Mester,  vi 
har  slidt  hele  natten  og  ingenting 
fået;  men  på  dit  ord  vil  jeg  kaste  gar- 
nene ud.< 

Det  gjorde  de,  og  de  fangede  en 
stor  mængde  fisk  . . . 

Da  Simon  Peter  så  det,  faldt  han 
ned  for  Jesu  knæ  og  sagde:  >Gå  bort 
fra  mig,  Herre,  for  jeg  er  en  syndig 
mand.<«14 

Da  kom  svaret:  »Kom  og  følg  mig,  så 
vil  jeg  gøre  jer  til  menneskefiskere.«15 

Fiskeren  Simon  havde  modtaget 
sin  kaldelse.  For  tvivlende,  tvivlrådige, 
uudannede,  ulærte,  impulsive  Simon 
var  Herrens  vej  ikke  let  eller  uden 
smerte.  Han  hørte  irettesættelsen: 
»Du  lidettroende.«16  Men  da  Mesteren 
spurgte  ham:  »Hvem  siger  I,  at  jeg  er?« 
svarede  Peter:  »Du  er  Kristus,  den 
levende  Guds  søn.«17 

Simon,  som  var  en  tvivlende  mand, 
var  blevet  Peter,  den  troende  apostel. 
Peter  havde  truffet  sit  valg. 

Da  Frelseren  valgte  en  missionær 
med  iver  og  kraft,  fandt  han  ham  ikke 
blandt  sine  fortalere,  men  blandt  sine 
modstandere.  Oplevelsen  på  vejen  til 

hjalp  hende,  og  hvordan  hun  havde 
præsenteret  ham  for  hver  eneste 
ansat  og  patient  på  hospitalet.  Hånd 
i  hånd  gik  de  ned  ad  gangene,  og  om 
natten  var  han  i  nærheden. 

Olive  Davies  har  modtaget  sin 
belønning  hinsides,  har  mødt  sin  tro- 
faste ægtefælle,  og  de  forsætter  sam- 
men på  en  evig  rejse.  I  barnebarnets 
hjerte  vil  disse  ord  altid  forblive:  »Vælg 
kun  ret,  når  du  skal  til  at  vælge.  Lyt  til 
Helligåndens  blide  ord.«19 

Dette  er  stenene  i  det  fundament, 
som  vi  skal  bygge  vores  personlige 
tempel  på.  Som  apostlen  Paulus 
sagde:  »Ved  I  ikke,  at  I  er  Guds  tem- 
pel, og  at  Guds  ånd  bor  i  jer?«20 

Må  jeg  i  dag  give  jer  en  simpel, 
men  alligevel  vidtrækkende  formel, 
der  kan  vejlede  jer  i  livets  valg: 

Fyld  jeres  sind  med  sandhed. 

Fyld  jeres  hjerte  med  kærlighed. 

Fyld  jeres  liv  med  tjeneste. 

Ved  at  gøre  det  kan  vi  en  dag 
høre  vor  Herre  og  Frelsers  bifalds- 
ytring:  »Godt,  du  gode  og  tro  tjener; 
du  har  været  tro  i  det  små,  jeg  vil 
betro  dig  meget.  Gå  ind  til  din  herres 
glæde!«21 

I  Jesu  Kristi  navn.  Amen.  ■ 

Find  tro  på  Herren 
Jesus  Kristus 


ÆLDSTE  ROBERT  D.  HALES 

De  Tolv  Apostles  Kvorum 


Kun  tro  på  Herren  Jesus  Kristus  og  hans  forsoning  . . .  kan 
bringe  os  fred,  håb  og  forståelse. 


Det  er  så  afgørende  at  tro  på 
Frelseren  og  hans  mission,  at 
det  er  evangeliets  første  prin- 
cip: »Tro  på  Herren  Jesus  Kristus.«1 
Hvad  er  tro?  Apostlen  Paulus  forkla- 
rede i  sit  brev  til  hebræerne  i  Det  Nye 
Testamente,  at  »tro  er  fast  tillid  til  det, 
der  håbes  på,  overbevisning  om  det, 
der  ikke  ses.«2  Og  hvordan  opnår  vi  så 
denne  tro?  Hvordan  bliver  vi  overbe- 
vist om,  at  vor  Frelser  lever,  når  vi  nu 
ikke  har  set  ham?  I  skrifterne  står  der: 

»Nogle  er  det  gennem  den 
Helligånd  givet  at  vide,  at  Jesus 
Kristus  er  Guds  Søn,  og  at  han  blev 
korsfæstet  for  verdens  synders  skyld. 

Andre  gives  det  at  tro  på  deres 
ord,  så  de  også  kunne  få  det  evige 


liv,  dersom  de  forbliver  trofaste.«3 

Fra  tidernes  morgen  har  profe- 
terne vidst,  at  Jesus  Kristus  er  Guds 
Søn.  De  har  kendt  til  hans  jordiske 
mission  og  hans  forsoning  for  hele 
menneskeheden.  De  hellige  opteg- 
nelser rummer  profetier,  som  er  givet 
over  mange  tusind  år  -  ikke  kun  om 
vor  Frelsers  første  komme,  men  også 
om  det  andet  komme  -  en  herlig  dag, 
som  visselig  skal  oprinde. 

Hvis  vi  havde  levet  på  de  fordums 
profeters  tid,  ville  vi  da  have  troet 
deres  ord?  Ville  vi  have  troet  på  vor 
Frelsers  komme? 

I  det  fordums  Amerika  profeterede 
lamaniten  Samuel,  at  der  i  den  nat, 
hvor  Frelseren  skulle  fødes,  skulle 
»blive  store  lys  på  himlen  ...  og  det 
skal  se  ud  for  folk,  som  om  det  var 
dag.«4 

Mange  troede  Samuel  og  gik  hen 
for  at  finde  Nephi,  bekendte  deres 
synder,  omvendte  sig  og  lod  sig  døbe. 
»Og  engle  viste  sig  for  [dem]  og  for- 
kyndte dem  godt  budskab  om  stor 
glæde.«5 

Men  for  størstedelens  vedkom- 
mende forhærdede  nephiterne  deres 
hjerter6  og  blev  blinde  for  tidernes 
tegn  og  undere.  Disse  tegn  blev  givet 
»så  [folket]  kunne  forstå,  at  Kristus 
snart  måtte  komme.«7  Men  i  stedet  for 
at  give  agt  på  dem,  forlod  nephiterne 
sig  på  deres  egen  visdom  og  sagde: 

»Måske  har  de  [troende]  gættet  noget 
rigtigt . . .  men  . . .  det  er  ikke  fornuf- 
tigt, at  der  skal  komme  et  sådant 
væsen  som  en  Kristus.«8 

Dengang  såvel  som  nu  lykkedes 
det  nogle  kritikere,  kaldet  antikrister, 
at  overbevise  andre  om,  at  der  ikke 
er  noget  behov  for  en  Frelser  og  hans 
forsoning.  Da  Samuels  profeti  omsi- 
der gik  i  opfyldelse,  og  der  var  »een 
dag  og  en  nat  og  en  dag,  som  om  det 
var  een  dag,«9  må  det  have  vakt  over- 
måde stor  glæde  blandt  dem,  som 
troede  profeterne!  »Og  det  var  sket  i 
overensstemmelse  med  profeternes 
ord,  ja,  alt  til  den  mindste  enkelthed. 
Og  en  ny  stjerne  viste  sig  også  i  over- 
ensstemmelse med  ordet.«10 

De,  som  troede  profeternes  ord, 
anerkendte  Frelseren  gennem  hans 
liv  og  virke  og  blev  velsignet  med  at 
kunne  følge  ham.  Men  til  tider  blev 
selv  de  mest  hengivne  disciples  prø- 
vet på  deres  tro.  Efter  korsfæstelsen 
hørte  Thomas  sine  brødre  vidne  om, 
at  Frelseren  var  opstået  fra  graven. 
Men  i  stedet  for  at  tro  deres  ord  sagde 
Thomas:  »Hvis  jeg  ikke  ser  . . .  tror  jeg 
det  ikke.«11  Senere  fik  denne  elskede 
apostel  mulighed  for  at  røre  nagle- 
mærkerne i  Frelserens  hænder  og 
bekendte:  »Min  Herre  og  min  Gud!«12 
Frelseren  underviste  derpå  kærligt 
ham  og  os  alle  om,  hvad  det  vil  sige 
at  have  tro:  »Du  tror,  fordi  du  har  set 
mig.  Salige  er  de,  som  ikke  har  set  og 
dog  tror.«13 

Troende  på  det  amerikanske  konti- 
nent blev  udsat  for  tilsvarende  prøver 
på  deres  tro.  Som  Samuel  havde  pro- 
feteret, kom  der  »torden  og  lynild,«14 
og  mørke  indhyllede  »dette  land  i  et 
tidsrum  af  tre  dage.«15  Men  de,  som 
havde  taget  »imod  profeterne  og  ikke 
stene  [t]  dem,«16  hverken  frygtede  eller 
flygtede.  De  genkendte  dette  som 
»tegnet  [,  der]  var  blevet  givet  for  at 
forkynde  [Frelserens]  død,«17  og  sam- 
ledes omkring  templet,  hvor  de  sam- 
men undrede  sig.  Og  dér  viste  han  sig 
for  dem  og  sagde: 

»Se,  jeg  er  Jesus  Kristus,  om  hvem 


profeterne  vidnede,  at  han  skulle 
komme  til  verden  . . . 

Jeg  har  drukket  af  den  bitre  kalk, 
som  Faderen  har  givet  mig,  og  jeg  har 
herliggjort  Faderen  ved  at  påtage  mig 
verdens  synder  . . . 

Og  da  Jesus  havde  talt  disse  ord, 
faldt  hele  mængden  ned  på  jorden;  thi 
de  kom  i  hu,  at  det  var  blevet  forud- 
sagt iblandt  dem,  at  Kristus  skulle  vise 
sig  for  dem  efter  sin  himmelfart.«18 

Brødre  og  søstre,  profetierne  om 
Kristi  første  komme  er  blev  opfyldt 
»til  den  mindste  enkelthed«.  Som 
følge  deraf  tror  mange  overalt  i  ver- 
den, at  Frelseren  kom  og  levede  i 
tidens  midte.  Men  der  er  stadig 
mange  profetier,  som  mangler  at 
blive  opfyldt!  Ved  denne  og  andre 
konferencer  hører  vi  de  levende  pro- 
feter profetere  og  vidne  om  Kristi 
andet  komme.  De  vidner  også  om 


tegnene  og  underne  overalt  omkring 
os  og  fortæller  os,  at  Kristus  visselig 
skal  komme  tilbage.  Vælger  vi  at  tro 
deres  ord?  Eller  venter  vi  -  på  trods 
af  deres  vidnesbyrd  og  advarsler  -  på 
beviser  og  »vandrer  i  mørke  ved  høj- 
lys dag«19  og  nægter  at  se  ved  lyset  af 
nutidig  åbenbaring  og  afviser,  at  ver- 
dens Lys  skal  vende  tilbage  for  at 
regere  blandt  os? 

Jeg  har  hele  mit  liv  kendt  mange 
gode  og  storsindede  mennesker,  som 
lever  efter  kristne  værdier.  Men  nogle 
mangler  tro  på,  at  han  lever,  at  han 
er  verdens  Frelser,  og  at  hans  kirke  er 
blevet  genoprettet  på  jorden.  Og  da 
de  ikke  tror  på  profeternes  ord,  går 
de  glip  af  glæden  ved  evangeliet  og 
dets  frelsende  ordinancer. 

Jeg  har  en  kær  ven,  som  en  dag  i 
broderlig  kærlighed  spurgte:  »Ældste 
Hales,  jeg  vil  gerne  tro.  Jeg  har  altid 

gerne  ville  tro,  men  hvordan  griber 
jeg  det  an?«  Denne  formiddag  vil  jeg 
gerne  besvare  dette  spørgsmål. 

Apostlen  Paulus  skrev  til  romerne: 
»Troen  kommer  altså  af  det,  der 
høres,  og  det,  der  høres,  kommer 
i  kraft  af  Kristi  ord.«20  Netop  det,  at 
I  ser,  lytter  til  eller  læser  talerne  fra 
denne  konference,  betyder,  at  I  hører 
Guds  ord.  Den  første  forudsætning 
for  at  finde  tro  på  Herren  Jesus 
Kristus  er  at  lade  hans  ord  -  sådan 
som  de  forkyndes  af  hans  tjenere, 
profeterne  -  gribe  jer  om  hjertet. 
Men  det  er  ikke  nok  blot  at  lade  disse 
ord  skylde  ind  over  jer,  som  om  de 
alene  kan  forvandle  jer.  Vi  må  gøre 
vores  del.  Eller,  som  Frelseren  selv 


har  sagt:  »Den,  der  har  ører,  skal 
høre!«21  Med  andre  ord  kræver  det 
en  aktiv  indsats  at  høre.  »For  en  tro 
uden  gerninger  er  . . .  død.«22  Det 
betyder,  at  vi  må  tage  det,  der  forkyn- 
des, alvorligt,  grunde  dybt  over  det 
og  gennemtænke  det  i  vores  eget 
sind.  Som  profeten  Enos  erfarede, 
betyder  det,  at  vi  må  lade  andres  vid- 
nesbyrd om  evangeliet  synke  dybt  i 
hjertet.23  Lad  os  gennemgå  nogle  af 
elementerne  i  Enos'  gribende,  tros- 
fremmende  oplevelse: 

For  det  første  hørte  Enos  de 
evangeliske  sandheder  fra  sin  far, 
præcis  som  I  hører  dem  i  jeres  fami- 
lie og  ved  denne  konference.  For  det 
andet  lod  han  sin  fars  lærdomme  om 


»det  evige  liv  og  de  helliges  glæde«24 
synke  dybt  i  sit  hjerte.  For  det  tredje 
blev  han  fyldt  af  et  ønske  om  at  få 
at  vide  for  sig  selv,  om  disse  lær- 
domme var  sande,  og  hvor  han  selv 
stod  i  forhold  til  sin  Skaber.  For  at 
bruge  Enos'  egne  ord:  »Min  sjæl 
hungrede.«25  Som  følge  af  dette  store 
åndelige  ønske  gjorde  Enos  sig  skik- 
ket til  at  modtage  Frelserens  løfte: 
»Salige  er  alle  de,  som  hungrer  og 
tørster  efter  retfærdigheden,  thi  de 
skal  fyldes  med  den  Helligånd.«26 
For  det  fjerde  adlød  Enos  Guds  befa- 
linger, hvilket  gjorde  ham  i  stand  til 
at  være  modtagelig  for  Helligånden. 
For  det  femte  skriver  Enos:  »Jeg  knæ- 
lede ned  for  min  Skaber  og  anråbte 
ham  i  kraftig  bøn  og  påkaldelse  for 
min  egen  sjæl,  og  jeg  påkaldte  ham 
den  ganske  dag,  og  da  natten  kom, 
vedblev  jeg  fremdeles  at  bede  højt, 
så  det  nåede  himlen.«27  Det  var  ikke 
let.  Han  kom  ikke  let  til  tro.  Faktisk 
betegnede  Enos  denne  oplevelse 
med  sin  bøn  som  en  »kamp,  som  jeg 
havde  med  Gud.«28  Men  han  kom  til 
tro.  Ved  Helligåndens  kraft  modtog 
han  selv  et  vidnesbyrd. 

Vi  kan  ikke  finde  en  tro  som  Enos', 
uden  at  vi  selv  kæmper  foran  Gud  i 
bøn.  Jeg  vidner  om,  at  belønningen 
er  umagen  værd.  Husk  fremgangsmå- 
den: (1)  Hør  Guds  ord,  sådan  som 
de  tales  eller  nedskrives  af  hans  tje- 
nere, (2)  lad  disse  ord  synke  dybt  i 
hjertet,  (3)  lad  jeres  sjæl  hungre  efter 
retfærdighed,  (4)  følg  lydigt  evan- 
geliets love,  ordinancer  og  pagter  og 
(5)  oplad  jeres  røst  i  kraftig  bøn  og 
påkaldelse,  og  bed  i  tro  om  at  få  at 
vide,  at  Jesus  Kristus  er  vor  Frelser. 
Jeg  lover  jer,  at  hvis  I  gør  dette  oprig- 
tigt og  uden  ophør,  skal  de  ord,  som 
Kristus  talte  til  sine  disciple,  gå  i  opfyl- 
delse for  jer:  »Bed,  så  skal  der  gives 
jer;  søg,  så  skal  I  finde;  bank  på,  så 
skal  der  lukkes  op  for  jer.«29 

Når  først  vi  har  fundet  spiren  til 
vores  tro  på  Jesus,  åbner  vor  himmel- 
ske Fader  mulighed  for,  at  vores  tro 
kan  blive  styrket.  Dette  sker  på  mange 

måder,  blandt  andet  ved  modgang. 
En  af  mine  bekendte  har  for  nylig 
skrevet: 

»Vi  har  mistet  vores  barnebarn 
på  to  et  halv  år  på  grund  af  leu- 
kæmi . . .  Mine  børn  har  endnu  ikke 
fjernet  hans  seng,  og  det  er  [snart] 
syv  år  [siden,  han  døde.  Det  er] 
svært  at  have  tro.  [Jeg]  mistede  en 
ven,  [som  blev]  69.  [Han]  fik  tre  for- 
skellige typer  kræft  på  ti  år,  [som] 
gik  i  sig  selv  to  gange.  [Først  fandt 
de  kræft  i]  nyrerne,  [derefter]  i  hjer- 
nen og  [endelig]  i  lungerne.  [Han] 
kunne  ikke  længere  kæmpe  imod. 
[Han]  gjorde  alt,  hvad  der  var  men- 
neskeligt muligt,  og  for  seks  år  siden 
kom  han  til  tro  ...  men  det  gav  ham 
ikke  én  dag  mere,  så  det  er  svært  at 
tro.« 

Jeg  besvarede  denne  bøn  om  tro 
med  følgende  ord:  »Din  families  hi- 
storie om  tabet  af  jeres  barnebarn 
på  grund  af  leukæmi  var  gribende. 
Forhåbentlig  kan  du  og  dine  børn 
finde  fred  i  jeres  søgen  efter  svar  på 
meningen  med  livet.  Vi  opnår  tro 
ved  bøn  med  et  oprigtigt  ønske  om 
at  komme  Gud  nærmere  og  stole 
på,  at  han  bærer  vore  byrder  og  giver 
os  svar  på  livets  uforklarlige  myste- 
rier om  meningen  med  livet:  Hvor 
kommer  vi  fra?  Hvorfor  er  vi  her  på 
jorden?  Og  hvor  vi  går  hen  efter 
vores  ophold  på  jorden?  Alt  er  vel 
med  jeres  barnebarn,  fordi  han  døde, 
før  han  nåede  ansvarlighedsalderen, 
som  er  otte  år,  og  han  er  i  Guds  nær- 
hed. Søg  tro,  og  må  Gud  velsigne 
jer.« 

Er  det  ikke  interessant,  at  den, 
som  lider,  ofte  opnår  tro  ved  at  lide 
og  accepterer  Herrens  vilje,  »ske 
din  vilje,«30  hvorimod  familien  og 
omsorgspersoner  kan  have  svært 
ved  at  acceptere  det  tragiske  resultat 
og  være  i  stand  til  at  styrke  deres  tro 
på  baggrund  af  oplevelsen.  Vi  kan 
ikke  måle  troen  ud  fra  »én  dag 
mere.« 

Når  vi  rammes  af  jordelivets  udfor- 
dringer, og  det  gør  vi  alle,  kan  det 


være  svært  at  have  tro.  I  sådanne  situ- 
ationer er  det  kun  tro  på  Herren  Jesus 
Kristus  og  hans  forsoning,  som  kan 
bringe  os  fred,  håb  og  forståelse.  Kun 
tro  på,  at  han  led  for  vores  skyld,  giver 
os  styrke  til  at  holde  ud  til  enden.  Når 
vi  opnår  denne  tro,  oplever  vi  en  stor 
forandring  i  hjertet  og  bliver  ligesom 
Enos  stærkere  og  begynder  at  føle 
et  ønske  for  vore  brødre  og  søstres 
velfærd.  Vi  beder  for,  at  også  de  må 
blive  opløftet  og  styrket  ved  tro  på 
vor  Frelser  Jesu  Kristi  forsoning. 

Lad  os  betragte  et  par  af  disse  pro- 
fetiske vidnesbyrd  om  forsoningens 
virkning  i  vores  liv.  Idet  vi  gør  det, 
beder  jeg  jer  om  at  lade  dem  synke 
dybt  i  hjertet  og  stille  en  hvilken 
som  helst  sult  og  tørst,  I  måtte  have 
i  sjælen. 

»Og  på  den  dag  faldt  den  Helligånd, 
som  vidner  om  Faderen  og  Sønnen, 
på  Adam  og  sagde:  Jeg  er  Faderens 
Enbårne  fra  begyndelsen  ...  så  at  du, 
selv  om  du  er  falden,  også  kan  blive 
forløst.«31 

Og  Herren  viste  sig  for  Jareds  bror 
og  sagde:  »Se,  jeg  er  den,  som  fra  ver- 
dens begyndelse  var  udset  til  at  forløse 
mit  folk  ...  I  mig  skal  alle  mennesker 
have  lys  for  evigt,  ja,  de  som  vil  tro  på 
mit  navn.«32 

Abinadi  vidnede:  »Jeg  ønsker,  at  I 
skal  forstå,  at  Gud  selv  skal  komme 
ned  blandt  menneskenes  børn  og  skal 
genløse  sit  folk  ...  Ja,  således  skal  han 
blive  bortført,  korsfæstet  og  dræbt . . . 
og  giver  [ham]  magt  til  at  gå  i  forbøn 
for  menneskenes  børn  ...  thi  han  har 
. . .  genløst  dem  og  tilfredsstillet  ret- 
færdighedens krav«33 

Og  endelig  Joseph  Smith.  Som 
14-årig  dreng  udøvede  han  urokkelig 
tro  og  fulgte  profeten  Jakobs  anvis- 
ning om  at  »bede  til  Gud.«34  Som  følge 
af  Josephs  profetiske  kald  viste  Gud 
Faderen  og  hans  Søn,  Jesus  Kristus, 
sig  for  ham  og  gav  ham  befalinger. 
Hvor  herlig  var  ikke  dette  første  syn 
for  den  første  profet  i  denne  sidste 
uddeling!  Seksten  år  senere  i  tem- 
plet i  Kirtland  fik  han  igen  besøg  af 


Frelseren  og  vidnede:  »Vi  så  Herren 
. . .  Hans  røst  var  som  store  vandes 
brusen,  ja  Jehovas  røst,  som  sagde: 
Jeg  er  den  første  og  den  sidste.  Jeg  er 
den,  som  lever.  Jeg  er  den,  der  blev 
slået  ihjel,  og  jeg  er  jeres  Talsmand 
hos  Faderen.«35 

Min  kære  ven  og  alle  dem,  hvis  sjæl 
hungrer  efter  tro:  Jeg  opfordrer  jer  til 
»at  søge  denne  Jesus,  om  hvem  profe- 
terne og  apostlene  har  skrevet.«36  Lad 
deres  vidnesbyrd  om,  at  Frelseren 
ofrede  livet  for  jeres  skyld,  synke  dybt 
i  hjertet.  Søg  et  vidnesbyrd  om  sand- 
heden ved  Helligånden  i  bøn,  og  se 
dernæst,  hvordan  jeres  tro  styrkes, 
idet  I  med  glæde  imødekommer  dette 
jordiske  livs  udfordringer  og  forbere- 
der jer  på  det  evige  liv. 

Jesus  Kristus  kom  virkelig.  Han 
levede  virkelig.  Og  han  kommer  til- 
bage. Dette  ved  jeg  og  aflægger  mit 
særlige  vidnesbyrd  i  Jesu  Kristi  hellige 
navn.  Amen.  ■ 

NOTER 

1.  4.  trosartikel. 

2.  Hebr  11:1. 

3.  L&P  46:13-14;  fremhævelse  tilføjet. 

4.  Helaman  14:3- 

5.  Helaman  16: 14. 

6.  Se  Helaman  16:15. 

7.  Helaman  16:4. 

8.  Helaman  16:15-16,  18. 

9.  Helaman  14:4. 

10.  3  Nephi  1:20-21. 

11.  Joh  20:25. 

12.  Joh  20:28. 

13.  Joh  20:29. 

14.  Helaman  14:21. 

15.  Helaman  14:27. 

16.  3  Nephi  10:12. 

17.  3  Nephi  11:2. 

18.  3  Nephi  11:10-12. 

19.  L&P  95:6. 

20.  Rom  10:17. 

21.  Matt  11:15. 
22.Jak2:26. 

23.  Se  Enos  1:3. 

24.  Enos  1:3. 

25.  Enos  1:4. 

26.  3  Nephi  12:6. 

27.  Enos  1:4. 

28.  Enos  1:2. 

29.  Matt  7:7. 

30.  Matt  26:42. 

31.  Moses  5:9. 

32.  Ether  3:13-14. 

33.  Mosiah  15:1,  7-9- 
34.Jakl:5. 

35.  L&P  110:2-4. 

36.  Ether  12:41. 

Muligheden 
for  at  vidne 

ÆLDSTE  DIETER  F.  UCHTDORF 

De  Tolv  Apostles  Kvorum 

Med . . .  varme  følelser  af  taknemmelighed  til  alle,  som 
har  påvirket  mit  liv  i  forgangne  år,  forpligter  jeg  mig  til 
fremtiden. 


M 


ine  kære  brødre  og  søstre, 
det  er  dejligt  at  være  sammen 
,  med  jer  her  i  Salt  Lake  City 
og  over  hele  verden.  Jeg  vil  gerne 
udtrykke  min  kærlighed  og  mine  hils- 
ner til  ældste  Bednar  og  ældste  Robert 
Oaks  i  deres  nye  kald.  Som  beskrivelse 
af  mine  indre  følelser  vil  jeg  sige,  at 
jeg  er  rolig  som  en  orkan,  eller  måske 
endnu  bedre:  Jeg  er  lykkelig  og  æng- 
stelig. Kort  sagt:  Jeg  har  brug  for  jeres 
bønner.  Jeg  har  brug  for  Herren. 

Eftersom  jeg  har  modtaget  en  kal- 
delse og  blevet  givet  et  helligt  tillids- 
hverv, som  fuldstændig  vil  påvirke 
min  liv  for  evigt,  er  jeg  følelsesmæs- 
sigt påvirket  og  ofte  tæt  på  tårer. 


Jeg  har  en  følelse  af  utilstrækkelig- 
hed, og  jeg  har  mærket  den  milde  og 
kvalfulde  virkning  af  en  indgående  og 
ofte  smertefuld  gennemgang  af  min 
sjæl  i  de  mange  timer,  både  dag  og 
nat,  der  er  passeret  siden  fredag  mor- 
gen i  denne  uge. 

Da  præsident  Gordon  B.  Hinckley 
havde  kaldet  mig  til  at  blive  apostel  og 
medlem  af  De  Tolvs  Kvorum,  forlod 
jeg  mit  travle  kontor  for  at  fortælle 
disse  totalt  uventede  nyheder  til 
min  elskede  Harriet.  På  dette  meget 
betydningsfulde  tidspunkt  i  vores  liv 
har  vi  påskønnet  den  stille  fred  i  vores 
hjem  som  et  tilflugtssted  og  ly.  Hvor 
er  jeg  taknemmelig  for  min  hustru, 
for  den  tryghed  og  stærke  støtte  hun 
har  været  hele  mit  liv.  Lige  efter  livets 
gave  og  Jesu  Kristi  gengivne  evange- 
lium er  Harriet  den  største  velsignelse 
i  mit  liv.  Jeg  ønsker  at  give  udtryk  for 
min  store  kærlighed  og  påskønnelse 
af  vore  børn  og  børnebørn  for  deres 
bønner  og  kærlighed  -  men  mest  af 
alt  for  deres  eksempel.  Vore  børn 
og  børnebørn  bor  i  Tyskland  og  op- 
bygger Guds  rige  i  vores  hjemland. 
Glæden  ved  Jesu  Kristi  evangelium 
og  dets  evige  velsignelser  overskri- 
der afstanden  på  mange  tusinde  kilo- 
meter og  bringer  lykke  og  tryghed  i 
vores  liv. 

Jeg  udtrykker  min  tak  og  kærlighed 


til  hvert  medlem  af  vores  familie  og  til 
en  lang  række  venner  og  lærere  under- 
vejs, som  underviser,  tjener  og  løfter 
os  og  gør  os  til  den,  vi  er. 

Jeg  udtrykker  mine  dybeste  følelser 
af  kærlighed  og  tak  til  medlemmerne 
af  Det  Første  Præsidentskab  og  De 
Tolvs  Kvorum  for  deres  kærlighed 
og  venlighed.  Som  afslutning  på  min 
forvaltning  som  en  af  de  syv  præsiden- 
ter for  De  Halvfjerds  ønsker  jeg  at 
udtrykke  min  kærlighed  og  beundring 
for  De  Halvfjerds.  De  er  i  sandhed  sær- 
lige vidner  om  Kristus.  De  er  frem  for 
alt  de  mænd,  som  De  Tolv  trækker  på, 
når  de  har  behov  for  hjælp.  Jeg  takker 
disse  hengivne  mænd,  som  giver  så 
meget  af  deres  tid,  talenter  og  ånde- 
lige styrke  til  at  opbygge  riget.  Ord 
kan  ikke  beskrive,  hvor  meget  jeg  har 
elsket  de  ti  et  halvt  år,  hvor  jeg  havde 
privilegiet  og  glæden  at  tjene  som 
halvfjerdser.  Jeg  vil  påskønne  eksem- 
plet og  venskabet  fra  De  Halvfjerds' 
kvorummer  for  evigt. 

Jeg  ønsker  at  takke  hvert  eneste 
medlem  af  Kirken  over  hele  verden 
for  jeres  trofasthed  -  på  trods  af  fri- 
stelser -  for  jeres  kærlighed,  for  jeres 
hengivenhed  over  for  Jesu  Kristi  gen- 
givne evangeliums  principper  og  lær- 
domme, for  jeres  villighed  til  at  følge 
den  levende  profet  og  derved  få  ward 
og  grene  til  at  vokse,  for  jeres  ofre  ved 
at  give  af  jeres  tid,  energi,  jeres  følel- 
sesmæssige, åndelige  og  timelige 
midler.  Tak,  fordi  I  betaler  en  ærlig 
tiende  og  ikke  forsømmer  de  fattige 
og  ensomme.  Jeg  har  set  Kristi  ansigt 
i  jeres  ansigt,  i  jeres  handlinger  og  i 
jeres  eksemplariske  liv.  I  er  nutidige 
mirakler. 

Jeg  takker  jer  for  med  jeres 
hånd  og  med  jeres  hjerte  at  opret- 
holde, Kirkens  øverste  ledere.  I  går 
opretholdt  vi  Kirkens  øverste  ledelse  i 
henhold  til  princippet  om  fælles  sam- 
tykke. Ikke  en  af  disse  kirkeledere 
søger  en  sådan  stilling,  ej  heller  siger 
de  nej  til  en  sådan  kaldelse,  fordi  de 
ved,  at  den  kommer  ved  åbenbaring 
fra  Gud. 


74 


Vi  er  taknemmelige  for  jeres  bønner, 
og  vi  beder  for  jer.  Vi  elsker  jer,  og  vi 
har  brug  for  jeres  kærlighed.  Vi  støtter 
jer,  og  vi  har  brug  for  jeres  villighed  til 
at  tjene  Herren,  uanset  hvor  I  er,  og  til 
enhver  kaldelse,  hvortil  I  bliver  kaldet.  I 
Herrens  kirke  er  enhver  kaldelse  vigtig. 


Præsident  Gordon  B.  Hinckley  har 
sagt:  »Vi  er  her  for  at  hjælpe  vor  Fader 
med  hans  værk  og  hans  herlighed 
>at  tilvejebringe  udødelighed  og  evigt 
liv  for  mennesket<  (Moses  1:39).  Jeres 
forpligtigelse  er  lige  så  stor  på  jeres 
ansvarsområde,  som  min  forpligtelse  er 


på  mit  område«  (»Dette  er  Mesterens 
værk«,  Stjernen,  juli  1995,  s.  72). 
Og  han  beder  os  om  at  vise  omsorg 
for  andre  og  velsigne  tilværelsen  for 
dem  omkring  os.  Han  har  sagt:  »Lad 
os  udvikle  en  opmærksomhed  i  hvert 
eneste  medlems  hjerte  på  deres  evne 
til  at  bringe  andre  til  kundskab  om 
sandheden  . . .  Lad  dem  bede  med 
stor  oprigtighed  derom«  (»Find  lam- 
mene, vogt  fårene«,  Stjernen,  juli 
1999,  s.  120). 

Mit  liv  blev  for  evigt  velsignet  af  et 
udsøgt  medlem,  som  udviste  omsorg 
for  mere  end  50  år  siden.  Nogle  dage 
efter  anden  verdenskrig  stod  min 
bedstemor  i  kø  for  at  købe  mad,  da 
en  ældre,  enlig  søster,  som  selv  ingen 
familie  havde,  inviterede  hende  til  et 
nadvermøde  i  Zwickau  i  Østtyskland. 
Min  bedstemor  og  mine  forældre  tog 
imod  invitationen.  De  kom  i  kirke, 
mærkede  ånden,  blev  opløftet  af 
medlemmernes  venlighed  og  opbyg- 
get af  genoprettelsens  salmer.  Min 
bedstemor,  mine  forældre  og  mine 
tre  søskende  blev  alle  døbt.  Jeg 
måtte  vente  i  to  år,  for  jeg  var  kun 
seks.  Hvor  er  jeg  taknemmelig  for 
en  åndeligt  modtagelig  bedstemor, 
lærevillige  forældre  og  en  klog,  hvid- 
håret ældre  enlig  søster,  som  var 
frimodig,  betænksom  og  fulgte 
Frelserens  eksempel  ved  at  invitere 
os:  »Kom  og  se!«  (Joh  1:39).  Hendes 
navn  var  søster  Ewig,  som  kan  over- 
sættes til  »søster  Evig«.  Jeg  er  for 
evigt  taknemmelig  for  hendes  kærlig- 
hed og  eksempel. 

Med  disse  varme  følelser  af  taknem- 
melighed til  alle,  som  har  påvirket 
mit  liv  i  forgangne  år,  forpligter 
jeg  mig  til  fremtiden.  Mit  hjerte  og 
sind  er  fyldt  med  glæde  over,  at  jeg 
resten  af  mit  liv  får  mulighed  for  at 
tale  om  Kristus,  glæde  mig  i  Kristus, 
prædike  om  Kristus,  profetere  om 
Kristus  (se  2  Nephi  25:26).  Alt  dette 
som  et  særligt  vidne  om  vor  Frelser, 
vor  Forløser,  Jesus  Kristus  (L&P 
107:23). 

Jeg  erkender  mine  svagheder  og 

finder  stor  trøst  i  Herrens  instruktio- 
ner. I  Lære  og  Pagter  kan  vi  læse: 

»Så  mit  evangeliums  fylde  må  for- 
kyndes gennem  de  svage  og  ringe  til 
jordens  yderste  grænser,  ja,  endog  for 
konger  og  regenter  . . . 

Og  at  de,  når  de  søgte  visdom,  da 
måtte  blive  undervist . . . 

Og  når  de  var  ydmyge,  at  de  måtte 
blive  styrket  og  velsignet  fra  det  høje 
og  få  vejledning  fra  tid  til  anden«  (L&P 
1:23,  26,  28). 

Og  i  Mormons  Bog  kan  vi  læse: 

»Jeg  vil  gå  og  gøre  det,  som  Herren 
har  befalet,  thi  jeg  ved,  at  Herren  ikke 
giver  . . .  nogen  befaling,  uden  at  han 
åbner  en  udvej  for  dem,  så  at  de  kan 
udføre  det,  som  han  befaler  dem« 
(lNephi3:7). 

Og  i  Det  Gamle  Testamente  finder 
vi  trøst: 

»Herrens  ånd  vil  gribe  dig  . . .  [og 
du]  bliver  forvandlet  til  et  andet  men- 
neske« og  Gud  »gav  . . .  ham  et  andet 
hjerte«  og  »Gud  er  med  dig«  (1  Sam 
10:6,9,7). 

Jeg  stoler  på  disse  vidunderlige  løf- 
ter. Derfor  lover  jeg  jer,  disse  mine 
Brødre  og  Herren,  at  jeg  vil  leve,  så 
jeg  er  værdig  til  at  kende  Herrens  vilje 
og  handle  derefter. 

Gud,  vor  himmelske  Fader,  kender 
os  ved  navn.  Jesus  Kristus  lever,  han 
er  Messias,  han  elsker  os.  Jesu  Kristi 
forsoning  er  virkelig,  den  bringer 
alle  udødelighed  og  åbner  døren  til 
evigt  liv. 

Jesu  Kristi  evangelium  er  atter 
på  jorden.  Jesu  Kristi  Kirke  af  Sidste 
Dages  Hellige  er  sand  og  levende. 

Mormons  Bog  er  endnu  et  vidne 
om  Jesus  Kristus  og  en  tilkendegi- 
velse af  sandheden  af  profeten  Joseph 
Smiths  mission.  Jeg  elsker  profeten 
Joseph.  Jeg  elsker  præsident  Gordon 
B.  Hinckley,  der  er  Guds  profet  og 
har  alle  nøglerne  til  riget  på  dette  tids- 
punkt -  nøgler  som  profeterne  har  haft 
i  en  ubrudt  række  siden  Joseph  Smith. 

Dette  ved  jeg  i  mit  hjerte  og  i  mit 
sind.  Og  om  dette  aflægger  jeg  vidnes- 
byrd i  Jesu  Kristi  navn.  Amen.  ■ 


I  Herrens  styrke 


ÆLDSTE  DAVID  A.  BEDNAR 

De  Tolv  Apostles  Kvorum 


I  Herrens  styrke  kan  vigøre,  udholde  og  overvinde  alt. 


Brødre  og  søstre,  mit  hjerte 
strømmer  over,  mit  hoved 
snurrer  rundt,  mine  knæ  er 
ved  at  give  efter  og  jeg  finder  ord 
fuldstændig  utilstrækkelige  til  effektivt 
at  kommunikere  de  følelser  og  tanker, 
som  jeg  ønsker  at  fortælle  jer  om.  Jeg 
beder  om  og  inviterer  Helligånden  til 
at  ledsage  mig  og  jer,  mens  jeg  kort 
taler  til  jeg  denne  sabbatsmorgen. 

I  timerne  efter  at  præsident 
Hinckley  kom  med  denne  nye  kaldelse 
til  at  tjene,  har  jeg  fulgt  Nephis  opfor- 
dring til  at  »anvende  al  hellig  skrift  på 
os«  (1  Nephi  19:23)  med  en  større  for- 
nemmelse af  formål  og  intensitet,  end 
jeg  nogensinde  før  har  gjort. 

Jeg  har  grundet  over  Paulus'  ord 
om,  at  Gud  udvalgte  »det,  som  er 
dårskab  i  verden  ...  for  at  gøre  de 
vise  til  skamme,  og  det,  som  er  svagt 
i  verden,  udvalgte  Gud  for  at  gøre 
det  stærke  til  skamme«  (1  Kor  1:27). 


Denne  formiddag  er  det  en  stor  trøst 
at  vide,  at  jeg  er  en  af  de  virkelig 
svage  i  verden. 

Jeg  har  tænkt  over  Jakobs  instruk- 
tioner, der  står  i  Mormons  Bog: 

»Derfor  ransager  vi  profeterne,  og 
vi  har  mange  åbenbaringer  samt  pro- 
fetiens ånd,  og  idet  vi  har  alle  disse 
vidnesbyrd,  får  vi  håb,  og  vor  tro  bli- 
ver urokkelig,  så  at  vi  sandelig  kan 
befale  i  Jesu  navn,  og  selv  træerne, 
bjergene  og  havets  bølger  adlyder  os. 

Ikke  desmindre  viser  Gud  Herren 
os  vor  svaghed,  for  at  vi  skal  vide,  at 
det  er  ved  hans  nåde  og  store  overbæ- 
renhed overfor  menneskenes  børn, 
at  vi  har  magt  til  at  gøre  disse  ting« 
(Jakob  4:6-7). 

Brødre  og  søstre,  vær  især  opmærk- 
somme på  ordet  nåde,  som  det  anven- 
des i  det  vers,  jeg  lige  læste.  I  Bible 
Dictionary  læser  vi,  at  ordet  nåde  ofte 
benyttes  i  skrifterne  til  at  angive  en 
styrkende  eller  bemyndigende  kraft. 

»Hovedbetydningen  af  ordet  er 
guddommelige  midler  til  hjælp  eller 
styrke,  givet  ved  Jesu  Kristi  gavmilde 
barmhjertighed  og  kærlighed. 

Det  er  også  ved  Herrens  nåde,  at 
personer  ved  tro  på  Jesu  Kristi  forso- 
ning og  omvendelse  fra  deres  synder 
modtager  styrke  og  hjælp  til  at  gøre 
gode  gerninger,  som  de  på  anden 
måde  ikke  ville  have  været  i  stand 
til  at  gøre,  hvis  de  kun  havde  deres 
egne  evner.  Denne  nåde  er  en  bemyn- 
digende magt,  som  giver  mænd  og 
kvinder  mulighed  for  at  modtage  evigt 
liv  og  ophøjelse,  efter  at  de  har  ydet 
deres  egen  bedste  indsats«  (s.  697). 

Denne  bemyndigende  og  styr- 
kende side  af  forsoningen  hjælper  os 
med  at  forstå,  handle  og  blive  gode  på 
måder,  som  vi  aldrig  ville  genkende 
eller  udrette  med  vores  begrænsede 
jordiske  kapacitet.  Jeg  bærer  vidnes- 
byrd og  vidner  om,  at  den  bemyndi- 
gende kraft  i  Frelserens  forsoning 
er  virkelig.  Uden  forsoningens  styr- 
kende kraft  kunne  jeg  ikke  stå  foran 
jer  denne  formiddag. 

Kan  vi  fornemme  Kristi  nåde  og 
styrkende  kraft  i  Ammons  vidnesbyrd? 
»Ja,  jeg  ved,  at  jeg  intet  er;  med  hen- 
syn til  min  egen  styrke  er  jeg  svag; 
derfor  vil  jeg  ikke  rose  mig  af  mig  selv, 
men  jeg  vil  rose  mig  af  min  Gud,  thi  i 
hans  styrke  kan  jeg  gøre  alt;  ja,  mange 
kraftige  undergerninger  har  vi  udført 
her  i  landet,  for  hvilke  vi  vil  prise  hans 
navn  evindelig«  (Alma  26:12).  Brødre 
og  søstre,  vi  kan  i  sandhed  i  Herrens 


styrke  gøre,  udholde  og  overvinde  alt. 

Da  jeg  forlod  Kirkens  administra- 
tionsbygning efter  mit  interview  med 
præsident  Hinckley  mindedes  jeg 
Enoks  ord: 

»Og  da  Enok  havde  hørt  disse 
ord,  bøjede  han  sig  til  jorden  for 
Herren  og  talte  til  Herren  og  sagde: 
Hvorfor  har  jeg  fundet  nåde  for  dine 
øjne,  jeg,  som  kun  er  en  dreng,  og 
alle  mennesker  hader  mig,  thi  jeg  er 
langsom  til  at  tale;  hvorfor  er  jeg  din 
tjener? 

Og  Herren  sagde  til  Enok:  Gå  og 
gør,  som  jeg  har  befalet  dig,  så  skal 
intet  menneske  gennembore  dig.  Åbn 
din  mund,  så  skal  den  blive  fyldt,  og 
jeg  vil  give  dig  evne  til  at  tale,  thi  alt 
kød  er  i  mine  hænder,  og  jeg  vil  gøre, 
som  jeg  synes,  det  er  godt«  (Moses 
6:31-32). 

Herrens  løfte  til  Enok  er  lige  så 


relevant  for  alle  os,  der  føler  sig  ufor- 
beredt og  overvældet  og  uegnet  til 
en  ny  kaldelse  eller  ansvar.  Løftet  var 
sandt  på  Enoks  tid,  og  det  er  sandt 
i  dag. 

Om  aftenen  den  20.  juni  2000  arbej- 
dede flere  kollegaer  og  jeg  sent  på 
ledelsens  kontorer  på  det  daværende 
Ricks  College  i  Rexburg  i  Idaho.  Vi  var  i 
færd  med  at  foretage  de  sidste  forbere- 
delser til  et  uventet  og  historisk  fælles- 
møde på  vores  skole  næste  formiddag 
og  præsident  Hinckleys  bekendtgø- 
relse af,  at  Ricks  College  skulle  blive  en 
fireårig  institution,  hvor  man  kunne  få 
en  bachelorgrad,  og  fa  navnet  Brigham 
Young  University  -  Idaho.  Vi  var  som 
administrativt  team  lige  begyndt  at 
fatte  det  monumentale  ansvar  og  de 
udfordringer,  der  lå  foran  os. 

Da  vi  forlod  bygningen  den  aften, 
spurgte  en  af  mine  kollegaer:  »Rektor, 

er  du  bange?«  Så  vidt  jeg  husker,  sva- 
rede jeg  noget  i  denne  retning.  »Hvis 
jeg  troede,  at  vi  skulle  gennemføre 
denne  overgang  udelukkende  ved  at 
stole  på  vores  egen  erfaring  og  døm- 
mekraft, så  ville  jeg  være  skræmt.  Men 
vi  får  hjælp  fra  himlen.  For  vi  ved, 
hvem  der  bestemmer,  og  vi  er  ikke 
alene,  så  nej,  jeg  er  ikke  bange.«  Og 
vi,  der  tjener  på  BYU  -  Idaho,  kan 
forenet  vidne  om,  at  der  er  kommet 
hjælp  fra  himlen,  der  er  sket  mirakler, 
åbenbaringer  er  modtaget,  døre  er 
blevet  åbnet,  og  vi  er  blevet  rigt  velsig- 
net personligt  og  som  institution. 

Tillad  mig  at  udtrykke  taknemmelig- 
hed og  påskønnelse.  Jeg  er  taknemme- 
lig for  mine  forfædre  -  for  de  trofaste 
og  stabile  mænd  og  kvinder,  som 


jeg  respekterer  og  ærer,  og  som  jeg 
skylder  alt.  Jeg  elsker  og  påskønner 
min  mor  og  far  og  min  hustrus  mor  og 
far.  Jeg  er  taknemmelig  for  deres  kær- 
lighed og  støtte  og  undervisning  og 
styrke. 

Min  hustru  Susan  er  en  dygtig 
kvinde  og  en  retskaffen  mor.  I  ser 
hurtigt,  at  renhed  og  godhed  kan  ses 
i  hendes  ansigt.  Jeg  elsker  hende  og 
påskønner  hende  mere  end  ord  kan 
udtrykke.  Jeg  takker  hende  for  at 
være  den  kvinde,  hun  er,  for  de  lek- 
tier, hun  har  lært  mig,  og  for  den  kær- 
lighed vi  er  fælles  om. 

Susan  og  jeg  er  velsignet  med  tre 
trofaste  sønner.  Jeg  elsker  og  takker 
dem.  Og  vores  lille  familie  vokser  og 
omfatter  nu  to  retskafne  svigerdøtre 


og  tre  fantastiske  og  smukke  og  char- 
merende børnebørn.  Når  vi  har  mulig- 
hed for  at  være  sammen,  velsignes  vi 
med  at  se  et  glimt  af  familieenheden  i 
evigheden. 

Mine  kære  brødre  og  søstre,  jeg 
er  taknemmelig  for  jer.  Når  jeg  ser 
jer  samlet  her  i  Konferencecentret 
og  ser  for  mig  alle  jer,  som  er  i  kirke- 
bygninger over  hele  verden,  er  jeg 
velsignet  af  jeres  trofasthed  og  hengi- 
venhed over  for  Frelseren.  Da  jeres 
hånd  blev  løftet  i  opretholdelse  i  går 
lørdag,  følte  jeg  en  styrkende  indfly- 
delse flyde  ind  i  min  sjæl,  der  var  helt 
forbløffende.  Kun  få  af  jer  ved,  hvem 
jeg  er,  alligevel  ved  I,  hvorfra  kal- 
delsen er  kommet,  og  er  derfor  villige 
til  at  opretholde  og  støtte.  Jeg  takker 
jer  og  lover  at  bruge  hele  min  sjæl  og 
al  min  energi  i  dette  hellige  værk. 

Jeg  vil  gå,  hvor  Herren  og  lederne 
af  hans  kirke  ønsker,  at  jeg  skal  gå;  jeg 
vil  gøre  det,  som  de  ønsker,  at  jeg  skal 
gøre;  jeg  vil  undervise  i  det,  som  de 
ønsker,  at  jeg  skal  undervise  i,  og  jeg 
vil  stræbe  efter  at  blive  det,  som  jeg 
bør  og  skal  blive.  I  Herrens  styrke  og 
ved  hans  nåde  ved  jeg,  at  I  og  jeg  kan 
blive  velsignet  til  at  opnå  alt. 

Som  en  af  de  svageste  blandt 
svage  vidner  jeg  om,  at  Gud  lever. 
Jeg  bærer  vidnesbyrd  og  vidner 
om,  at  Jesus  er  Kristus.  Han  er  vor 
Forløser  og  vor  Frelser,  og  han  lever. 
Og  jeg  vidner  om,  at  fylden  af  Jesu 
Kristi  evangelium  og  hans  sande 
kirke  er  blevet  gengivet  til  jorden 
i  disse  sidste  dage  ved  profeten 
Joseph  Smith.  Præstedømmenøgler 
og  -myndighed  og  frelsende  ordinan- 
cer  findes  atter  på  jorden.  Familier 
kan  ved  præstedømmets  kraft  i  sand- 
hed være  sammen  for  evigt.  Mormons 
Bog  er  Guds  ord  og  vor  religions  slut- 
sten. Og,  brødre  og  søstre,  himlen  er 
ikke  lukket.  Gud  taler  -  til  os  person- 
ligt og  til  lederne  af  hans  sidste  dages 
rige  på  jorden.  Præsident  Gordon  B. 
Hinckley  er  Herrens  profet  på  jorden 
i  dag.  Jeg  bærer  vidnesbyrd  om  disse 
ting  i  Jesu  Kristi  navn.  Amen.  ■ 

Seniormissionærer 
og  evangeliet 


ÆLDSTE  RUSSELL  M.  NELSON 

De  Tolv  Apostles  Kvorum 


Jeg  udtrykker  min  taknemlighed  for  vore  seniormissionærer. 
De  er  unge  i  ånden,  kloge  og  villige  til  at  arbejde. 


M 


ed  taknemlighed  byder  vi 
ældste  Dieter  F.  Uchtdorf  og 
,  ældste  David  A.  Bednar  vel- 
kommen til  De  Tolv  Apostles  Kvorum. 
Vi  vil  tjene  Herren  Jesus  Kristus  for- 
enet og  gennem  bøn. 

Mine  opgaver  i  år  har  ført  mig 
rundt  til  mange  af  verdens  nationer. 
I  nogle  af  disse  lande  er  Kirken  stadig 
relativt  ny.  Uanset  hvor  jeg  kommer 
hen,  møder  jeg  vore  missionærer.  De 
er  bemærkelsesværdigt  modstands- 
dygtige og  meget  effektive.  De  er  et 
synligt  og  håndgribeligt  bevis  på,  at 
Jesu  Kristi  Kirke  er  blevet  gengivet  i 
sin  fylde.  Det  var  ham,  som  sagde: 
»Gå  ud  i  alverden  og  prædik  evange- 
liet for  hele  skabningen.«1  Denne 


befaling  banker  i  hjertet  på  enhver  mis- 
sionær, som  vidner  om  Jesus  Kristus 
og  belærer  om  hans  budskab. 

Når  vi  tænker  på  missionærer,  ser  vi 
normalt  for  os  unge  mænd  med  hvide 
skjorter  og  slips  og  unge  kvinder,  som 
klæder  sig  sømmeligt.  Men  sammen 
med  dem  er  der  vidunderlige  senior- 
missionærer, som  har  taget  imod  kal- 
det fra  profeter  og  apostle  om  flere 
missionærægtepar.2 

Jeg  udtrykker  min  taknemlighed  for 
vore  seniormissionærer.  De  er  unge  i 
ånden,  kloge  og  villige  til  at  arbejde. 
De  tolerer  endog  bemærkninger  fra 
børn,  som  i  sjov  ændrer  præsident 
Spencer  W  Kimballs  bøn  »Øg  jeres  ind- 
sats« til  at  »Flyt  nu  på  fødderne«.3  Disse 
kære  medlemmer  er  villige  til  at  tjene 
og  styrke  andres  liv.4  Selv  om  disse 
seniorer  ikke  kender  det  lokale  sprog, 
er  deres  indsats  stor  og  deres  offervilje 
meget  værdifuld.5 

Eksempler  på 
seniormissionærtjeneste 

Jeg  tænker  fx  på  ældste  Lloyd 
Poelman  og  hans  hustru,  søster 
Catherine  Poelman.  De  er  forældre  til 
9  voksne  børn  og  bedsteforældre  til 
20  børnebørn  og  udfører  nu  en  mis- 
sion i  en  fjern  del  af  Chile,  hvor  de 
arbejder  i  en  lille  gren.  De  foretager 
hyppige  besøg  hos  mindre  aktive 
medlemmer  og  hos  familier,  som  for 


nyligt  er  blevet  omvendt  til  Kirken. 
Disse  besøg  giver  ægteparret  Poelman 
mulighed  for  at  læse  sammen  med 
disse  familier  og  at  bære  deres  vidnes- 
byrd om  templets  velsignelser.  I  disse 
missionsgrene  har  de  også  undervist 
medlemmer  i  at  dirigere  og  spille  for- 
enklede versioner  af  salmerne  på  små 
elektriske  orgler.  Ældste  og  søster 
Poelman  skrev  for  nyligt:  »Dåb  er 
kun  det  første  skridt  i  omvendelsen. 
Når  den  første  iver  har  lagt  sig,  og  de 
nyomvendte  fortsat  møder  behovet 
for  at  arbejde  i  mange  timer  bare  for 
at  få  brød  på  bordet,  har  de  brug  for 
hjælp  fra  andre,  som  deler  evangeliets 
glæde  med  dem.  Det  er  vores  speciali- 
tet. Vores  arbejde  er  forebyggende  - 
at  holde  os  nær  til  de  nyomvendte.  Så 
er  der  andre,  som  sjældent  kommer, 
men  som  ikke  har  mistet  deres  over- 
bevisning, og  som  modtager  vores 
budskab  med  taknemlighed.  Når  vi 
ser  de  forandringer,  som  sker  hos 
dem,  som  vi  besøger,  føler  vi  os  vel- 
signet ved  at  modtage  fortsat  under- 
visning og  hjælp  fra  Herren  i  dette 
værk  og  ved  samtidigt  at  vide,  at 
vores  familie  derhjemme  på  stedfor- 
trædende vis  deler  vores  kaldelse  og 
disse  særlige  velsignelser.«6 

Sådanne  vidunderlige  ægtepar  er 
engageret  i  arbejdet  med  at  bringe 
sjæle  tilbage,  som  tidligere  har  ind- 
gået pagter  om  at  påtage  sig  Jesu 
Kristi  navn. 

Andre  missionærægtepar  yder 
tjeneste  i  Kirkens  hellige  templer. 
Ældste  Kenneth  og  søster  Barbara 
Willits  tjener  fx  i  templet  i  Accra  i 
Ghana.  De  udviklede  en  særlig  kær- 
lighed til  folket  i  Ghana,  mens  de 
tjente  der  som  missionærer  for  mere 
end  to  årtier  siden.  De  er  energiske 
og  ivrige  og  blev  omvendt  for  50  år 
siden,  har  tre  børn,  16  børnebørn  og 
12  oldebørn.  De  udfører  de  ophøj- 
ende ordinancer  i  templet.  Broder 
Willits  tjener  som  besegler.  De  er  ved 
flere  lejligheder  blevet  behageligt 
overrasket  over  at  møde  medlemmer, 
som  de  har  mødt  tidligere  på  deres 

første  mission.  For  nylig  foretog  æld- 
ste Willits  besegling  af  en  mand  og 
en  hustru,  som  de  havde  undervist  i 
1982,  og  ældste  Willits  beseglede  fire 
af  deres  afdøde  børn  til  dem.  Ældste 
og  søster  Willits  skrev:  »Vores  villig- 
hed til  at  forlade  vores  familie  og 
hjem  er  motiveret  af  de  pagter,  som 
vi  har  indgået  i  templet,  og  af  vores 
dybe  ønske  om  at  blive  en  evig  fami- 
lie. Vores  familie  støtter  os  fuldt  ud  i 
vores  tjeneste,  og  de  har  del  i  mange 
af  de  velsignelser,  som  vi  har  modta- 
get. Vi  er  i  ydmyghed  taknemlige  for 
det  privilegium  at  hjælpe  andre  med 
at  modtage  templets  velsignelser.«7 

Modige  og  omsorgsfulde  par  som 
ældste  og  søster  Willits  muliggør  og 
beriger  det  værk,  som  bliver  udført  i 
mange  af  vore  templer  over  hele  ver- 
den. Nogle  af  disse  templer,  såsom 
templet  i  Accra  i  Ghana,  ligger  ste- 
der, hvor  de  fleste  lokale  medlemmer 
ikke  tidligere  har  haft  mulighed  for 
at  komme  i  et  tempel.  Ordinancer 
for  disse  medlemmer  bliver  nu  gjort 


mulige  af  erfarne  ægtepar,  som  tjener 
som  tempelmissionærer.  Vi  udtrykker 
også  vores  dybfølte  taknemlighed  til 
dem. 

Tidligere  på  året  var  ældste  Douglas 
L.  Callister  og  jeg  i  Kiev,  Ukraines 
hovedstad.  Vi  var  der  for  at  danne  den 
første  stav  i  denne  tidligere  sovjetiske 
republik.  Vi  var  glade  over  at  se,  at  mis- 
sionsdistriktet  i  Kiev  var  velforberedt  til 
at  blive  en  stav  -  fuldt  ud  organiseret  - 
og  rede  til  at  indtage  sin  plads  blandt 
Zions  stave.  Vi  mødtes  også  der  med 
missionærerne,  hvoraf  der  var  flere 
stålsatte  seniorpar.  Vi  lyttede  opmærk- 
somt til  dem. 

Vi  husker  beretningen  om  ældste 
Rudi  og  søster  Eva  Hegewald,  som 
voksede  op  i  det,  som  dengang  var 
kendt  som  Østtyskland.  De  talte  med 
en  lille  og  sød  tysk  accent  om  de  van- 
skelige dage  under  anden  verdenskrig 
og  den  efterfølgende  sovjetiske  besæt- 
telse. De  talte  om  mange  lidelser.  At 
finde  Herrens  sande  kirke  og  senere 
at  immigrere  til  Amerika  blev  regnet 


som  skattede  velsignelser.  De  efterføl- 
gende år  bragte  dem  fem  sunde  børn 
samt  åndelig  og  økonomisk  vækst. 
De  følte,  at  det  at  udføre  en  mission 
ville  være  en  god  måde  for  dem  at 
vise  taknemlighed  til  Herren  på.  De 
udtrykte  et  stort  ønske  om  at  tjene 
i  det  østlige  Europa.  De  blev  kaldet 
til  at  tjene  i  Kiev-missionen  i  Ukraine. 
Ældste  og  søster  Hegewald  skrev:  »Nu, 
hvor  vi  nærmer  os  afslutningen  på 
vores  mission  i  vores  tidligere  fjendes 
land,  er  vi  taknemlige  for  muligheden 
for  at  undervise  og  elske  det  ukrain- 
ske folk.  Efterhånden  som  vi  har  tjent 
Herren,  er  vores  sjæl  blevet  helet,  og 
vores  familie  er  blevet  mere  forenet. 
Vi  har  i  sandhed  haft  en  bemærkelses- 
værdig og  tilfredsstillende  oplevelse 
og  set  mange  små  mirakler.«8 

Læg  mærke  til,  at  alle  disse  tre  par 
skrev  om  deres  velsignelser.  Et  andet 
par  fortæller  om  de  velsignelser,  som 
kommer  af  at  tjene  som  missionærer. 
De  skrev:  »Gode  mennesker  afløser 
os  fra  vore  funktioner  som  forældre 

bedre  end  vi . . .  Hvis  et  problem  i 
familien  ikke  bliver  løst  ved  bøn  og 
faste,  kan  man  overveje  en  mission.«9 

Ingen  seniormissionærer  finder 
det  belejligt  at  tage  af  sted.  Det  gjorde 
hverken  Joseph,  Brigham,  John  eller 
Wilford.  De  havde  også  børn  og  bør- 
nebørn. De  elskede  ikke  deres  familie 
mindre,  men  de  elskede  også  Herren 
og  ønskede  at  tjene  ham.  En  dag  vil 
vi  måske  møde  disse  stålsatte  menne- 
sker, som  hjalp  til  med  at  oprette 
denne  uddeling.  Vi  vil  så  glæde  os 
over,  at  vi  ikke  søgte  skyggen,  da  et 
kald  som  missionær  kom  fra  profe- 
ten, selv  i  vores  livs  efterår. 

Ved  generalkonferencen  i  oktober 
1925  udstedte  præsident  Heber  J. 
Grant  et  kald  til  »mænd  i  en  moden 
alder  med  sund  dømmekraft,  som 
har  haft  erfaring  med  at  forkynde 
evangeliet  ...  til  at  gå  ud  og  arbejde 
i  missionsmarken.«10 

Dette  behov  eksisterer  stadig. 
Ved  den  seneste  oplæringsudsen- 
delse  til  præstedømmelederne  over 
hele  verden  udstedte  præsident 
Gordon  B.  Hinckley  et  lignende  kald: 
»Der  er  et  konstant  behov  for  flere 
missionærægtepar,«  sagde  han.  »De 
udfører  en  vidunderlig  tjeneste  over 
hele  verden.  I  [ledere]  behøver  ikke 
at  vente  på,  at  et  ægtepar  melder  sig 
frivilligt.  De  ofre,  som  er  forbundet 
med  at  tjene  Herren  på  fuld  tid,  vil 
rigeligt  velsigne  ægteparrene,  deres 
familier  og  de  mennesker,  som  de 
tjener.«11 

Kvalifikationer  til  arbejdet 

Biskopperne  skal  også  følge 
dette  kald  fra  profeten  og  spørge 
medlemmerne,  om  de  kan  tjene. 
Mulighederne  for  seniormissionærer 
er  forskellige  og  mangeartede.12  Deres 
kaldelser  til  at  tjene  bliver  bekendt- 
gjort efter  bønsom  overvejelse  ud  fra 
deres  faglige  baggrund,  sproglige  erfa- 
ring og  personlige  evner.13  Af  alle  disse 
kvalifikationer  til  at  tjene  er  ønsket 
om  at  tjene  det  vigtigste.  Herren  har 
erklæret: 


»Se  derfor  til,  o,  I,  der  indtræder 
i  Guds  tjeneste,  at  I  tjener  ham  af 
jeres  hele  hjerte,  sjæl,  sind  og  styrke, 
så  I  kan  stå  ulastelige  for  Gud  på  den 
yderste  dag. 

Dersom  I  derfor  ønsker  at  tjene 
Gud,  da  er  I  kaldet  til  arbejdet.«14 

Mange  ydmyge  sidste  dages  hellige 
frygter,  at  de  ikke  er  kvalificerede 
til  at  virke  som  missionærer.  Men  til 
sådanne  kommende  missionærer  har 
Herren  givet  denne  forsikring:  »Og 
tro,  håb,  barmhjertighed  og  kærlighed 
og  med  øjet  alene  henvendt  på  Guds 
ære  gør  ham  skikket  til  dette  værk.«15 

Begrænsninger  i  form  af  alder 
og  helbred 

Samtidig  med  at  jeg  priser  det 
arbejde,  som  seniormissionærerne  gør, 
er  jeg  klar  over,  at  der  er  mange,  som 
gerne  vil  tjene,  men  som  ikke  er  i  stand 
til  det.  Begrænsninger  i  form  af  alder 
eller  dårligt  helbred  kræver  realistisk 
bedømmelse,  ligesom  familiens  vigtige 
behov.  Når  ønsket  brænder  indeni, 
men  der  samtidig  eksisterer  sådanne 
begrænsninger,  kan  man  yde  sin  tje- 
neste gennem  andre.  De  kan  blive 
jeres  arme  og  ben,  og  I  kan  tilveje- 
bringe de  nødvendige  midler.  Andre 
kan  også  bidrage  med  tid  og  talenter 
som  hjemmeboende  missionærer.16  De 
vil  hver  især  være  Herren  til  behag,  og 
hver  især  vil  de  modtage  hans  pris. 

Evangeliet 

Vi  kan  alle  forkynde  evangeliet  gen- 
nem forskrift  og  eksempel.  Ordet 
evangelium  betyder  »det  glade  bud- 
skab.« Det  glade  budskab  er  Herren 
Jesus  Kristus  og  hans  budskab  om 
frelse.17  Jesus  så  både  sin  mission  og 
sin  tjenestegerning  på  jorden  som  en 
del  af  evangeliet.  I  sin  missionsudta- 
lelse  sagde  Jesus: 

»Dette  er  det  evangelium,  som  jeg 
har  givet  jer  -  at  jeg  kom  til  verden 
for  at  gøre  min  Faders  vilje,  fordi  min 
Fader  sendte  mig. 

Og  min  Fader  sendte  mig,  for  at  jeg 
kunne  blive  løftet  op  på  korset.«18 


Frelserens  jordiske  mission  kender 
vi  som  Forsoningen. 

Frelserens  jordiske  tjenestegerning 
omfatter  alt,  hvad  han  ellers  gjorde  - 
hans  lærdomme,  udtryk  for  kærlighed, 
opmærksomhed  over  for  ordinancer, 
mønstre  for  bøn,  udholdenhed  osv 
Han  levede  for  at  være  et  eksempel  for 
os,  hvilket  han  også  gjorde  lig  med 
evangeliet  i  sin  udtalelse  om  sin  tje- 
neste. »Dette  er  mit  evangelium,« 
sagde  han,  »thi  de  gerninger,  I  har 
set  mig  gøre,  skal  I  også  gøre.«19  Tro, 
omvendelse,  dåb  med  vand  og  ild  og 
med  den  Helligånd,  indsamling  af  de 
udvalgte  og  at  holde  ud  til  enden  er  alt 
sammen  en  del  af  evangeliet.20  Vi  kan 
alle  efterligne  Herrens  eksempel  uan- 
set alder,  status  eller  placering. 

Som  et  af  de  »særlige  vidner  om 
Kristi  navn  i  hele  verden«21  erklærer 
jeg,  at  han  er  Guds  levende  Søn,  vores 
forsonende  Frelser  og  Forløser.  Dette 
er  hans  Kirke,  genoprettet  i  de  sidste 
dage  for  at  opfylde  sin  guddommelige 
skæbne.  Hans  profet  i  dag  er  præsi- 
dent Gordon  B.  Hinckley.  Det  vidner 
jeg  om  i  Jesu  Kristi  navn.  Amen.  ■ 

NOTER 

1.  Mark  16:15;  se  også  Matt  28:19;  Mormon 
9:22;  L&P  42:58;  68:8;  80:1;  84:62;  112:28. 

2.  Se  fe  Gordon  B.  Hinckley,  »Missionærtje- 
neste«, Stjernen,  mar.  1988,  s.  2-6.  Se  også 
L.  Tom  Perry,  »Gå  derfor  hen  og  gør  alle  fol- 
keslagene til  mine  disciple«,  Den  danske 
Stjerne,  okt.  1984,  s.  147-151;  M.  Russell 
Ballard,  »Missionærægtepar«,  Stjernen,  maj 
1990,  s.  16-21;  Robert  D.  Hales,  »Missionær- 
ægtepar: En  tid  til  at  tjene«,  Liahona,  juli 
2001,  s.  28-31. 

3.  Se  »Serving  as  Couple  Missionaries«, 
Ensign,  sep.  1997,  s.  15. 

4.  Se  Luk  22:32. 

5.  Områder,  som  skal  overvejes  i  forbin- 
delse med  en  mission,  kan  opdeles  i  fire 
kategorier: 

(1)  Økonomi:  Alle  udgifter  udover  det,  som 
er  nødvendigt  hjemme,  kan  komme  som 
bidrag  fra  børn,  venner,  kvorummer  eller 
fra  andre  medlemmer  af  familien. 

(2)  Frygt:  Ældre  missionærer  behøver  ikke 
at  frygte  for  at  lære  et  nyt  sprog.  Der  er 
meget  vundet  ved  at  bruge  talenter,  som 
allerede  er  opnået.  Missionærerne  kan 
tjene  i  et  andet  sprogområde,  idet  de  ved, 
at  de  vil  lære  det,  som  de  har  brug  for  at 
vide,  uden  at  det  kræves  af  dem,  at  de  taler 
sproget  flydende.  De  vil  lære  noget  af  spro- 
get i  deres  mission  og  finde  glæde  ved  at 
bruge  hvert  nyt  udtryk. 

(3)  Godt  helbred:  Selvom  man  ikke  kan 
garantere  et  risikofrit  miljø,  hverken 
hjemme  eller  i  missionsmarken,  så  kan  man 
iagttage  passende  forholdsregler  i  form  af 
sund  kost  og  gymnastik.  Rutinemæssige 
behov  for  fysisk  pleje  kan  normalt  blive 
imødekommet  i  missionsmarken.  I  tilfælde 
af  en  nødsituation  er  det  tilrådeligt  at  kalde 
seniormissionærparret  hjem. 

(4)  Familien:  Børn  og  børnebørn  af  senior- 
missionærer vil  blive  velsignet  på  grund  af 
deres  tjeneste.  Herren  har  givet  en  missionær 
dette  løfte:  »Se,  du  har  haft  megen  sorg  af  din 
familie,  dog  vil  jeg  velsigne  dig  og  din  familie, 
ja,  dine  små;  og  den  dag  skal  komme,  da  de 
vil  tro  og  erkende  sandheden  og  forene  sig 
med  dig  i  min  kirke«  (L&P  31:2).  Når  disse 
»små«  beder  for  deres  missionærforældre, 

vil  de  komme  Herren  nærmere  og  også  nær- 
mere deres  forældre  eller  bedsteforældre. 

6.  Personligt  brev  dateret  29.  juni  2004. 

7.  Personligt  brev  dateret  28.  juni  2004. 

8.  Personligt  brev  modtaget  1.  juli  2004. 

9.  Brev  adresseret  til  ældste  Dallin  H.  Oaks 
fra  Dr.  Brent  og  Carol  Petersen,  dateret 
27.  juni  2004. 

10.  I  Conference  Report,  okt.  1925,  s.  10. 

11.  »Til  Kirkens  biskopper«,  Verdensomspæn- 
dende oplæringsmøde  for  ledere,  19.  juni 
2004,  s.  27;  se  også  »Excerpts  from  Recent 
Adresses  of  President  Gordon  B.  Hinckley«, 
Ensign,  apr.  1996,  s.  72. 

12.  Disse  kategorier  omfatter  ledelse  og  arbejde 
med  medlemmer,  slægtshistorie,  tempeltje- 
neste, lægelig-,  humanitær-  og  velfærdstje- 
neste,  arbejde  i  besøgscentre,  PA,  tjeneste 
på  område-  eller  missionskontoret,  med 
regnskab  og  optegnelser,  med  fysiske  facili- 
teter,med  Kirkens  Uddannelsessystem,  med 
Den  selvsupplerende  uddannelsesfond  eller 
med  støtte  til  anden  uddannelsesmæssig 
indsats.  Andre  muligheder  er  til  rådighed, 
der  passer  til  de  enestående  evner,  som 

de  kommende  missionærer  besidder.  Se 
Giles  H.  Florence  Jun.,  »So  Many  Kinds 
of  Missions«,  Ensign,  feb.  1990,  s.  6-11. 

13.  For  detaljer  vedrørende  kvalifikation  til  og 
forberedelse  for  seniormissionærer,  se  David 
B.  Haight,  »Missionærægtepar:  >En  vidunder- 
lig ressource<«,  Stjernen,  okt.  1997,  s.  26-33; 
Vaughn  J.  Featherstone,  »Couple  Missionaries: 
>Too  Wonderful  for  Me<«,  Ensign,  sep.  1998,  s. 
14-17;  »There  Is  Work  for  Us  to  Do«,  Ensign, 
okt.  1993,  s.  36-41;  »The  Impact  of  Couple 
Missionaries«,  Ensign,  apr.  2003,  s.  60-63; 
John  L.  Hart,  »Working  Miracles  in  Mission 
Field«,  ChurchNews,  22.  dec.  1990,  s.  3,  7. 

14.  L&P  4:2-3;  fremhævelse  tilføjet. 

15.  L&P  4:5. 

16.  Yderligere  information  kan  findes 
på  Kirkens  hjemmeside  www.lds.org 
under  »Service  Opportunities  for  Senior 
Missionaries«  (klik  på  »Other  Resources« 
på  hjemmesiden,  derpå  på  »Church-Service 
Missionary  Opportunities«) . 

17.  Se  Guide  til  Skrifterne,  »Evangelierne«. 

18.  3  Nephi  27:13-14. 

19.  3  Nephi  27:21. 

20.  Se  L&P  33:6-12;  39:6. 

21.  L&P  107:23. 


Kvinden  i  vores  liv 


PRÆSIDENT  GORDON  B.  HINCKLEY 


Hvor  er  jeg  taknemlig  -  og  hvor  bør  vi  alle  være  taknemlige 
-for  kvinden  i  vores  liv. 


M 


ine  brødre  og  søstre,  indled- 
ningsvis -  hvis  I  vil  bære 
,  over  med  mig  -  vil  jeg  gerne 
benytte  mig  af  et  personligt  privile- 
gium. For  seks  måneder  siden  -  ved 
afslutningen  af  vores  konference  - 
fortalte  jeg,  at  min  elskede  ægtefælle 
gennem  67  år,  var  alvorligt  syg.  Hun 
døde  to  dage  senere.  Det  var  den  6. 
april,  hvilket  er  en  betydningsfuld  dag 
for  alle  i  denne  kirke.  Jeg  vil  gerne 
offentligt  takke  de  pligtopfyldende 
læger  og  vidunderlige  sygeplejersker, 
som  tog  sig  af  hende  i  den  sidste  tid, 
hvor  hun  var  syg. 

Mine  børn  og  jeg  var  ved  hendes 
side,  da  hun  fredfyldt  gled  ind  i  evig- 
heden. Da  jeg  holdt  hendes  hånd  og 
så  det  jordiske  liv  svinde  fra  hendes 
fingre,  må  jeg  indrømme,  at  jeg  blev 
overvældet.  Inden  vi  blev  gift,  havde 
hun  været  min  drømmepige,  som 
man  sagde  i  en  sang,  der  dengang 


var  populær.  Hun  var  min  kære  ægte- 
fælle i  mere  end  to  tredjedele  af  et 
århundrede,  min  ligemand  over  for 
Herren,  ja,  i  virkeligheden  min  over- 
mand. Og  nu  på  mine  gamle  dage  er 
hun  atter  blevet  min  drømmepige. 

Umiddelbart  efter  hendes  død 
følte  vi  en  overstrømmende  kærlig- 
hed fra  hele  verden.  Der  blev  sendt 
mange  smukke  blomster.  Der  blev 
ydet  mange  store  bidrag  i  hendes 
navn  til  Den  selvsupplerende  uddan- 
nelsesfond og  til  hendes  professorat 
på  Brigham  Young  University  Der  var 
bogstavelig  talt  hundredvis  af  breve.  Vi 
har  kasser  fyldt  med  dem  fra  mange, 
som  vi  kender,  og  fra  rigtig  mange, 
som  vi  ikke  kender.  De  udtrykker  alle 
deres  beundring  for  hende  samt  deres 
medfølelse  og  kærlighed  til  os,  som 
hun  har  efterladt. 

Vi  beklager,  at  vi  ikke  har  været  i 
stand  til  at  svare  personligt  på  disse 
mange  kondolencer.  Så  derfor  benyt- 
ter jeg  lejligheden  til  at  takke  hver 
eneste  af  jer  for  jeres  store  venlighed 
over  for  os.  I  skal  have  mange,  mange 
tak,  og  vi  beder  jer  undskylde,  at  vi 
ikke  har  svaret.  Opgaven  var  ganske 
enkelt  for  stor,  men  jeres  hilsener  har 
ydet  os  trøst  i  sorgens  stund. 

Jeg  er  taknemlig  over  at  kunne 
sige,  at  jeg  i  vores  lange  liv  sammen 
ikke  kan  komme  i  tanke  om  ét  alvor- 
ligt skænderi.  Jo,  der  har  været  min- 
dre uoverensstemmelser,  men  intet 
alvorligt.  Jeg  tror,  at  vores  ægteskab 
har  været  så  idyllisk,  som  noget  ægte- 
skab overhovedet  kan  være. 

Jeg  er  klar  over,  at  mange  af  jer 

nyder  den  samme  velsignelse,  og  jeg 
roser  jer  inderligt,  for  når  alt  kommer 
til  alt,  er  der  intet  rigere  end  forholdet 
mellem  mand  og  hustru  og  intet  mere 
uheldsvangert  på  godt  og  ondt  end 
ægteskabets  uendelige  konsekvenser. 

Disse  konsekvenser  ser  jeg  kon- 
stant. Jeg  oplever  både  skønhed  og 
tragedie.  Og  derfor  har  jeg  i  dag  valgt 
at  sige  nogle  få  ord  om  kvinden  i 
vores  liv. 

Jeg  begynder  med  verdens  skabelse. 

Vi  læser  i  Første  Mosebog  og  i 
Mose  Bog  om  dette  storslåede,  ene- 
stående og  forunderlige  projekt.  Den 
Almægtige  var  arkitekten  bag  denne 
skabelse.  Under  hans  ledelse  blev  den 
udført  af  hans  elskede  Søn,  den  store 
Jahve,  som  fik  hjælp  af  ærkeenglen 
Mikael. 

Først  blev  himlen  og  jorden  dannet, 
hvorefter  lyset  blev  adskilt  fra  mørket. 
Vandet  blev  fjernet  fra  jordoverfladen. 
Der  opstod  planteliv  og  derefter  dyre- 
liv. Som  afslutning  skabte  han  menne- 
sket. I  Første  Mosebog  står  der,  at  »Gud 
så  alt,  hvad  han  havde  skabt,  og  han  så, 
hvor  godt  det  var«  (1  Mos  1:31). 

Men  skabelsen  var  ikke  fuldendt. 

»Han  fandt  ikke  en  hjælper,  der 
svarede  til  [Adam] . 

Da  lod  Gud  Herren  en  tung  søvn 
falde  over  Adam,  og  mens  han  sov, 
tog  han  et  af  hans  ribben  og  lukkede 
til  med  kød. 

Af  det  ribben,  Gud  Herren  havde 
taget  fra  Adam,  byggede  han  en  kvinde 
og  førte  hende  til  Adam. 

Da  sagde  Adam:  >Nu  er  det  ben  af 
mine  ben  og  kød  af  mit  kød.  Hun  skal 
kaldes  kvinde,  for  af  manden  er  hun 
taget<«  (1  Mos  2:20-23). 

Således  blev  Eva  Guds  endelige 
skaberværk,  kronen  på  den  pragtfulde 
skabelse,  som  han  havde  udført. 

På  trods  af  den  forrang,  som  Gud 
gav  kvindens  skabelse,  er  hun  så  ofte 
gennem  tiderne  blevet  henvist  til  en 
underordnet  plads.  Hun  er  blevet 
nedgjort.  Hun  er  blevet  nedrakket. 
Hun  er  blevet  gjort  til  slave.  Hun  er 
blevet  mishandlet.  Og  dog  har  nogle 


af  de  største  personer  i  skrifterne 
været  retskafne,  dygtige  og  troende 
kvinder. 

Vi  kender  Ester,  No'omi  og  Ruth 
fra  Det  Gamle  Testamente.  Vi  kender 
Sariah  fra  Mormons  Bog.  Vi  kender 
Maria,  moderen  til  verdens  Forløser. 
Vi  kender  hende  som  Guds  udvalgte, 
som  Nephi  beskrev  som  »en  jomfru, 
som  er  skønnere  og  dejligere  end  alle 
andre  jomfruer«  (1  Nephi  11:15). 

Det  var  hende,  som  førte 
Jesusbarnet  til  Egypten  for  at  redde 


ham  fra  Herodes'  vrede.  Det  var 
hende,  som  opdrog  ham  i  hans  barn- 
dom og  ungdom.  Hun  stod  foran 
ham,  da  hans  smertende  legeme  hang 
på  korset  på  Golgata.  I  sin  lidelse 
sagde  han  til  hende:  »Kvinde,  dér  er 
din  søn.«  Og  til  sin  discipel,  i  en  bøn 
om  at  han  måtte  tage  sig  af  hende, 
sagde  han:  »Dér  er  din  mor«  (Joh 
19:26-27). 

Undervejs  i  hans  livshistorie  hører 
vi  om  Maria  og  Martha  og  om  Maria 
Magdalene,  som  var  den,  der  kom  til 


LIAHONA  NOVEMBER  2004 


83 


graven  den  første  påskemorgen.  Og 
det  var  for  hende  -  en  kvinde  -  at 
han  først  viste  sig  som  den  opstande 
Herre.  Hvordan  kan  det  da  være,  at 
skønt  Jesus  gav  kvinden  en  fremtræ- 
dende plads,  så  er  der  så  mange  af 
dem,  der  bekender  sig  til  ham,  som 
ikke  gør  det? 

Da  Gud  i  begyndelsen  skabte  men- 
nesket, skabte  han  i  henhold  til  sin 
plan  to  køn.  Denne  tosomheds  foræd- 
lende udtryk  findes  i  ægteskabet.  Det 
ene  menneske  komplementerer  det 
andet.  Som  Paulus  sagde:  »Dog,  i 
Herren  er  kvinden  intet  uden  man- 
den og  manden  intet  uden  kvinden« 
(1  Kor  11:11). 

Der  er  ingen  anden  ordning,  som 
opfylder  den  Almægtiges  guddomme- 
lige hensigter.  Manden  og  kvinden  er 
hans  skaberværk.  Deres  dualitet  er 
hans  plan.  Deres  komplementerende 
forhold  og  roller  er  grundlæggende 
for  hans  hensigter.  Den  ene  er  ikke 
fuldstændig  uden  den  anden. 

Jeg  er  klar  over,  at  vi  har  mange 
vidunderlige  kvinder  blandt  os,  som 
ikke  har  mulighed  for  at  blive  gift. 
Men  også  de  yder  en  vældig  indsats. 
De  tjener  Kirken  trofast  og  dygtigt. 
De  underviser  i  organisationerne.  De 
virker  som  ledere. 

Jeg  lagde  mærke  til  noget  interes- 
sant forleden.  Generalautoriteterne 
sad  i  møde  og  Hjælpeforeningens 
præsidentskab  var  sammen  med  os. 
Disse  dygtige  kvinder  stod  i  vores 
rådsværelse  og  fortalte  os  om  vel- 
færdsprincipperne  og  om,  hvordan 
vi  hjælper  dem,  som  lider  nød.  Vores 
rang  som  denne  kirkes  ledere  var  ikke 
svækket  af  det,  de  gjorde.  Vores  evne 
til  at  tjene  blev  større. 

Der  er  nogle  mænd,  som  i  deres 
hovmod  tror,  at  de  er  kvinden  overle- 
gen. De  har  tilsyneladende  ikke  for- 
stået, at  de  ikke  var  blevet  født,  hvis 
det  ikke  havde  været  for  deres  mor, 
som  gav  dem  livet.  Når  de  hævder  at 
være  mere  værd,  fornedrer  de  hende. 
Det  er  blevet  sagt,  at  »manden  kan 
ikke  nedværdige  kvinden  uden  selv 


at  blive  nedværdiget.  Han  kan  ikke 
ophøje  hende  uden  samtidig  at 
ophøje  sig  selv«  (Alexander  Walker,  i 
Elbert  Hubbard's  Scrap  Book,  1923, 
s.  204). 

Hvor  er  det  sandt.  Vi  ser  den  bitre 
frugt  af  denne  nedværdigelse  overalt 
omkring  os.  Et  af  resultaterne  er  skils- 
misse. Dette  onde  breder  sig  overalt 
i  vores  samfund.  Det  er  resultatet  af 
manglende  respekt  for  ens  ægtefælle. 
Det  giver  sig  udslag  i  forsømmelse, 
kritik,  mishandling  og  fremmedgø- 
relse. Vi  er  ikke  immune  over  for  det 
i  Kirken. 

Jesus  sagde:  »Hvad  Gud  altså  har 
sammenføjet,  må  et  menneske  ikke 
adskille«  (Matt  19:6). 

Det  er  desværre  en  kendsgerning, 
at  det  hovedsagelig  er  mænd,  som 
er  årsag  til  de  omstændigheder,  der 
fører  til  skilsmisse. 

Jeg  har  behandlet  hundredvis  af 
skilsmissesager  gennem  årene,  og 
jeg  er  overbevist  om,  at  hvis  man  blot 
fulgte  ét  enkelt  råd,  ville  det  løse 
dette  alvorlige  problem  bedre  end 
på  nogen  anden  måde. 

Hvis  hver  eneste  mand  og  hver 
eneste  hustru  bestandig  ville  gøre  alt, 
hvad  der  er  muligt,  for  at  sikre  deres 
ægtefælles  velbefindende  og  lykke, 
ville  der  være  meget  få  skilsmisser  om 
nogen  overhovedet.  Der  ville  aldrig 
være  skænderier.  Man  ville  aldrig  rette 
anklager  mod  hinanden.  Man  ville 
ikke  høre  vredesudbrud.  I  stedet  for 
mishandling  og  ondskabsfuldhed  ville 
man  finde  kærlighed  og  omsorg. 

Der  var  en  populær  sang,  som  vi 
sang  for  mange  år  siden.  Teksten  lød: 

Jeg  vil  være  lykkelig. 
Men  jeg  kan  først  blive  lykkelig, 
når  jeg  har  gjort  dig  lykkelig. 
(Irving  Caesar,  »I  Want  to  Be  Happy«, 
1924) 

Hvor  er  det  sandt. 

Hver  eneste  kvinde  er  Guds  datter. 
Man  kan  ikke  krænke  hende  uden  at 
krænke  ham.  Jeg  bønfalder  mændene  i 


denne  kirke  om  at  se  efter  og  opelske 
det  guddommelige,  som  findes  i  deres 
ægtefælle.  I  den  udstrækning  det  sker, 
vil  der  være  harmoni,  fred,  et  rigt  fami- 
lieliv og  omsorgsfuld  kærlighed. 

Præsident  McKay  har  meget  pas- 
sende mindet  os  om,  at  »ingen  succes 
i  livet  kan  opveje  fiasko  i  hjemmet« 
(citat  fra  J.  E.  McCulloch,  Home:  The 
Savior  ofCivilization,  1924,  s.  42; 
Conference  Report,  apr.  1935,  s.  116). 

På  tilsvarende  måde  har  præsident 
Lee  mindet  os  om  denne  sandhed: 
»Det  største  arbejde,  I  nogen  sinde 
kommer  til  at  udføre,  bliver  inden  for 
jeres  eget  hjems  fire  vægge«  (»Maintain 
Your  Place  as  a  Woman«,  Ensign,  feb. 
1972,  s.  51). 

Løsningen  på  de  fleste  ægteskabe- 
lige problemer  ligger  ikke  i  skilsmisse. 
Den  ligger  i  omvendelse  og  tilgivelse,  i 
udtryk  for  venlighed  og  omsorg.  Den 
findes  i  anvendelsen  af  den  gyldne 
regel. 

Det  er  et  smukt  syn,  når  en  ung 
mand  og  en  ung  kvinde  giver  hinan- 
den hånden  ved  alteret  i  en  pagt  for 
Gud  om,  at  de  vil  ære  og  elske  hinan- 
den. Hvor  trist  er  det  da  ikke,  når  der 
nogle  få  måneder  senere  eller  nogle  fa 
år  senere  lyder  skældsord,  ondsindede 
og  sårende  bemærkninger,  hævede 
stemmer  og  bitre  beskyldninger. 

Sådan  behøver  det  ikke  at  være, 
mine  kære  brødre  og  søstre.  Vi  kan 
hæve  os  over  disse  »svage  og  ynke- 
lige« handlemåder  i  vores  liv  (se  Gal 
4:9).  Vi  kan  være  opmærksomme  på 
og  erkende  hinandens  guddomme- 
lige natur,  som  er  skænket  os  som 
børn  af  vor  Fader  i  himlen.  Vi  kan 
leve  sammen  i  ægteskabet,  som  Gud 
har  indstiftet,  og  udføre  det,  som  vi 
er  i  stand  til,  hvis  vi  udøver  selvdisci- 
plin og  afstår  fra  at  forsøge  at  discipli- 
nere vores  ægtefælle. 

Kvinden  i  vores  liv  er  en  skabning, 
som  er  velsignet  med  særlige  egen- 
skaber -  guddommelige  egenskaber  - 
som  får  hende  til  at  vise  venlighed  og 
kærlighed  for  mennesker  omkring 
sig.  Vi  kan  fremelske  denne  omsorg, 

hvis  vi  giver  hende  mulighed  for  at 
udtrykke  de  talenter  og  ønsker,  som 
ligger  i  hende.  På  vore  gamle  dage 
sagde  min  elskede  ægtefælle  en  aften 
stille  til  mig:  »Du  har  altid  givet  mig 
luft  under  vingerne,  og  jeg  elsker  dig 
for  det.« 

Jeg  kendte  engang  en  mand,  som 
nu  er  gået  bort,  og  som  forlangte  at 
træffe  alle  beslutninger  for  sin  hustru 
og  sine  børn.  De  måtte  ikke  købe  et 
par  sko  uden  ham.  De  måtte  ikke  tage 
en  klavertime.  De  måtte  ikke  tjene  i 
Kirken  uden  hans  samtykke.  Og  jeg 
har  siden  lagt  mærke  til  resultatet  af 
denne  holdning,  og  resultatet  er  ikke 
godt. 

Min  far  holdt  sig  aldrig  tilbage  for 
at  rose  min  mor.  Vi  børn  kunne  se  på 
den  måde,  han  behandlede  hende,  at 
han  elskede  hende.  Han  rettede  sig 
efter  hende.  Jeg  vil  altid  være  dybt 
taknemlig  for  hans  eksempel.  Mange 
af  jer  er  blevet  velsignet  på  samme 
måde. 

Jeg  kunne  blive  ved,  men  det  er 
ikke  nødvendigt.  Jeg  ønsker  blot  at 
lægge  vægt  på  den  store  og  vigtige 
sandhed,  at  vi  alle  er  Guds  børn, 
både  sønner  og  døtre,  brødre  og 
søstre. 

Elsker  jeg  som  far  mine  døtre  min- 
dre end  mine  sønner?  Nej.  Hvis  jeg 
er  skyldig  i  at  forfordele  nogen,  så  er 
det  til  fordel  for  mine  kære  piger.  Jeg 
har  sagt,  at  når  en  mand  bliver  gam- 
mel, må  han  hellere  have  sine  døtre 
omkring  sig.  De  er  så  rare  og  venlige 
og  hensynsfulde.  Jeg  mener,  at  jeg 
kan  sige,  at  mine  sønner  er  dygtige 
og  vise.  Mine  døtre  er  kloge  og  ven- 
lige. Og  »mit  bæger  er  fyldt  til  over- 
flod« (SI  23:5)  takket  være  dette. 

Kvinden  en  nødvendig  del  af  »lyk- 
kens plan«,  som  vor  himmelske  Fader 
har  skitseret  for  os.  Planen  kan  ikke 
fungere  uden  hende. 

Brødre,  der  er  alt  for  megen  sorg  i 
verden.  Der  er  alt  for  megen  ulyksalig- 
hed og  for  mange  knuste  hjerter.  Der 
er  alt  for  mange  ulykkelige  hustruer 
og  døtre,  som  må  græde.  Der  er  alt  for 


megen  forsømmelse  og  mishandling 
og  uvenlighed. 

Gud  har  givet  os  præstedømmet, 
og  det  præstedømme  kan  kun  udø- 
ves »gennem  overbevisning,  langmo- 
dighed, mildhed,  sagtmodighed  og 
uskrømtet  kærlighed;  gennem  venlig- 
hed og  sand  kundskab,  som  uden 
hykleri  og  uden  svig  vil  udvikle  sjælen 
meget«  (L&P  121:41-42). 

Hvor  er  jeg  taknemlig  -  og  hvor  bør 
vi  alle  være  taknemlige  -  for  kvinden  i 


vores  liv.  Gud  velsigne  hende.  Måtte 
hans  store  kærlighed  falde  på  hende 
som  dug  og  krone  hende  med  glans 
og  skønhed,  ynde  og  tro.  Og  måtte 
hans  And  falde  på  os  mænd  og  altid 
lede  os  til  at  vise  hende  respekt, 
taknemlighed  og  opmuntring  og 
styrke  hende,  vise  hende  omsorg  og 
kærlighed,  hvilket  er  selve  kernen  i 
vor  Forløser  og  Herres  evangelium. 
Om  dette  beder  jeg  ydmygt  i  Jesu 
Kristi  hellige  navn.  Amen.  ■ 

MØDET  SØNDAG  EFTERMIDDAG 

3.   oktober  2004 

En  af  disse 
mine  mindste 

PRÆSIDENT  BOYD  K.  PACKER 

Fungerende  præsident  for  De  Tolv  Apostles  Kvorum 

Ingen  må  undervurdere  troens  kraft  hos  den  almindelige 
sidste  dages  hellige. 


Der  findes  et  budskab  til  de  sid- 
ste dages  hellige  i  en  åbenba- 
ring, som  blev  givet  til  profeten 
Joseph  Smith  i  1838,  og  som  sjældent 
citeres:  »Jeg  ihukommer  min  tjener 
Oliver  Granger;  se,  sandelig  siger  jeg 
ham,  at  hans  navn  skal  holdes  i  hellig 
erindring  fra  slægt  til  slægt  evindelig, 
siger  Herren«  (L&P  117:12). 

Oliver  Granger  var  en  meget 
almindelig  mand.  Han  havde  »mistet 
synet  på  grund  af  kulde  og  vind  og 
vejr«  og  var  næsten  blind  (History  of 
the  Church,  4:408).  Det  Første  Præsi- 
dentskab beskrev  ham  som  »en  mand 
med  den  allerstørste  retskaffenhed 
og  moral,  ja,  kort  sagt,  en  gudfrygtig 
mand«  (History  ofthe  Church,  3:350). 


Da  de  hellige  blev  fordrevet  fra 
Kirtland  i  Ohio,  blev  Oliver  tilbage  for 
at  sælge  deres  ejendomme  for  den 
smule,  han  kunne.  Dette  gentog  sig  i 
Independence  i  Far  West  og  i  Nauvoo 
i  Illinois.  Der  var  ikke  store  mulighe- 
der for,  at  det  skulle  lykkes  for  ham. 
Og  det  gjorde  det  heller  ikke! 

Men  Herren  sagde:  »Derfor  skal 
han  kæmpe  alvorligt  for  at  befri  min 
kirkes  første  præsidentskab,  siger 
Herren,  og  om  han  falder,  skal  han 
atter  rejse  sig,  thi  hans  offer  er  mig 
helligere  end  hans  fremgang,  siger 
Herren«  (L&P  117:13). 

Hvad  gjorde  Oliver  Granger  for,  at 
hans  navn  skulle  holdes  i  hellig  erin- 
dring? I  virkeligheden  ikke  ret  meget. 
Det  var  ikke  så  meget  det,  han  gjorde, 
som  det  han  var. 

Når  vi  ærer  Oliver,  burde  meget  og 
måske  det  meste  af  denne  ære  tilfalde 
Lydia  Dibble  Granger,  hans  hustru. 

Oliver  og  Lydia  rejste  til  sidst  fra 
Kirtland  for  at  slutte  sig  til  de  hellige  i 
Far  West  i  Missouri.  De  var  kun  kom- 
met nogle  få  kilometer  uden  for 
Kirtland,  da  de  blev  tvunget  tilbage 
af  en  pøbelhob.  Først  senere  sluttede 
de  sig  til  de  hellige  i  Nauvoo. 

Oliver  døde  i  en  alder  af  47  år  og 
efterlod  sig  Lydia,  som  måtte  tage  sig 
af  deres  børn. 

Herren  forventede  ikke,  at  Oliver 
skulle  være  fuldkommen  og  måske 


heller  ikke,  at  det  skulle  lykkes  for 
ham.  »Om  han  falder,  skal  han  atter 
rejse  sig,  thi  hans  offer  er  mig  helligere 
end  hans  fremgang,  siger  Herren« 
(L&P  117:13). 

Vi  kan  ikke  altid  forvente,  at  alting 
lykkes  for  os,  men  vi  bør  gøre  det 
bedste,  vi  kan. 

»Thi  jeg,  Herren,  vil  dømme  alle 
mennesker  efter  deres  gerninger,  efter 
deres  hjertes  ønsker«  (L&P  137:9). 

Herren  sagde  til  Kirken: 

»Sandelig,  sandelig  siger  jeg  jer, 
at  når  jeg  giver  nogle  af  menneske- 
sønnerne en  befaling  om  at  gøre  en 
gerning  i  mit  havn,  og  disse  menne- 
skesønner går  ind  for  den  af  al  kraft 
og  med  alt,  hvad  de  har  og  ikke  lader 
deres  iver  kølne,  og  om  fjenden  kom- 
mer over  dem  og  hindrer  dem  i  at 
udføre  den  gerning,  se,  da  skal  jeg 
ikke  mere  fordre  den  gerning  af  disse 
menneskers  hænder;  men  jeg  antager 
deres  offer  . . . 

Og  dette  sætter  jeg  som  eksempel 
til  trøst  for  jer,  når  I  tænker  på  alle 
dem,  som  har  fået  befaling  til  at 
udføre  noget  og  er  blevet  forhindret 
af  fjendehånd  og  ved  undertrykkelse, 
siger  Herren,  jeres  Gud«  (L&P  124:49, 
53;  se  også  Mosiah  4:27). 

De  få  mennesker  fra  Kirtland  er  nu 
blevet  til  millioner  af  almindelige  sid- 
ste dages  hellige  over  hele  jorden.  De 
taler  mange  forskellige  sprog,  men 
er  forenede  i  tro  og  forståelse  ved 
Andens  sprog. 

Disse  trofaste  medlemmer  indgår 
og  holder  deres  pagter  og  bestræber 
sig  på  at  være  værdige  til  at  komme 
i  templet.  De  tror  på  profetierne  og 
opretholder  deres  lokale  ledere. 

Ligesom  Oliver  opretholder  de 
Det  Første  Præsidentskab  og  De  Tolv 
Apostles  Kvorum  og  sætter  deres  lid 
til  det,  som  Herren  har  sagt:  »Og  der- 
som mit  folk  vil  lytte  til  min  og  mine 
tjeneres  røst,  til  dem  jeg  har  udvalgt 
til  at  lede  mit  folk,  se,  sandelig  siger 
jeg  jer,  da  skal  de  ikke  flyttes  fra  deres 
sted«  (L&P  124:45). 

I  den  åbenbaring,  som  blev  givet 

som  forord  til  Lære  og  Pagter,  har 
Herren  forklaret,  hvem  der  skulle 
udføre  hans  værk.  Lyt  nu  opmærk- 
somt, mens  jeg  læser  denne  åben- 
baring, og  tænk  på  den  tillid,  som 
Herren  har  til  os: 

»Derfor  har  jeg,  Herren,  kaldt  min 
tjener  Joseph  Smith  jun.  og  talt  til 
ham  fra  himlen  og  givet  ham  befa- 
linger, da  jeg  vidste,  at  ulykker  skulle 
ramme  jordens  indbyggere. 

Jeg  har  også  givet  andre  befaling 
om  at  forkynde  dette  for  verden.  Og 
det  er  alt  sammen  sket  for  at  opfylde 
det,  som  er  skrevet  ved  profeterne  — 

De  svage  i  denne  verden  skal 
komme  frem  og  nedbryde  de  stærke 
og  mægtige,  for  at  mennesket  ikke 
skal  gå  i  rette  med  sin  næste  eller 
fæste  lid  til  sin  arms  styrke.« 

Det  næste  vers  udgør  belægget  for, 
at  præstedømmet  skal  overdrages 
almindelige,  værdige  mænd  og  drenge: 

»At  enhver  måtte  kunne  tale  i  Gud 
Herrens  navn,  han,  som  er  verdens 
Frelser, 

så  mit  evangeliums  fylde  må  for- 
kyndes gennem  de  svage  og  ringe  til 
jordens  yderste  grænser,  ja,  endog  for 
konger  og  regenter. 

Se,  jeg  er  Gud  og  har  talt  det.  Disse 
befalinger  er  af  mig  og  blev  givet  mine 
tjenere  i  deres  svaghed  efter  deres 
sprog,  for  at  de  måtte  kunne  forstå 
dem. 

Og  dersom  de  tog  fejl,  at  det  da 
måtte  tilkendegives  dem. 

Og  at  de,  når  de  søgte  visdom,  da 
måtte  blive  undervist. 

Og  dersom  de  syndede,  at  de  da 
måtte  blive  revset  og  omvende  sig. 

Og  når  de  var  ydmyge,  at  de  måtte 
blive  styrket  og  velsignet  fra  det  høje 
og  få  vejledning  fra  tid  til  anden«  (L&P 
1:17-20,  23-28;  fremhævelse  tilføjet). 

Nu  træder  endnu  en  generation  af 
unge  frem.  Vi  ser  en  styrke  i  dem,  som 
overgår  noget,  vi  tidligere  har  set.  De 
giver  sig  ikke  af  med  druk  og  narko  og 
umoral.  De  slår  sig  sammen  om  at  stu- 
dere evangeliet,  til  sociale  aktiviteter 
og  for  at  tjene. 


De  er  ikke  fuldkomne.  Ikke 
endnu.  De  gør  det  bedste,  de  formår, 
og  de  er  stærkere,  end  de  tidligere 
generationer. 

Som  Herren  sagde  til  Oliver 
Granger:  »Om  [de]  falder,  skal  [de] 
atter  rejse  sig,  thi  [deres]  offer  er  mig 
helligere  end  [deres]  fremgang«  (L&P 
117:13). 

Nogle  ærgrer  sig  for  evigt  over  en 
mission,  der  ikke  blev  til  noget,  eller 
over  et  bryllup,  der  løb  ud  i  sandet, 
eller  over  børn,  som  de  ikke  fik,  eller 
over  børn,  som  tilsyneladende  er  faret 
vild,  eller  over  drømme,  som  ikke  er 
gået  i  opfyldelse,  eller  over  alderen, 
som  sætter  begrænsninger  for,  hvad 
de  kan.  Jeg  tror  ikke,  at  det  behager 
Herren,  hvis  vi  ærgrer  os,  fordi  vi  tror, 
at  vi  aldrig  gør  nok,  eller  at  det,  vi  gør, 
aldrig  er  godt  nok. 

Andre  bærer  helt  unødvendigt 
rundt  på  skyldens  tunge  byrde,  som 
kunne  fjernes  ved  bekendelse  og 
omvendelse. 

Herren  sagde  ikke  til  Oliver:  »Om 
han  falder«,  men  »når  han  falder,  skal 
han  atter  rejse  sig«  (engelsk  udgave  af 
L&P  117:13;  fremhævelse  tilføjet). 

For  nogle  år  siden  kom  vi  for  tidligt 


til  en  konference  på  Filippinerne. 
På  fortovskanten  sad  en  far  og  en 
mor  og  deres  fire  små  børn,  som  var 
klædt  i  deres  fineste  søndagsstøj.  De 
havde  rejst  flere  timer  med  bus  og 
spiste  nu  dagens  første  måltid.  De 
sad  hver  især  og  spiste  en  kogt,  kold 
majskolbe.  Pengene  til  bussen  til 
Manila  var  sikkert  blevet  taget  af 
deres  husholdningspenge. 

Da  jeg  iagttog  denne  familie,  blev 
jeg  ganske  overvældet.  Dér  er  Kirken. 
Dér  er  styrken.  Dér  er  fremtiden.  Som 
så  mange  andre  familier  i  andre  lande 
betaler  de  deres  tiende,  opretholder 
deres  ledere  og  gør  deres  bedste  for 
at  tjene. 

I  over  40  år  har  min  hustru  og 
jeg  rejst  over  hele  verden.  Vi  kender 
medlemmer  af  Kirken  i  måske  hun- 
drede lande.  Vi  har  følt  styrken  i  deres 
enkle  tro.  Deres  personlige  vidnes- 
byrd og  deres  ofre  har  gjort  et  dybt 
indtryk  på  os. 

Jeg  bryder  mig  ikke  om  at  få  æres- 
bevisninger. Jeg  ønsker  ikke  at  blive 
rost,  for  det  store  arbejde  med  at 
udbrede  evangeliet  har  og  vil  altid 
afhænge  af  almindelige  mennesker. 

Min  hustru  og  jeg  forventer  ikke 

større  belønninger  end  dem,  som 
vore  børn  eller  vore  forældre  vil  få.  Vi 
hverken  presser  eller  ønsker  i  virkelig- 
heden, at  vore  børn  stræber  efter  at 
blive  kendt  og  synlige  i  verden  eller  i 
Kirken,  for  dens  sags  skyld,  som  deres 
mål  i  livet.  Det  har  så  uendelig  lidt  at 
gøre  med  sjælens  værd.  De  opfylder 
vore  drømme,  hvis  de  efterlever  evan- 
geliet og  opdrager  deres  børn  i  troen. 

Ligesom  Johannes  »har  [vi]  ingen 
større  glæde  end  at  høre,  at  [vore] 
børn  lever  i  sandheden«  (3  Joh  1:4). 

For  nogle  år  siden  rejste  jeg  som 
præsident  for  New  England-missionen 
fra  Fredericton  i  New  Brunswick.  Det 
frøs  40  grader.  Da  flyet  blev  kørt  bort 
fra  den  lille  terminal,  så  jeg  to  unge 
ældster,  som  stod  udenfor  og  vinkede 
farvel.  Jeg  tænkte:  »Tåbelige  drenge. 
Hvorfor  går  de  dog  ikke  indenfor, 
hvor  der  er  varmt?« 

Pludselig  fik  jeg  en  kraftig  tilskyn- 
delse, en  åbenbaring:  I  disse  to  ganske 
almindelige  unge  missionærer  findes 
den  almægtige  Guds  præstedømme. 
Jeg  lænede  mig  tilbage  og  overlod 
trygt  missioneringen  i  hele  denne  del 
af  Canada  i  deres  hænder.  Det  var  en 
lærestreg,  jeg  aldrig  har  glemt. 

For  otte  uger  siden  holdt  ældste 


William  Walker  fra  De  Halvfjerds  og  jeg 
en  zonekonference  for  44  missionærer 
i  Naha  på  øen  Okinawa.  Præsident 
Mills  fra  Fukuoka-missionen  i  Japan 
blev  forhindret  i  at  være  til  stede  på 
grund  af  en  kraftig  tyfon,  som  nær- 
mede sig.  De  unge  zoneledere  ledte 
mødet  med  lige  så  megen  inspiration 
og  værdighed,  som  deres  missions- 
præsident  kunne  have  gjort.  Vi  rejste 
derfra  næste  morgen  i  en  stormende 
blæst  og  overlod  trygt  missionærerne 
i  deres  varetægt. 

Ældste  Russell  Ballard  og  Henry 
Eyring  fra  De  Tolv  og  jeg  var  for 
nylig  sammen  med  præsident  David 
Sorensen  og  andre  fra  De  Halvfjerds 
i  Osaka,  hvor  vi  mødtes  med  21  mis- 
sionspræsidenter  og  26  halvfjerdser- 
områdeautoriteter.  Blandt  halvfjerdser- 
områdeautoriteterne  var  ældste 
Subandriyo  fra  Jakarta  i  Indonesien, 
ældste  Chu-Jen  Chia  fra  Beijing  i 
Kina,  ældste  Remus  G.  Villarete  fra 
Filippinerne,  ældste  Won  Yong  Ko  fra 
Korea  og  22  andre  -  heraf  var  kun  to 
amerikanere.  Det  var  en  forening  af 
folkeslag,  tungemål  og  folk.  Ingen  af 
dem  er  aflønnet.  De  tjener  alle  frivil- 
ligt og  er  taknemlige  for  at  være  kal- 
det til  arbejdet. 


John  og  Celina  Sun  ankommer  i  Papeete  i  Tahiti  til  en  konferencetransmission. 


Vi  omorganiserede  stave  i  Okazaki, 
Sapporo  og  Osaka.  Alle  tre  nye  stavs- 
præsidenter  og  et  utroligt  antal  ledere 
havde  tilsluttet  sig  Kirken  i  deres  ung- 
dom. De  fleste  af  dem  havde  mistet 
deres  far  i  krigen. 

Ældste  Yoshihiko  Kikuchi  fra  De 
Halvfjerds  tilhører  den  generation. 

De  ulykker,  som  Herren  forudså, 
rammer  nu  en  ubodfærdig  verden. 
Straks  træder  den  ene  generation  af 
unge  efter  den  anden  frem.  De  bort- 
giftes. De  holder  de  pagter,  de  indgår 
i  Herrens  hus.  De  får  børn  og  lader 
ikke  samfundet  sætte  grænser  for 
familielivet. 

I  dag  opfylder  vi  profetien  om,  »at 
[Oliver  Grangers]  navn  skal  holdes 
i  hellig  erindring  fra  slægt  til  slægt 
evindelig«  (L&P  117:12).  Han  var  ikke 
en  stor  mand  i  verdslig  forstand.  Ikke 
desto  mindre  sagde  Herren:  »Lad  der- 
for ingen  foragte  min  tjener  Oliver 
Granger,  men  lad  . . .  velsignelse  [rne] 
hvile  over  ham  evindelig«  (L&P  117:15). 

Ingen  må  undervurdere  troens 
kraft  hos  den  almindelige  sidste  dages 
hellige.  Husk,  at  Herren  sagde:  »Alt, 
hvad  I  har  gjort  mod  en  af  disse  mine 
mindste  brødre,  det  har  I  gjort  mod 
mig«  (Matt  25:40). 

Han  lovede,  at  »den  Helligånd  skal 
være  [deres]  stadige  ledsager,  og 
[deres]  scepter  retfærdighedens  og 
sandhedens  uforanderlige  scepter,  og 
[deres]  herredømme  skal  være  et  evigt 
herredømme,  og  det  skal  uden  tvang 
tilflyde  [dem]  fra  evighed  til  evighed« 
(L&P  121:46). 

Intet!  Ingen  magt  kan  hindre 
Herrens  værk  i  at  have  fremgang. 

»Hvor  længe  kan  rindende  vand  for- 
blive urent?  Hvilken  magt  kan  standse 
himlene?  Mennesket  kunne  lige  så 
godt  strække  sin  svage  arm  ud  for  at 
standse  Missourifloden  i  dens  løb  eller 
vende  strømmen  i  modsat  retning, 
som  hindre  den  Almægtige  i  at  udgyde 
kundskab  fra  himlen  over  de  sidste 
dages  helliges  hoveder«  (L&P  121:33). 

Om  dette  vidner  jeg  som  apostel  i 
Jesu  Kristi  navn.  Amen.  ■ 

Vi  g j  orde 
det  for  jer 

ELAINE  S.  DALTON 

Andenrådgiver  i  Unge  Pigers  hovedpræsidentskab 


Tempeltjeneste  er  det  arbejde,  som  vi  er  blevet  forberedt  til  at 
gøre.  Det  er  et  arbejde  for  hver  eneste  generation,  herunder 
og  især  Kirkens  ungdom. 


For  lidt  over  et  år  siden  besøgte 
min  mand  og  jeg  Nauvoo.  Da  vi 
gik  gennem  Old  Pioneer  kirke- 
gård for  at  finde  en  forfaders  grav,  Zina 
Baker  Huntington,  blev  jeg  rørt  af  den 
fredfyldte  stemning  og  ånd,  som  jeg 
følte.  Jeg  gik  mellem  træerne  og  læste 
navnene  på  gravstenene,  mange  af 
dem  var  børn  og  familier.  Jeg  græd,  da 
jeg  tænkte  på  vore  forfædre,  hvoraf 
mange  havde  tilsluttet  sig  Kirken  og 
var  kommet  til  Nauvoo.  I  mine  tanker 
stillede  jeg  mange  spørgsmål:  Hvorfor 
forlod  de  deres  bekvemme  hjem  og 
familier?  Hvorfor  udholdt  de  forføl- 
gelse, sygdom  og  endda  død?  Hvorfor 
ofrede  de  alt,  hvad  de  ejede,  for  at 


komme  hertil  og  bygge  et  tempel?  De 
havde  dårligt  nok  husly,  og  alligevel 
byggede  de  et  tempel!  Hvorfor  gjorde 
de  det?  Og  hvordan  kunne  de  forlade 
templet,  da  det  var  næsten  færdigbyg- 
get? Mens  jeg  sad  stille  og  overvejede 
dette,  kom  svaret  kraftfuldt  og  dog 
blidt  til  min  forstand  og  mit  hjerte:  »Vi 
gjorde  det  for  jer.« 

Disse  ord  -  »Vi  gjorde  det  for  jer«  - 
mindede  mig  om,  at  vore  forfædre 
sammen  med  mange  andre  trofaste 
hellige  ofrede  alt  for  deres  vidnesbyrd 
og  tro  på  Jesus  Kristus.  De  vidste,  at 
evangeliet  atter  var  blevet  gengivet  til 
jorden,  og  at  de  blev  ledt  af  Guds  pro- 
fet. De  vidste,  at  Mormons  Bog  var 
sand,  og  forstod  dens  budskab  og  vid- 
nesbyrd. De  vidste,  at  ved  gengivelsen 
af  præstedømmets  nøgler,  kunne 
familier  blive  beseglet  til  hinanden 
for  evigt  gennem  hellige  præstedøm- 
meordinancer,  der  kun  er  tilgængelige 
i  templet.  De  vidste,  at  tempelordi- 
nancer  var  nøglen  til  frelse  og  ophøj- 
else af  den  menneskelige  familie.  De 
kendte  vigtigheden  af  dette  værk, 
og  de  var  villige  til  at  give  alt,  hvad 
de  havde,  for  at  bygge  et  hus,  der  var 
acceptabelt  for  Herren,  hvori  dette 
hellige  værk  kunne  blive  udført.  De 
ofrede  alt,  så  generationerne  før  dem 
og  efter  dem  ville  få  adgang  til  tem- 
plets evige  velsignelser. 


Før  de  hellige  kom  til  Nauvoo, 
ofrede  de  meget  for  at  bygge  denne 
uddelings  første  tempel  i  Kirtland 
i  Ohio.  Det  var  der,  at  Herren  selv 
viste  sig  for  Joseph  Smith  og  Oliver 
Cowdery  Tre  andre  himmelske  sende- 
bud viste  sig  også  der.  En  af  disse  var 
profeten  Elias,  der  gennem  profeten 
Joseph  Smith  gengav  de  nøgler,  der 
hørte  til  gengivelsen  af  præstedømmet 
og  »det  store  arbejde,  der  skal  gøres  i 
Herrens  templer.«1  Dette  skete  i  over- 
ensstemmelse med  det  løfte,  der  står  i 
Lære  og  Pagter,  hvor  Herren  siger: 

»Se,  jeg  vil  åbenbare  jer  præste- 
dømmet ved  profeten  Elias'  hånd  . . . 

Og  han  skal  plante  fædrenes  forjæt- 
telser i  børnenes  hjerter,  og  børnenes 
hjerter  skal  vendes  til  deres  fædre. 

Om  det  ikke  var  således,  ville  hele 
jorden  fuldstændigt  blive  lagt  øde  ved 
hans  tilkommelse.«2 

De  første  hellige  forstod,  hvad  dette 
skriftsted  betød,  og  den  smukke  mor- 
gen på  den  gamle  kirkegård  i  Nauvoo 
forstod  jeg  det  også. 

Hvordan  kan  forjættelser,  der  er 
givet  til  fædrene,  blive  plantet  i  børne- 
nes hjerter?  Hvordan  kan  børnenes 
hjerter  vendes  til  deres  fædre?  Dette 
kan  kun  ske,  når  vi  forstår  vores  iden- 
titet og  roller  i  dette  værk  og  forbliver 
værdige  og  forberedte  til  at  indtræde 
i  templet  og  handle  på  vegne  af  dem, 
der  er  gået  forud. 

Brigham  Young  sagde:  »Vi  har  et 
værk  at  udføre  her,  der  er  lige  så  vig- 
tigt på  sit  område,  som  Frelserens 
værk  var  på  sit  område  ...  Vi  opfor- 
dres nu  til  at  gøre  vores  del,  som  bli- 
ver det  største  værk,  som  mennesker 
nogen  sinde  har  udført  på  jorden.3 

I  det  syn  om  de  dødes  forløsning, 
som  præsident  Joseph  F.  Smith  havde, 
så  han  mange  af  de  ædle  og  store  pro- 
feter, der  havde  været  på  jorden  før 
Frelserens  komme.  Han  så  også  profe- 
ten Joseph  Smith,  sin  far  Hyrum  Smith 
og  »andre  udvalgte  ånder,  der  var 
holdt  tilbage  for  at  komme  frem  i 
tidernes  fylde  og  deltage  i  grundlæg- 
gelsen af  det  store  værk  i  de  sidste 

dage.«4  Hvem  var  disse  andre  udvalgte 
ånder?  Vores  generation  var  der  et  sted 
blandt  disse  »ædle  og  store«  ledere, 
der  var  forberedt  i  åndeverden  til  at 
være  på  jorden  på  dette  tidspunkt! 
Skriften  fortæller  os:  »Ja,  før  de  fødtes, 
modtog  de  sammen  med  mange 
andre  deres  første  belæringer  i  ånder- 
nes verden  og  forberedtes  til  at 
komme  frem  i  Herrens  bestemte  tid 
for  at  arbejde  i  hans  vingård  for  men- 
neskesjælenes frelse.«5  Det  arbejde, 
som  vi  var  forberedt  til  og  holdt  til- 
bage for  at  udføre  omfatter  »bygning 
af  templer  og  udførelse  af  forord- 
ninger deri  til  de  dødes  forløsning.«6 

Brigham  Young  forudså  den  tid, 
som  vi  nu  lever  i.  Han  sagde:  »For  at 
fuldføre  dette  værk  er  det  nødvendigt 
med  mere  end  blot  ét  tempel,  men 
med  tusindvis  af  dem,  og  tusindvis 
og  titusindvis  af  mænd  og  kvinder 
vil  gå  ind  i  disse  templer  og  udføre 
arbejde  for  mennesker,  som  har  levet 
lige  så  langt  tilbage,  som  Herren  vil 
åbenbare.«7 

Da  jeg  var  barn,  fortalte  min  morfar 
Martin  mig,  at  i  de  sidste  dage  ville 
templer  bogstavelig  talt  være  over 


hele  jorden.  På  det  tidspunkt,  hvor 
min  morfar  fortalte  mig  dette,  kunne 
jeg  knap  forestille  mig  det.  Men  jeg  er 
vokset  op  med  denne  viden  og  følelse 
i  mit  hjerte.  For  nylig  kiggede  jeg  på 
Kirkens  hjemmeside  under  »templer« 
og  kunne  klart  se,  at  templerne,  der 
vises  med  røde  prikker,  er  begyndt  at 
sprede  sig  over  store  dele  af  verden.8 

Vores  elskede  profet,  præsident 
Gordon  B.  Hinckley,  har  sagt:  »Vi  er 
fast  besluttede  på  ...  at  bringe  tem- 
plerne til  medlemmerne  og  give  dem 
enhver  mulighed  for  at  opnå  meget 
dyrebare  velsignelser,  der  kommer 
ved  tilbedelse  i  templet.«9  Vores  pro- 
fet ved,  at  det  er  svært  at  udføre  tem- 
pelordinancer,  hvis  vi  ikke  er  nær  et 
tempel.  Dette  er  vores  dag,  og  tem- 
peltjeneste er  det  arbejde,  som  vi  er 
blevet  forberedt  til  at  gøre.  Det  er  et 
arbejde  for  hver  eneste  generation, 
herunder  og  især  Kirkens  ungdom. 

For  at  udføre  dette  store  arbejde, 
skal  vi  være  værdige.  Det  er  ikke  under- 
ligt, at  vi  på  alle  sider  er  omringet  af 
ting,  der  skal  gøre  os  modløse,  distra- 
here os  eller  gøre  os  uværdige.  Vi  skal 
fokusere,  og  vi  skal  huske,  at  templet 


er  årsagen  til  alt,  hvad  vi  gør  i  Kirken. 
Programmer  for  de  unge  såsom 
Personlig  fremgang  og  Pligt  mod  Gud 
opmuntrer  unge  til  at  være  værdige  til 
at  komme  i  templet.  Disse  program- 
mer er  skabt  for  at  hjælpe  de  unge 
med  at  indgå  og  holde  forpligtelser  og 
derved  forberede  dem  til  at  indgå  og 
holde  pagter.  De  opmuntrer  også  de 
unge  til  at  skrive  dagbog,  lave  slægts- 
forskning og  udføre  dåb  for  deres  for- 
fædre. Pjecen  Til  styrke  for  de  unge 
belærer  om  lærdomme  og  principper, 
der,  hvis  de  bliver  forstået  og  efterle- 
vet, vil  hjælpe  de  unge  til  at  være  vær- 
dige til  at  indtræde  i  templet.  Disse 
programmer  er  effektive  redskaber, 
der  skal  bruges  af  de  unge,  forældre 
og  ledere.  De  hjælper  de  unge  med 
at  forberede  sig  til  at  blive  værdige  til 
at  komme  i  templet.  Og  vore  unge  er 
ikke  nødt  til  at  vente  til  deres  mission 
eller  ægteskab,  før  de  kan  besøge 
templet.  Når  de  fylder  tolv,  kan  de 
tage  del  i  templets  velsignelser  ved  at 
udføre  dåb  og  bekræftelse,  og  dette 
kan  fortsætte  gennem  deres  teena- 
geår og  deres  voksenliv.  Store  velsig- 
nelser skal  bogstavelig  talt  »udgydes 

over  mit  folks  hoveder«,  de,  der  har 
modtaget  deres  begavelse  i  templet, 
og  vore  unge  får  del  i  disse  velsig- 
nelser, når  de  lever  værdigt  til  at  ind- 
træde i  Herrens  hus.10 

Dåbsværelset  i  templet  i  Salt  Lake 
City  er  et  spændende  sted  at  være  en 
lørdag  morgen!  Jeg  var  der  en  tidlig 
morgen  for  at  blive  døbt  på  vegne  af 
nogle  af  mine  forfædre.  Mens  jeg  sad 
og  ventede  på  en  bænk  i  dåbsområ- 
det,  lagde  jeg  mærke  til,  at  den  unge 
pige  til  venstre  for  mig  læste  i  sin  patri- 
arkalske velsignelse.  Pigen  til  højre  for 
mig  læste  i  sine  skrifter.  Jeg  spurgte 
hende,  om  hun  var  sammen  med  en 
gruppe.  Hendes  svar  var:  »Nej,  jeg 
kommer  her  med  en  ven  hver  lørdag. 
Det  gør  hele  min  uge  bedre.«  Disse 
unge  piger,  sammen  med  mange 
andre  unge  mænd  og  piger,  kender  en 
stor  hemmelighed  -  templet  velsigner 
ikke  blot  vores  familier  og  forfædre, 
men  også  os  selv.  Vi  er  blevet  lovet, 
at  de,  der  har  fået  deres  begavelse  i 
templet,  vil  gå  ud  fra  dette  hellige  hus 
»iklædt  din  kraft,  og  at  dit  navn  må  fin- 
des på  dem  og  din  herlighed  omgive 
dem  og  dine  engle  have  befaling  til  at 
våge  over  dem.«11  Dette  er  store  vel- 
signelser og  løfter.  Hvilket  ungt  men- 
neske ønsker  ikke  at  forberede  sig  til 
at  modtage  disse  velsignelser  som  en 
hjælp  til  at  leve  i  en  verden,  der  stedse 
bliver  mere  ugudelig? 

Da  præsident  Faust  talte  til  de 
unge  mænd  ved  præstedømmemødet 
ved  oktoberkonferencen  sidste  år, 
udfordrede  han  dem  til  at  føre  an 
og  tage  del  i  tempeltjenesten  og 
slægtsforskningen.  Han  sagde:  »I  aften 
opfordrer  jeg  jer  . . .  til  at  begynde  at 
åbne  op  for  viden  om,  hvem  I  virkelig 
er  ved  at  lære  mere  om  jeres  forfædre 
...  I  kan  let  få  adgang  til  en  kæmpe 
samling  af  slægtshistoriske  opteg- 
nelser ved  hjælp  af  internettet  på 
din  private  computer  eller  på  det 
nærmeste  slægtshistoriske  center  . . . 
Tempelordinancer  er  livsvigtige  ...  for 
>vi  kan  ikke  fuldkommes  uden  dem;  ej 
heller  kan  de  fuldkommes  uden  os.<«12 


De  unge  er  blevet  forberedt  »med 
henblik  på  en  situation  som  denne.«13 
De  er  intelligente  og  kloge.  De  er  dyg- 
tige med  computere  og  internettet. 
De  er  en  stor,  ubrugt  styrke,  der  kan 
gøre  meget  godt  i  verden!  De  er  blevet 
holdt  tilbage  til  disse  sidste  dage,  og 
de  har  et  stort  værk  at  udføre.  Og  ikke 
blot  har  de  et  stort  værk  at  udføre  der, 
men  templet  vil  også  være  et  tilflugts- 
sted for  dem,  hvor  de  vil  blive  beskyt- 
tet mod  verdens  pres  og  påvirkninger. 

Når  jeg  tænker  over  præsident 
Fausts  ord,  kan  jeg  forestille  mig  en 
hær  af  retfærdige  unge,  der  er  for- 
beredt og  værdige  til  at  indtræde  i 
templet.  Jeg  kan  se  familier,  der  er 
beseglet  til  hinanden  for  evigt.  Jeg  kan 
se  unge,  der  forstår,  hvad  det  vil  sige 
at  være  en  »befrier  på  Zions  bjerg.«14 
Jeg  kan  se  unge,  hvis  hjerter  er  vendt 
mod  fædrene.15  Og  jeg  kan  forestille 
mig  unge,  der  vokser  op  på  en  sådan 
måde,  at  de  vil  komme  ud  fra  tem- 
plerne fyldt  med  styrke  til  at  modstå 
verdens  pres.16  Jeg  kan  se  en  genera- 
tion af  unge,  der  vil  »stå  på  hellige  ste- 
der og  ikke  lade  [sig]  rokke.«17 

Sammen  med  mange  andre  trofaste 
hellige  ofrede  Zina  Baker  Huntington 


alt,  for  at  vi  kan  have  det  genopret- 
tede evangeliums  velsignelser.  Det  er 
min  bøn,  at  vi  vil  forstå  vores  rolle  i 
dette  storslåede  værk  og  forblive  vær- 
dige til  at  indtræde  i  hans  hellige 
templer.  Jeg  ved,  at  hvis  vi  vil  gøre  det, 
så  vil  den  vidunderlige  dag  komme, 
hvor  vi  igen  skal  møde  vore  forfædre 
og  være  i  stand  til  at  sige  til  dem:  »Vi 
gjorde  det  for  jer.«  I  Jesu  Kristi  navn. 
Amen.  ■ 

NOTER 

128:17;  138:47. 

2.  L&P  2:1-3. 

Hold  dine  pagter 


ÆLDSTE  RICHARD  J.  MAYNES 

De  Halvfjerds 


Det  vigtigste,  vi  kan  gøre  i  dette  liv,  er  at  holde  de  løfter  eller 
pagter,  vi  har  indgået  med  Herren. 


Fra.  oldtiden  til  vore  dage  har 
Jesu  Kristi  sande  disciple  for- 
stået, hvor  vigtigt  det  er  at 
indgå  og  holde  pagter  med  Herren. 

I  ca.  64  f.Kr.  levede  det  nephitiske 
folk  i  ekstremt  farlige  tider.  De  befandt 
sig  i  de  allerfarligste  omstændigheder 
på  grund  af  ugudelighed,  frafald  og 
intriger  (se  Alma  53:9).  Regeringen 
vaklede  på  randen  af  sammenbrud. 
Krigen  mod  det  lamanitiske  folk  havde 
varet  i  årevis.  Frafaldne  nephiter  rejste 
bort  for  at  slutte  sig  til  fjenden.  Mange 
nephitiske  byer  var  blevet  angrebet  og 
indtaget. 

Midt  i  denne  farlige  og  kaotiske 
situation  ledte  man  efter  retskafne 
mænd,  som  kunne  anføre  de  nephi- 
tiske hære  -  mænd  som  Moroni  og 
Helaman.  Disse  nephitiske  ledere  for- 
stod, at  deres  folks  evne  til  at  forsvare 
sig  stod  i  direkte  forhold  til  deres 


lydighed  mod  Herren.  De  kæmpede 
konstant  for  at  motivere  folket  til  at 
erindre  Herren  og  holde  hans  bud. 

På  dette  meget  afgørende  tids- 
punkt, efter  at  mange  nephitiske  byer 
var  faldet,  og  magtbalancen  syntes  at 
vippe  over  til  lamaniternes  fordel, 
skete  der  noget  mirakuløst.  En  gruppe 
mennesker,  som  havde  været  lamani- 
ter,  men  som  nu  var  kendt  som  ammo- 
niter,  fordi  de  var  blevet  omvendt  til 
Jesu  Kristi  evangelium  som  følge  af 
Ammons  forkyndelse,  trådte  frem  for 
at  gribe  til  våben  til  forsvar  for  deres 
nyvundne  jord,  land  og  levevis  (se 
Alma  53:13). 

Fædrene  i  disse  ammonitiske  fami- 
lier havde  tidligere  aflagt  en  ed  til 
Herren  om  aldrig  igen  at  ville  gribe 
til  våben.  Den  nephitiske  profet 
Helaman  rådede  disse  mænd  til  at 
holde  deres  løfte  til  Herren  (se  Alma 
53:15).  Helaman  fortæller,  hvad  der 
skete,  efter  at  han  havde  givet  det  råd: 

»Men  de  havde  mange  sønner, 
som  ikke  havde  indgået  denne  pagt 
om  ikke  at  ville  gribe  til  våben  for  at 
forsvare  sig  mod  fjenden;  derfor  sam- 
ledes de  nu,  så  mange,  der  var  våben- 
føre, og  de  kaldte  sig  nephiter. 

Og  de  indgik  en  pagt  om  at  ville 
kæmpe  for  nephiternes  frihed  og  for- 
svare landet,  ja,  de  lovede  endog,  at  de 
aldrig,  selv  om  de  måtte  bøde  for  det 
med  livet,  ville  opgive  deres  frihed  . . . 

Og  der  var  to  tusinde  af  disse  unge 
mænd,  der  indgik  denne  pagt  og  greb 
til  våben  for  at  forsvare  deres  land  . . . 

Og  det  var  alle  unge  mænd,  og  de 


var  overmåde  stærke  og  virksomme, 
tapre  og  modige;  men  det  var  ikke 
alt  -  det  var  mænd,  der  til  enhver  tid 
var  pålidelige  i  alt,  hvad  der  blev  dem 
betroet. 

Ja,  det  var  sandhedskærlige  og 
ordentlige  mænd,  thi  de  var  blevet 
belært  om  at  holde  Guds  bud  og  van- 
dre retskaffent  for  ham. 

Og  Helaman  drog  ud  i  spidsen  for 
sine  to  tusinde  unge  krigere  til  hjælp 
for  folket«  (Alma  53:16-18,  20-22). 

Helaman  og  hans  2.000  unge  kri- 
gere kæmpede  tappert  for  at  forsvare 
deres  familie  og  deres  frihed.  Deres 
indtog  på  slagmarken  ændrede  kri- 
gens forløb.  Krigen  vendte  sig  til  ne- 
phiternes fordel. 

I  et  brev  til  Moroni  beskriver 
Helaman  den  tro  og  det  mod,  som 
disse  unge  mænd  udviste. 

»Og  jeg  siger  nu  til  dig,  min 
elskede  broder  Moroni,  at  jeg  aldrig 
har  set  så  stort  mod,  nej,  ikke  blandt 
alle  nephiterne. 

Og  de  havde  aldrig  kæmpet,  og 
dog  frygtede  de  ikke  døden;  men  de 
satte  højere  pris  på  fædrenes  frihed 
end  på  deres  eget  liv;  ja,  det  var  blevet 
dem  fortalt  af  deres  mødre,  at  dersom 
de  ikke  tvivlede,  ville  Gud  udfri  dem« 
(Alma  56:45,  47). 

Brødre  og  søstre:  De  tvivlede  ikke, 
og  Gud  udfriede  dem.  I  deres  første 
store  slag  blev  ikke  én  af  de  2.000 
slået  ihjel.  Efter  slaget  sluttede  endnu 
60  unge  ammoniter  sig  til  den  lille 
hær.  Helaman  fortæller:  »De  iagttog 
og  adlød  enhver  befaling  med  omhu, 
og  det  gik  dem  efter  deres  tro«  (Alma 
57:21). 

Det  andet  slag,  som  denne  lille  hær 
deltog  i,  var  mere  intenst  end  det  før- 
ste. Efter  slaget  skriver  Helaman: 

»To  hundrede  af  mine  to  tusinde 
og  tresindstyve  unge  mænd  var  besvi- 
met på  grund  af  blodtab,  men  allige- 
vel var  der  efter  Guds  godhed  . . .  ikke 
een  sjæl  af  dem  omkommet . . . 

Og  hele  hæren  var  forbavset  over 
deres  redning,  ja  ...  og  vi  tilskriver  det 
med  rette  Guds  vidunderlige  magt 

på  grund  af  deres  store  tro«  (Alma 
57:25-26). 

Helaman  og  hans  unge  krigere  for- 
stod, hvor  vigtigt  det  var  at  indgå  pag- 
ter med  Herren.  De  modtog  også  de 
velsignelser,  som  kommer  til  dem,  der 
trofast  holder  deres  pagter. 

Som  medlemmer  af  Jesu  Kristi 
Kirke  af  Sidste  Dages  Hellige  har  vi 
påtaget  os  hellige  forpligtelser.  Det  har 
vi  gjort  i  dåbens  vande  og  i  Herrens 
templer.  Disse  forpligtelser  kalder  vi 
pagter.  Pagter  er  løfter,  vi  afgiver  til 
Herren.  De  er  af  natur  yderst  hellige. 
Det  vigtigste,  vi  kan  gøre  i  dette  liv, 
er  at  holde  de  løfter  eller  pagter,  vi 
har  indgået  med  Herren.  Når  vi  hol- 
der vore  løfter  til  Herren,  lader  han 
os  udvikle  os  åndeligt. 

I  de  sidste  to  år  har  søster 
Maynes  og  jeg  været  udstationeret 
i  Filippinerne.  Vi  har  set  mange 
eksempler  på  filippinske  familier  og 
enkeltpersoner,  som  forstår  og  holder 
de  pagter,  de  har  indgået  med  Herren. 
Lad  mig  fortælle  jer  om  en  vore  ople- 
velse med  en  af  disse  familier. 

For  nogle  måneder  siden  blev  jeg 
bedt  om  at  præsidere  ved  stavskonfe- 
rencen  i  Talisay  Stav.  Til  søndagens 
hovedmøde  begyndte  jeg  min  tale 
med  at  takke  forsamlingen  for  deres 
ærbødighed.  Mens  jeg  talte,  så  jeg  til 
venstre  og  fik  øje  på  en  meget  stor 
familie,  som  sad  på  en  af  de  forreste 
bænke  i  kirken.  Jeg  blev  tilskyndet 
til  at  henlede  opmærksomheden  på 
dem  og  bruge  dem  som  eksempel 
på  en  familie,  som  forstod  og  efterle- 
vede princippet  om  ærbødighed. 
Forældrene  sad  med  deres  mange, 
mange  ærbødige  børn  omkring. 

Da  mødet  var  forbi,  havde  vi  en 
vidunderlig  mulighed  for  at  mødes 
med  familien  Abasanta.  Jo  mere  jeg 
lærte  om  dem,  desto  mere  imponeret 
blev  jeg  over,  at  de  virkelig  forstod, 
hvad  det  vil  sige  at  holde  pagter  og 
efterleve  Jesu  Kristi  evangelium. 

Bror  Lani  og  søster  Irenea  Abasanta 
havde  sluttet  sig  til  Kirken  for  22  år 
siden.  Sammen  havde  de  fået  17  børn. 


Blandt  de  17  børn  er  der  et  sæt  tril- 
linger. Vi  ved  alle,  at  det  intet  sted  i 
verden  er  en  let  opgave  at  opdrage 
børn,  og  Filippinerne  er  ingen  undta- 
gelse. Familien  Abasanta  er  et  levende 
eksempel  på,  at  det  kan  lade  sig  gøre, 
og  at  det  kan  lade  sig  gøre  på  den  rig- 
tige måde. 

Den  succes,  de  har  haft  med  at 
opdrage  deres  børn  i  Kirken,  kan  ses 
på  mange  måder.  En  familie  på  19 
medlemmer,  som  sidder  ærbødigt  til 
kirkemøderne,  er  blot  et  eksempel. 

Et  andet  eksempel  illustreres 
ved,  hvordan  de  arbejder  hårdt,  og 
hvordan  de  arbejder  sammen  for  at 
opfylde  deres  daglige  økonomiske 
behov.  Bror  Abasanta  arbejder  som 
elektriker.  Søster  Abasanta  får  hjælp 
fra  sine  døtre  til  at  fremstille  og  sælge 
smykker  fra  hjemmet.  Sammen  er  det 
lykkedes  dem  at  sørge  for  livets  nød- 
vendigheder til  deres  familie. 

Men  hvor  vigtig  deres  eksempel 


Herover:  Lani  og  Irenea  Abasanta  fra 
Talisay  Stav  i  Filippinerne  sammen  med 
14  af  deres  17  børn.  Til  venstre: 
Familien  Abasantas  missionærsønner: 
Ammon,  Omni  og  Omner. 

med  hensyn  til  at  forsørge  den  store 
børnefolk  end  er,  er  deres  måde  at 
lære  deres  børn,  hvordan  de  skal 
efterleve  Jesu  Kristi  evangelium, 
endnu  vigtigere.  Deres  regelmæssige 
familieaften  spiller  en  vigtig  rolle  for 
undervisningen  af  deres  familie.  Bror 
Abasanta  siger  følgende  om  deres 
familieaftener:  »Først  taler  vi  om  even- 
tuelle problemer,  vi  måtte  have  i  fami- 
lien, og  om,  hvordan  vi  opnår  større 
sammenhold.  Derefter  er  der  en 
åndelig  tanke  eller  budskab,  og  til 
sidst  spiller  vi  et  spil.« 

Til  en  familieaften  for  nylig  brugte 
bror  Abasanta  Liafoona  til  at  forklare 
sine  børn,  at  de  ikke  skulle  bruge  så 
megen  tid  foran  fjernsynet,  men  at  de 
i  stedet  skulle  bruge  den  tid  til  noget 
fornuftigt,  såsom  at  lave  lektier  eller 
at  læse  i  skrifterne.  Gennem  årene  er 
børnene  til  familieaften  blevet  bedt 
om  at  øve  sig  på  at  være  ærbødige. 
Og  da  børnene  har  lært  at  være  ærbø- 
dige i  hjemmet,  er  det  lettere  for 
dem  at  være  ærbødige  i  kirken  om 
søndagen. 

Et  andet  eksempel  på,  hvordan 
familien  Abasanta  har  efterlevet 

evangeliet  og  holdt  deres  pagter  er 
den  fokus,  de  har  haft  på  at  forklare 
deres  børn,  hvor  vigtigt  det  er  at 
betale  en  ærlig  og  fuld  tiende.  Bror 
Abasanta  siger:  »Vi  lærer  vore  børn,  at 
den  mad  vi  får,  er  en  direkte  følge  af 
at  betale  tiende.  Når  vore  børn  får  et 
arbejde,  sørger  vi  for  at  fortælle  dem, 
at  de  skal  betale  tiende.  Det  er  van- 
skeligt at  forsørge  så  mange  børn, 
men  når  jeg  trofast  og  ærligt  betaler 
tiende,  er  det  slet  ikke  så  svært.  Vi 
stoler  100  procent  på  Herren,  hvis  vi 
betaler  en  ærligt  tiende,  får  vi  mad  på 
bordet  hver  dag.« 

Husk,  at  jeg  nævnte,  at  bror  og 
søster  Abasanta  har  17  børn.  Lad  mig 
fortælle  jer  om  trillingerne.  De  er  alle 
drenge.  De  er  19  år  gamle.  De  hedder 
Ammon,  Omni  og  Omner.  Ja,  I  har 
gættet  det.  De  tjener  alle  tre  Herren 
som  trofaste  og  hårdtarbejdende  fuld- 
tidsmissionærer.  Ammon  virker  i 
Baguio-missionen,  Omni  i  Davao-mis- 
sionen  og  Omner  i  Manila-missionen, 
alle  tre  i  Filippinerne. 

Nu  skal  I  ikke  få  det  indtryk,  at 

familien  Abasanta  er  fuldkommen. 
Ingen  er  fuldkommen.  Men  ved  at 
gøre  deres  bedste  for  at  efterleve 
budene  og  holder  deres  pagter  kan 
familien  Abasanta  nyde  Herrens 
velsignelser. 

Brødre  og  søstre,  vi  ser  alle  frem 
til  den  dag,  da  vi  kan  vende  tilbage 
hjem  til  vor  himmelske  Fader.  Vi  må 
vinde  Herrens  tillid  her  på  jorden  for 
at  kunne  opnå  ophøjelse  i  det  cele- 
stiale  rige.  Vi  vinder  Herrens  tillid 
ved  at  gøre  os  fortjent  til  den,  og  vi 
gør  os  fortjent  til  den  ved  at  efterleve 
hans  evangelium  og  holde  vore  pag- 
ter. Med  andre  ord  gør  vi  os  fortjent 
til  Herrens  tillid  ved  at  gøre  hans 
vilje. 

I  husker  nok,  at  Herren  advarede 
Joseph  Smith  mod  dem,  som  »drager 
nær  til  mig  med  læberne,  men  deres 
hjerter  er  langt  fra  mig«  (JS-H  1:19). 

Husk  Jakobs  formaning:  »Vær 
ordets  gørere,  ikke  blot  dets  hørere« 
Qak  1:22). 

Gerninger  siger  virkelig  mere  end 
ord.  Faktisk  betyder  gerninger  meget 


mere  for  Herren  end  ord.  I  Lære  og 
Pagter  har  Herren  sagt:  »Dersom  du 
elsker  mig,  skal  du  tjene  mig  og  holde 
alle  mine  bud«  (L&P  42:29). 

Helaman  og  hans  unge  krigere  tje- 
ner som  et  eksempel  fra  fortiden  på  de 
velsignelser,  som  skænkes  dem,  der 
trofast  holder  deres  løfter  til  Herren. 
Familien  Abasanta  er  et  eksempel  fra 
vor  tid  på  en  familie,  som  gør  deres 
bedste  for  at  holde  deres  pagter  og 
efterleve  principperne  i  Jesu  Kristi 
evangelium. 

Alle  medlemmer  af  Jesu  Kristi 
Kirke  af  Sidste  Dages  Hellige  har  afgi- 
vet løfter  til  Herren.  Vi  har  lovet  at 
påtage  os  Jesu  Kristi  navn,  altid  at 
erindre  ham  og  holde  hans  bud  (se 
L&P  20:77).  Trofaste  medlemmer  af 
Kirken  holder  disse  løfter. 

Det  er  min  bøn  i  dag,  at  vi  alle  må 
forpligte  os  til  på  ny  at  gøre  alt,  hvad 
der  står  i  vores  magt,  for  at  gøre  os 
fortjent  til  Herrens  tillid  ved  at  gøre 
hans  vilje,  ved  at  efterleve  hans  evan- 
gelium og  ved  at  holde  vore  pagter.  I 
Jesu  Kristi  navn.  Amen.  ■ 

Husk,  hvad  din 
far  har  lært  dig 


ÆLDSTE  H.  BRYAN  RICHARDS 

De  Halvfjerds 


Mormons  Bog  kan  ændre  menneskeliv  og  gør  det. 


Den  10.  januar  1945  fik  jeg  min 
patriarkalske  velsignelse  af  min 
fars  missionspræsident,  John  M. 
Knight.  Det  var  den  eneste  gang,  jeg 
mødte  ham.  Da  han  havde  udtalt  min 
slægtslinje,  lød  hans  næste  ord  -  de 
første  ord  i  min  velsignelse,  som  rum- 
mede vejledning  -  »Husk,  hvad  din  fæ- 
hår lært  dig.«  Det  råd  har  været  og  er 
stadig  en  stor  velsignelse  for  mig. 

Kort  efter  at  have  fået  velsignelsen 
kom  jeg  en  dag  hjem  fra  søndagsskole. 
Vi  havde  hørt  om  Joseph  Smiths  første 
syn,  og  jeg  spekulerede  på,  om  det  vir- 
kelig var  sandt.  Min  far  var  ved  at  tage 
af  sted  til  et  kirkemøde.  Jeg  standsede 
ham  og  spurgte:  »Far,  hvordan  ved  vi 
egentlig,  om  Joseph  Smith  så  det  syn?« 
Min  far  lagde  armen  om  mig,  og  vi 


satte  os  på  sofaen  i  vores  stue.  Der 
fortalte  han  mig  om  profeten  Josephs 
beretning,  og  min  far  bar  sit  eget  vid- 
nesbyrd om,  at  den  var  sand.  Denne 
oplevelse  med  min  far  brænder  den 
dag  i  dag  i  mit  hjerte.  Siden  da  har 
jeg  aldrig  tvivlet  på  profeten  Josephs 
beretning  om  det  første  syn. 

Fra  mine  teenageår  mindes  jeg 
tydeligt,  hvordan  min  far  regelmæs- 
sigt studerede  Mormons  Bog.  Hans 
kærlighed  til  Mormons  Bog  og  hans 
råd  til  mig  om  at  studere  og  grunde 
over  den  blev  indledningen  til  en 
rejse  med  denne  hellige  optegnelse, 
som  er  grundlaget  for  mit  personlige 
vidnesbyrd  i  dag.  Det  er  en  rejse,  vi 
hver  især  må  foretage. 

Undervejs  har  andre  hjulpet  mig  på 
min  personlige  rejse  med  Mormons 
Bog.  Min  første  seminarlærerinde 
fortalte  om,  hvordan  hun  som  ung 
missionær  ønskede  at  finde  ud  af, 
om  Mormons  Bog  var  sand.  Hun  for- 
talte om,  hvordan  hun  læste  kong 
Benjamins  tale  og  for  sit  indre  blik  så 
kong  Benjamin  stå  på  sit  tårn  og  hørte 
ham  holde  den  storslåede  tale.  Hendes 

o 

vidnesbyrd  var  ledsaget  af  Anden  og 
gjorde  stort  indtryk  på  mig. 

Jeg  husker,  hvordan  jeg  den  som- 
mer, før  jeg  begyndte  på  college,  fik 
mulighed  for  at  tage  til  Monument 
Valley  for  at  arbejde  på  det  første  gym- 
nasium, der  skulle  bygges  til  navajoin- 
dianerne.  Da  jeg  gjorde  klar  til  at  tage 


hjemmefra,  spurgte  min  far  mig,  om 
jeg  skulle  have  min  Mormons  Bog 
med.  Det  havde  jeg  ikke  tænkt  mig, 
men  jeg  fulgte  hans  opfordring.  Jeg 
husker,  at  jeg  en  sen  aften  lå  i  min 
køjeseng  på  byggepladsen  og  følte 
Mormons  Bogs  ånd  og  kraft. 

Jeg  husker,  hvordan  jeg  som  ung 
missionær  i  Great  Lakes-missionen  fik 
den  pragtfulde  kundskab  og  det  abso- 
lutte vidnesbyrd  om,  at  Mormons  Bog 
var  endnu  et  folkeslags  vidnesbyrd  om, 
at  Jesus  er  Kristus,  og  at  denne  kirke  er 
sand.  På  baggrund  af  disse  oplevelser 
brænder  der  i  dag  i  mit  hjerte  et  gud- 
dommeligt vidnesbyrd  om  Mormons 
Bog,  om  Kristus  som  vor  Frelser  og 
Forløser  og  om  hans  kirkes  genopret- 
telse i  disse  sidste  dage. 

Jeg  vil  gerne  fortælle  jer  om  nogle  af 
de  vidunderlige  velsignelser,  Mormons 
Bog  kan  bringe  os.  Mormons  Bog  kan 
ændre  menneskeliv  og  gør  det.  Da 
vores  søn  John  blev  kaldet  på  mission 
til  Japan,  sagde  han  til  mig:  »Far,  inden 
jeg  skal  på  missionærskole,  vil  jeg  læse 
Mormons  Bog  to  gange.«  Jeg  sagde  til 
John:  »Det  var  et  ret  krævende  mål.« 
Jeg  fornemmede,  hvor  fast  besluttet 
han  var,  og  satte  mig  for  at  følge  hans 
eksempel.  Jeg  begyndte  at  læse  tidligt 
hver  morgen.  Nogle  dage  senere,  da 
jeg  kom  hjem  fra  arbejde,  sagde  John 
til  mig:  »Jeg  har  indhentet  dig  i  dag.« 
Jeg  spurgte:  »Hvad  mener  du?«  Han 
svarede:  »Jeg  er  nået  til  samme  sted, 
som  du  er  i  Mormons  Bog.  Du  lod  den 
ligge  åben  på  dit  skrivebord.«  Næste 
morgen,  efter  at  jeg  havde  læst,  følte 
jeg  mig  inspireret  til  at  blade  150  sider 
frem.  Jeg  lod  min  Mormons  Bog  ligge 
åben  et  sted,  hvor  han  ikke  kunne 
undgå  at  se  den,  og  tog  på  arbejde. 
Efter  et  møde  den  morgen,  lyttede  jeg 
til  mine  telefonbeskeder.  Den  første 
besked  lød:  »Den  er  god  med  dig,  far!« 

Hvorfor  fortæller  jeg  nu  denne 
beretning?  I  takt  med,  at  jeg  så  min 
søn  læse  i  Mormons  Bog,  begyndte  jeg 
at  se  en  forandring  finde  sted  i  hans 
liv,  mens  han  gjorde  sig  parat  til  at 
komme  på  missionærskolen.  Denne 

oplevelse  har  forankret  min  søn  til 
Jesu  Kristi  evangelium. 

Jeg  mindes  en  oplevelse,  jeg 
havde  med  en  zoneleder  i  England, 
som  kom  hen  til  mig  i  frokostpausen 
under  en  zonekonference.  Han  sagde: 
»Vi  er  ved  at  undervise  en  dame,  som 
er  blind  og  næsten  døv.  Hun  vil  gerne 
vide,  om  Mormons  Bog  er  sand.  Hvad 
skal  vi  gøre?«  Jeg  havde  ikke  et  svar  på 
rede  hånd,  men  jeg  sagde:  »Det  skal 
jeg  nok  sige  dig  efter  konferencen.« 
Under  eftermiddagsmødet  kom  en 
klar  tilskyndelse  til  mig  om,  hvordan 
man  kunne  hjælpe  hende.  Efter  mødet 
sagde  jeg  til  zonelederen:  »Lad  denne 
søster  holde  sit  eksemplar  af  Mormons 
Bog  i  hånden  og  langsomt  blade  i  den. 
Når  hun  har  gjort  det,  så  lad  hende 
bede  om  at  få  at  vide,  om  den  er  sand.« 
Skønt  hun  hverken  kunne  læse  eller 
høre  ordene,  følte  hun  Mormons  Bogs 


ånd  og  kraft,  og  den  forandrede  hen- 
des tilværelse. 

Jeg  har  fået  en  stor  kærlighed  til 
budskabet  i  Mormons  Bog.  I  et  forsøg 
på  at  få  jer  til  at  føle  Mormons  Bogs 
kraft  og  ånd  og  forhåbentlig  hjælpe 
jer  på  jeres  rejse  vil  gerne  give  jer  tre 
opfordringer. 

For  det  første  vil  jeg  gerne  nævne 
beretningen  om  Helaman  og  hans 
2060  unge  krigere: 

»Og  da  resten  af  vor  hær  var  ved  at 
vige  for  lamaniterne,  da  var  disse  to 
tusinde  og  tresindstyve  unge  mænd 
standhaftige  og  uforfærdede. 

Ja,  de  iagttog  og  adlød  enhver  befa- 
ling med  omhu,  og  det  gik  dem  efter 
deres  tro,  og  jeg  erindrede  de  ord,  de 
sagde  til  mig,  at  det  var  deres  mødre, 
der  havde  lært  dem  det . . . 

Og  hele  hæren  var  forbavset  over 
deres  redning  ...  Og  vi  tilskriver  det 


med  rette  Guds  vidunderlige  magt  på 
grund  af  deres  store  tro  på  det,  der  var 
blevet  dem  lært«  (Alma  57:20-21,  26). 

Hvis  jeg  spurgte  jer,  hvem  det  var, 
der  underviste  disse  prægtige  unge 
krigere,  kendte  I  alle  svaret:  Deres 
mødre.  Min  første  opfordring  til  jer  er 
at  finde  ud  af,  hvad  deres  mødre  for- 
talte dem. 

For  det  andet  kender  vi  Almas  for- 
kyndelse om  troen,  hvori  han  udfor- 
drede folket: 

»Men  hvis  I  vil  vågne  op  og  bruge 
jeres  evner,  prøve  mine  ord  og  udøve 
blot  den  mindste  smule  tro,  ja,  om  I 
ikke  kunne  gøre  andet  end  blot  ønske 
at  tro,  lad  da  det  ønske  virke  i  jer  . . . 

Nu  vil  vi  sammenligne  ordet  med 
et  sædekorn.  Hvis  I  giver  plads  til,  at 
et  sædekorn  kan  sås  i  jeres  hjerter, 
og  det  er  ægte  eller  godt,  og  I  ikke 
kaster  det  ud  ved  jeres  vantro  og 

derved  sætter  jer  op  imod  Herrens 
ånd,  da  vil  det  begynde  at  svulme  i 
brystet,  og  når  I  mærker  denne  svul- 
men,  vil  I  begynde  at  sige  til  jer  selv: 
Det  må  sandelig  være  en  god  sæd, 
eller  ordet  er  godt . . . 

Om  sæden  derfor  vokser,  da  er  den 
god,  men  dersom  den  ikke  vokser,  da 
er  den  ikke  god  og  skal  kastes  bort« 
(Alma  32:27-28,  32). 

Min  anden  opfordring  til  jer  er  at 
finde  ud  af  specifikt,  hvad  ordet  eller 
sædekornet  er,  og  så  det  i  jeres  hjerte. 
I  kan  finde  det  i  Almas  Bog,  kapitel 
33.  Når  I  gør  det,  får  jeres  tro  en  helt 
ny  dimension. 

For  det  tredje.  Hvis  I  skulle  forklare 
jeres  børn  tre  store  sandheder,  som 
I  gerne  ville  have,  at  de  skulle  huske, 
hvad  skulle  de  da  være?  Helaman 
bad  sine  sønner  Lehi  og  Nephi  om  at 
huske  på  tre  store  sandheder:  »I  skal 
gøre  det  for  at  samle  en  skat  i  himlen 
...  at  I  må  få  det  evige  livs  kostbare 
gave«  (Helaman  5:8).  Min  tredje 
opfordring  til  jer  er  at  finde  ud  af, 
hvad  Helaman  bad  sine  sønner  om  at 
huske  på,  og  derpå  lære  jeres  børn 
dem.  Jeg  vil  hjælpe  jer  lidt.  I  skal 
læse  og  grunde  over  Helamans  Bog, 
kapitel  5. 

Hvorfor  mødte  Mormons  Bog 
kolossal  modstand,  allerede  før  den 
blev  oversat,  og  hvorfor  fortsætter 
denne  modstand  i  vore  dage?  Om  det 
har  ældste  Bruce  R.  McConkie  skrevet: 
»Hvad  er  det  ved  nogle  trykte  ord,  som 
alle  er  sobre  og  opløftende,  og  som 
omhandler  historie  og  lærdomme,  der 
vækker  en  så  overvældende  fjendskab? 
. . .  Hvorfor  sætter  nogle  mennesker 
sig  op  imod  Mormons  Bog?  Af  præcis 
samme  årsag  som  de  satte  sig  op  imod 
Joseph  Smith«  (A  New  Witnessfor  the 
Articles  ofFaith,  1985,  s.  459,  461). 

Grunden  til,  at  Satan  desperat 
kæmper  mod  Mormons  Bog,  findes 
i  de  sidste  to  afsnit  af  indledningen 
til  denne  bog  på  engelsk: 

»Vi  opfordrer  alle  mennesker  over- 
alt til  at  læse  Mormons  Bog,  til  i  hjer- 
tet at  grunde  over  det  budskab,  den 


Far  og  datter  ankommer  til  stavscentret  i  Helsinki  i  Finland  til  en 
generalkonferencetransmission. 


indeholder,  og  til  derefter  at  spørge 
Gud,  den  evige  Fader,  i  Kristi  navn, 
om  bogen  er  sand.  De,  der  følger 
denne  anvisning  og  spørger  i  tro,  vil 
få  et  vidnesbyrd  om  dens  sandhed  og 
guddommelighed  ved  Helligåndens 
kraft  (se  Moroni  10:3-5).« 
Og  lyt  nu  opmærksomt: 
»De,  der  får  dette  guddommelige 
vidnesbyrd  fra  den  hellige  And,  vil 
også  ved  den  samme  kraft  komme  til 
vished  om,  at  Jesus  Kristus  er  verdens 
frelser,  at  Joseph  Smith  er  hans  åben- 
barer og  profet  i  disse  sidste  dage, 
og  at  Jesu  Kristi  Kirke  af  Sidste  Dages 
Hellige  er  Herrens  rige,  der  endnu 
engang  er  blevet  oprettet  på  jorden 
som  forberedelse  til  Messias'  andet 
komme.« 

o 

Årsagen  til,  at  Satan  har  stridt  og 
fortsat  strider  mod  Mormons  Bog,  er 
disse  tre  guddommelige  sandheder. 


Han  ønsker  ikke,  at  vi  får  denne  hel- 
lige kundskab. 

»Husk,  hvad  din  far  har  lært  dig.« 
Jeg  er  for  evigt  taknemlig  for  min 
far.  Selv  om  han  var  været  død  i  næ- 
sten 30  år,  lever  det,  han  lærte  mig, 
videre  i  mit  hjerte.  Jeg  er  taknemlig 
for,  at  jeg  i  en  periode  af  mit  liv  har 
det  privilegium  at  være  et  særligt 
vidne  om  Kristus.  Takket  være 
Mormons  Bog,  dens  budskab  og  det 
guddommelige  vidnesbyrd,  jeg  har 
fået,  kan  jeg  aflægge  vidnesbyrd  for 
jer  om,  at  Jesus  er  Kristus,  Gud 
Faderens  enbårne  Søn  i  kødet.  Han 
fuldbragte  den  uendelige  og  evige 
forsoning.  Kristus  skal  komme  igen 
og  herske  over  os  som  herrers  Herre 
og  kongers  Konge.  Om  ham  og  hans 
gerninger  aflægger  jeg  højtideligt 
vidnesbyrd  i  Jesu  Kristi  hellige  navn. 
Amen.  ■ 

Mer  hellighed 
giv  mig 

BISKOP  H.  DAVID  BURTON 

Præsiderende  Biskop 

Det  er  vigtigt  for  familien  og  den  enkelte  aktivt  at  stræbe 
efter  flere  af  de  dyder,  som  varer  ud  over  dette  jordeliv. 


Søster  Burton  og  jeg  blev  forud 
for  vores  vielse  interviewet  af 
ældste  Richards  far.  Vi  genken- 
der det,  som  ældste  Richards  har  talt 
om  ved  dette  konferencemøde. 

Ved  en  stavskonference  for  nylig 
kom  en  pige  hen  til  mig  efter  mødet. 
Da  vi  havde  givet  hinanden  hånden, 
sagde  hun:  »Biskop,  du  kan  gøre  dine 
generalkonferencetaler  bedre  ved  at 
smile.«  Jeg  havde  lyst  til  at  fortælle 
hende  om  frygt  og  det  at  smile  samti- 
dig, men  jeg  havde  ikke  tid.  Men  nu 
forsøger  jeg  og  håber  på  det  bedste. 

Hver  gang  en  generalkonference  er 
forbi,  føler  jeg  en  længsel  efter  mere  - 
mere  af  den  sjælefred,  der  hersker 
her,  mere  af  Andens  tilstedeværelse, 


mere  af  den  undervisning,  som  har 
oplyst  og  velsignet  min  sjæl. 

Den  fremherskende  opfattelse  er, 
at  mere  er  bedre,  og  at  mindre  som 
regel  er  uønsket.  For  nogle  er  en  stræ- 
ben efter  at  samle  sig  mere  af  denne 
verdens  gods  og  tjenesteydelser  ble- 
vet en  lidenskab.  For  andre  er  mere 
af  denne  verdens  rigdom  nødvendig 
for  blot  at  opretholde  livet  eller  hæve 
levestandarden  til  et  minimum.  Et 
ubehersket  ønske  om  mere  har  ofte 
tragiske  konsekvenser.  For  eksempel 
har  præsident  Boyd  K.  Packer  erindret 
os  om,  at  vi  kan  blive  »som  en  far,  der 
er  fast  besluttet  på  at  give  sin  familie 
alt.  Han  bruger  al  sin  energi  på  det 
mål  og  når  det  blot  for  at  opdage,  at 
det,  som  de  havde  allermest  brug  for, 
nemlig  at  være  sammen  som  familie, 
er  blevet  forsømt.  Og  så  høster  han 
sorg  i  stedet  for  glæde«  (»Forældre  i 
Zion«,  Liahona,  jan.  1999,  s.  25). 

Forældre,  som  har  haft  held  til  at 
anskaffe  sig  mere,  har  ofte  vanskeligt 
ved  at  sige  nej  til  det,  som  deres  for- 
kælede børn  forlanger.  Deres  børn 
løber  derfor  den  risiko,  at  de  ikke 
lærer  vigtige  værdier  såsom  hårdt 
arbejde,  forventningens  glæde, 
ærlighed  og  medfølelse.  Mange  vel- 
havende forældre  opdrager  veltilpas- 
sede, kærlige  og  principfaste  børn, 
men  kampen  for  at  sætte  grænser, 
for  at  klare  sig  med  mindre  og  undgå 


den  faldgrube  at  ønske  sig  »stadig 
mere«  har  aldrig  været  vanskeligere. 
Det  er  svært  at  sige  nej  til  mere,  når 
man  har  råd  til  at  sige  ja. 

Forældre  er  med  rette  ængstelige 
for  fremtiden.  Det  er  svært  for  forældre 
at  sige  nej  til  sportsudstyr,  elektronik, 
undervisning,  tøj,  holdidræt  osv,  hvis 
de  tror,  at  mere  af  dette  gør  det  lettere 
for  deres  børn  at  klare  sig  i  en  stadig 
mere  konkurrencepræget  verden. 
Unge  ønsker  sig  tilsyneladende  mere, 
til  dels  fordi  der  er  uendeligt  meget 
mere,  som  fanger  deres  blik.  Den 
amerikanske  forening  af  børnelæger 
skønner,  at  et  barn  i  Amerika  ser  over 
40.000  fjernsynsreklamer  om  året. 

Færre  og  færre  forældre  giver 
deres  børn  pligter  i  hjemmet,  fordi  de 
tror,  at  de  i  forvejen  er  overbebyrdede 
socialt  og  uddannelsesmæssigt.  Men 
børn,  som  er  ikke  har  ansvar,  risikerer 
aldrig  at  lære,  at  hvert  eneste  men- 
neske kan  tjene  andre,  og  at  livet  har 
en  mening,  som  rækker  ud  over  deres 
egen  lykke. 

Dr.  Rachel  Remen  fortæller  i  sin 
bog My  Grandfather's  Blessings  om, 
hvordan  hun  blev  gode  venner  med 
et  par  og  deres  lille  søn  Kenny.  Når 
hun  besøgte  dem,  sad  hun  på  gulvet 
samme  med  Kenny  og  legede  med 
hans  to  små  legetøjsbiler.  Nogle 
gange  havde  hun  den,  hvor  kofange- 
ren manglede,  og  så  havde  han  den, 
hvor  døren  manglende,  og  andre 
gange  var  det  omvendt.  Han  elskede 
de  biler! 

Da  en  bestemt  kæde  af  tanksta- 
tioner tilbød  en  legetøjsbil  for  hver 
opfyldning,  opmuntrede  hun  perso- 
nalet på  sin  klinik  til  at  tanke  på  den 
pågældende  station  og  samle  bilerne. 
Så  snart  hun  havde  alle  modellerne, 
pakkede  hun  dem  ind  i  en  stor  æske, 
som  hun  tog  med  til  Kenny  Hun 
håbede,  at  hun  ikke  ville  såre  hans 
forældre,  som  levede  ret  spartansk. 
Kenny  pakkede  spændt  den  store 
æske  op  og  tog  bilerne  op  en  efter 
en.  Der  var  flere,  end  der  kunne  stå  i 
vindueskarmene.  Sikken  en  samling! 

Senere  lagde  Rachel  under  et  besøg 
hos  familien  mærke  til,  at  Kenny  sad  og 
stirrede  ud  ad  vinduet.  Da  hun  spurgte 
Kenny:  »Hvad  er  der  i  vejen?  Kan  du 
ikke  lide  dine  nye  biler?«  så  han  meget 
flov  ned  i  gulvet.  »Undskyld,  Rachel. 
Men  jeg  ved  bare  ikke,  hvordan  jeg 
skal  kunne  holde  af  så  mange  legetøjs- 
biler« (se  »Owning«,  2000,  s.  60-61). 

Vi  har  alle  hørt  børn,  som,  efter  at 
de  har  pakket  mange  jule-  eller  fød- 
selsdagsgaver op,  siger:  »Er  der  ikke 
flere?«  Med  alle  de  udfordringer,  der 
hersker  i  denne  »mere-generation«, 
har  vi  stadig  det  guddommelige  råd 
om,  at  vi  skal  undervise  vore  børn 
»i  læren  om  omvendelse,  tro  på 


Kristus,  den  levende  Guds  Søn,  og 
om  dåb  og  den  Helligånds  gave  . . . 
at  bede  og  at  vandre  retskaffent  for 
Herren  . . .  holde  sabbatsdagen  hel- 
lig« (L&P  68:25,  28-29). 

Betydningen  af  mere  og  mindre 
er  ikke  altid  krystalklar.  Der  er  tids- 
punkter, hvor  mindre  i  virkeligheden 
er  mere,  og  tidspunkter,  hvor  mere 
kan  være  mindre.  For  eksempel  kan 
mindre  stræben  efter  materialisme 
føre  til  mere  tid  sammen  med  fami- 
lien. Mere  forkælelse  af  børnene  kan 
føre  til  mindre  forståelse  af  livets  vig- 
tige værdier. 

Nogle  sider  af  livet  kan  beriges 
betydeligt  af  antagelsen  om,  at  mere 


er  bedre.  Den  hellige  salme  »Mer  hel- 
lighed giv  mig«  {Salmer  og  sange,  nr. 
63)  erindrer  os  om  de  dyder,  som  for- 
tjener mere  af  vores  opmærksomhed: 
Jesus  har  selv  beskrevet,  hvad  det 
kræver  at  blive  »mer,  Herre,  som  dig«. 
Han  har  sagt:  »Derfor  ønsker  jeg,  at 
I  skal  være  fuldkomme,  ligesom  jeg 
eller  jeres  Fader,  som  er  i  himlen,  er 
fuldkommen«  (3  Nephi  12:48). 

Sagtmodighed  er  afgørende  for 
at  blive  mere  kristuslignende.  Uden 
sagtmodighed  kan  vi  ikke  udvikle 
andre  vigtige  dyder  såsom  tro,  håb 
og  tillid.  Mormon  skrev:  »Ingen,  uden 
de  sagtmodige  og  ydmyge  af  hjertet, 
finder  nåde  for  Gud«  (Moroni  7:44). 
At  tilegne  sig  sagtmodighed  er  en 
proces.  Vi  bliver  bedt  om  dagligt  at 
tage  korset  op  (se  Luk  9:23).  Vi  bør 
ikke  kun  tage  korset  op  en  gang  i 
mellem.  Mere  sagtmodighed  er  ikke 
det  samme  som  svaghed,  men  det  er 
»at  fremstille  selvet  i  en  tilstand  af  ven- 
lighed og  mildhed.  Det  afspejler  vis- 
hed, styrke  og  balance;  det  afspejler 
en  sund  selvagtelse  og  ægte  selvbe- 
herskelse« (Neal  A.  Maxwell,  »Meekly 
Drenched  in  Destiny«,  i  Brigham 
Young  University  1982-83  Fireside 
and Devotional  Speeches,  1983,  s.  2). 
Mere  sagtmodighed  tillader  os  at  blive 
undervist  af  Anden. 

De  dyder,  som  udtrykkes  i  »Mer 
hellighed  giv  mig«,  kan  inddeles  i  for- 
skellige kategorier.  Nogle  af  dem  er 
personlige  mål,  såsom  mer'  hellighed 
giv  mig,  mer'  stræben  i  løn,  mer'  tro, 
mer'  glæde,  mer'  renhed,  mer'  fryd  i 
hans  gerning,  mer'  angerfuld  bod  og 
mer'  tro  på  min  Frelser.  Andre  fokuse- 
rer på  modgang.  De  omfatter  tålmod 
i  trængsel,  mer'  tålmod  i  prøver,  mer' 
håb  i  min  nød,  mer'  kraft  til  at  stå,  mer' 
lys  på  min  vej  og  mer'  længsel  mod 
himlen.  Resten  forankrer  os  sikkert  til 
vor  Frelser:  Mer'  sorg  for  hans  smerte, 
mer'  gru  for  hans  død,  mer'  kundskab 
om  Gud,  mer'  lyst  til  hans  bud,  mer' 
salig  og  hellig  og  mer',  Herre,  som 
dig.  Hvad  disse  dyder  angår,  er  mere 
bedre.  Mindre  er  ikke  ønskværdigt. 

Mange  føler  glæde  i  hans  tjeneste 
ved  at  undervise  i  Jesu  Kristi  evange- 
lium og  dets  gengivelse  og  ved  at 
vidne  om  Frelseren  og  om  hans  liv, 
virke  og  forsoning. 

En  distriktsleder  i  en  mission 
undrede  sig  over,  hvordan  det  kunne 
være,  at  ældste  Parker,  som  næsten  var 
færdig  med  sin  mission,  var  en  dygtig 
missionær  på  trods  af  hans  manglende 
evne  til  at  lære  lektionerne  udenad. 
Han  tog  med  ældste  Parker  ud  for  at 
undervise  for  at  finde  ud  af  hvorfor. 
Ældste  Parkers  fremlæggelse  var  så 
rodet,  at  da  de  var  færdige  med  den 
formelle  lektion,  var  distriktslederen 
forvirret  og  gik  ud  fra,  at  familien,  som 
de  underviste,  sikkert  også  var  det. 

Da  var  det,  at  »ældste  Parker  lænede 
sig  frem  og  lagde  hånden  på  faderens 
arm.  Han  så  ham  ind  i  øjnene,  fortalte 
ham,  hvor  højt  han  elskede  ham  og 
hans  familie,  og  aflagde  et  af  de  mest 
ydmyge  og  stærke  vidnesbyrd,  som 
distriktslederen  nogen  sinde  havde 
hørt.  Da  han  var  færdig  sad  hele  fami- 
lien og  faderen  samt  begge  ældster 
med  tårerne  trillende  ned  ad  kinderne. 
Dernæst  lærte  ældste  Parker  faderen, 
hvordan  han  skulle  bede,  og  de  knæ- 
lede alle  ned,  mens  faderen  bad  om,  at 
de  måtte  få  deres  eget  vidnesbyrd,  og 
takkede  sin  himmelske  Fader  for  den 
store  kærlighed,  han  havde  følt.  To 
uger  senere  blev  hele  familien  døbt.« 

Senere  undskyldte  ældste  Parker 
over  for  distriktslederen,  at  han  ikke 
kendte  lektionerne  bedre.  Han  for- 
talte, at  han  kæmpede  med  at  lære 
udenad,  selv  om  han  brugte  flere 
timer  hver  dag  på  det.  Han  forklarede, 
at  han  knælede  i  bøn,  før  han  under- 
viste hver  familie,  og  bad  vor  himmel- 
ske Fader  om  at  velsigne  ham,  når  han 
bar  vidnesbyrd,  sådan  at  folk  kunne 
føle  hans  kærlighed  og  Ånden  og  vide, 
at  de  blev  undervist  i  sandheden  (se 
Allan  K.  Burgess  og  Max  H.  Molgård, 
»That  Is  the  Worst  Lesson  I've  Ever 
Heard!«,  i  Sunshinefor  the  Latter-day 
Saint  Soul,  1998,  s.  181-183). 

Hvad  kan  vi  lære  af  denne  enkle 


beretning?  Tror  I,  at  ældste  Parker  sta- 
dig følte  behov  for  at  lære  lektionerne 
bedre?  Er  det  muligt,  at  ældste  Parker 
lærte,  at  han  i  sine  bønner  måtte  bede 
med  et  formål?  Tror  I,  at  han  i  sine 
bønner  tryglede  Herren  om  at  kunne 
samle  mer'  kraft  til  at  stå?  Kan  hans 
manglende  evne  til  at  lære  lektionerne 
udenad  have  givet  ham  tålmod  i  prø- 
ver? Udviste  han  mer'  tro  på  sin  Frelser 
og  mer'  lyst  til  hans  bud?  Uden  tvivl! 

I  løbet  af  de  sidste  otte  uger  har  fire 
store  orkaner  ramt  Floridas  kyst  og 
Den  Mexicanske  Golf.  De  fleste  lande 
i  Caribien  har  oplevet  enorme  ødelæg- 
gelser. Der  er  mangel  på  mad,  tøj  og 
husly  Vejene  er  fyldt  med  store  mæng- 
der affald.  Den  lokale  infrastruktur  er 
blevet  ødelagt  eller  kræver  omfattende 
reparationer. 

I  sidste  uge  var  jeg  i  Tallahassee  i 
Florida,  hvor  mange  mennesker  gav 
udtryk  for  deres  påskønnelse  af  den 
nødhjælp,  som  Kirken  havde  sørget 
for  i  disse  katastrofesituationer. 
Floridas  guvernør  Bush,  vice-guver- 
nørToniJennings,  samarbejdspart- 
nere såsom  Røde  Kors  og  Frelsens 
Hær  gav  sammen  med  føderale  og 
statslige  nødhjælpsarbejdere  udtryk 
for  deres  taknemlighed,  hvilken  jeg 
hermed  giver  videre  til  jer,  som  har 
arbejdet  med  at  lette  byrden  ved  at 
rydde  op,  og  til  dem,  som  har  bidra- 
get til  Kirkens  humanitære  fond.  Tak. 
Jeg  håber,  at  I  har  følt  mer'  glæde  ved 
livet  og  mer'  fryd  i  hans  gerning. 

Efter  samme  mønster,  som  er  ble- 
vet fulgt  weekenderne  før  i  forskellige 
områder,  samledes  over  2.000  frivillige 
sidste  weekend  fra  hele  det  sydvest- 
lige USA  i  Pensacola  i  Florida  for  at 
hjælpe  til  i  kølvandet  på  orkanen  Ivan. 
De  rullede  deres  soveposer  ud  på  gul- 
vet i  vore  egne  og  andre  kirker  og  i 
medlemmernes  hjem.  De  tog  fat  på 
de  tusindvis  af  arbejdsopgaver,  som 
blev  uddelt.  Nogle  missionærer  hjalp 
til  ved  at  tildække  taget  på  den  lokale 
metodistkirke  med  de  blå  presen- 
ninger, som  man  ser  overalt.  De  første 
nødhjælpsarbejdere,  brandmænd  og 


politimænd  udtrykte  taknemmelighed 
for,  at  de  sidste  dages  hellige  var  ble- 
vet bedt  om  at  hjælpe  deres  familier  i 
deres  fravær. 

Alt  dette  fandt  sted,  samtidig  med 
at  orkanen  Jeanne  var  på  vej  ind  over 
kysten  efter  at  have  anrettet  store  ska- 
der i  Haiti  og  andre  steder  i  Caribien. 
Jeg  siger  endnu  engang  tak  til  dem  af 
jer,  som  bidrager  med  jeres  midler,  og 
til  dem,  hvis  hænder  har  lettet  byrden 
for  så  mange.  Jeg  priser  jer  for  jeres 
ønske  om  at  blive  mer'  salig  og  hellig 
og  mer'  som  Herren.  Denne  weekend 
hjælper  2.500  med  at  rydde  op  efter 
orkanen  Jeanne. 

I  denne  gennemgang  af  vore  for- 
skellige længsler  efter  mere  antyder  jeg 
ikke,  at  vi  bruger  den  nærige  onkel 
Joakim  som  eksempel  på,  hvordan 
man  er  en  god  forælder.  Men  jeg  anty- 
der, at  det  er  vigtigt  for  familien  og  den 
enkelte  aktivt  at  stræbe  efter  flere  af  de 
dyder,  som  varer  ud  over  dette  jordeliv 
En  bønlig,  mådeholdende  tilgang  til 
problemet  er  nøglen  til  en  vellykket 
tilværelse  i  et  overflodssamfund  og  til 
opbygningen  af  de  egenskaber,  som 
udvikles  ved  at  måtte  vente,  dele  med 
andre,  spare  op,  arbejde  hårdt  og  klare 
sig  med  det,  man  har.  Måtte  vi  blive 
velsignet  med  ønsket  og  evnen  til  at 
forstå,  hvornår  mere  i  virkeligheden  er 
mindre,  og  hvornår  mere  er  bedre.  I 
Jesu  Kristi  hellige  navn.  Amen.  ■ 

Stræb  fremad 


ÆLDSTE  JOSEPH  B.  WIRTHLIN 

De  Tolv  Apostles  Kvorum 


Der  er  noget,  som  Herren  forventer  af  os  uanset  vore 
vanskeligheder  og  sorger-  Han  forventer,  at  vi  stræber 
fremad. 


afgøre  vores  livskvalitet  ikke  alene 
på  denne  jord,  men  også  i  de  evighe- 
der, der  kommer.  Selv  om  vore  prø- 
velser er  forskellige,  er  der  noget, 
som  Herren  forventer  af  os  uanset 
vore  vanskeligheder  og  sorger:  Han 
forventer,  at  vi  stræber  fremad. 

Princippet  om  at  holde  ud  til  enden 

En  af  de  grundlæggende  lærdomme 
i  Jesu  Kristi  evangelium  er  at  holde  ud 
til  enden.  Jesus  lærte  os:  »Men  den, 
der  holder  ud  til  enden,  skal  frelses.«1 
Og:  »Hvis  I  bliver  i  mit  ord,  er  I  sande- 
lig mine  disciple.«2  Nogle  opfatter 
det  at  holde  ud  til  enden  som  ganske 
enkelt  at  lide  gennem  udfordringerne. 
Det  er  meget  mere  end  det  -  det  er 
processen  med  at  komme  til  Kristus  og 
blive  fuldkommen  i  ham. 

Profeten  Nephi  fra  Mormons  Bog 
sagde:  »Derfor  må  vi  stræbe  fremad 
med  standhaftighed  i  Kristus  og  have 
et  fuldkommen  klart  håb  og  kærlig- 
hed til  Gud  og  alle  mennesker.  Og  om 
I  således  stræber  fremad  og  mætter 
jer  med  Kristi  ord  samt  holder  ud  ind- 
til enden,  se,  så  siger  Faderen,  skal  I  få 
det  evige  liv.«3 

At  holde  ud  til  enden  er  læren  om 
at  fortsætte  på  den  sti,  der  fører  til 
evigt  liv,  efter  at  man  er  trådt  ind  på 
denne  sti  ved  tro,  omvendelse,  dåb  og 
modtagelse  af  Helligånden.  At  holde 
ud  til  enden  kræver  hele  vores  hjerte, 
eller  vi  må,  som  profeten  Amaleki  fra 
Mormons  Bog  siger:  ». . .  kom  til  ham 
og  giv  ham  hele  [vores]  sjæl  som  et 


Jeg  har  levet  længe  nok  til  på  min 
egen  krop  at  have  oplevet  mange 
af  livets  udfordringer.  Jeg  har 
kendt  enestående  mennesker,  som 
har  udholdt  store  prøvelser,  mens 
andre  i  det  mindste  på  overfladen  til- 
syneladende er  kommet  let  gennem 
livet. 

Ofte  stiller  de,  som  kæmper  med 
modgang,  dette  spørgsmål:  »Hvorfor 
sker  det  for  mig?«  De  ligger  søvnløst 
om  natten  og  spekulerer  på,  hvorfor 
de  føler  sig  så  ensomme,  syge,  mis- 
modige, tyngede  eller  bedrøvede. 

Spørgsmålet  »Hvorfor  mig?«  kan 
være  svært  at  besvare  og  fører  ofte  til 
frustration  og  fortvivlelse.  Der  er  et 
bedre  spørgsmål,  vi  kan  stille  os  selv. 
Det  er:  »Hvad  kan  jeg  lære  af  denne 
oplevelse?« 

Svaret  på  dette  spørgsmål  kan 


offer  til  ham  og  vedbliv  i  faste  og  bøn 
og  hold  ud  til  enden;  og  så  sandt,  som 
Herren  lever,  skal  [vi]  blive  frelst.«4 
At  holde  ud  til  enden  betyder,  at 
vi  har  slået  dybe  rødder  i  den  evange- 
liske jord,  har  overholdt  Kirkens  lær- 
domme, har  tjent  vore  medmennesker 
ydmygt,  har  levet  et  kristent  liv  og 
holdt  vore  pagter.  De,  som  holder 
ud,  er  afbalancerede,  vedholdende, 
ydmyge,  udvikler  sig  konstant  og  er 
uden  svig.  Deres  vidnesbyrd  er  ikke 
bygget  på  det  verdslige  grunde  -  det  er 
bygget  på  sandhed,  kundskab,  erfaring 
og  på  Anden. 

Lignelsen  om  sædemanden 

Herren  Jesus  Kristus  bruger  den 
enkle  lignelse  om  sædemanden  til  at 
forklare  læren  om  det  at  holde  ud  til 
enden. 

»Sædemanden  sår  ordet. 

Med  dem  på  vejen,  hvor  ordet  sås, 
er  det  sådan,  at  når  de  har  hørt  det, 
kommer  Satan  straks  og  tager  det  ord 
bort,  der  er  sået  i  dem. 

De,  der  bliver  sået  på  klippegrund, 
er  dem,  der  straks  tager  imod  ordet 
med  glæde,  når  de  har  hørt  det; 

men  de  har  ikke  rod  i  sig,  de  hol- 
der kun  ud  en  tid,  så  når  der  kommer 
trængsler  eller  forfølgelse  på  grund  af 
ordet,  falder  de  straks  fra. 

Andre  er  dem,  der  bliver  sået 
mellem  tidslerne;  det  er  dem,  som 
har  hørt  ordet, 

men  denne  verdens  bekymringer 
og  rigdommens  blændværk  og  lyst  til 
alt  muligt  andet  kommer  til  og  kvæler 
ordet,  så  det  ikke  bærer  frugt. 

Men  de,  der  bliver  sået  i  den  gode 
jord,  det  er  dem,  der  hører  ordet  og 
tager  imod  det  og  bærer  frugt,  tredive 
og  tres  og  hundrede  fold.«5 

I  denne  lignelse  beskrives  de 
jordbundstyper,  hvor  sandhedens 
sædekorn  sås  og  får  næring.  Hver 
jordbundstype  symboliserer  graden 
af  vores  engagement  og  evne  til  at 
holde  ud. 

Den  første  jordbundstype  -  vejen 
-  symboliserer  dem,  som  hører 


LIAHONA  NOVEMBER  2004 


101 


evangeliet,  men  som  aldrig  giver 
sandheden  mulighed  for  at  slå  rod. 

Den  anden  jordbundstype  -  klip- 
pegrunden -  symboliserer  dem  i 
Kirken,  som  ved  første  tegn  på  afsavn 
eller  trængsel  løber  fornærmede  bort, 
uvillige  til  at  betale  prisen. 

Den  tredje  jordbundstype  -  jorden 
mellem  tidslerne  -  symboliserer  de 
kirkemedlemmer,  som  bliver  afledt  og 
besat  af  verdens  bekymringer,  rigdom 
og  lyst. 

Endelig  er  den  gode  jord  de  med- 
lemmer af  Kirken,  hvis  liv  afspejler,  at 
de  er  Mesterens  disciple,  og  hvis  rød- 
der vokser  dybt  ned  i  den  evangeliske 
muld,  og  som  derfor  bærer  rigelig 
frugt. 

I  lignelsen  om  sædemanden  peger 
Frelseren  på  tre  hindringer  for  udhol- 
denhed, som  kan  fordærve  vores  sjæl 
og  standse  vores  evige  udvikling. 

Den  første  hindring  for  udholden- 
hed -  »verdens  bekymringer«  -  er  i 
bund  og  grund  stolthed.6  Stoltheden 
stikker  sit  grimme  ansigt  frem  på  så 


mange  nedbrydende  måder.  For 
eksempel  er  intellektuel  stolthed 
meget  udbredt  i  vore  dage.  Nogle 
mennesker  hæver  sig  over  Gud  og 
hans  salvede  tjenere  som  følge  af  deres 
lærdom  og  videnskabelig  præstationer. 
Vi  må  aldrig  lade  vores  intellekt  få  for- 
rang for  vores  ånd.  Vores  intellekt  kan 
give  næring  til  vores  ånd,  og  vores  ånd 
kan  give  næring  til  vores  intellekt,  men 
hvis  vi  lader  vores  intellekt  få  forrang 
for  vores  ånd,  snubler  vi,  finder  fejl  og 
kan  tilmed  miste  vores  vidnesbyrd. 

Kundskab  er  meget  vigtigt  og  er  en 
af  de  få  egenskaber,  som  følger  med 
os  i  det  næste  liv.7  Vi  bør  altid  være  i 
færd  med  at  lære.  Men  vi  må  passe  på 
ikke  at  tilsidesætte  vores  tro  i  denne 
proces,  for  troen  øger  faktisk  vores 
evne  til  at  lære. 

Den  anden  hindring  for  udholden- 
hed er  »rigdommens  blændværk«.  Vi 
må  holde  op  med  at  være  fikseret  på 
rigdom.  Rigdom  er  kun  et  middel  til 
at  nå  et  mål,  hvilket  mål  i  sidste  ende 
bør  være  opbygningen  af  Guds  rige. 


Jeg  føler,  at  nogle  tænker  så  meget  på, 
hvilken  bil  de  kører  i,  det  dyre  tøj  de 
har  på,  eller  hvor  stort  deres  hus  er 
i  sammenligning  med  andres,  at  de 
taber  det,  der  vejer  tungere,  af  syne.8 
Vi  må  være  påpasselige  i  vores  daglig- 
dag, at  vi  ikke  lader  de  verdslige  ting 
blive  vigtigere  end  de  åndelige. 

Den  tredje  hindring  for  udholden- 
hed, som  Frelseren  beskriver,  er 
»begær  efter  alt  muligt  andet«.  Porno- 
grafiens plage  er  over  os  som  aldrig 
før.  Pornografien  medfører  et  modby- 
deligt kølvand  af  umoral,  opløste  hjem 
og  ødelagte  liv  Pornografi  kan  dræne 
os  for  vores  åndelige  styrke  til  at  holde 
ud.  Pornografi  er  som  kviksand.  Man 
kan  så  let  blive  fanget  og  overvældet, 
så  snart  man  træder  ud  i  det,  at  man 
ikke  lægger  mærke  til  den  alvorlige 
fare.  Man  får  sandsynligvis  brug  for 
hjælp  til  at  komme  op  af  pornografiens 
kviksand.  Men  hvor  meget  bedre  er 
det  ikke  aldrig  at  træde  ud  i  det.  Jeg 
beder  jer  om  at  være  forsigtige  og 
påpasselige. 


At  holde  ud  til  enden  er  et  princip 
for  alle 

Nogle  få  uger  før  præsident  Heber  J. 
Grant  døde,  besøgte  en  af  Brødrene 
ham  i  hans  hjem.  Før  han  tog  af  sted 
igen,  bad  præsident  Grant:  »O  Gud, 
velsign  mig,  at  jeg  ikke  mister  mit  vid- 
nesbyrd, men  er  trofast  til  enden!«9 
Tænk  bare,  præsident  Grant,  en  af  gen- 
oprettelsens store  profeter,  Kirkens 
præsident  i  næsten  27  år,  bad  om,  at 
han  måtte  være  trofast  til  enden! 

Ingen  er  uimodtagelig  for  Satans 
påvirkninger  og  fristelser.  I  må  ikke 
være  så  stolte,  at  I  tror,  at  I  er  uden 
for  Modstanderens  rækkevidde.  Vær 
på  vagt,  så  I  ikke  falder  som  offer  for 
hans  bedrag.  Hold  jer  nær  til  Herren 
ved  dagligt  skriftstudium  og  daglig 
bøn.  Vi  kan  ikke  tillade  os  at  læne  os 
tilbage  og  tage  vores  frelse  for  givet. 
Vi  må  være  virke  med  flid  hele  livet.10 
Følgende  ord  fra  præsident  Brigham 
Young  motiverer  og  minder  os  om, 
at  vi  aldrig  må  opgive  kampen  for  at 

holde  ud:  »De  mænd  og  kvinder,  der 
ønsker  at  opnå  en  plads  i  det  celesti- 
ale  rige,  vil  se,  at  de  må  kæmpe  hver 
dag  [for  dette  hellige  mål]  .«n 

Styrke  til  at  holde  ud 

Jeg  ved,  at  der  er  mange,  som  sør- 
ger, er  ensomme,  har  smerter  og  lider 
nederlag.  Disse  oplevelser  er  en  nød- 
vendig del  af  livet  som  menneske.  I 
må  blot  ikke  miste  håbet  på  Frelseren 
og  hans  kærlighed  til  jer.  Den  er  kon- 
stant. Han  har  lovet,  at  han  ikke  vil 
efterlade  os  faderløse.12 

Når  vi  står  over  for  udfordringer  i 
vores  liv,  giver  Herrens  ord  fra  det  58. 
afsnit  af  Lære  og  Pagter  os  trøst: 

»I  kan  ikke  nu  med  jeres  naturlige 
øjne  se  Guds  hensigt  med  hensyn  til 
det,  som  skal  komme  herefter  og  den 
herlighed,  der  skal  følge  efter  megen 
trængsel. 

Thi  efter  megen  trængsel  kom- 
mer velsignelse.  Derfor  skal  den  dag 
komme,  da  I  skal  krones  med  megen 
herlighed.  Timen  er  endnu  ikke  inde, 
men  ernær.«13 

Derfor  stræber  vi  frem,  brødre  og 
søstre,  og  bliver  i  denne  proces  med 
tiden  mere  som  Herren.  Vi  kender  alle 
sammen  mennesker,  som  har  været 


udsat  for  store  prøvelser  i  livet,  og  som 
har  holdt  trofast  ud.  Et  inspirerende 
eksempel  er  et  tidligt  kirkemedlem  fra 
det  nittende  århundrede,  Warren  M. 
Johnson.  Kirkens  ledere  sendte  ham 
ud  for  at  drive  Lee's  Ferry,  en  vigtig 
overfart  over  Coloradofloden  i  ørke- 
nen i  det  nordlige  Arizona.  Bror 
Johnson  udstod  store  udfordringer, 
men  forblev  trofast  hele  livet.  Lyt 
til  bror  Johnsons  forklaring  om  sin 
familietragedie  i  et  brev  til  præsident 
Wilford  Woodruff: 

»I  maj  1891  kom  der  en  familie 
hertil  [Lee's  Ferry]  fra  Richfield  i  Utah, 
hvor  de  . . .  tilbragte  vinteren  med  at 
besøge  nogle  venner.  I  Panguitch 
begravede  de  et  af  deres  børn  . . . 
uden  at  desinficere  vognen  eller  sig 
selv  ...  De  kom  til  vores  hus  og  over- 
nattede, og  deres  børn  legede  med 
mine  små  børn  . . . 

Vi  kendte  ikke  noget  til  sygdom- 
men [difteritis] ,  men  havde  tro  på 
Gud,  eftersom  vi  var  her  for  at  løse 
en  meget  svær  opgave  og  havde  gjort 
vores  yderste  for  at  adlyde  [budene] 
...  så  vore  børn  måtte  blive  skånet. 
Men  ak,  efter  fire  en  halv  dag  [døde 
den  ældste  dreng]  i  mine  arme.  Endnu 
to  blev  syge,  og  vi  fastede  og  bad  så 


meget,  som  vi  anså  det  for  tjenligt,  for 
vi  havde  mange  pligter  at  udføre  her. 
Vi  fastede  [i]  et  døgn,  og  engang  fa- 
stede jeg  [i]  fyrre  timer,  men  forgæves, 
for  begge  mine  små  piger  døde  også. 
Omkring  en  uge  efter  at  de  var  døde, 
blev  min  femtenårige  datter  Melinda 
[også]  syg,  og  vi  gjorde  alt,  hvad  vi 
kunne  for  hende,  men  [snart]  fulgte 
hun  de  andre  ...  Vi  [har]  mistet  tre 
af  mine  kære  piger  og  en  dreng,  og 
det  er  endnu  ikke  enden.  Min  ældste 
pige  på  nitten  år  har  nu  lagt  sig  [med] 
sygdommen,  og  vi  faster  og  beder 
for  hende  i  dag  . . .  Jeg  vil  imidlertid 
bede  om  Deres  tro  og  bønner  på  vore 
vegne.  Hvad  har  vi  gjort,  siden  Herren 
har  svigtet  os,  og  hvad  kan  vi  gøre,  for 
igen  at  vinde  hans  gunst  [?] « 

Ikke  så  længe  efter  skrev  bror 
Johnson  til  en  af  de  lokale  ledere, 
som  samtidig  var  hans  ven,  og  gav 
udtryk  for  sin  tro  til  at  stræbe  fremad: 

»Det  er  den  største  prøvelse  i  mit 
liv,  men  mit  mål  er  frelse,  og  jeg  er 
fast  besluttet  på  at  jeg  ...  med  min 
himmelske  Faders  hjælp  [kan]  holde 
fast  ved  jernstangen,  uanset  hvilke 
prøvelser  jeg  får.  Jeg  har  ikke  slækket 
på  mine  pligter,  og  jeg  håber  og  tror, 
at  jeg  skal  nyde  mine  brødres  tro  og 
bønner,  så  jeg  kan  leve  sådan,  at  jeg 
kan  få  velsignelserne.«14 

Selv  om  bror  Johnsons  svære  prø- 
ver kan  hjælpe  os  til  at  klare  vore 
egne  udfordringer,  vil  jeg  foreslå  tre 
egenskaber,  der  kan  føre  til  udholden- 
hed i  vore  dage. 

For  det  første:  Et  vidnesbyrd.  Et  vid- 
nesbyrd giver  os  den  evige  forståelse, 
som  er  en  forudsætning  for,  at  vi  kan 
se  lyset  på  den  anden  side  af  de  prø- 
velser og  udfordringer,  vi  uundgåeligt 
møder.  Husk,  hvad  Heber  C.  Kimball 
profeterede: 

»Tiden  vil  komme,  hvor  ingen  mand 
eller  kvinde  vil  kunne  holde  stand  ved 
lånt  lys.  Alle  må  nødvendigvis  være  vej- 
ledt af  det  lys,  de  har  i  sig  selv  . . . 

. . .  Hvis  I  ikke  har  det,  kan  I  ikke 
holde  stand.  Søg  derfor  vidnesbyrdet 
om  Jesus,  og  hold  fast  ved  det,  så  I 

ikke,  når  I  møder  trængsler,  snubler 
og  falder.«15 

For  det  andet:  Ydmyghed.  Ydmyg- 
hed er  den  erkendelse  og  opfattelse, 
at  Herrens  hjælp  er  en  forudsætning 
for,  at  vi  kan  klare  os  gennem  dette  liv. 
Vores  egen  styrke  er  ikke  tilstrækkelig 
til,  at  vi  kan  holde  ud  til  enden.  Uden 
ham  er  vi  intet.16 

For  det  tredje:  Omvendelse.  Omven- 
delsens herlige  gave  giver  os  mulighed 
for  at  vende  tilbage  til  stien  med  nyt 
hjerte  og  med  fornyet  styrke  til  at 
holde  ud  på  den  sti,  som  fører  til  evigt 
liv.  Nadveren  bliver  derved  en  vigtig  for- 
udsætning for  vores  udholdenhed  i 
dette  liv.  Nadveren  udgør  en  kærkom- 
men ugentlig  lejlighed  til  at  forny  vore 
dåbspagter  og  omvende  os  og  evaluere 
vores  udvikling  frem  mod  ophøjelse. 

Vi  er  den  evige  Guds  sønner  og 
døtre  og  har  mulighed  for  at  blive 
Kristi  medarvinger.17  Med  denne 
kundskab  bør  vi  aldrig  opgive  målet 
om  at  opnå  vores  evige  skæbne. 

Jeg  vidner  om,  at  vi  i  evighederne, 
når  vi  ser  tilbage  på  vores  korte  liv  her 
på  jorden,  vil  oplade  røsten  og  juble 
over,  at  vi  på  trods  af  vore  vanskelig- 
heder havde  visdom,  tro  og  mod  til  at 
holde  ud  og  stræbe  fremad. 

At  vi  må  gøre  det  i  dag  og  for  evigt 
er  min  bøn  i  Jesu  Kristi  navn.  Amen.  ■ 

Afsluttende 
bemærkninger 

PRÆSIDENT  GORDON  B.  HINCKLEY 


Jeg  håber,  at  vi  tager  til  Herrens  hus  lidt  oftere. 


Vi  har  oplevet  endnu  en  storslået 
konference.  Hvor  vidunderlige 
er  ikke  disse  møder.  De  tjener  et 
stort  formål.  Vi  samles  for  at  tilbede  i 
ånden  og  med  et  ønske  om  at  lære.  Vi 
fornyer  vores  forhold  som  medlemmer 
af  denne  store  familie  af  sidste  dages 
hellige,  som  bor  i  mange  lande,  som 
taler  mange  forskellige  sprog,  som 
kommer  fra  vanskelige  forhold  og 
endog  ser  forskellige  ud.  Men  vi  aner- 
kender, at  vi  alle  er  et,  hver  af  os  en  søn 
eller  datter  af  vor  himmelske  Fader. 
Om  nogle  få  minutter  er  dette 
store  Konferencecenter  i  Salt  Lake 
City  tomt.  Lysene  dæmpes  og  dørene 
låses.  Sådanne  er  det  også  i  tusindvis  af 
andre  mødesale  verden  over.  Vi  ven- 
der tilbage  til  vores  hjem,  meget  beri- 
get håber  jeg.  Vores  tro  er  styrket; 
vores  beslutsomhed  forstærket.  Hvis 


vi  har  følt  os  nedslået  og  nedtrykte,  så 
håber  jeg,  at  nyt  mod  er  kommet  ind 
i  vores  liv.  Hvis  vi  har  været  faret  vild 
eller  ligeglade,  så  håber  jeg,  at  omven- 
delsens ånd  har  grebet  fat  i  os.  Hvis 
vi  har  været  uvenlige  eller  onde  eller 
selviske,  håber  jeg,  at  vi  har  besluttet 
os  til,  at  vi  vil  ændre  os.  Alle,  som  van- 
drer i  tro,  har  fået  denne  tro  styrket. 

I  dag  er  det  mandag  i  det  fjerne 
Østen.  I  morgen  er  det  mandag  på 
den  vestlige  halvkugle  og  i  Europa. 
Det  er  et  tidspunkt,  som  vi  har  udpe- 
get som  familieaften.  Ved  denne  lejlig- 
hed håber  jeg,  at  fædre  og  mødre 
samler  børnene  omkring  sig  og  taler 
om  noget  af  det,  som  de  har  hørt  ved 
denne  konference.  Jeg  ville  ønske,  at 
de  måske  kunne  nedskrive  noget  af 
det,  tænke  over  det  og  huske  det. 

Hvor  vi  nu  afslutter,  minder  jeg 
jer  om  en  anden  sag.  Jeg  håber,  at  vi 
tager  til  Herrens  hus  lidt  oftere.  Som 
jeg  sagde  ved  det  første  møde  har  vi 
gjort  alt,  hvad  vi  kan  for  at  bringe  tem- 
plerne nærmere  til  vore  medlemmer. 
Der  er  stadig  mange,  som  må  rejse 
langt.  Jeg  håber,  at  de  fortsat  yder  den 
indsats,  indtil  den  dag,  hvor  et  tempel 
i  deres  midte  kan  retfærdiggøres. 

De  fleste  af  vore  templer  kunne 
have  mere  travlt  end  de  har.  I  denne 
støjfyldte,  fortravlede  og  konkurren- 
ceprægede verden  er  det  et  privile- 
gium at  have  et  helligt  hus,  hvor  vi 
kan  opleve  den  helliggørende  indfly- 

o 

delse  fra  Herrens  And.  Selviskhedens 
element  fortsætter  med  at  trænge  sig 

ind  på  os  hele  tiden.  Vi  må  overvinde 
det,  og  der  findes  ingen  bedre  måde 
end  at  drage  til  Herrens  hus  og  der 
tjene  i  et  stedfortrædende  arbejde  til 
gavn  for  dem,  som  er  gået  på  den 
anden  side  af  dødens  slør.  Hvilken 
bemærkelsesværdig  ting  er  det  ikke. 
I  de  fleste  tilfælde  kender  vi  ikke  dem, 
som  vi  udfører  dette  arbejde  for.  Vi  for- 
venter ingen  tak.  Vi  har  ingen  forsik- 
ring om,  hvorvidt  de  vil  acceptere  det, 
som  vi  tilbyder.  Men  vi  tager  derhen, 
og  i  denne  proces  opnår  vi  en  tilstand, 
som  ikke  kan  opnås  på  nogen  anden 
måde.  Vi  bliver  bogstaveligt  taget  befri- 
ere på  Zions  bjerg.  Hvad  betyder  det? 
På  samme  måde,  som  vor  Forløser  gav 
sit  liv  som  et  stedfortrædende  offer  for 
alle  mennesker  og  ved  at  gøre  det  blev 
vores  Frelser,  på  samme  måde,  men 
i  en  mindre  målestok  bliver  vi,  når  vi 
deltager  i  det  stedfortrædende  arbejde 
i  templet  som  befriere  for  dem,  som 
er  på  den  anden  side,  men  som  ikke 
har  nogen  mulighed  for  at  gå  videre, 


medmindre  noget  bliver  gjort  for  dem 
af  os  herpå  jorden. 

Og  således,  mine  brødre  og  søstre, 
opfordrer  jeg  jer  til  at  drage  større  for- 
del af  dette  velsignede  privilegium.  Det 
vil  højne  jeres  natur.  Det  vil  skrælle 
den  selviske  skal  af,  som  de  fleste  af  os 
lever  i.  Det  vil  bogstavelig  talt  bringe  et 
helliggørende  element  ind  i  vores  liv 
og  gøre  os  til  bedre  mænd  og  kvinder. 

Ethvert  tempel,  stort  eller  lille,  har 
sit  smukke  celestiale  værelse.  Dette 
værelse  skal  repræsentere  det  celesti- 
ale rige.  Da  templet  i  Mesa  i  Arizona 
undergik  en  omfattende  istandsættelse 
for  nogle  år  siden  og  blev  åbnet  for 
offentligheden,  så  de  kunne  besøge 
det,  beskrev  en  besøgende  det  celesti- 
ale værelse  som  Guds  dagligstue.  Det 
kan  det  meget  vel  være.  Det  er  alene 
og  på  enestående  vis  vores  privile- 
gium, klædt  i  hvidt,  at  sidde  ved  afslut- 
ningen af  vores  tempeltjeneste  i  det 
smukke  celestiale  værelse  og  overveje, 
meditere  og  bede  i  stilhed. 


Her  kan  vi  reflektere  over  Herrens 
store  godhed  overfor  os.  Her  kan 
vi  reflektere  over  den  store  plan  for 
lykke,  som  vor  Fader  har  udstukket 
for  sine  børn.  Og  derfor,  mine  brødre 
og  søstre,  skynd  jer  at  gøre  det,  mens 
I  stadig  har  kræfterne  til  det.  Jeg  ved, 
at  når  man  bliver  gammel,  bliver  det 
meget  svært  at  komme  op  og  ned. 
Men  sikken  en  velsignelse  det  er. 

Mine  kære  brødre  og  søstre,  jeg 
vil  atter  gerne  udtrykke  min  kærlig- 
hed til  jer.  Må  himlen  smile  til  jer. 
Værket  er  sandt.  Tvivl  aldrig  på  det. 
Gud,  vor  evige  Fader,  lever.  Jesus  er 
vor  Forløser,  vor  Herre,  den  levende 
Guds  Søn.  Joseph  var  en  profet, 
Mormons  Bog  er  af  guddommelig 
oprindelse,  og  dette  er  Guds  hellige 
værk  på  jorden.  Jeg  efterlader  jer  mit 
vidnesbyrd,  min  kærlighed  og  mine 
velsignelser,  nu  hvor  vi  går  hver  til  sit 
for  at  tage  hjem.  Må  Gud  være  med 
jer,  til  vi  ses  igen,  er  min  ydmyge  bøn 
i  Jesu  Kristi  hellige  navn.  Amen.  ■ 

HJÆLPEFORENINGENS  ÅRLIGE  MØDE 

25.  september  2004 


At  høre  til  er  vores 
hellige  fødselsret 

BONNIE  D.  PARKIN 

Hjælpeforeningens  hovedpræsidentinde 

Jeg  vidner  Jor  jer  om,  at  [passer  ind,  at  I  hører  til  i 
Hjælpejoreningen  -  den  gode  hyrdes  Jold  Jor  kvinder. 


Søstre,  jeg  glæder  mig  over,  at  vi 
er  sammen  i  aften.  Tak  for  jeres 
utallige  barmhjertighedsger- 
ninger, jeres  altid  voksende  vidnes- 
byrd og  jeres  uendelige  bidrag  af 
gryderetter!  Jeres  indsats  er  betyd- 
ningsfuld og  er  solskin  for  sjælen! 

I  disse  urolige  tider  finder  jeg  trøst 
i  løftet  om,  at  »er  I  beredt,  behøver 
I  ikke  at  frygte.«1  Hjælpeforeningen 
hjælper  os  med  at  være  beredt  -  ikke 
blot  timeligt,  men  også  åndeligt.  Men 
Hjælpeforeningen  kan  ikke  hjælpe 
os  i  vores  forberedelse,  hvis  vi  ikke 
deltager  selv!  Det  bekymrer  mig,  at 
nogle  føler,  at  de  ikke  passer  ind  i 
Hjælpeforeningen,  at  de  ikke  hører  til! 
Uanset  om  vi  føler  os  for  unge  eller  for 


gamle,  for  rige  eller  for  fattige,  for 
intelligente  eller  for  uuddannede,  så 
er  der  ingen  af  os,  der  er  for  forskellig 
til  at  høre  til!  Hvis  jeg  kunne  få  opfyldt 
ønsket  i  mit  hjerte,  så  er  det,  at  hver 
eneste  føler,  at  I  passer  ind,  at  I  hører 
til.  Jeg  vidner  for  jer  om,  at  I  passer 
ind,  at  I  hører  til  i  Hjælpeforeningen  - 
den  gode  hyrdes  fold  for  kvinder. 

Jeg  føler  som  præsident  Joseph  F. 
Smith,  da  han  helt  tilbage  i  1907  sagde: 
»I  dag  er  det  for  ofte  tilfældet,  at  vore 
unge,  livskraftige  og  intelligente 
kvinder  føler,  at  det  kun  er  de  gamle, 
som  bør  høre  til  i  Hjælpeforeningen.« 
Så  tilføjede  han:  »Det  er  en  fejl.«2 

Jeg  besøgte  for  nylig  Etiopien,  hvor 
jeg  mødte  Jennifer  Smith.  Hvis  der 
nogen  sinde  har  været  en  kvinde,  som 
kunne  sige,  at  hun  ikke  passede  ind, 
så  var  det  søster  Smith.  Hun  sagde: 
»Jeg  var  så  meget  anderledes  end  alle 
andre  søstre  i  vores  gren.  Sprog,  tøj, 
kultur  syntes  alt  sammen  at  skabe 
afstand  mellem  os.  Men  når  vi  talte 
om  Frelseren  . . .  blev  afstanden  min- 
dre. Når  vi  talte  om  en  kærlig  him- 
melsk Fader  . . .  var  der  slet  ingen 
afstand.«  Hun  fortsatte:  »Vi  kan  ikke 
ændre  eller  fjerne  andres  byrder,  men 
vi  kan  omfatte  og  tilhøre  hinanden  i 
kærlighed.«3 

Disse  søstre  fandt  et  stykke  af  Zion 
ved  at  blive  »ét  af  hjerte  og  sind.«4  For 
Herren  siger:  »Hvis  I  ikke  er  ét,  er  i 


ikke  mine.«5  Præsident  Hinckley  har 
sagt,  at  hvis  vi  »er  forenede  og  taler 
med  én  stemme,  vil  vores  styrke  ikke 
kunne  måles.«6  Hvordan  kan  vi  som 
søstre  i  Zion  blive  et?  På  den  samme 
måde,  som  vi  tilhører  en  ægtefælle 
eller  familie:  Vi  lader  andre  få  del  i 
vores  liv  -  vore  følelser,  vore  tanker 
og  vores  hjerte. 

I  en  menighed  bliver  mødre  ved  et 
søndagsmøde  bedt  om  at  introducere 
deres  døtre  i  Hjælpeforeningen,  når 
de  fylder  18.  En  mor  fortalte  med 
ømhed,  hvordan  hendes  hjælpefor- 
eningssøstre  har  styrket  hende  fra 
begyndelsen  af  hendes  ægteskab:  »De 
har  bragt  mad  og  knus  i  tider  med 
sorg;  latter  og  støtte,  når  der  var  fest. 
De  har  undervist  mig  i  evangeliet 
ved  at  besøge  mig  og  ved  at  lade  mig 
besøge  dem.  De  har  tilladt  mig  at  begå 
fejl  og  tage  deres  tid.«  Denne  mor  for- 
klarede så  sin  datter,  at  tusindfrydene  i 
deres  have  kom  fra  Carolyn,  liljerne  fra 
Venice  og  smørblomsterne  fra  Pauline. 
Datteren  var  forbløffet.  Hendes  mor 
svarede:  »Disse  kvinder  er  mine  søstre 
på  enhver  måde,  og  jeg  er  taknemlig 
for  at  overlade  dig  i  deres  omsorg.« 

Det  er  mangfoldigheden  i  haven, 
der  bidrager  til  dens  skønhed  -  vi  har 
brug  for  tusindfryd  og  liljer  og  smør- 
blomster; vi  har  brug  for  gartnere,  som 
vander,  passer  og  plejer.  Desværre  ved 
Satan,  at  når  vi  deler  med  hinanden, 
forener  det  vore  søstre  i  hverdagen  og 
i  evighederne.  Han  ved,  at  selviskhed 
begynder  at  ødelægge  det  at  dele  med 
hinanden,  hvilket  ødelægger  fællesska- 
bet, hvilket  ødelægger  Zion.  Søstre,  vi 
må  ikke  lade  modstanderen  dele  os. 
For  ser  I,  som  Brigham  Young  sagde: 
»Fuldkommen  enhed  vil  frelse  et 
folk.«7  Og  jeg  vil  tilføje,  at  fuldkommen 
enhed  vil  frelse  vores  samfund. 

Præsident  Boyd  K.  Packer  har  min- 
det os  om,  at  »for  mange  søstre  . . . 
ser  på  Hjælpeforeningen  som  en 
klasse,  man  blot  skal  overvære  . . .« 
Han  rådede:  »Søstre,  I  må  forlade 
den  tankegang,  at  I  kun  kommer 
i  Hjælpeforeningen  for  at  føle,  at  I 

hører  til!«8  Vores  følelse  af  at  høre  til 
begynder  om  søndagen,  når  vi  hører 
hinandens  stemmer.  Ingen  lærer  må 
undervise  en  gruppe  tavse  søstre  i 
sin  lektion,  for  lektionen  er  vores 
lektion. 

At  høre  til  er  at  være  nødvendig, 
elsket  og  savnet,  når  man  er  væk;  at 
høre  til  er  at  have  behov  for,  at  elske 
og  savne  dem,  som  ikke  er  der.  Det 
er  forskellen  mellem  at  komme  og 
at  høre  til.  Hjælpeforeningen  er  ikke 
kun  en  søndagsklasse;  det  er  en  gud- 
dommelig gave  til  os  som  kvinder. 

Her  er  to  årsager  til,  hvorfor/eg 
føler,  at  jeg  hører  til  i  Hjælpeforeningen 
-  og  det  er  ikke  kun  på  grund  af  min 
kaldelse!  Jeg  var  lidt  ked  af  det,  da 
mine  besøgslærerinder  kom  sidste 
måned.  Sue  er  fraskilt  og  Cate  er  en  af 
mine  tidligere  laurbærpiger.  De  kom 
med  budskabet  og  en  bøn.  Men  de 
bragte  også  virkelig  omsorg.  Jeg  følte 
mig  opløftet  og  elsket. 

En  af  mine  søstre  i  Hjælpefor- 
eningen bad  en  bøn  for  ikke  længe 
siden  og  bad  vor  himmelske  Fader 
om  at  velsigne  mig  -  ved  navn  -  i  mit 


ansvar.  Hun  kendte  ikke  mine  speci- 
fikke behov,  men  hun  kendte  mit 
hjerte. 

Det  kan  godt  være,  at  jeres  besøgs- 
lærerinder  ikke  er  kommet  for  nyligt, 
og  der  er  måske  ikke  blevet  bedt  for 
dig  ved  navns  nævnelse.  Jeg  er  ked 
af  det,  hvis  det  er  tilfældet.  Men  man 
behøver  ikke  at  modtage  besøgslærer- 
indebesøg  for  at  være  en  god  besøgs- 
lærerinde,  og  man  behøver  ikke  at 
være  blevet  bedt  for  for  at  kunne 
bede.  På  trods  af  vore  forskelle  vil 
vore  søstre,  hvis  vi  deler  gavmildt  og 
ærligt,  også  dele;  vi  vil  kende  hinan- 
dens hjerte,  og  det  at  høre  til  vil 
blomstre  som  en  have.  Søster  Smith 
og  vore  etiopiske  søstre  lærte,  at  for- 
skelle ikke  betyder  noget,  for  det  at 
høre  til  er  kærlighed,  Kristi  rene  kær- 
lighed i  funktion.  Og  kærligheden 
ophører  aldrig. 

Uanset  om  vi  tjener  i  Primary  eller 
Unge  Piger,  uanset  om  vi  er  aktive  eller 
mindre  aktive,  uanset  om  vi  er  gift  eller 
ugift,  uanset  om  vi  er  unge  kyllinger 
eller  gamle  høns,  så  hører  vi  alle  til  i 
Hjælpeforeningen.  Jeg  er  en  gammel 


høne,  men  jeg  har  det  som  en  forårs- 
kylling!  Vi  har  behov  for  jeres  røst, 
jeres  følelser  og  jeres  hjerte.  Hjælpefor- 
eningen har  behov  for  jer.  Og  ved 
I  hvad?  I  har  behov  for  Hjælpefor- 
eningen. Når  I  ikke  deltager,  snyder  I 
jer  selv,  og  I  snyder  Hjælpeforeningen. 

Søstre,  vi  må  ikke  have  splittelse  i 
Hjælpeforeningen,  men  alle  medlem- 
merne bør  »have  omsorg  for  hinan- 
den.«9 »Lider  én  legemsdel,  så  lider 
også  alle  de  andre.  Bliver  én  legemsdel 
hædret,  så  glæder  også  alle  de  andre 
sig.«10  For  »ligeledes  trænger  legemet 
til  hvert  lem,  så  alle  kan  opbygges  og 
legemet  bevares  fuldkomment.«11 

Ja,  Hjælpeforeningen  kan  være 
mere  sjov,  mere  jublende  glad  og  mere 
forenende.  Vore  byrder  kan  lettes,  vore 
læs  mindskes.  Hjælpeforeningen  er 
ikke  fuldkommen,  for  det  er  ikke  en 
eneste  af  os.  Men  vi  kan  arbejde  på 
det;  vi  kan  fuldkommengøre  den  sam- 
men, mens  vi  sammen  går  fremad. 
Hvordan?  Vi  skal  blot  ændre  vore 
holdninger:  Hvordan  vi  taler  om 
Hjælpeforeningen  påvirker,  hvad 
andre  synes  om  Hjælpeforeningen  - 

især  de  unge  kvinder.  Støt  vore  hjæl- 
peforeningspræsidentskaber  og  - 
lærere  -  lad  dem  lære  og  bruge 
vores  tid  (ligesom  vi  bruger  deres  tid). 
Tilgiv  mere  og  døm  mindre.  Vær  en 
omsorgsfuld  og  trofast  besøgslærer- 
inde.  Kom  med  iver  til  inspirations- 
mødet  for  hjemmet,  familien  og  den 
enkelte.  Se  efter  det  gode  i  Hjælpe- 
foreningen og  byg  på  det. 

Præsident  Joseph  F.  Smith  opfor- 
drede til,  at  vi  skulle  »tage  fat  i  dette 
værk  [Hjælpeforeningen]  med  iver, 
intelligens  og  i  enighed  til  opbygning 
af  Zion.«12  Hvis  vi  tror,  at  Herrens  kirke 
er  blevet  genoprettet  -  og  det  gør  vi  - 
så  må  vi  tro  på,  at  Hjælpeforeningen 
organisatorisk  er  en  væsentlig  del  af 
hans  fold.  Vi  bør  holde  op  med  at 
spørge  os  selv,  om  vi  passer  ind  -  for 
det  gør  vi!  Vore  forskelle  er  ikke  så 


store,  at  vi  ikke  sammen  kan  bygge 
Zion. 

For  næsten  et  år  siden  lå  søster 
Janice  Burgoyne  fra  Pasadena  i 
Californien  for  døden  afkræft.  Hun 
havde  givet  gavmildt  af  sig  selv  og  var 
højt  elsket.  Hendes  søstre  i  Hjælpefor- 
eningen bragte  hende  måltider,  gjorde 
rent  for  hende,  tog  sig  af  hendes  to 
små  sønner  og  hjalp  hendes  mand 
med  at  planlægge  begravelsen.  Det  var 
svært  for  Janice  at  modtage  så  megen 
hjælp,  for  hun  vidste,  at  hendes  søstre 
ville  finde  gamle  toaststykker  bag 
sofaen.  Hun  var  bange  for,  at  hendes 
søstre  lærte  mere  at  kende  end  hendes 
hjerte.  Menfordi  hendes  søstre  kendte 
hendes  hjerte,  betød  det  ikke  noget. 
De  kørte  for  hende  på  skift,  hjalp  til 
med  lektierne,  spillede  på  hendes 
klaver  og  skiftede  sengetøj.  Og  det 


gjorde  de  dag  efter  dag,  uden  at  klage 
og  med  uendelig  kærlighed.  En  sådan 
given  afsig  selv  ændrede  disse  søstre. 
Før  Janice  døde  vendte  hun  sig  til 
en  søster  i  Hjælpeforeningen  og 
spurgte  med  taknemlighed  og  forun- 
dring: »Hvordan  kan  nogen  dø  uden 
Hjælpeforeningen?« 

Jer,  mine  kære  søstre  -  og  I  er  mine 
søstre  -  spørger  jeg:  »Hvordan  kan 
nogen  leve  uden  Hjælpeforeningen?« 

At  høre  til  er  vores  hellige  fødselsret 
Hvor  ville  jeg  gerne  favne  jer  i  mine 
arme  og  komme  i  Hjælpeforeningen 
med  jer.  Hvor  ville  jeg  dog  gerne 
kende  jeres  hjerte,  og  at  I  kendte  mit. 
Bring  jeres  hjerte,  jeres  kærlige  hjerte 
til  Hjælpeforeningen.  Kom  med  jeres 
talenter,  jeres  gaver,  jeres  personlig- 
hed, så  vi  kan  være  ét. 

Jeg  vidner  om,  at  »den  gode  hyrde 
kalder  på  [os]  . . .  [for  at]  bringe  [os] 
ind  i  sin  fårefold.«13  Vi  har  måske  ikke 
alle  svarene,  men  vi  må  stole  på,  at 
Hjælpeforeningen  er  en  væsentlig  del 
af  hans  værk  for 

Selv  om  vores  sti  går  over  bjergene, 
så  kender  han  de  enge,  hvor  vi  kan 

græsse . . . 
Han  klæder  markens  liljer, 
han  bespiser  lammene  i  sin  fold. 
Og  han  vil  helbrede  dem,  som  stoler 

på  ham, 
og  skabe  vores  hjerte  om  til  guld.14 

I  Jesu  Kristi  navn.  Amen.  ■ 

Af  de  små  ting 

KATHLEEN  H.  HUGHES 

Førsterådgiver  i  Hjælpeforeningens  hovedpræsidentskab 


Vi  må  ikke  blive  trætte  af  at  gøre  godt,  og  vi  må  ikke  blive 
utålmodige.  De  forandringer,  som  vi  stræber  efter  at  se,  sker 
»til  sin  tid«. 


Ordene  i  den  prægtige  hyldest- 
sang til  genoprettelsen,  som 
blev  sunget  ved  indledningen 
af  vores  møde,  har  været  i  mine  tan- 
ker og  mit  hjerte,  siden  vi  valgte  dette 
tema.  »Lad  Zion  i  sin  skønhed  rejse 
sig,  lad  hendes  lys  begynde  at  stråle 
...  Et  folk  bereder  sig  til  at  møde 
Herren«  (»Let  Zion  in  Her  Beauty 
Rise«,  Hymns,  no.  41).  Det  er  herligt 
at  tænke  på  den  forjættede  dag,  da 
Herren  vender  tilbage,  men  det  er 
også  tankevækkende  at  fundere  over 
de  ændringer,  som  vi  hver  især  må 
foretage  for  at  blive  parate.  Jeg  har 
dog  erfaret,  kære  søstre,  når  jeg  har 
mødtes  med  jer  og  set  jeres  engage- 
ment, at  vi  ikke  er  så  uforberedte, 
som  vi  ofte  føler.  Vi  har  grund  til  at 
være  fortrøstningsfulde  og  nære  håb, 
mens  vi  forbereder  os. 


I  september  1832  havde  de  første 
hellige  travlt  med  at  forberede  sig. 
Profeten  gjorde  sig  klar  til  at  flytte 
til  John  Johnsons  hjem  sydøst  for 
Kirtland.  Andre  brødre  gjorde  sig 
parate  til  at  rejse  til  Missouri.  Midt  i 
disse  forberedelser  fik  Joseph  Smith 
en  åbenbaring,  som  vi  nu  kender 
som  afsnit  64  i  Lære  og  Pagter.  Herren 
pålagde  mændene  at  drage  til  Missouri 
og  gav  dem  derpå  denne  påmindelse: 
»Men  alt  må  ske  til  sin  tid.  Bliv  derfor 
ikke  trætte  af  at  gøre  godt,  thi  I  lægger 
grundvolden  til  et  stort  værk,  og  af  de 
små  ting  kommer  det,  som  er  stort« 
(L&P  64:32-33;  fremhævelse  tilføjet). 

Disse  vers  tjener  som  vejledning  for 
os,  idet  vi  forbereder  os  selv  og  vores 
familie  til  at  leve  i  »hårde  tider«  (se 
2  Tim  3 : 1) .  Vi  må  ikke  blive  trætte  af  at 
gøre  godt,  og  vi  må  ikke  blive  utålmo- 
dige. De  forandringer,  som  vi  stræber 
efter  at  se,  sker  »til  sin  tid«.  Og  det  vig- 
tigste er,  at  det  store  arbejde,  vi  gerne 
vil  gøre,  kommer  af  »små  ting«. 

Jeg  har  erfaret,  at  en  af  disse  små 
ting  er,  at  jeg  må  finde  tid  til  at  fylde 
mit  eget  åndelige  forråd  hver  dag.  Det 
er  fristende  at  skrive  en  lang  liste  over 
mine  svagheder  og  derpå  arbejde 
på  dem,  som  i  et  forsøg  på  at  »slå 
slanger  ihjel«,  som  en  af  mine  venner 
siger.  Selvforbedring  kan  virke  som  et 
arbejdsprojekt,  men  det  er  i  virkelig- 
heden en  ændring  afsindelaget.  Når 
vi  kvinder  kæmper  for  at  holde  trit 
med  livet  -  opdrage  vore  børn,  sørge 
for  livets  fornødenheder,  uddanne  os, 


forholde  os  til  alderdom  eller  svig- 
tende helbred  -  er  vores  egen  ånde- 
liglighed ofte  det,  som  står  nederst 
på  vores  lange  huskeliste. 

Skriftstudium  og  bøn  fører  til  foran- 
dringer -  men  ikke  automatisk.  Hvis  vi 
kun  læser  med  ét  øje  og  beder  med  et 
halvt  hjerte,  foretager  vi  et  ritual,  og 
skønt  tiden  ikke  er  spildt,  er  den  hel- 
ler ikke  særlig  produktiv.  Vi  har  brug 
for,  at  vores  familie  støtter  os  i  at  finde 
tilstrækkelig  tid  til  at  studere  -  ikke 
kun  at  læse  -  men  til  at  fundere,  føle 
og  vente  på  svar.  Herren  har  lovet,  at 
han  vil  styrke  os  og  give  os  fornyet 
styrke,  hvis  vi  tager  os  tid  til  ham  hver 
dag  (se  L&P  88:63). 

Søstre,  vi  må  forberede  os,  hvis  vi 
ønsker  at  tjene,  og  vi  må  tjene,  hvis 
vi  ønsker  at  forberede  os.  Da  jeg  var 
16  år,  blev  jeg  kaldet  til  at  undervise 
de  tre-årige  i  det,  som  dengang  hed 
Juniorsøndagsskolen.  (Det  var  nemlig 
noget,  der  hed  sådan  i  gamle  dage). 
Jeg  underviste  nogle  meget  aktive 
børn.  Børnene  kravlede  rundt  på  og 
under  stolene  og  bordet  og  var  i  kon- 
stant bevægelse.  Jeg  var  forfærdelig 
uerfaren,  og  i  de  første  par  uger  spe- 
kulerede jeg  på,  om  det  havde  været 
rigtigt  af  mig  at  tage  imod  kaldet. 

Men  jeg  holdt  ved,  og  jeg  lærte  - 
hurtigt  -  at  jeg  ikke  kunne  nøjes  med 
at  bede  om  hjælp.  Jeg  måtte  være  for- 
beredt. Det  indebar,  at  jeg  måtte  plan- 
lægge aktiviteter,  historier  og  lektioner, 
og  at  jeg  måtte  have  plan  B  parat,  såvel 
som  plan  C  til  og  med  A.  Mange  år 
senere,  da  jeg  blev  kaldet  til  at  lede 
Juniorsøndagsskolen,  vidste  jeg,  hvor- 
dan jeg  kunne  hjælpe  de  nye  lærere. 
Jeg  vidste,  hvordan  jeg  kunne  sætte 
pris  på  børnene,  og  jeg  vidste,  hvor 
vigtigt  det  var,  at  jeg  var  trofast  i  mit 
kald. 

Ligesom  jer  har  jeg  haft  mange 
kald  i  Kirken.  Nogle  har  været  lettere 
for  mig  end  andre,  men  jeg  har  for- 
søgt at  ære  hver  eneste  af  dem.  Men 
gør  udtrykket  »ær  dit  kald«  jer  nogen 
sinde  nervøse?  Det  har  gjort  mig  ner- 
vøs! Jeg  læste  for  nylig  en  tale,  hvor 

præsident  Thomas  S.  Monson  om 
emnet  sagde:  »Og  hvordan  ærer  man 
sit  kald?  Ganske  enkelt  ved  at  udføre 
det  arbejde,  som  hører  ind  under  det« 
(»Præstedømmets  magt«,  Liabona, 
jan.  2000,  s.  60).  Søstre,  det  kan  vi 
godt  gøre!  Jeg  hører  kvinder  sige,  at 
deres  kald  slider  dem  op,  eller  at  de 
ikke  har  tid  til  at  tjene.  Men  at  ære  sit 
kald  betyder  ikke  at  blive  oppe  hele 
natten  for  at  forberede  uddelingsark 
eller  kunstfærdige  borddekorationer. 
Det  betyder  ikke,  at  vi,  hver  gang 
vi  tager  ud  som  besøgslærerinder, 
skal  have  noget  med  til  vore  søstre. 
Nogle  gange  er  vi  selv  vore  værste 
fjender.  Lad  os  gøre  det  mere  enkelt. 
Budskabet  i  en  god  lektion  får  man 
frem  ved  at  forberede  sig  åndeligt. 
Lad  os  fokusere  på  evangeliets  prin- 
cipper og  på  det,  der  står  i  vore  studi- 
evejledninger. Lad  os  forberede  os  på 


at  skabe  en  interessant  meningsud- 
veksling ved  samtale,  ikke  ved  ekstra, 
selvopfundet  arbejde,  som  gør  os  så 
udmattede,  at  vi  kommer  til  at  hade 
den  tid,  vi  tilbringer  i  vores  kald. 

Når  vi  kaldes  til  at  tjene,  får  vi  ikke 
oplyst  en  afiøsningsdato.  Vores  liv  er 
vores  tjeneste.  Lois  Bonner,  en  92-årig 
kvinde  i  min  stav  begyndte  som 
besøgslærerinde,  da  hun  blev  gift  for 
over  65  år  siden.  Hun  tjener  stadig 
trofast.  Missionærægteparrene  Nelson 
fra  Canada  og  Ellsworth  fra  Utah 
underviste,  vejledte  og  elskede  os, 
mens  vi  var  i  en  lille,  voksende  menig- 
hed i  Missouri.  Gennem  dem  lærte  vi 
glæden  ved  at  tjene,  at  kende  og  hen- 
tede visdom  fra  deres  erfaringer.  Jeg 
kan  ikke  komme  i  tanke  om  nogen 
bedre  måde  at  takke  vor  Fader  på  for 
alt,  hvad  han  giver  os,  end  at  tjene 
hans  børn,  uanset  hvilken  alder  vi  har. 


Endelig  er  jeg  begyndt  at  forstå 
betydningen  og  vigtigheden  af  vore 
offergaver  -  især  vores  tiende  og  faste- 
offer. I  hele  Lære  og  Pagter  opfordrer 
Herren  os  til,  at  vi  tager  os  af  hinanden 
og  giver  af  vore  timelige  midler  til  at 
opbygge  Guds  rige.  Faktisk  er  vores  vil- 
lighed til  dette  en  af  forudsætningerne 
for,  at  Herren  kommer  tilbage  til  jor- 
den (se  Daniel  H.  Ludlow,  A  Compan- 
ion  to  Your  Study  ofthe  Doctrine  and 
Covenants,  2  bd.,  1978,  2:46).  Skønt  vi 
befinder  os  i  forskellige  situationer,  er 
det  vigtigt  for  os,  at  vi  giver  alt,  hvad 
vi  kan.  Herren  har  sjældent  krævet, 
at  den  enkelte  giver  alt,  men  det  er 
vigtigt  for  ham  at  vide,  at  vi  ville  og 
kunne  gøre  det,  hvis  han  bad  os  om 
det  (se  Bruce  R.  McConkie,  »Obedi- 
ence,  Consecration,  and  Sacrifice«, 
Ensign,  maj  1975,  s.  50).  I  en  stav,  hvor 
min  mand  og  jeg  boede,  udfordrede 

vores  stavspræsident  medlemmerne  til 
at  fordoble  deres  fasteoffer  og  berede 
sig  til  de  velsignelser,  der  ville  komme. 
Jeg  kan  nu  personligt  bære  vidnesbyrd 
om,  at  Herren  velsigner  os  på  ufatte- 
lige måder,  hvis  vi  oprigtigt  og  trofast 
giver  gavmildt. 

Åndelighed  ved  bøn  og  studium. 
Tjeneste  af  andre.  Gavmild  tiende  og 
offergaver.  Det  er  ikke  nye  principper. 
Dette  er  nogle  af  de  »små  ting«,  som  er 
forudsætningen  for  det,  som  er  stort. 
I  det  vers,  som  kommer  efter,  lærer  vi, 
hvad  Herren  kræver  af  os.  Han  kræver 
»hjertet  og  et  villigt  sindelag«  (L&P 
64:34;  fremhævelse  tilføjet).  Det  er 
vores  hjerte  og  vores  sindelag,  som  må 
fornyes.  Vi  har  hver  især  vore  ufuld- 
kommenheder og  vore  svagheder. 
Herren  beder  os  om  at  åbne  os  for 
ham,  uden  at  holde  noget  tilbage.  Han 
siger  til  os:  Prøv  ikke  »på  at  redde  dit 
eget  liv«.  Forsøg  »at  gøre  min  vilje  og 
holde  mine  bud«  (Helaman  10:4).  Vi 
får  et  nyt  hjerte,  når  vi  gør  og  giver  alt, 
hvad  vi  kan,  og  derpå  bringer  vores 
hjerte  og  vilje  som  et  offer  til  Faderen. 
Når  vi  gør  det,  lover  vor  Fader  os,  at 
vores  liv  nu  og  i  evigheden  bliver  rigt. 
Vi  har  ikke  grund  til  at  frygte. 

Søstre,  bliv  ikke  trætte  af  at  gøre 
godt.  Hvis  vi  er  tålmodige,  kan  vi 
opleve  den  forandring  i  hjertet,  vi 
stræber  efter.  For  de  fleste  af  os  kræ- 
ver dette  kun  en  lille  kursændring  at 
komme  tilbage  til  ret  nord.  De  juste- 
ringer, som  vi  må  foretage,  er  i  de  »små 
ting«,  men  det  betyder  ikke,  at  de  er 
lette.  Alt  for  mange  kræfter  forvirrer 
vores  kompas.  Men  tiltrækningen  mod 
Nordstjernen  er  den,  vi  anerkender. 
Det  er  retningen  hjemad. 

Jeg  aflægger  vidnesbyrd  for  jer  om 
virkeligheden  af  Faderens  forjættelser 
til  os,  sine  elskede  døtre.  Jeg  vidner 
om,  at  når  vi  justerer  vores  liv,  så  det 
harmonerer  med  den  livsførelse,  som 
Frelseren  viste  os,  erkender  vi,  at 
Zions  lys  virkelig  skinner,  og  at  vi  er 
ved  at  blive  et  folk,  som  er  beredt  til 
hans  tilbagekomst.  I  Jesu  Kristi  navn. 
Amen.  ■ 


Gå  frem  mod  hans 
kærligheds  lys 

ANNE  C.  PINGREE 

Andenrådgiver  i  Hjælpeforeningens  hovedpræsidentskab 

Bånd,  udviklet  mellem  pagtkvinder  i  Hjælpeforeningen,  kan 
. . .  oplyse,  oplive  og  berige  livets  rejse. 


Ide  tidlige  forårsmorgener,  mens 
solen  stod  op  over  bjergene, 
begyndte  Jan  og  jeg  at  gå  ture  sam- 
men. Vi  var  for  nylig  blevet  besøgslæ- 
rerindekammerater,  og  vi  var  begge 
unge  mødre  med  en  voksende  familie 
og  travle,  krævende  dagsplaner. 

Jan  og  hendes  familie  var  lige  flyt- 
tet ind  i  vores  menighed,  og  jeg  vidste 
ikke  rigtigt,  hvad  vi  skulle  tale  om. 
Kæmpende  og  forpustede  gik  vi  op 
og  ned  ad  stigningerne  på  en  nærlig- 
gende bjergvej  og  talte  dag  efter  dag. 

I  begyndelsen  var  vores  samtale  en 
overfladisk  snak  om  vores  ægtemand 
og  børn,  deres  interesser  og  skolerne 
i  området.  Lidt  efter  lidt  åbnede  vi 
vores  hjerte  for  hinanden,  drøftede 


åndelige  anliggender  og  dykkede  ned 
i  vore  erfaringer  for  at  finde  sandhe- 
dens kerne.  Det  var  som  om,  at  da  vi 
arbejdede  for  at  få  vores  krop  i  form, 
begyndte  vi  at  få  vores  sjæl  i  form.  Jeg 
elskede  denne  vidunderlige  træning. 

Jeg  lærte  to  uforglemmelige  lektio- 
ner af  mine  ture  sammen  med  Jan, 
lektioner  som  stadig  oplyser  mit  sind 
og  fylder  min  sjæl  med  glæde.  Den 
første  er,  at  uanset  hvad  ens  situation 
i  livet  er,  så  er  det  sådan,  at  hvis  man 
er  åndelig  beredt,  er  der  ikke  grund  til 
at  frygte  (se  L&P  38:30). 

Længe  efter  at  vi  begyndte  vore 
ture  sammen,  fandt  jeg  ud  af,  at  for 
år  tilbage  havde  Jan  truffet  nogle  valg, 
som  trin  for  trin  førte  hende  væk  fra 
Kirken  og  ned  ad  en  sti,  som  hun  nu 
fortrød.  Omkring  det  tidspunkt  hvor 
vores  liv  krydsede  hinanden,  havde 
hun  besluttet  at  sætte  sit  liv  i  orden. 
Hendes  hjertes  længsel  var  at  forbe- 
rede sig,  så  hun  kunne  blive  beseglet 
til  sin  mand  og  børn  i  templet.  Det 
var  en  målbevidst  længsel,  som  Nephi 
kaldte,  at  man  »bliver  forsonet  med 
Kristus  og  går  ind  ad  den  snævre  port 
og  vandrer  på  den  lige  vej,  som  fører 
til  livet  og  bliver  ved  med  at  vandre 
på  vejen,  til  [sin]  prøvelses  dage  er  til 
ende«  (2  Nephi  33:9). 

Man  kunne  måske  have  forventet, 
at  når  Jan  først  havde  besluttet  så 
oprigtigt  som  Lamonis  far  i  Mormons 

Bog,  at  »[hun]  vil  aflægge  alle  [sine] 
synder  for  at  kende  [Herren]«  (Alma 
22:18),  ville  hendes  rejse  blive  beha- 
gelig. Det  var  ikke  tilfældet.  Hun  stod 
over  for  nogle  af  livets  mest  knusende 
prøvelser.  Jan  blev  diagnosticeret  med 
en  svulst  i  hjernen,  hendes  mand  mi- 
stede sit  arbejde,  hvorefter  familien 
mistede  deres  hjem  og  deres  bil. 

Dog  blev  Jans  tro  på  Jesus  Kristus 
fastere,  efterhånden  som  hun  fik  det 
sværere.  Mens  vi  traskede  videre  sam- 
men på  vore  morgenture,  lærte  jeg  en 
masse  af  Jan  om,  hvordan  hendes  tro 
på  Herren  og  daglig  åndelig  forbere- 
delse hjalp  hende  med  at  besejre 
frygten.  Hun  forstod  tilsyneladende 
fuldstændigt  det,  som  præsident 
Gordon  B.  Hinckley  har  lært  os:  »Vi 
vil  gøre  klogt  i  at  knæle  ned  for  vores 
Gud  i  ydmyg  bøn.  Han  vil  hjælpe  os. 
Han  vil  velsigne  os.  Han  vil  trøste  os 
og  støtte  os«  (Standingfor  Something, 
2000,  s.  178). 

Selv  om  Jan  var  midt  i  forfærdelige 
prøvelser,  var  det  tydeligt  for  mig,  at 
hun  vidste,  at  vores  profets  ord  er 
sande.  Hun  holdt  aldrig  op  med  sin 
personlige  åndelige  forberedelse, 
mens  hun  frygtløs  gik  fremad  én  dag 


ad  gangen  med  en  udstråling  af  ro  i  sit 
liv.  I  løbet  af  disse  tidlige  timer  sammen 
så  jeg  bogstaveligt,  at  »nu  dagen  gryr, 
og  mørkets  magt  må  vige  ...  nu  stråler 
lyset  i  sin  pragt«  {Sange  og  salmer,  nr. 
1),  mens  Jans  omvendelse  gav  hende 
befrielse  fra  synder  og  derpå  en  dyb 
personlig  åndelig  indsigt. 

Jeg  spurgte  Jan  om,  hvordan  hun 
var  kommet  til  at  føle  fred,  mens  hen- 
des liv  var  så  kaotisk  og  alting  faldt 
sammen  omkring  hende.  Jeg  tror,  at 
en  salmes  ord  bedst  fortæller  om  det, 
hun  følte  og  efterfølgende  udveksle- 
de med  mig  om  forsoningens  kraft 
i  hendes  tilværelse: 

Min  Gud  er  mit  lys,  min  styrke  for 

vist, 
af  ham  får  jeg  visdom,  sejer  til  sidst. 
Min  svaghed  han  styrker  med 

Guddommens  magt, 
jeg  vandrer  så  trygt  i  hans  samfund 

ogpagt 
(»Min  Gud  er  mit  lys«,  Salmer  og 

sange,  nr.  42). 

På  grund  af  Jans  vedvarende  tro 
bragte  Herrens  forsoning  hende  dag- 
lig fornyelse.  Hun  underkastede  sig 


Herrens  vilje,  én  bøn,  ét  skriftsted  og 
én  tjenestegerning  ad  gangen. 

Kort  før  hendes  død,  mens  hun  var 
i  trediverne,  var  jeg  blandt  dem,  som 
var  samlet  i  templet  og  stille  glædede 
sig,  da  hun,  hendes  mand  og  deres 
børn  knælede  ved  alteret  og  blev 
beseglet  for  evigt. 

Den  anden  uforglemmelige  lek- 
tion, som  jeg  lærte  af  Jan,  er,  at  når 
Hjælpeforeningens  søstre  ser  »med 
øjet  alene  henvendt  på  Guds  ære« 
(L&P  4:5),  kan  de  fa  rig  åndelig  forstå- 
else og  udveksle  stor  åndelig  styrke. 

I  begyndelsen  af  vore  ture  gik  Jan 
og  jeg  ikke  i  det  samme  tempo.  Da 
vores  hjerte  blev  »sammenknyttet 
i  indbyrdes  enighed  og  kærlighed« 
(Mosiah  18:21),  gik  vi  mere  og  mere 
i  takt  med  hinanden,  både  fysisk  og 
åndeligt.  Vi  opmuntrede  hinanden 
med  vores  vidnesbyrd,  bar  hinandens 
byrder,  styrkede  og  trøstede  hinan- 
den, som  søstre  i  Hjælpeforeningen 
altid  har  gjort. 

Ved  hjælp  af  mit  venskab  med 
Jan  lærte  jeg,  hvilket  helligt  slægt- 
skab der  forbinder  os  som  søstre  i 
Hjælpeforeningen.  Jan  og  jeg  udvik- 
lede os,  ligesom  mange  af  jer  gør, 

fra  vores  kammeratskab  som  be- 
søgslærerinder  til  søstre  og  kære 
venner.  Jeg  vidner  om,  at  bånd, 
udviklet  mellem  pagtkvinder  i 
Hjælpeforeningen,  i  sandhed  kan 
oplyse,  oplive  og  berige  livets  rejse, 
fordi  vi  kan  hjælpe  hinanden  med 
at  lære,  hvordan  man  sætter  Herren 
først  i  sit  hjerte  og  i  sit  liv.  Jeg  ved 
dette,  fordi  Jan  for  mere  end  20  år 
siden  hjalp  mig  med  at  komme  nær- 
mere vor  Frelser  ved  den  måde,  hun 
levede  på.  Hun  opmuntrede  mig  til 
at  arbejde  mig  ud  af  mine  egne  pro- 
blemer, til  at  glæde  mig  i  taknemme- 
lighed over  storheden  af  Frelserens 
forsoning  for  mine  synder,  at  se 
fremad  med  tro  til  det,  som  hver 
ny  dag  bringer,  og  nyde  de  stærke 
åndelige  bånd,  som  kun  opnås  i 
Hjælpeforeningen . 

Jeg  går  stadig  om  morgenen,  hver 
gang  jeg  kan.  Jeg  standser  stadig  op 
for  at  studere  skønheden  af  denne 
jord  og  takke  min  himmelske  Fader 
for  vor  Frelsers,  Jesu  Kristi,  mission. 
Jeg  mindes  ofte  med  dyb  taknemme- 
lighed den  ånd,  som  Jan  bragte  med 
sig  på  vore  ture,  på  grund  af  hendes 
store  ønske  om  at  føle  Frelserens  for- 
løsende kærlighed.  Hendes  kærlighed 
til  Herren  fyldte  mit  hjerte  dengang, 
lige  så  meget  som  den  opgående  sols 
stråler  stadig  fylder  jorden  med  lys 
hver  morgen. 

Jeg  bærer  vidnesbyrd  om  vor 
Frelser,  som  sagde  om  sig  selv:  »Se, 
jeg  er  Jesus  Kristus,  Guds  Søn.  Jeg 
er  verdens  liv  og  lys«  (L&P  11:28). 
Søstre,  jeg  ved,  at  ved  daglig  forbere- 
delse af  os  selv,  trin  for  trin,  kan  vi 
hver  især,  ligesom  Jan,  gå  fremad 
uden  frygt,  finde  vores  vej  til  ham, 
når  vi  personligt  føler  velsignelserne 
ved  hans  uendelige  forsoning.  Jeg 
ved,  at  en  af  Hjælpeforeningens  stor- 
slåede velsignelser  er  vore  bånd  til 
kvinder,  som  også  bærer  vidnesbyrd 
om  vor  Herre.  Min  bøn  er,  at  vi  altid 
går  side  ved  side  mod  hans  forlø- 
sende kærligheds  lys.  I  Jesu  Kristi 
navn.  Amen.  ■ 


Er  I  beredt, 
behøver  I 
ikke  at  frygte 

PRÆSIDENT  THOMAS  S.  MONSON 

Førsterådgiver  i  Det  Første  Præsidentskab 


Vi  lever  i  urolige  tider.  Fremtiden  er  ofte  uvis.  Derfor  er  det 
nødvendigt,  at  vi  forbereder  os  på  det  usikre. 


han  ringede  på.  Drengen  bød  ham 
indenfor,  og  da  de  havde  sat  sig  til 
rette,  spurgte  han:  »Og  hvem  er  du  så?« 

Gæsten  svarede:  »Jeg  er  en  fætter 
på  din  fars  side,«  hvortil  drengen  sva- 
rede: »I  det  her  hus  betyder  det,  at  du 
er  på  den  forkerte  side!« 

Jeg  håber,  at  jeg  i  aften  i  dette  hus 
bliver  fundet  på  den  rette  side,  nemlig 
på  Herrens  side. 

For  nogle  år  siden  så  jeg  et  billede 
af  en  søndagsskoleklasse  i  Sjette  Ward 
i  Pioneer  Stav  i  Salt  Lake  City.  Billedet 
var  taget  i  1905.  På  forreste  række  sad 
en  yndig  pige  med  rottehaler.  Hun 
hed  Belle  Smith.  Senere  skrev  Belle 
Smith  Spafford  i  sin  egenskab  af 
Hjælpeforeningens  præsidentinde: 
»Kvinderne  har  aldrig  haft  større  ind- 
flydelse end  i  vore  dages  verden. 
Mulighedens  døre  har  aldrig  været 
åbnet  på  videre  gab  for  dem.  Det  er 
en  indbydende,  spændende,  udfor- 
drende og  krævende  tid  for  kvinder. 
Det  er  en  tid,  som  er  rig  på  beløn- 
ninger, hvis  vi  bevarer  fodfæstet,  lærer 
livets  sande  værdier  at  kende  og  prio- 
riterer klogt.«1 

Hjælpeforeningen  har  haft  et  mål 
om  at  være  med  til  at  afskaffe  analfa- 
betisme. De  af  os,  som  kan  læse  og 
skrive,  forstår  ikke  det  afsavn,  som 


Jeg  er  glad  for  at  kunne  stå  foran 
jer  ved  Hjælpeforeningens  årlige 
møde.  Jeg  ved,  at  der  ud  over  jer, 
som  er  forsamlet  her  i  Konferencecent- 
ret, er  mange  tusinde,  som  ser  med  og 
lytter  til  konferencen  via  satellit. 

Når  jeg  nu  taler  til  jer  i  aften,  er  jeg 
klar  over,  at  jeg  som  mand  er  i  mindre- 
tal og  må  være  forsigtig  med,  hvad  jeg 
siger.  Jeg  føler  mig  som  den  generte 
fætter  fra  landet,  som  kom  for  at 
besøge  sin  slægtning  i  en  stor  kosmo- 
politisk by  Han  havde  ikke  opsøgt  sin 
slægtning  i  nogle  år  og  blev  forbløffet, 
da  en  lille  dreng  lukkede  døren  op,  da 

de,  der  ikke  kan  læse  og  skrive,  må 
lide.  De  er  indhyllet  i  en  mørk  sky, 
som  hæmmer  deres  udvikling,  sløver 
deres  forstand  og  formørker  deres 
håb.  Søstre  i  Hjælpeforeningen,  I  kan 
sprede  dette  mørke  af  fortvivlelse 
og  byde  himlens  guddommelige  lys 
velkommen,  så  det  skinner  på  jeres 
søstre. 

For  nogle  år  siden  var  jeg  i  Monroe 


i  Louisiana  til  en  regionalkonference. 
Det  var  en  dejlig  konference.  I  luft- 
havnen på  vej  hjem  blev  jeg  mødt  af 
en  sød  afroamerikansk  kvinde  -  et 
medlem  af  Kirken  -  som  med  et  stort 
smil  sagde:  »Præsident  Monson,  før 
jeg  tilsluttede  mig  Kirken  og  blev 
medlem  af  Hjælpeforeningen,  kunne 
jeg  hverken  læse  eller  skrive.  Ingen  i 
min  familie  kunne.  Ser  du,  vi  var  alle 


fattige  forpagtere.  Præsident,  mine 
hvide  hjælpeforeningssøstre  -  de  har 
lært  mig  at  læse.  De  har  lært  mig  at 
skrive.  Nu  hjælper  jeg  med  at  under- 
vise mine  hvide  søstre  i  at  læse  og 
skrive.«  Jeg  funderede  over  den  store 
glæde,  som  hun  må  have  følt,  da  hun 
åbnede  sin  bibel  og  for  første  gang 
læste  Herrens  ord: 

»Kom  til  mig,  alle  I,  som  slider  jer 
trætte  og  bærer  tunge  byrder,  og  jeg 
vil  give  jer  hvile. 

Tag  mit  åg  på  jer,  og  lær  af  mig,  for 
jeg  er  sagtmodig  og  ydmyg  af  hjertet, 
så  skal  I  finde  hvile  for  jeres  sjæle. 

For  mit  åg  er  godt,  og  min  byrde 
er  let.«2 

Den  dag  i  Monroe  i  Louisiana  fik 

o 

jeg  ved  Anden  en  bekræftelse  på 
Hjælpeforeningens  høje  mål  om  at 
være  med  til  at  afskaffe  analfabetisme. 
Digteren  har  skrevet: 

Måske  har  du  jordisk  rigdom  og 

lykke; 
guld,  sølv  og  et  pengestykke. 
Men  jeg  er  stadig  rigere  end  dig, 
jeg  havde  en  mor,  der  læstefor  mig.5 

En  anden  har  tilføjet  dette  ram- 
mende vers: 

Men  tænk  da  også  på  den  anden 

skæbne, 
det  barn,  som  må  sig  med  tålmod 

væbne, 
for  skønt  det  blev  født  med 

forventning  så  stor, 
blev  det  født  af  en  mor,  som  ej  læste 

et  ord.4 

Overalt  er  forældre  interesseret  i 
deres  børn  og  deres  evige  lykke.  Dette 
skildres  i  musicalen  Spillemand  på  en 
tagryg,  en  af  de  musical  i  teaterhisto- 
rien, som  er  blevet  spillet  længst. 

Man  ler,  når  man  betragter  den 
gammeldags  far  i  en  jødisk  familie  i 
Rusland  i  hans  forsøg  på  at  klare  de 
nye  tider,  som  hans  smukke  teenage- 
døtre tvinger  ham  til  at  gøre. 

Den  muntre  dans,  musikkens  rytme 

og  selv  den  store  skuespillerkunst  mi- 
ster sin  betydning,  når  Tevje  siger  det, 
som  for  mig  bliver  musicalens  bud- 
skab. Han  samler  sine  smukke  døtre 
ved  sin  side,  og  i  sit  enkle  bondemiljø 
rådgiver  han  dem  i  deres  tanker  om 
deres  fremtid.  »Husk,«  advarer  Tevje,  »i 
Anatevka  . . .  ved  alle,  hvem  han  er,  og 
hvad  Gud  forventer  af  ham.«5 

I,  mine  kære  søstre,  ved,  hvem  I 
er,  og  hvad  Gud  forventer,  at  I  bliver. 
Det  er  jeres  udfordring  at  bringe  alle, 
som  I  har  ansvar  for,  til  kundskab  om 
denne  sandhed.  Hjælpeforeningen  i 
denne,  Herrens,  kirke  kan  være  mid- 
let til  at  nå  et  sådant  mål. 

»Den  vigtigste  og  gunstigste  mulig- 
hed for  at  undervise  i  Kirkens  lære  fin- 
des i  hjemmet,«  har  præsident  David  O. 
McKay  sagt.6  »Et  ægte  mormonhjem  er 
et  hjem,  hvor  Kristus,  hvis  han  kom 
indenfor,  ville  få  lyst  til  at  blive  og  hvile 
sig.«7 

Hvad  gør  vi  for  at  sikre,  at  vores 
hjem  kan  leve  op  til  denne  beskri- 
velse? Det  er  ikke  nok,  at  kun  foræl- 
drene har  et  stærkt  vidnesbyrd.  Børn 
kan  kun  leve  på  deres  forældres  over- 
bevisning i  en  begrænset  tidsperiode. 

Præsident  Heber  J.  Grant  har  sagt: 
»Det  er  vores  pligt  at  undervise  vore 
børn,  mens  de  er  små  . . .  Det  kan 
godt  være,  at  jeg  ved,  at  evangeliet  er 
sandt,  og  at  min  hustru  ved  det,  men 
jeg  vil  gerne  sige  til  jer,  at  vore  børn 
ved  ikke,  at  evangeliet  er  sandt,  med- 
mindre de  studerer  det  og  selv  opnår 
et  vidnesbyrd.«8 

Kærlighed  til  Frelseren,  ærbødig- 
hed for  hans  navn  og  ægte  respekt 
for  hinanden  skaber  et  frugtbart  arne- 
sted, hvor  et  vidnesbyrd  kan  vokse. 

At  lære  evangeliet  at  kende,  at 
aflægge  vidnesbyrd  og  at  lede  en  fami- 
lie er  sjældent,  om  nogensinde,  en  let 
opgave.  Livets  rejse  kendetegnes  ved 
bump  i  vejen,  dønninger  på  havet  - 
endda  vor  tids  forvirring. 

For  nogle  år  siden,  da  jeg  besøgte 
medlemmerne  og  missionærerne  i 
Australien,  var  jeg  vidne  til  et  mage- 
løst eksempel,  der  viste,  hvordan  en 


skattekiste  af  et  vidnesbyrd  kan  vel- 
signe og  hellige  et  hjem.  Missions- 
præsidenten,  Horace  D.  Ensign,  og 
jeg  rejste  den  lange  vej  fra  Sydney  til 
Darwin,  hvor  jeg  skulle  indvie  grun- 
den til  den  første  kirkebygning  i  byen. 
Efter  planen  skulle  vi  mellemlande  for 
at  fylde  brændstof  på  i  en  afsideslig- 
gende mineby,  som  hedder  Mt.  Isa. 
Da  vi  trådte  ind  i  den  lille  lufthavn, 
kom  en  kvinde  og  hendes  to  børn 
hen  til  os.  Hun  sagde:  »Jeg  hedder 
Judith  Louden.  Jeg  er  medlem  af 
Kirken,  og  det  her  er  mine  to  børn. 
Vi  tænkte,  at  I  sikkert  ville  være  med 
dette  fly,  så  vi  er  kommet  for  at  hilse 
på  jer  under  jeres  korte  ophold.«  Hun 
forklarede,  at  hendes  mand  ikke  var 
medlem  af  Kirken,  og  at  hun  og  bør- 
nene var  de  eneste  medlemmer  i  hele 
området.  Vi  udvekslede  oplevelser  og 
aflagde  vidnesbyrd. 

Tiden  gik.  Da  vi  forberedte  os  til  at 
gå  ombord  igen,  så  søster  Louden  så 
fortabt  og  alene  ud.  Hun  bønfaldt  os: 
»I  kan  ikke  tage  af  sted  allerede.  Jeg 
har  savnet  Kirken  så  meget.«  Pludselig 
blev  der  i  højttaleren  meddelt,  at 
vores  fly  blev  forsinket  30  minutter  på 
grund  af  mekaniske  problemer.  Søster 
Louden  hviskede:  »Min  bøn  er  blevet 
hørt.«  Så  spurgte  hun  om,  hvordan 
hun  kunne  påvirke  sin  mand  til  at  vise 


interesse  for  evangeliet.  Vi  rådede 
hende  til  at  lade  ham  være  med  til 
deres  primarylektioner  derhjemme 
hver  uge  og  til  at  være  et  levende  vid- 
nesbyrd for  ham  om  evangeliet.  Jeg 
nævnte,  at  vi  ville  sende  hende  et 
abonnement  på  Children's Friend  og 
andre  hjælpemidler  til  undervisning  i 
hendes  familie.  Vi  opfordrede  hende 
til  aldrig  at  opgive  sin  mand. 

Vi  forlod  Mt.  Isa,  en  by  hvor  jeg 
aldrig  har  været  siden.  Men  jeg  vil 
altid  have  et  kært  minde  om  den  dej- 
lige mor  og  de  søde  børn,  der  med 
tårer  i  øjnene  og  taknemmelighed 
vinkede  farvel. 

Da  jeg  mange  år  senere  talte  ved 
et  præstedømmelederskabsmøde  i 
Brisbane  i  Australien,  fremhævede  jeg 
betydningen  af  evangelisk  undervis- 
ning i  hjemmet,  og  hvor  vigtigt  det 
er  at  efterleve  evangeliet  og  være  et 
eksempel  på  sandheden.  Jeg  fortalte 
de  forsamlede  brødre  om  søster 
Louden  og  det  indtryk,  som  hendes 
tro  og  beslutsomhed  havde  gjort  på 
mig.  Da  jeg  sluttede  af,  sagde  jeg:  »Jeg 
tror  ikke,  at  jeg  nogen  sinde  finder  ud 
af,  om  søster  Loudens  mand  er  blevet 
medlem  af  Kirken,  men  han  kunne 
ikke  have  fundet  noget  bedre  eksem- 
pel at  følge  end  sin  hustru.« 

En  af  lederne  rakte  hånden  i  vejret, 

rejste  sig  og  sagde:  »Bror  Monson,  jeg 
er  Richard  Louden.  Den  kvinde,  som 
du  taler  om,  er  min  hustru.  Børnene 
[hans  stemme  skælvede]  er  vore  børn. 
Nu  er  vi  en  familie  for  evigt,  og  det  er 
til  dels  takket  være  min  kære  hustrus 
udholdenhed  og  tålmodighed.  Hun 
har  gjort  det  hele.«  Der  blev  ikke  sagt 
et  ord.  Stilheden  blev  kun  brudt  af 
snøft,  og  mangen  en  tåre  blev  fældet. 

Vi  lever  i  urolige  tider.  Fremtiden 
er  ofte  uvis.  Derfor  er  det  nødven- 
digt, at  vi  forbereder  os  på  det  usikre. 
Ifølge  statistikken  kan  I  meget  vel  på 
et  eller  andet  tidspunkt  af  forskellige 
grunde  stå  som  forsørger.  Jeg  opfor- 
drer jer  kraftigt  til  at  få  en  uddannelse 
og  lære  jer  nyttige  færdigheder,  sådan 
at  I,  hvis  situationen  skulle  opstå,  står 
rustet  til  at  være  forsørger. 

Kvindens  rolle  er  enestående.  Den 
kendte  amerikanske  essayist,  roman- 
forfatter og  historiker  Washington 
Irving  har  sagt:  »Der  er  én  i  verden, 
som  for  den  sorgbetyngede  føler  en 
større  smerte,  end  hun  føler  for  sig 
selv;  der  er  en,  for  hvem  genspejlet 
glæde  er  bedre  end  den,  som  føles 
direkte;  der  er  en,  som  jubler  mere 
over  en  andens  sejr  end  over  hendes 
egen;  der  er  en,  på  hvem  uovertruffen 
fortræffelighed  ikke  kaster  andet  lys 
end  fryd;  der  er  en,  som  skjuler  en 
andens  skrøbeligheder  mere  trofast 
end  hendes  egne;  der  er  en,  som  mi- 
ster al  fornemmelse  af  selviskhed  og 
opsluges  af  venlighed,  mildhed  og  hen- 
givenhed for  andre.  Det  er  kvinden.« 

Præsident  Gordon  B.  Hinckley  har 
sagt:  »Gud  har  i  kvinden  lagt  noget 
guddommeligt,  som  kommer  til 
udtryk  i  en  stille  styrke,  i  forædling, 
i  fred,  i  barmhjertighed,  i  dyd,  i  sand- 
hed og  i  kærlighed.  Og  alle  disse 
fortrinlige  egenskaber  finder  deres 
sandeste  og  mest  tilfredsstillende 
udtryk  i  moderskabet.«9 

Det  har  aldrig  været  let  at  bære 
moderens  rolle.  Nogle  af  de  ældste 
skrifter  i  verden  formaner  os  til  ikke 
at  afvise  vores  mors  belæring  og  for- 
tæller os,  at  en  tåbelig  søn  er  sin  mors 


bekymring,  og  advarer  os  mod  at  rin- 
geagte vores  mor,  når  hun  er  blevet 
gammel.10 

I  skrifterne  mindes  vi  også  om,  at 
det,  vi  lærer  af  vores  mor,  udgør  vore 
kerneværdier,  sådan  som  det  var  til- 
fældet med  Helamans  2000  unge  søn- 
ner og  krigere,  som  havde  fået  at  vide 
af  deres  mødre,  at  »dersom  de  ikke 
tvivlede,  ville  Gud  udfri  dem.«11  Og 
det  gjorde  han! 

Mange  medlemmer  af  Hjælpe- 
foreningen har  ikke  nogen  mand. 
Død,  skilsmisse  eller  manglende 
mulighed  for  at  blive  gift  har  i  mange 
tilfælde  gjort  det  nødvendigt  for  en 
kvinde  at  stå  alene.  Derudover  er 
der  dem,  som  netop  er  rykket  op  fra 
Unge  Piger.  Men  i  virkeligheden  behø- 
ver ingen  at  stå  alene,  for  vor  kærlige 
himmelske  Fader  står  hende  bi  og 
vejleder  hende  og  indgyder  hende 
fred  og  fortrøstning  i  de  stille  stunder, 
hvor  hun  føler  sig  ensom  og  har  brug 
for  omsorg.  Det  er  også  vigtigt,  at 
kvinderne  i  Hjælpeforeningen  står 
last  og  brast  som  søstre.  Måtte  I  altid 
være  parate  til  at  drage  omsorg  for 
hinanden  og  være  opmærksomme 
på  hinandens  behov.  Måtte  I  være 
opmærksomme  på  hinandens  situa- 
tion og  erkende,  at  nogle  kvinder  står 
over  for  særlige  udfordringer,  men  at 
alle  kvinder  er  vor  himmelske  Faders 
dyrebare  døtre. 

Jeg  vil  afslutte  min  tale  med  at  for- 
tælle om  en  oplevelse,  jeg  havde  for  en 
del  år  siden.  Den  skildrer  den  styrke, 
som  I,  kære  søstre  i  Hjælpeforeningen, 
besidder. 

I  løbet  af  1980,  som  var  150-året 
for  Kirkens  organisering,  blev  hvert 
medlem  af  Hjælpeforeningens  hoved- 
bestyrelse bedt  om  at  skrive  et  per- 
sonligt brev  til  Kirkens  søstre  i  år  2030 
-  altså  50  år  frem  i  tiden.  Det  følgende 
er  et  uddrag  af  et  brev,  som  er  skrevet 
af  søster  Helen  Lee  Goates: 

»1 1980  er  verden  fyldt  med  usik- 
kerhed, men  jeg  er  fast  besluttet  på  at 
leve  hver  dag  med  tro  og  ikke  frygt,  at 
sætte  min  lid  til  Herren  og  følge  vores 


nulevende  profet.  Jeg  ved,  at  Gud 
lever,  og  jeg  elsker  ham  af  hele  min 
sjæl.  Jeg  er  så  taknemlig  for,  at  evan- 
geliet blev  gengivet  til  jorden  for  150 
år  siden,  og  at  jeg  kan  nyde  velsig- 
nelserne ved  medlemskabet  af  denne 
storslåede  kirke.  Jeg  er  taknemlig  for 
Guds  præstedømme,  hvis  kraft  jeg  har 
følt  hele  mit  liv. 

Jeg  føler  fred  i  min  verden  og 
beder  om,  at  I  må  nyde  støtte  i  jeres 
ved  et  stærkt  vidnesbyrd  og  en  urok- 
kelig overbevisning  om  Jesu  Kristi 
evangelium.«12 

Helen  Lee  Goates  døde  i  april  2000. 
Kort  før  hendes  forestående  død  af 
kræft  besøgte  søster  Monson  og  jeg 
hende  og  hendes  mand  og  familie. 
Hun  virkede  rolig  og  fredfyldt.  Hun 
fortalte  os,  at  hun  var  rede  til  at  tage  af 
sted  og  så  frem  til  at  gense  sine  foræl- 
dre og  andre  kære,  som  var  gået  forud 
for  hende.  I  sit  liv  var  søster  Goates  et 
eksempel  på,  hvor  ædle  sidste  dages 
hellige  kvinder  er.  I  sin  bortgang  leven- 
degjorde hun  jeres  tema:  »Er  I  beredt, 
behøver  I  ikke  at  frygte.«13 

Jeg  aflægger  vidnesbyrd  for  jer, 
mine  kære  søstre,  om  at  vor  himmel- 
ske Fader  lever,  at  Jesus  er  Kristus,  og 
at  vi  i  dag  ledes  af  en  profet  for  vor  tid 
-  præsident  Gordon  B.  Hinckley  Jeg 
beder  om,  at  I  må  have  en  tryg  rejse  ad 
livets  vej.  I  Jesu  Kristi  navn.  Amen.  ■ 

NOTER 

l.Å  Woman's  Reach,  1974,  s.  21. 

2.  Matt  11:28-30. 

3.  Strickland  Gillilan,  »The  Reading  Mother«, 
i  The  Best  Loved  Poems  of  the  American 
People,  red.  Hazel  Felleman,  1936,  s.  376. 

4.  Tilføjet  i  april  1992  af  Elizabeth  Ware 
Pierce. 

5.  I  Great  Musicals  of  the  American  Theatre, 
2  bd.,  red.  Stanley  Richards,  1973-1976, 
1:393. 

6.  Priesthood  Home  Teaching  Handbook,  rev. 
udg.,  1967,  s.  ii. 

7.  Gospel  Ideals,  1953,  s.  169. 

8.  Gospel  Standards,  red.  G.  Homer  Durham, 
1941,  s.  155. 

9.  Teachings  of  Gordon  B.  Hinckley,  1997, 
s.  387. 

10.  Se  Ordsp  1:8;  10:1;  23:22. 

11.  Alma  56:47. 

12.  Brev  liggende  på  Hjælpeforeningens 
kontor. 

13.  L&P  38:30. 

Inspirationsmøder  for  hjemmet, 
familien  og  den  enkelte* 

Ledere  bør  omhyggeligt  og  i  samråd  med  præstedømmeledere 
overveje  søstrenes  behov,  når  de  planlægger  inspirationsmøder 
for  hjemmet,  familien  og  den  enkelte.  Sørg  for,  hvor  det  er  rele- 
vant, at  disse  møder  omfatter  klasser,  der  bidrager  til  at  udvikle 
færdigheder  som  forældre  og  i  familieforhold.  Familievejledning 
(31180  110)  ogÆgteskab  og  familieforhold,  Lærerhæfte  (35865 
110)  kan  bruges  som  hjælpekilder.  De  kan  bestilles  på  Kirkens 
distributionscentre . 


PRÆSENTATION  AF 
EMNER** 


FORSLAG  TIL  EMNER  FOR 
MINIKLASSER** 


Åndelig  udvikling                 • 

(L&P  88:63) 

Tempeltjeneste 
Personlig  bøn  og  skriftstudium 
Overholdelse  af  sabbatsdagen 
(se  L&P  59) 

Hjemkundskabs-                  • 
færdigheder 

(Ordsp  31:27) 

Dyrkning,  tilberedning  og  konserve- 
ring af  fødevarer 

Organisation  og  rengøring  i  hjemmet 
Værdien  af  arbejde 

Ægteskab  og                         ' 
familieforhold 

(Mal  3:24;  Mosiah  4:15) 

»Familien:  En  proklamation  til  verden« 
(Liahona,  oktober  2004,  s.  49). 
Familieaften,  familiebøn  og 
skriftstudium 
'  Forældrefærdigheder 

Styrkelse  af  forhold             ' 

(Matt  5:38-44;  25:40) 

'  Kommunikation  og  konfliktløsning 
'  Omvendelse  og  tilgivelse 
'  Effektiv  ledelse 

Uafhængighed                     * 
(L&P  88:119) 

1  Forråd  og  forberedelse  på 

nødsituationer 
'  Uddannelse  og  styring  af  ressourcer 
'  Sundhed  og  hygiejne 

Tjeneste                                ' 

(Ordsp  31:20;  Mosiah  4:26)     ' 

*  Tjeneste  i  familien  og  for  naboer 

•  Tjeneste  i  Kirken 

»  Samfundstjeneste 

Fysisk  og  mentalt                 ' 
helbred                                   ' 

(Mosiah  4:27;  L&P  10:4) 

■  Motion  og  ernæring 

*  Styring  af  stress  og  fritidsaktiviteter 

■  Taknemmelighed  og  erkendelse  af 
Herrens  velsignelser 

Personlig  udvikling             « 
og  uddannelse                      ' 

(L&P  88:118;  130:18-19) 

•  Patriarkalske  velsignelser 

•  Udvikling  aftalenter  og  kreativitet 

•  Lær  hele  livet 

Boglige  færdigheder 

(Daniel  1:17;  Moses  6:5-6) 

•  Kundskab  om  evangeliet 

•  Nedskrevne  historier  og  vidnesbyrd 

•  Undervisning  af  små  børn  samt 
børnelitteratur 

Kultur  og  kunst 

(L&P  25:12) 

•  Betydningen  af  musik  i  hjemmet 

•  Litteratur  og  kunst 

•  Forståelse  for  andre  kulturer 

»Retningslinjer  for  inspirationsmøder  for  hjemmet,  familien  og  den  enkelte  blev  udsendt  sammen 
med  et  brev  fra  Det  Første  Præsidentskab  af  20.  september  1999.  Disse  retningslinjer  står  også 
pi  engelsk  på  internettet  på  www.lds.org.  Klik  på  »Serving  in  the  Church«,  »Relief  Society«, 
»Home,  Family,  and  Personal  Fnrichment«  og  »Guidelines  for  Home,  Family,  and  Personal 
F.nrichment  Meeting«. 

"Hjælpekilder  til  præsentation  af  emner  og  miniklasseemner  omfatter  Håndbog  i  evangeliske 
principper  (31110  110)  og  Sidste  dages  hellige  kvinder,  Del  A  og  B  (31113  110 og  51114  110). 


Hovedpræsidentskaber  for 
hjælpeorganisationer 

SØNDAGSSKOLEN 


Daniel  j<  Judd 
Førsterådgiver 


A.Roger  Merrill 
Præsident 


Yilliam  D.  Oswald 
Andenrådgiver 


UNGE  MÆND 


Dean  R  Burgess 
Førsterådgiver 


Charles  W.  Dahlquist  II 
Præsident 


Michael  A.  Neider 
Andenrådgiver 


HJÆLPEFORENINGEN 


Kathleen  H.  Hughes 
Førsterådgiver 


Bonnie  D.  Parkin 
Præsidentinde 


Anne  C.  Pingree 
Andenrådgiver 


UNGE  PIGER 


Julie  B  Beck 
Førsterådgiver 


Susan  W.  Tanner 
Præsidentinde 


Elaine  S.  Dalton 
Andenrådgiver 


PRIMARY 


Sydney  S.  Reynolds 
Førsterådqiver 


Coleen  K.  Menlove 
Præsidentinde 


Gayle  M.  Cl  eg  g 
"' '  'ver 

De  talte  til  os 


Gør  konferencen  til  en  del  af  vores  tilværelse 


Du  kan  overveje  følgende  forslag 
til  personligt  studium  og  famili- 
eaften, når  du  gør  oktoberkon- 
ferencen 2004  til  en  del  af  din  egen  og 
din  families  tilværelse.  Eller  du  kan 
også  selv  finde  på  spørgsmål,  aktivite- 
ter og  samtaleemner.  (Sidetallene  er 
den  side,  hvor  talerne  begynder). 

FOR  BØRN 

1.  Tog  børn  del  i  konferencen  i 
Konferencecentret?  Hvis  ja,  hvad 
gjorde  en  gruppe  børn?  (Tip:  Se  bille- 
det på  s.  29). 

2.  Hvor  skal  der  bygges  to  nye 
templer?  Hvor  mange 
templer  vil  der  være, 
når  alle  templer,  der 
nu  er  bekendtgjort,  er 
bygget?  (Tip:  Kig  i 
præsident  Gordon  B. 
Hinckleys  tale,  s.  4). 

3.  Hvad  hedder  de 
to  nye  medlemmer  af 
De  Tolv  Apostles 
Kvorum?  Find  en  inter- 
essant oplysning  om 
hver  af  dem.  (Tip:  Se 
oversigten  over  gene- 
ralautoriteter på  midtersiderne  i  bladet. 
Se  deres  biografier  på  s.  125  og  126). 

4.  Da  ældste  John  H.  Groberg  var 
missionær  som  ung,  sultede  han  og 
mange  andre  i  mange  uger  på  grund 
af  en  orkan.  Nævn  nogle  ting,  som 
han  så  som  tegn  på,  at  vor  himmelske 
Fader  elskede  ham.  (Tip:  Se  s.  9). 
Nævn  nogle  af  dine  velsignelser,  der 
viser  Guds  kærlighed  til  dig. 

5.  »Vi  er  alle  brødre  og  søstre  og 
børn  af  vor  himmelske  Fader.  Vi  må 
række  ud  til  dem,  som  af  en  eller 
anden  årsag  har  forladt  stien,«  sagde 


ældste  Ned  B.  Rouché  (se  s.  30).  Har 
du  en  ven,  som  ikke  er  kommet  i 
kirke  i  den  sidste  tid?  Tænk  på,  hvor- 
dan du  kan  opmuntre  ham  eller  hende 
til  at  komme  med  dig. 

FOR  UNGE 

6.  Hvad  er  der  så  galt  ved  at  se  på 
pornografi?  Læs  det,  som  præsident 
Hinckley  siger  om  denne  farlige 
vane,  og  find  ud  af,  hvordan  du  kan 
slippe  fri  fra  dette  »onde 

uhyre«  (se  s.  59). 

7.  Hvor  kommer 
dine  fristelser  fra? 


Placerer  du  dig  unødvendigt  på 
vejen  med  fristelse  og  bedrag?  Ældste 
Dallin  H.  Oaks  taler  om,  hvordan  vi 
kan  undgå  Satans  løgne  (se  s.  43). 

8.  Slås  du  med  modgang?  Har  du 
nogensinde  spurgt  dig  selv:  »Hvorfor 
mig?«  Ældste  Joseph  B.  Wirthlin 
taler  om  at  stille  et  bedre  spørgsmål 
(ses.  101). 

9.  »Jeg  har  omvendt  mig,  men 
hvordan  kan  jeg  vide,  at  jeg  har  fået 
tilgivelse?«  Hvis  du  nogensinde  har 
tænkt  over  dette  spørgsmål,  så  bør 
du  læse  ældste  Richard  G.  Scotts  tale 
om  at  finde  fred  med  samvittigheden 
(ses.  15). 

10.  Har  du  nogensinde  tvivlet  på, 
om  dit  vidnesbyrd  var  stærkt  nok? 
Ældste  Donald  L.  Staheli  har  forslag 
til  dem,  som  søger  »yderligere 

bekræftelse  af  [deres]  vidnesbyrd« 
(ses.  37). 

HISTORIER  TIL  AT  LÆSE  OG  FORTÆLLE  ANDRE 


Forbereder  du  en  tale  eller  en  lektion?  I  konferencetalerne  finder 
du  beretninger,  som  du  kan  gengive,  og  indblik,  som  du  kan 
fortælle  om,  begyndende  på  de  sider,  der  er  nævnt  herunder. 

Kvinde  udtrykte  taknemmelighed  for  sidste  dages  apostle,  s.  6. 
Ældste  Groberg  døde  næsten  af  sult  på  stillehavsø,  s.  9. 
Ældste  Groberg  blev  kastet  i  havet,  da  båden  kæntrede,  s.  9. 
Blind  walisisk  nyomvendt  krydser  sletterne,  s.  18. 
Brigham  Young  og  Heber  C.  Kimball  rejser  på  mission  til 

England,  s.  23.  . 
Præstedømmeledere  går  i  gang  efter  dæmningsbrud  i  Idaho, 

s.  26. 
Genaktiveret  medlem  takker  missionær,  s.  30. 
Søstre  i  Hjælpeforeningen  støtter  kvinde  med  mindre  aktiv 

mand,  s.  34. 
Søster  i  Peru  lærer  meget  i  Hjælpeforeningen,  s.  34. 
Mand  bærer  vidnesbyrd  i  en  bus  i  Brasilien,  s.  40. 
Ældste  Dickson  måtte  som  ung  håndtere  amputationen 

af  en  arm,  s.  52. 
Skolepatrulje  underviser  mand  i  evangeliet,  s.  56. 
Ung  mand  plejer  sin  bedstemor,  s.  67. 


Ældre  søster  inviterer  ældste  Uchtdorfs  familie  med  i  kirke, 

s.  74. 
Missionærægtepar  tjener  over  hele  verden,  s.  79. 
Stor  familie  i  Filippinerne  er  ærbødige,  betaler  tiende  og 

fortæller  om  evangeliet,  s.  92. 
Ældste  Richards  og  hans  søn  læser  i  Mormons  Bog,  s.  95. 
Missionær  har  svært  ved  at  lære  udenad,  s.  98. 
Kirken  hjælper  orkanofre,  s.  98. 
Far  oplever  fire  børns  død,  s.  101. 
Kvinder  går,  taler  og  opbygger  venskab 

sammen,  s.  111. 
Australsk  søster  hjælper  sin  mand  med  at 

tilslutte  sig  Kirken,  s.  113. 
Søstre  i  Hjælpeforeningen  lærer  at  læse  og 

skrive,  s.  113. 
Kvinde  skriver  brev  til  søstre  i  2030,  s.  113. 


Præsident 

Monson 

holdt  duer 

som  dreng, 

s.  56. 


Dreng  har  for  mange  legetøjsbiler,  s.  98 


TIL  FAMILIEAFTEN  ELLER 
PERSONLIGT  STUDIUM 

11.  Præsident  Hinckley  talte  om 
den  holdning,  vi  bør  have  over  for 
kvinder  (se  s.  82).  Bed  alle  i  familien 
om  at  nedskrive  det,  de  værdsætter 
hos  deres  mor,  hustru,  søster,  tante 
eller  bedstemor,  samt 

hvordan  de  bedre 
kan  vise  hende  deres 
kærlighed. 

12.  »De  valg,  som 
vi  træffer,  bestemmer 
vores  skæbne,«  sagde 
præsident  Thomas  S. 
Monson  (se  s.  67). 
Hvordan  kan  nogle  af 
dine  tilsyneladende 
små  hverdagsvalg 
påvirke  dit  liv?  Hvilke 
beslutninger  kan  du 


træffe,  der  kan  give  dig  åndelig 
udvikling? 

13-  »Glæden  kan  blive  vores,  hvis 
vi  er  villige  til  at  ofre  alt  for  Herren,« 
sagde  præsident  James  E.  Faust  (se 
s.  18).  Hvilke  ofre  kan  du  yde  for 
Herren?  Hvilke  dårlige  vaner  kan 


Templet  i  Aba  i  Nigeria  er  et  af  fem  nye  templer  under 
opførelse. 


du  opgive?  Hvordan  kan  du  tjene? 
Hvad  kan  du  give  til  de  nødlidende? 
Hvordan  kan  du  give  af  din  tid  og 
dine  talenter  til  at  styrke  din  familie, 
din  menighed  eller  dit  nabolag? 

14.  Hvem  er  Oliver  Granger? 
Hvordan  kan  Herrens  løfte  om,  »at 
hans  navn  skal  holdes  i  hellig  erin- 
dring . . .  evindelig,«  gælde  for  dig  og 
din  familie?  (Se  præsident  Boyd  K. 
Packers  tale,  s.  86). 

15.  Ældste  Dallin  H.  Oaks  sagde: 
»Det  er  ikke  tilstrækkeligt  at  vide,  at 
præsident  Gordon  B.  Hinckley  er 
Guds  profet.  Vi  må  praktisere  hans 
lærdomme  i  vores  eget  liv«  (se  s.  43). 
Studér  præsident  Hinckleys  taler  i 
dette  nummer  (se  s.  4,  59,  82  og 
104).  Hvilke  råd  gav  han,  som  du  kan 
gå  i  gang  med  i  dit  liv?  Lav  en  liste. 
Begynd  i  dag.  ■ 

Vor  tids  lærdomme 


Fl  ølgende  instruktioner 
for  lektionerne  den 
fjerde  søndag  i  Det 
Melkisedekske  Præstedøm- 
mes og  Hjælpeforeningen 
erstatter  instruktionerne  i 
Informationer  til  ledere  i 
præstedømmet  og  hjælpe- 
organisationer om  læse- 
plan, 2005-2008,  og  i 
Liahona,  maj  2004. 

Det  Melkisedekske 
Præstedømmes  og  Hjælpe- 
foreningens møde  den 
fjerde  søndag  hver  måned 
er  fortsat  forbeholdt  »Vor 
tids  lærdomme«. 

Med  virkning  fra  novem- 
ber 2004  skal  der  i  alle  »Vor 
tids  lærdomme«-lektioner 
undervises  i  taler  fra  det 
seneste  konferencenummer 
af  Liahona.  Disse  numre 
udgives  i  maj  og  november. 
Talerne  er  også  tilgængelige 
på  internettet  (på  mange 
sprog)  på  www.lds.org. 

Hver  lektion  kan  forbe- 
redes fra  en  eller  flere  taler. 
Stavs-  og  distriktspræsiden- 
ter  kan  vælge,  hvilke  taler 
der  skal  benyttes,  eller  de 
kan  videregive  dette  ansvar 
til  biskopper  og  grenspræsi- 
denter.  Disse  præstedøm- 
meledere skal  understrege 
værdien  af,  at  brødrene 
i  Det  Melkisedekske 


Præstedømme  og  søstrene 
i  Hjælpeforeningen  stude- 
rer de  samme  taler  den 
samme  søndag.  Lærere  bør 
søge  råd  fra  deres  ledere 
om  et  eventuelt  særligt 
fremhævet  område. 

De,  der  deltager  i  lektio- 
nerne den  fjerde  søndag, 
opfordres  til  at  studere 
og  medbringe  det  seneste 
generalkonferencenummer 
til  klassen.  Ledere  i  menig- 
hederne bør  sikre,  at  alle 
medlemmer  har  adgang  til 
Kirkens  tidsskrifter. 

Forslag  til  forberedelse 
af  en  lektion  ud  fra  taler 

•  Bed  om,  at  Helligånden 
vil  vejlede  dig,  mens  du 
studerer  og  underviser 
i  talen/talerne.  Af  og  til 
kan  du  være  fristet  til  at 
lægge  konferencetalerne 
til  side  og  forberede 
lektionen  ud  fra  andre 
materialer.  Men  konfe- 
rencetalerne er  den 
godkendte  læseplan. 
Din  opgave  er  at  hjælpe 
andre  med  at  forstå  og 
efterleve  evangeliet  ud 
fra  det,  der  undervises  i 
ved  den  seneste  af  Kir- 
kens generalkonferencer. 

•  Gennemgå  talen/talerne 
og  se  efter  principper 


Måneder 


Undervisningsmateriale  til  fjerde 
søndag 


November  2004  -        Taler  udgivet  i  Liahona,  november  2004* 
april  2005 

Maj  -  oktober  2005      Taler  udgivet  i  Liahona,  maj  2005* 


*Disse  taler  er  også  tilgængelige  på  internettet  (på  mange  sprog)  på  www.lds.org. 


Medlemmer  i  Helsinki  Stav  i  Finland  ser  en 
konferencetransmission  i  Helsinki  2.  Wards  kirkebygning. 


og  lærdomme,  der  dæk- 
ker klassens  behov.  Se 
også  efter  beretninger, 
skriftstedshenvisninger 
og  udtalelser  fra  talen/ 
talerne,  der  kan  hjælpe 
dig  med  at  undervise 
i  principper  og 
lærdomme. 
Skitsér,  hvordan  du 
ønsker  at  undervise 
i  principper  og  lær- 
domme. Jeres  skitse  bør 
indeholde  spørgsmål, 
der  kan  hjælpe  klassen: 
-Se  efter  principper 
og  lærdomme  i  talen/ 
talerne,  som  du  under- 
viser ud  fra. 
-Tænk  over  meningen 
med  principperne  og 
lærdommene. 
-Hør  deres  forståelse, 
tanker,  oplevelser  og 
vidnesbyrd  om  princip- 
perne og  lærdommene. 


-Anvend  disse  princip- 
per og  lærdomme  i 
deres  tilværelse. 
•  Gennemgå  kapitlerne 
31-32  i  Undervisning, 
den  største  kaldelse. 

»Det,  der  er  vigtigst,  er, 

o 

at  eleverne  føler  Andens 
påvirkning,  øger  deres  for- 
ståelse af  evangeliet,  lærer 
at  anvende  de  evangeliske 
principper  i  deres  liv  og 
styrker  deres  engagement 
i  at  efterleve  evangeliet« 
(Vejledning  i  undervis- 
ning, 2000,  s.  10). 

Send  venligst  kommen- 
tarer om  »Vor  tids  lær- 
domme« til  Curriculum 
Development,  50  East 
North  Temple  Street,  Room 
2420,  Salt  Lake  City,  UT, 
84150-3220,  USA;  e-mail: 
cur-development@ 
ldschurch.org.  ■ 

Kildematerialer  til  Det 
Aronske  Præstedømme 
og  Unge  Piger 


Følgende  kilder  kan  bruges  som 
supplement,  men  ikke  erstatte 
lektionerne  i  Det  Aronske 
Præstedømme  3  og  Unge  Piger  3. 
I  henvisningerne  står  Pligt  mod 
Gud  for  hæfterne  Det  Aronske 
Præstedømme:  Gør  din  pligt  mod 
Gud.  Personlig  fremgang  står  for  hæf- 
tet Unge  Piger:  Personlig  fremgang. 
En  del  af  henvisningerne  til  Pligt  mod 
Gud  og  Personlig  fremgang  kan  bru- 
ges i  undervisningen,  eller  I  kan  moti- 
vere kvorums-  eller  klassemedlemmer 
til  at  færdiggøre  dem  derhjemme. 
Yderligere  forslag  til  undervisningen 
findes  på  siden  »Sådan  anvender  du 
Liahona«  og  i  Undervisning,  den 
største  kaldelse. 

Undervis  i  lektionerne  i  den  ræk- 
kefølge, de  er  trykt.  Lektionshæftet 
indeholder  ikke  en  direkte  påskelek- 
tion. Hvis  I  ønsker  at  undervise  i  en 
særlig  piskelektion,  så  overvej  at 
bruge  skrifterne,  konferencetaler, 
artikler  fra  Kirkens  tidsskrifter,  bille- 
der og  salmer,  der  fokuserer  på 
Frelserens  liv  og  mission. 

Besøg  www.lds.org  på  internet- 
tet  for  at  finde  disse  kildematerialer 
på  visse  sprog  (ikke  engelsk),  klik  på 
verdenskortet  og  vælg  et  sprog.  Hik 
på  »Liahona«,  derpå  november  2004. 
Disse  kildematerialer  står  under 
»Hjælpekilder  til  undervisning«. 

Disse  kildematerialer  findes  på 
engelsk  på  www.lds.org  ved  at 
klikke  på  »Gospel  Library«. 

Kildematerialer  vil  fremover  blive 
trykt  i  Liahona-udgsvevne  for  maj  og 
november.  Liahona  er  (på  nogle 
sprog)  tilgængeligt  på  internettet  på 
www.lds.org. 

Det  Aronske 
Præstedømme  3 

Følgende  kilder  kan  bruges  som 
supplement,  men  bør  ikke  erstatte 
lektionerne  1-25. 
Lektion  1:  Guddommen 

Gordon  B.  Hinckley,  »Faderen, 
Sønnen  og  Helligånden«,  Liahona, 
mar.  1998,  s.  2.  Brug  præsident 
Hinckleys  vidnesbyrd  om  Guddom- 
men til  at  afslutte  lektionen. 

Dallin  H.  Oaks,  »Frafald  og  gen- 
oprettelse«, Stjernen,  juli  1995,  s.  85. 
Brug  tankerne  om  de  nuværende 


misforståelser  omkring  Guddommen 
til  at  supplere  lektionens  indledning. 

»Joseph  Smiths  første  bøn«, 
Salmer  og  sange,  nr.  18. 

Pligt  mod  Gud  (diakon),  »Ånde- 
lig udvikling«,  nr.  1 . 
Lektion  2:  Frelsesplanen 

Duane  B.  Gerrard,  »Frelsesplanen: 
Livets  flyveplan«,  Stjernen,  jan.  1998, 
s.  79.  Overvej  at  erstatte  analogien 
med  arkitekttegningen  med  analogien 
med  en  flyveplan. 
Lektion  3:  Den  levende  Guds 
sønner 

Jeffrey  R.  Holland,  »Guds  stor- 
hed«, Liahona,  nov.  2003,  s.  70.  Læs 
de  første  to  afsnit  op  som  introduk- 
tion til  lektionen. 

S.  Michael  Wilcox,  »Ikke  andre 
guder  end  mig«,  Stjernen,  feb.  1998, 
s.  26.  Fortæl  beretningen  om  forfatte- 
rens mor  til  at  introducere  »Vores  for- 
hold til  vor  himmelske  Fader«. 
Lektion  4:  Jeg  har  evnen  og 
friheden  til  at  vælge 

Richard  G.  Scott,  »Gør  hvad  er 
ret«,  Liahona,  mar.  2001,  s.  10. 
Overvej  at  fortælle  om  forslagene 
til  at  benytte  handlefrihed  og  ære 
præstedømmet. 

»Spørgsmål  og  svar«,  Liahona, 
aug.  2003,  s.  22.  Brug  spørgsmålet  til 
at  indlede  en  samtale. 
Lektion  5:  »Hvorledes  er  du  fal- 
den ned  fra  himlen,  O,  Lucifer?« 

James  E.  Faust,  »Djævelens  Gab«, 
Liahona,  maj  2003,  s.  51.  Overvej  at 
bruge  analogien  med  Djævelens  Gab. 
Bed  de  unge  mænd  om  at  komme 
med  eksempler  på  Satans  »mest  til- 
lokkende budskaber«. 

Pligt  mod  Gud  (lærer),  »Åndelig 
udvikling«,  nr.  5. 
Lektion  6:  Adams  fald 

»Familien:  En  proklamation 
til  verden«,  Liahona,  okt.  2004, 
s.  49.  Brug  de  første  afsnit  af 
proklamationen  sammen  med 
»Forplantningsevnen«. 

Jess  L.  Christensen,  »Det  valg, 
som  indledte  jordelivet«,  Liahona, 
aug.  2002,  s.  38.  Overvej  at  bruge  ana- 
logien med  et  tre  akts-skuespil  til  at 
introducere  Adams  fald. 
Lektion  7:  Forsoningen  bringer 
sejr  over  død  og  helvede 

James  E.  Faust,  »Forsoningen: 
Vores  største  håb«,  Liahona,  jan. 


2002,  s.  19.  Gengiv  historien  i  artiklen 

Fortæl  eksemplerne  om  torne  og  tids- 

sammen med  »Kristus  led  for  os«. 

ler  og  historien  om  Ben  som  supple- 

M. Russell  Ballard,  »Forsoningen 

ment  til  samtalen  om  tilgivelse  og 

og  værdien  af  én  sjæl«,  Liahona,  maj 

omvendelse. 

2004,  s.  84.  Indled  lektionen  med  hi- 

Cecil O.  Samuelson  jun., 

storien  om  barnebarnet. 

»Tilgivelse«,  Liahona,  feb.  2003,  s.  26. 

»O,  se  hvilken  kærlighed«,  Salmer 

Genfortæl  lignelserne  som  en  del 

og  sange,  nr.  114. 

af  afsnittet  om  »kendetegnet  på  en 

Lektion  8:  Opstandelsen  og 

discipel«. 

dommen 

Lektion  14:  Nadveren 

»Den  levende  Kristus:  Apostlenes 

Russell  M.  Nelson,  »Tilbedelse  ved 

vidnesbyrd«,  Stjernen,  apr.  2000,  s.  2. 

nadvermødet«,  Liahona,  aug.  2004, 

Brug  den  sidst  i  lektionen. 

s.  10.  Overvej  at  anvende  afsnittet  om 

Dallin  H.  Oaks,  »En  udfordring  til 

personlig  deltagelse. 

at  blive«,  Liahona,  jan.  2001,  s.  40. 

Dallin  H.  Oaks,  »Det  Aronske 

Overvej  at  afslutte  afsnittet  om  dom- 

Præstedømme og  nadveren«, 

men  med  de  to  måder  at  måle  vores 

Liahona,  jan.  1999,  s.  43.  Tal  om, 

fremskridt. 

hvordan  en  bærer  af  Det  Aronske 

»Jesus  Kristus  er  opstanden«, 

Præstedømme  bør  være  klædt,  når 

Salmer  og  sange ,  nr.  121. 

han  forretter  i  nadverordinancen. 

Lektion  9:  Retfærdighed  og 

Pligt  mod  Gud  (præst), 

barmhjertighed 

»Kvorumsaktiviteter«,  nr.  1. 

Russell  M.  Nelson,  »Jesus  Kristus: 

Lektion  15:  Hold  ud  til  enden 

Vores  Mester  og  meget  mere«, 

Neal  A  Maxwell,  »Trofast  udhol- 

Liahona, apr.  2000,  s.  4.  Brug  afsnittet 

denhed«,  Liahona,  apr.  1999,  s.  10. 

»Talsmand  hos  Faderen«  til  at  supplere 

Brug  denne  artikel  som  supplement 

samtalen  om  Kristus  som  formidler. 

til  afsnittet  »Frelseren  viser,  hvordan 

Lektion  10:  En  stor  forandring 

man  holder  ud  til  enden«. 

Ezra  Taft  Benson,  »En  stor  foran- 

Henry B.  Eyring,  »I  Herrens 

dring  i  hjertet«,  Stjernen,  mar.  1990, 

styrke«,  Liahona,  maj  2004,  s.  16. 

s.  2.  Medtag  disse  forklaringer  og 

Overvej  at  føje  ældste  Eyrings  fire 

eksempler  fra  skrifterne,  når  I  drøfter 

nødvendige  ting  til  efter  præsident 

guddommelig  anger. 

Bensons  liste. 

James  E.  Faust,  »Født  på  ny«, 

Lektion  16:  Jesus  Kristus  - 

Liahona,  juli  2001,  s.  68.  Overvej  at 

verdens  liv  og  lys 

bruge  historien  om  Atiati  i  stedet  for 

Robert  D.  Hales,  »Ud  af  mørket 

historien  om  Jane. 

til  sit  underfulde  lys«,  Liahona,  juli 

Lektion  11:  Tilstrækkelig  tro  til 

2002,  s.  77.  Bed  en  ung  mand  om 

at  opnå  evigt  liv 

at  bruge  historien  om  cyklen,  når  I 

Thomas  S.  Monson,  »Herrens 

afslutter  lektionen. 

fyrtårn:  Et  budskab  til  Kirkens  unge«, 

Pligt  mod  Gud  (diakon),  »Ånde- 

Liahona, maj  2001,  s.  2.  Supplement 

lig  udvikling«,  nr.  1. 

til  Matthew  Cowleys  historie  om  at 

Lektion  17:  Helligånden 

bygge  sit  liv  på  tro. 

»Spørgsmål  og  svar«,  Liahona, 

Dennis  E.  Simmons,  »Og  selv  om 

apr.  2003,  s.  44.  Medtag  de  første 

han  ikke  gør  det . . .«,  Liahona,  maj 

fem  punkter,  når  du  underviser  i 

2004,  s.  73-  Brug  efter  forløbet  med 

Helligåndens  indflydelse. 

tavle  og  samtale  eksemplet  med  ba- 

»Følg Helligåndens  tilskyndelser«, 

sketball  og  definitionen  på  tro. 

Liahona,  apr.  2002,  s.  25.  Overvej  at 

Lektion  12:  Omvendelse 

bruge  spørgsmål  og  svar  fra  denne 

James  E.  Faust,  »Modtag  en  herlig- 

artikel  i  stedet  for  lektionens  spørgs- 

hedskrone«, Liahona,  apr.  2004,  s.  2. 

mål  (rigtigt/forkert). 

Brug  analogien  til  at  illustrere,  hvor- 

Pligt mod  Gud  (lærer), 

dan  omvendelse  fører  til  helbredelse. 

»Familieaktiviteter«,  nr.  5. 

Jay  E.  Jensen,  »Ved  du,  hvordan 

Lektion  18:  Bøn 

man  omvender  sig?«  Liahona,  apr. 

Joseph  B.  Wirthlin,  »Bedre  bøn- 

2002, s.  14.  Brug  artiklen  til  at  gen- 

ner«, Liahona,  aug.  2004,  s.  16. 

nemgå  omvendelsesprocessen. 

Medtag  mønstret  for  bøn  i  jeres 

»Lad  os  få  det  på  det  rene«, 

samtale. 

Liahona,  aug.  2004,  s.  37.  Vis  denne 

Marged  A.  Kirkpatrick,  »Jeg 

plakat  frem  i  begyndelsen  af  lektio- 

ønskede ikke  at  dø«,  Liahona,  aug. 

nen  og  tal  om  den. 

2004,  s.  24.  Brug  historien,  når  du 

Lektion  13:  Vi  får  tilgivelse,  når 

taler  om  at  genkende  svar  på  bønner. 

vi  selv  tilgiver 

Pligt  mod  Gud  (diakon,  lærer, 

James  E.  Faust,  »Modtag  en  herlig- 

præst),  »Præstedømmepligter  og  - 

hedskrone«,  Liahona,  apr.  2004,  s.  2. 

standarder«,  nr.  3. 

Lektion  19:  Faste 

Lektion  24:  Følg  profeten 

Joseph  B.  Wirthlin,  »Fasteloven«, 

M.  Russell  Ballard,  »Thi  I  skal  tage 

Liahona,  juli  2001,  s.  88.  Overvej  at 

imod  hans  ord«,  Liahona,  juli  2001, 

medtage  forslag  fra  denne  artikel  i 

s.  79.  Lav  ud  fra  artiklen  en  liste  over 

sidste  del  af  lektionen. 

velsignelser,  der  kommer,  når  vi  lytter 

Danel  W  Bachman,  »Prædikener- 

til profeten. 

nes  prædiken«,  Stjernen,  feb.  1995, 

M.  Russell  Ballard,  »Tag  jer  i  agt 

s.  26.  Overvej  at  bruge  historien 

for  falske  profeter  og  falske  lærere«, 

om  faste  efter  Matthew  Cowleys 

Liahona,  jan.  2000,  s.  73. 

beretning. 

Lektion  25:  Enhver  ung  mand 

Pligt  mod  Gud  (diakon), 

bør  udføre  en  mission 

»Kvorumsaktiviteter«,  nr.  2. 

M.  Russell  Ballard,  »Den  bedste 

Lektion  20:  Tiende  -  en  åndelig 

generation  af  missionærer«,  Liahona, 

prøve 

nov.  2002,  s.  46.  Gengiv  ældste  Ballards 

Robert  D.  Hales,  »Tiende:  En 

kommentarer  om  at  skærpe  kravene. 

prøve  på  tro,  som  medfører  evige  vel- 

»De underviser  med  hjertet«, 

signelser«,  Liahona,  nov.  2002,  s.  26. 

Liahona,  juni  2004,  s.  8.  Lav  en  lister 

Bed  eleverne  finde  svar  i  artiklen  til 

over,  hvad  vi  kan  gøre  for  at  under- 

quizzen i  lektionen. 

vise  ved  Anden. 

Jeffrey  R.  Holland,  »Som  en  frodig 

Pligt  mod  Gud,  »Kvorumsaktivite- 

have«, Liahona,  jan.  2002,  s.  37.  Brug 

ter«,  (lærer),  nr.  4;  (præst),  nr.  3. 

de  fem  grunde  til  at  betale  tiende 

Pligt  mod  Gud,  »Andelig  udvik- 

sammen med  tavle  og  samtale. 

ling«,  (diakon),  nr.  9, 10;  (præst), 

Pligt  mod  Gud,  »Præstedømme- 

nr. 11. 

pligter  og  -standarder«,  (diakon), 

nr.  7;  (lærer,  præst),  nr.  8. 

Unge  Piger  3 

Lektion  21:  Kvorummets  rolle 

Følgende  kilder  kan  bruges  som 

Gordon  B.  Hinckley,  »Ethvert  nyt 

supplement,  men  ikke  erstatte  lektio- 

medlem er  dyrebart«,  Liahona,  feb. 

nerne  1-25. 

1999,  s.  8.  Føj  historien  til  din  gen- 

Lektion 1:  Gud  Faderen 

nemgang  af  »Kvorummets  betydning«. 

Gordon  B.  Hinckley,  »Faderen, 

Mervyn  B.  Arnold,  »Styrk  dine 

Sønnen  og  Helligånden«,  Liahona, 

brødre«,  Liahona,  maj  2004,  s.  46. 

mar.  1998,  s.  2.  Begynd  præsentatio- 

Overvej at  fortælle  beretningen  om 

nen  af  vidnesbyrd  med  citater  fra 

Fernando  Araujo. 

denne  artikel. 

Pligt  mod  Gud,  »Kvorumsaktivite- 

Jeffrey R.  Holland,  »Guds  stor- 

ter«, (diakon),  nr.  4;  (lærer),  nr.  5. 

hed«,  Liahona,  nov  2003,  s.  70.  Læs 

Lektion  22:  En  præsts  pligter 

de  første  to  afsnit  op  som  introduk- 

»Præstedømmet -  et  mirakel«, 

tion  til  lektionen. 

Liahona,  apr.  2004,  s.  26.  Medtag  sva- 

Personlig fremgang,  »Personlig 

rene  på  disse  spørgsmål  i  jeres  drøf- 

værdi -  opgaver«,  nr.  1. 

telse  af  præstens  rolle. 

Lektion  2:  Lær  Frelseren  at 

»Præstedømmet  gengivet«, 

kende 

Liahona,  apr.  2004,  s.  30.  Fortæl 

James  E.  Faust,  »At  vi  må  kende 

om  præstens  oplevelse  i  artiklen, 

dig,  den  eneste  sande  Gud,  og  Jesus 

når  klassen  taler  om  deres 

Kristus«,  Liahona,  feb.  1999,  s.  2. 

præstedømmeoplevelser. 

Overvej  at  tilføje  flere  måder  at 

Pligt  mod  Gud  (præst), 

komme  Kristus  nærmere  på  til  dem 

»Kvorumsaktiviteter«,  nr.  1. 

som  nævnt  i  lektionens  resumé. 

Lektion  23:  Forberede  sig  til 

Lektion  3:  Lev  evangeliet 

at  modtage  Det  Melkisedekske 

i  hverdagen 

Præstedømme 

Gordon  B.  Hinckley,  »En  profets 

David  B.  Haight,  »At  vokse  i  præ- 

råd og  bøn  for  ungdommen«, 

stedømmet«,  Liahona,  maj  2003, 

Liahona,  apr.  2001,  s.  30.  Medtag 

s.  43.  Føj  denne  oplevelse  til  jeres 

de  seks  Ver  i  afsnittet  om  at  føle  os 

drøftelse  om  præstedømmets  ed  og 

Herren  nær. 

pagt. 

Personlig  fremgang,  »Valg  og 

Russell  M.  Nelson,  »Personligt 

ansvarlighed  -  opgaver«,  nr.  3. 

præstedømmeansvar«,  Liahona,  nov. 

Lektion  4:  Forbered  dig  til  at 

2003,  s.  44.  Benyt  den  metode,  som 

blive  en  evig  partner 

ældste  Nelson  underviste  i,  for  at 

David  E.  Sorensen,  »Læren  om 

hjælpe  de  unge  mænd  med  at  huske 

tempeltjeneste«,  Liahona,  aug.  2002, 

deres  fem  personlige  mål  for  at 

s.  30.  Tilføj  artiklen  til  materialet  i 
afsnittet  »Andelig  forberedelse«. 

kunne  ære  præstedømmekaldelser. 

Pligt  mod  Gud  (præst), 

»Få  mest  muligt  ud  af  GUF«, 

»Kvorumsaktiviteter«,  nr.  4. 

Liahona,  sep.  2003,  s.  24.  Brug  et  af 

forslagene  i  klassen  eller  i  din  næste 
GUF-aktivitet. 

Personlig  fremgang,  »Personlig 
værdi  -  opgaver«,  nr.  2. 
Lektion  5:  Skab  en  åndelig 
atmosfære  i  hjemmet 

James  E.  Faust,  »Ti  dyder  for  Guds 
retskafne  døtre«,  Liahona,  maj  2003, 
s.  108.  Drøft  hvordan  efterlevelse  af 
disse  10  dyder  kan  bidrage  til  en 
åndelig  atmosfære  i  hjemmet. 

M.  Russell  Ballard,  »Som  en  uud- 
slukkelig ild«,  Liahona,  juli  1999,  s. 
101.  Drøft  ved  lektionens  slutning  de 
fire  måder  at  bygge  en  fæstning  af  tro. 
Lektion  6:  Kvindens  ansvar  for  at 
undervise 

Dallin  H.  Oaks,  »Undervisning  i 
evangeliet«,  jan.  2000,  s.  94.  Medtag 
de  seks  grundlæggende  principper 
for  undervisning  i  jeres  samtale. 
Lektion  7:  Formålet  med  vores  liv 

Gordon  B.  Hinckley,  »Hvordan  kan 
jeg  blive  den  kvinde,  jeg  drømmer  om 
at  blive?«  Liahona,  juli  2001,  s.  112. 
Supplér  afsnittet  »Det  er  vores  ansvar 
at  handle  efter  den  vejledning,  vi  mod- 
tager« med  historier  fra  artiklen. 

Richard  G.  Scott,  »Det,  som  kom- 
mer først«,  Liahona,  juli  2001,  s.  6. 
Overvej  at  bruge  talens  første  afsnit 
og  afsnittet,  der  begynder  med  »Søg 
hele  dit  liv  på  jorden  . . .«,  sammen 
med  afsnittet  »Der  er  et  formål  med 
vores  liv«. 

Personligfremgang,  »Guddomme- 
lighed-opgaver«, nr.  1. 
Lektion  8:  Evige  familier 

N.  Eldon  Tanner,  »I  dag  vil  jeg  . . .«, 
Liahona,  mar.  2003,  s.  26.  Udbyg  lek- 
tionen med  udsagn  fra  sidst  i  artiklen. 

Russell  M.  Nelson,  »Personlig  for- 
beredelse til  templets  velsignelser«, 
Liahona,  juli  2001,  s.  37.  Overvej  at 
drøfte  afsnittet  om  templet  og  tem- 
pelanbefalinger sammen  med  »Det 
evige  familielivs  velsignelser  kan  kun 
opnås  i  templet«. 
Lektion  9:  Styrk  enigheden 
i  familien 

Thomas  S.  Monson,  »Kendeteg- 
nene på  et  lykkeligt  hjem«,  Liahona, 
okt.  2001,  s.  2.  Overvej  at  tale  om, 
hvordan  de  fire  »kendetegn«  kan 
hjælpe  familier  med  at  blive  forenet. 

D.  Ray  Thomas,  »Otte  gode  råd  til, 
hvordan  du  styrker  familien«,  Liahona, 
dec.  1999,  s.  30.  Overvej  at  anvende  de 
otte  råd  til  livet  i  hjemmet. 

Personlig  fremgang,  »Guddomme- 
lighed -  opgaver«,  nr.  3. 
Lektion  10:  Medvirk  til  at  skabe 
gode  familieaktiviteter 

James  E.  Faust,  »Berig  dit  liv  med 
familieaften«,  Liahona,  juni  2003,  s.  2. 
Drøft  nogle  af  præsident  Fausts  forslag 


som  en  del  af  lektionens  konklusion. 
Lektion  11:  Familie  og  slægt 

James  E.  Faust,  »Fænomenet,  der 
er  dig«,  Stjernen,  nov.  2003,  s.  53. 
Supplér  lektionen  med  historier. 

Bruce  C.  Hafen,  »Plant  forjættelser 
i  børnenes  hjerter«,  Liahona,  juni 
1998,  s.  16.  Bed  en  ung  pige  om  at  for- 
tælle historien  i  artiklen  om  sønnen. 

Personlig  fremgang,  »Personlig 
værdi  -  opgaver«,  nr.  5- 
Lektion  12:  Præstedømmets 
velsignelser 

»Præstedømmet  gengivet«, 
Liahona,  apr.  2004,  s.  30.  Brug  denne 
artikel  som  supplement  til  samtalen 
om  præstedømmeembeder. 

Brenda  Williams,  »Min  frygtelige, 
forfærdelige  dag«,  Liahona,  sep. 
2002,  s.  22.  Overvej  at  føje  denne  hi- 
storie til  samtalen  om  velsignelser  fra 
præstedømmet. 

Lektion  13:  Præstedømmet  kan 
velsigne  familier 

L.  Tom  Perry,  »Faderrollen  -  et 
evigt  kald«,  Liahona,  maj  2004,  s.  69. 
Brug  belæringerne  om  en  fars  roller, 
når  I  drøfter  måder,  hvorpå  unge 
piger  kan  støtte  deres  fædre. 

Merrill  J.  Bateman, 
»Præstedømme,  nøgler  og  magten  til 
at  velsigne«,  Liahona,  nov.  2003,  s.  50. 
Fortæl  ældste  Batemans  historie  i  ste- 
det for  problemanalyserne. 
Lektion  14:  Vi  besidder  en 
vidunderlig  arv 

Gordon  B.  Hinckley,  »Troens 
fire  hjørnesten«,  Liahona,  feb.  2004, 
s.  2.  Benyt  ideen  om  hjørnesten 
som  supplement  til  samtalen  om 
genoprettelsen. 

Robert  D.  Hales,  »Modtag  et 
vidnesbyrd  om  Jesu  Kristi  gengivne 
evangelium«,  Liahona,  nov.  2003, 
s.  28.  Overvej  at  medtage  disse  tanker 
om  frafaldet  og  genoprettelsen. 
Lektion  15:  Israels  Hus' 
velsignelser 

»Om  patriarkalske  velsignelser«, 
Liahona,  mar.  2004,  s.  18.  Benyt 
denne  artikel  til  at  undervise  i  patriar- 
kalske velsignelser. 

Personlig  fremgang,  »Personlig 
værdi  -  opgaver«,  nr.  6. 
Lektion  16:  Tempelbegavelse 

Howard  W  Hunter,  »Et  tempel- 
motiveret  folk«,  Liahona,  mar.  2004, 
s.  40.  Brug  artiklen  til  at  tale  om  tem- 
plets velsignelser. 
Lektion  17:  Forbered  dig  til  at 
komme  i  templet 

Russell  M.  Nelson,  »Personlig 
forberedelse  til  templets  velsig- 
nelser«, Liahona,  juli  2001,  s.  37. 
Overvej  at  bede  to  unge  piger  om 
at  undervise  ved  hjælp  af  afsnittene 

»Fysisk  forberedelse  til  templet«  og 
»Andelig  forberedelse  til  templet«. 

F.  David  Stanley,  »Det  vigtigste 
skridt«,  Liahona,  okt.  2001,  s.  34. 
Benyt  afsnittet  »Forberedelse  til  tem- 
plet« som  supplement  til  samtalen 
om  forberedelse. 

Personlig  fremgang,  »Retskaffen- 
hed -  projekt«,  5.  punkt. 
Lektion  18:  Tempelægteskab 

Gordon  B.  Hinckley,  »Det  ægte- 
skab, som  varer  ved«,  Liahona,  juli 
2003,  s.  2.  Overvej  at  bruge  historien 
om  det  engelske  par. 

»Planlæg  jeres  tempelbryllup«, 
Liahona,  okt.  2004,  s.  39.  Brug  nogle 
af  oplysningerne  fra  denne  artikel, 
når  I  taler  om  velsignelserne  ved  et 
tempelægteskab. 

Tamara  Leatham  Bailey, 
»Tempelgænger-typen«,  Liahona, 
maj  1999,  s.  46.  Overvej  at  bruge 
denne  historie  sammen  med  de 
første  tre  spørgsmål  i  lektionen. 
Lektion  19:  Arv 

Dallin  H.  Oaks,  »Omvendelse  og 


forandring«,  Liahona,  nov.  2003,  s. 
37.  Brug  denne  artikel  sammen  med 
Helaman  15:7-8. 

Jeffrey  R.  Holland,  »En  bøn  for 
børnene«,  Liahona,  maj  2003,  s.  85. 
Supplér  samtalen  om,  hvilke  slags  for- 
fædre vi  kan  blive  med  afsnittet  i  artik- 
len om,  hvad  vore  børn  må  vide  fra  os. 

Personlig  fremgang,  »Valg  og 
ansvarlighed  -  opgaver«,  nr.  2. 
Lektion  20:  Forstå  missionærens 
ansvar 

M.  Russell  Ballard,  »Den  bedste 
generation  af  missionærer«,  Liahona, 
nov.  2002,  s.  46.  Overvej  at  indlede  lek- 
tionen med  tanker  fra  denne  artikel. 

»De  underviser  med  hjertet«, 
Liahona,  juni  2004,  s.  8.  Benyt  med 
en  bøn  i  hjertet  afsnit  fra  denne  arti- 
kel til  at  drøfte,  hvordan  missionærer 
underviser  i  evangeliet. 
Lektion  21:  Lær  at  fortælle  andre 
om  evangeliet 

M.  Russell  Ballard,  »Medlemmer 
er  nøglen«,  Liahona,  sep.  2000,  s.  12. 
Tilføj  artiklens  forslag  til  samtalen 


om  medlems-missionering. 

Richard  M.  Romney,  »Til  jordens 
ender«,  Liahona,  jan.  2003,  s.  26. 
Fortæl  om  de  unges  oplevelser  i 
artiklen. 

Personlig  fremgang,  »Gode  ger- 
ninger -  opgaver«,  nr.  7. 
Lektion  22:  Det  evige  perspektiv 

James  E.  Faust,  »Hvem  tror  du, 
at  du  er?«  Liahona,  juni  2001,  s.  2. 
Overvej  at  bruge  tanker  fra  denne  arti- 
kel i  samtalen  om,  hvem  vi  virkelig  er. 

L.  Lionel  Kendrick,  »Styrke  i 
trængsler«,  Liahona,  mar.  2002,  s.  28. 
Overvej  at  tilføj  afsnittet  om  et  posi- 
tivt livssyn  til  samtalen  om  at  have  en 
positiv  holdning  i  prøvelser. 

Personlig  fremgang,  »Valg  og 
ansvarlighed  -  opgaver«,  nr.  6. 
Lektion  23:  Overvind  modgang 

Joseph  B.  Wirthlin,  »Find  en  tryg 
havn«,  Liahona,  juli  2000,  s.  71.  Brug 
billedet  om  en  sommerfugl  som 
illustration. 

»Spørgsmål  og  svar«,  Liahona, 
feb.  2001,  s.  22.  Brug  denne  artikel  til 


at  præsentere  lektionens  emne. 
Lektion  24:  Handlefrihed 

Lynn  G.  Robbins,  »Handlefrihed 
og  vrede«,  Stjernen,  juli  1998,  s.  84. 
Brug  den  første  del  af  denne  artikel 
i  afsnittet  »Handlefrihed  er  retten  og 
friheden  til  at  vælge«. 

Sharon  G.  Larsen,  »Handlefrihed  - 
en  velsignelse  og  en  byrde«,  Liahona, 
jan.  2000,  s.  12.  Brug  denne  artikel  til 
at  hjælpe  de  unge  piger  med  at  forstå, 
at  befalinger  ikke  begrænser  frihed. 

Personlig  fremgang,  »Valg  og 
ansvarlighed  -  opgaver«,  nr.  1. 
Lektion  25:  Lydighed 

James  E.  Faust,  »Lydighed  -  vejen 
til  frihed«,  Liahona,  juli  1999,  s.  53- 
Brug  denne  artikel  til  at  vise,  at  befa- 
linger velsigner  os  ved  at  beskytte  os 
mod  trældom. 

Donald  L.  Staheli,  »Lydighed  - 
Uvets  store  udfordring«,  Stjernen,  juli 
1998,  s.  81.  Brug  historien  om  hun- 
den til  at  indlede  lektionen. 

Personlig  fremgang,  »Guddomme- 
lighed-opgaver«, nr.  5.  ft 

Præsident  Thomas  S.  Monson  (på  talerstolen)  og  medlemmer  af  Det  Første  Præsidentskab  og 
De  Tolv  Apostles  Kvorum  opretholder  Kirkens  ledere. 


Nye  apostle  og  nye  templer 


Den  ene  elskede  at  flyve, 
den  anden  elskede  at 
undervise  -  der  er  ikke 
langt  fra  deres  erhverv  til 
deres  nye  kald  til  at  opløfte 
og  inspirere.  Ældste  Dieter  F. 
Uchtdorf  og  ældste  David  A. 
Bednar  er  blevet  kaldet  til  at 
udfylde  de  tomme  pladser  i 
De  Tolv  Apostles  Kvorum 
efter  ældste  David  B.  Haight 
og  ældste  Neal  A.  Maxwell, 
som  døde  for  nylig.  (Læs 
mere  om  de  nye  apostle  på 
de  følgende  sider). 

Ældste  Robert  C.  Oaks  fra 
De  Halvfjerds'  Andet  Kvorum 
blev  kaldet  til  at  indtage  den 
ledige  plads  i  De  Halvfjerds' 
Præsidium,  som  ældste 
Uchtdorfs  kaldelse  til  De 
Tolv  skabte. 

Meddelelsen  om  de  nye 
apostle  blev  givet  ved  begyn- 
delsen af  præsident  Gordon 
B.  Hinckleys  åbningstale  ved 
mødet  lørdag  formiddag 
under  generalkonferencen, 
som  blev  afholdt  den  2.  og 


3.  oktober  2004.  Denne 
bekendtgørelse  var  blot  en 
af  flere  bekendtgørelser,  som 
havde  betydning  for  Kirkens 
medlemmer. 

Præsident  Hinckley 
bekendtgjorde  også  planerne 
om  at  opføre  to  nye  templer, 
som  skal  opfylde  behovene 
hos  den  stadig  voksende 
medlemsskare  i  Idaho  og  i 
Salt  Lake-dalen. 

Templet  i  Twin  Falls  i 
Idaho  bliver  det  fjerde  tempel 


i  Idaho  og  efterfølger  en 
bekendtgørelse  tidligere  på 
året  om,  at  der  skal  bygges 
et  tempel  i  Rexburg  i  Idaho 
i  nærheden  af  universitetet 
BYUTdaho.  Der  bor  over 
366.000  sidste  dages  hellige 
i  Idaho. 

Der  er  endnu  ikke  udpeget 
nogen  grund  til  det  nye  tem- 
pel i  Salt  Lake-dalen,  som  bli- 
ver det  tolvte  tempel  i  Utah. 
Det  skal  betjene  statens  over 
1,7  millioner  medlemmer  og 


Flere  end  20.000  hellige  fylder  Konferencecenteret. 


er  det  tredje  tempel  i  Salt 
Lake-dalen.  Præsident 
Hinckley  sagde,  at  hvis  med- 
lemstallet i  staten  forsætter 
med  at  vokse  som  anslået, 
kan  det  blive  nødvendigt  at 
bygge  et  fjerde  tempel  i  dalen. 

Sammen  med  andre  tem- 
pler, som  tidligere  er  blevet 
bekendtgjort  eller  er  under 
opførelse,  har  Kirkens  med 
disse  nye  templer  om  få  år 
130  fungerende  templer. 

»Andre  opføres  i  takt  med, 
at  Kirken  fortsætter  med  at 
vokse,«  lovede  præsident 
Hinckley. 

Templerne  er  en  del  af  et 
imponerende  byggeprogram, 
som  Kirken  har  påtaget  sig 
for  at  imødekomme  det  hur- 
tigt voksende  medlemstal 
over  hele  verden.  Præsident 
Hinckley  fortalte  medlem- 
merne, at  der  i  øjeblikket  er 
451  kirkebygninger  over  hele 
verden,  som  er  planlagt  eller 
er  under  opførelse. 

»Dette  enorme  byggeri  er 
fænomenalt.  Jeg  kender  ikke 
dets  lige.« 

Disse  byggeprojekter 
omfatter  snart  det  historiske 
Tabernakel  på  Tempelpladsen, 
som  er  »et  af  verdens  enestå- 
ende arkitektoniske  mester- 
værker,« sagde  præsident 
Hinckley.  Fra  januar  lukkes 
den  137  år  gamle  bygning  for 
at  gennemgå  en  18  måneder 
lang  istandsættelse  for  at  blive 
jordskælvssikret.  Man  forstær- 
ker de  44  sandstenssøjler  og 
fundamentet  og  forankrer 
det  berømte  brobyggede  tag 
bedre. 

Seks  medlemmer  af  De 
Halvfjerds'  Andet  Kvorum  og 
17  halvfjerdser-områdeautori- 
teter blev  afløst  ved  konferen- 
cen. (Se  »Opretholdelse  af 
Kirkens  ledere«,  s.  22.)  ■ 


124 


Ældste  Dieter  F.  Uchtdorf 

De  Tolv  Apostles  Kvorum 


I  et  interview  med  bladet 
Lille  liahona  for  nogle  år 
siden  mindedes  ældste 
Dieter  Friedrich  Uchtdorf 
sine  35  år  som  pilot.  Han  blev 
aldrig  træt  af  at  se  på  skyerne, 
stjernerne  og  landskaberne, 
som  bredte  sig  under  ham, 
sagde  han.  Mens  han  rejste 
over  hele  verden,  øgedes 
hans  forståelse  af  de  forskel- 
lige landes  og  kulturers  for- 
skelle, men  som  medlem  af 
Kirken  erkendte  han,  at  evan- 
geliet kunne  forene  alle  men- 
nesker uanset  kultur  eller 


race.  »Fordi  jeg  har  været  i 
alle  de  forskellige  lande  og 
truffet  folk  og  Kirken  i  de  for- 
skellige egne,  ved  jeg,  at 
evangeliet  er  for  alle,  uanset 
hvilket  land  man  bor  i,  eller 
hvilke  traditioner  man  har,« 
sagde  han.  »Guds  ord  ...  er 
for  alle  kulturer  i  alle  lande« 
(»Ældste  Dieter  F.  Uchtdorf 
fra  De  Halvfjerds«,  Lille 
Liahona,  apr.  1999,  s.  4). 

Da  ældste  Uchtdorf  blev 
et  af  de  to  nye  medlemmer 
af  De  Tolv  Apostles  Kvorum, 
understregede  han  igen 


denne  overbevisning.  Skønt 
kulturer  og  baggrunde  kan 
være  forskellige,  »er  udfor- 
dringerne de  samme,«  sagde 
han  ved  en  pressekonferen- 
ce. Og  løsningen  på  disse 
udfordringer  kan  findes  i 
anvendelsen  af  evangeliske 
principper.  »Dette  evange- 
lium har  så  meget  at  tilbyde.« 

Ældste  Uchtdorf  er  født 
den  6.  november  1940  i 
Måhrisch-Ostrau  i  det  nuvæ- 
rende Tjekkiet  som  søn  af 
Karl  A.  og  Hildegard  Opelt 
Uchtdorf,  og  han  er  opvokset 
i  Tyskland.  Han  er  den  første 
apostel  i  over  50  år,  som  er 
født  uden  for  USA.  Men  han 
bekræfter,  at  han  ikke  er  ble- 
vet kaldet  til  at  repræsentere 
nogen  bestemt  gruppe. 
»Apostle  er  her«,  siger  han, 
»for  at  repræsentere 
Jesus  Kristus,  Frelseren.« 

Ældste  Uchtdorf  har 
et  urokkeligt  vidnesbyrd 
om  forsoningen  og  dens 
kraft  til  at  helbrede.  Han 
husker,  hvordan  han 
som  barn  efter  anden 
verdenskrig  legede  i  de 
sønderbombede  huse 
og  levede  »med  den 
altid  tilstedeværende 
konsekvens  af  en  tabt 
krig  og  bevidstheden 
om,  at  mit  eget  land 
havde  påført  mange 
lande  forfærdelig  smerte 
...  De  gode  nyheder  om, 
at  Jesus  Kristus  havde 
udført  en  fuldkommen 
forsoning  for  menneske- 
heden, idet  han  forløste 
dem  alle  fra  graven 
og  belønnede  hver 
eneste  i  forhold  til  hans 
eller  hendes  gerninger, 
var  den  helbredende  kraft, 
som  bragte  håb  og  fred 
tilbage  til  mit  liv«  (»Den 


verdensomspændende 
kirke  bliver  velsignet  ved 
profeternes  røst«,  Liahona, 
nov.  2002,  s.  11). 

I  taler  til  Kirkens  medlem- 
mer har  ældste  Uchtdorf 
understreget,  hvor  vigtigt  det 
er  at  kende  sit  evige  bestem- 
melsessted og  altid  bestræbe 
sig  på  at  være  på  rette  vej.  Han 
husker,  hvordan  han  som  fly- 
kaptajn engang  fløj  en  Boeing 
747  med  386  passagerer  om- 
bord over  Atlanterhavet.  På  et 
tidspunkt  fik  han  øje  på  kon- 
densstriberne efter  to  andre 
jetfly  forude.  Snart  fløj  han 
direkte  mellem  de  to  jetfly  - 
den  ene  lå  2000  fod  (600  m) 
over  ham  og  den  anden  2000 
fod  (600  m)  under  ham. 
»Idet  vi  langsomt  overhalede 
disse  smukke  fly,«  sagde  han, 

»nævnte  min  andenpilot,  hvor 
forunderligt  det  var,  at  alle  tre 
fly  -  takket  være  de  korrekte 
og  nøjagtige  oplysninger,  som 
var  blevet  indtastet  i  naviga- 
tionsinstrumenterne  ved  flyve- 
turens begyndelse  -  fløj  præcis 
den  samme  rute  og  kun  var 
adskilt  af  højdeforskellen.  Og 
sådan  ville  vi  fortsætte,  hvis 
besætningerne  havde  brugt  de 
samme  navigationsmål,  som 
førte  det  samme  sted  hen. 

Når  jeg  har  tænkt  over 
sandheden  i  denne  udtalelse 
og  dens  anvendelse  i  vores 
liv,«  fortsatte  han,  »er  jeg  nået 
til  dette  spørgsmål:  Kender  vi 
alle  vores  bestemmelsessted, 
og  er  vi  på  rette  vej? . . .  Vor 
himmelske  Fader  har  lagt  en 
flyveplan  for  os,  som  fører 
os  tilbage  til  ham«  (»Happy 
Landing«,  New  Era,  mar. 
1995,  s.  4). 

Ældste  Uchtdorf  fik  en 
teknisk  uddannelse  og  læste 
senere  virksomhedsledelse  og 
international  ledelse.  De  sidste 
syv  år  af  hans  professionelle 


karriere  var  han  senior-vicedi- 
rektør med  ansvar  for  flydrift 
og  chefpilot  i  det  tyske  luft- 
fartsselskab Lufthansa. 

I  december  1962  blev  æld- 
ste Uchtdorf  gift  med  Harriet 
Reich  og  blev  beseglet  til 
hende  i  templet  i  Schweiz. 
De  har  to  børn  og  fire  børne- 
børn. Ældste  Uchtdorf  har 
virket  som  stavspræsident, 
medlem  af  adskillige  område- 
præsidentskaber, medlem  af 
De  Halvfjerds'  kvorummer 
og  medlem  af  De  Halvfjerds' 
Præsidium. 

Ældste  og  søster  Uchtdorf 
ved,  at  dette  nye  kald  kun  kan 
komme  fra  Herren.  »Vi  glæder 
os  i  hjertet  over  at  få  et  så 
stort  ansvar,«  siger  han.  »Hvis 
vi  [ikke]  vidste,  at  Kirken 
var  sand,  og  at  vi  nu  har  en 
levende  profet,  ville  vi  tvivle. 
Men  vi  ved,  at  Kirken  er 
sand,  og  vi  ved,  at  Gordon  B. 
Hinckley  er  den  sande  profet 
i  dag.  Så  vi  ved,  at  kaldet  til  at 
tjene  i  dette  hellige  aposte- 
lembede er  rigtigt.«  ■ 


Ældste  David  A.  Bednar 

De  Tolv  Apostles  Kvorum 


Ældste  Dieter  E  Uchtdorf  (til  højre)  og  ældste  David  A. 
Bednar  støtter  hinanden  efter  at  have  sat  sig  på  deres 
plads  sammen  med  De  Tolv  Apostles  Kvorum. 


E]  n  måned  før  ældste 
David  Allan  Bednar 
i  modtog  det  kald,  som 
ændrede  hans  liv,  talte  han  til 
flere  tusinde  studerende  på 
Brigham  Young  University- 
Idaho  som  rektor  for  universi- 
tetet. Han  sagde,  at  BYU-Idaho 
på  mange  måder  er  som  mis- 
sionærskolen og  kaldte  den 
for  et  forberedelsescenter  for 
disciple. 

»På  denne  særlige  og  hel- 
lige og  indviede  skole  har  I 
og  jeg  adgang  til  uforlignelige 
åndelige  kilder,  som  kan  være 


med  til  at  udvikle  os  og  øge 
vores  hengivenhed  som 
Herren  Jesu  Kristi  disciple,« 
sagde  han  (tale  holdt  på  BYU- 
Idaho,  31.  aug.  2004). 

Han  anede  ikke,  at  han  i 
de  sidste  syv  år  som  rektor 
for  BYU-Idaho  (det  tidligere 
Ricks  College)  ikke  alene  var 
med  til  at  forberede  disciple, 
men  selv  blev  forberedt  til  at 
blive  en  af  de  tolv  disciple, 
som  er  kaldet  til  at  tjene  som 
Herrens  apostle. 

Nu  erkender  ældste 
Bednar,  at  han  blev  forberedt 

og  udrustet  til  at  være  med  til 
at  opbygge  Guds  rige.  Da  han 
blev  leder  af  det,  som  den- 
gang var  Ricks  College,  sagde 
han  ydmygt,  at  han  ikke  vid- 
ste, hvordan  man  er  rektor 
for  et  college,  men  han  vid- 
ste, hvordan  man  underviser. 
Han  havde  undervist  på  uni- 
versiteter i  21  år.  Ved  årets 
første  morgensamling  gjorde 
han  et  auditorium  fyldt  med 
studerende  til  ét  stort  klasse- 
værelse, hvor  han  bad  de  stu- 
derende om  at  åbne  deres 
skrifter  og  tage  notater. 

Før  ældste  Bednar  kom  til 
BYU-Idaho  var  han  professor 
på  University  of  Arkansas  i 
Fayetteville.  Der  virkede  han 
som  leder  af  Management 
Decision-Making  Lab  fra  1992 
til  1997,  dekan  for  videregå- 
ende studier  på  College  of 
Business  Administration  fra 
1987  til  1992  og  assisterende 
professor  i  ledelse  fra  1980 
til  1984.  Han  var  også  assiste- 
rende professor  på  Texas  Tech 
University  from  1984  to  1986. 

Ældste  Bednar  udmærkede 
sig  som  en  talentfuld  lærer 
og  vandt  i  1994  Burlington 
Northern  Foundations  pris  for 
fremragende  undervisning. 
Han  har  forfattet  artikler,  som 
er  udkommet  i  videnskabelige 
tidsskrifter,  og  været  medfor- 
fatter til  to  bøger  om  organisa- 
tionsadfærd,  hans  speciale, 
1 1980  fik  han  en  ph.d.-grad 
i  organisationsadfærd  fra 
Purdue  University.  Han  dimit- 
terede fra  Brigham  Young 
University  i  1976  med  en  BA- 
grad  i  kommunikation  og  et  år 
senere  med  en  kandidatgrad  i 
organisationskommunikation. 

Da  ældste  Bednar  flyttede 
fra  Provo,  rejste  han  derfra 
med  mere  end  en  grad. 
Det  er  der,  han  mødte  sin 


kommende  hustru,  Susan  K. 
Robinson.  Hun  var  på  BYU, 
hvor  hun  læste  pædagogik, 
og  de  kom  i  samme  ward  for 
studerende.  En  mandag  aften 
mødtes  deres  familieaften- 
grupper  for  at  spille  ameri- 
kansk fodbold.  Susan  tog 
imod  en  lang  aflevering  fra 
ældste  Bednar,  som  havde 
været  quarterback  på  sit  hold 
på  gymnasiet.  Han  var  meget 
imponeret  over,  at  hun  greb 
bolden,  men  han  vidste  ikke, 
at  den  bold  var  den  eneste, 
som  hun  kan  huske,  at  hun 
har  grebet  (se  »I'm  a  Teacher 
Who  Is  Now  a  College  Presi- 
dent«,  Summit,  1997,  s.  10). 
Alligevel  blev  der  skabt  kon- 
takt, og  parret  blev  beseglet  i 
templet  i  Salt  Lake  City  i  1975. 
De  har  nu  tre  sønner  og  tre 
børnebørn. 

Det  var  efter  parrets  bryl- 
lup i  slutningen  af  1970 'erne, 
at  ældste  Bednar  fik  den 
opringning,  han  havde  læng- 
tes sådan  efter.  Det  var  hans 
far,  som  bad  ham  om  at 
komme  hjem  til  Californien 


for  at  udføre  en  dåb  -  hans 
egen. 

Ældste  Bednar  er  født  den 
15.  juni  1962  i  San  Leandro 
i  Californien  som  søn  af 
Anthony  George  og  Lavina 
Whitney  Bednar.  De  var  tre 
børn,  og  han  er  15  år  yngre 
end  den  mellemste. 

»Jeg  tror  fuldt  og  fast  på, 
at  det  var  derfor,  jeg  blev  født. 
Ikke  for  at  undervise  [min  far] , 
men  for  at  hjælpe  ham  med  at 
lære  om  det  gengivne  evange- 
lium,« siger  ældste  Bednar. 

Hans  far  var  en  ærlig  og 
redelig  mand.  Han  kom  i 
kirke  med  den  unge  David 
hele  sit  liv,  var  træner  for  et 
softball-hold  og  tog  spejdere 
med  på  ture.  Han  støttede 
ældste  Bednar  i  hans  beslut- 
ning om  at  tage  på  mission 
til  Tyskland.  Han  sagde  til  sin 
unge  søn:  »Jeg  slutter  mig  til 
denne  kirke,  når  jeg  ved,  at 
det  er  det  rigtige  at  gøre«  (se 
Summit,  1997,  s.  9-10). 

De  år,  som  er  gået  siden 
da,  har  rummet  mange  ufor- 
glemmelige øjeblikke  -  mange 


af  dem  fra  hans  oplevelser 
med  kirkekaldelser.  Som  30- 
årig  blev  ældste  Bednar  kaldet 
som  medlem  af  et  stavspræsi- 
dentskab  i  Arkansas.  Han 
tjente  derefter  som  biskop, 
to  gange  som  stavspræsident 
og  senere  som  regionalrepræ- 
sentant, områdeautoritet  og 
halvfjerdser-områdeautoritet. 

Præsident  Gordon  B. 
Hinckley  kaldte  ældste 
Bednar  til  apostel  den  1. 
oktober,  mindre  end  et  døgn 
før  han  blev  opretholdt  af 
Kirkens  medlemmer  over 
hele  verden. 

»Jeg  tror,  at  jeg  bedre  end 
nogen  anden  ved,  at  i  Jesu 
Kristi  Kirke  af  Sidste  Dages 
Hellige  er  der  bogstavelig  talt 
hundredvis  og  tusindvis  af 
mænd,  som  er  bedre  kvalifi- 
ceret -  som  er  dygtigere  end 
jeg,«  siger  han,  »men  jeg  ved, 
hvor  kaldet  kommer  fra.  Og 
derfor  er  det  en  ære  for  mig 
at  tage  imod  kaldet.  Jeg  ser 
frem  til  at  tjene,  og  jeg  glæ- 
der mig  til  muligheden  for  at 
lære.«  ■ 


Ældste  David  A.  Bednar  (i  midten)  forlader  forhøjningen  sammen  med  ældste  L.  Tom  Perry  og 
ældste  Dieter  F.  Uchtdorf. 

»Vor  tids  lærdomme«  - 
ændringer  bekendtgjort 


Ifølge  et  brev  med  instruk- 
tioner fra  præsident  Boyd- 
K.  Packer,  fungerende  præ- 
sident for  De  Tolv  Apostlens 
Kvorum,  skal  alle  lektioner  på 
den  fjerde  søndag  -  »Vor  tids 
lærdomme«  -  fra  og  med 
denne  måned  tages  fra  det 
seneste  generalkonference- 
nummer ■al  Liahona. 

Ifølge  ældste  Jeffrey  R. 
Holland  fra  De  Tolv  Apostles 
Kvorum  er  denne  ændring 
i  tråd  med  det  råd,  som 
Kirkens  ledere  ofte  har  udtalt 
om  vigtigheden  af  at  studere 
det,  som  er  blevet  sagt  under 
generalkonferencen  (se  bag- 
grundsartiklen). 

»Vi  håber,  at  denne  jævn- 
lige henvisning  til  den  foregå- 
ende generalkonference  vil 
minde  medlemmerne  om 
generalkonferencens  ånd  og 


Brødrenes  lærdomme,«  siger 
ældste  Holland. 

Stavs-  og  distriktspræsi- 
dentskaber  kan  have  tilsyn 
med  udvælgelsen  af  den  eller 
de  taler,  der  benyttes  hver 
måned. 

»Vi  opfordrer  medlem- 
merne til  at  medbringe  det 
seneste  generalkonference- 
nummer af  bladet  til  deres 
møde  i  Det  Melkisedekske 
Præstedømme  eller  Hjælpe- 
foreningen på  den  fjerde 
søndag,«  siger  ældste 
Holland.  »Menighedsledere 
bør  sikre  sig,  at  alle  medlem- 
mer har  adgang  til  Kirkens 
tidsskrifter.« 

Ældste  Holland  citerede  et 
brev  fra  Det  Første  Præsident- 
skab fra  den  18.  juli  2004, 
hvori  der  står:  »Det  er  vores 
ønske,  at  Kirkens  tidsskrifter 


Vore  dages  profeter  udtaler 
sig  om  konferencen 


Mi 


"å  [generalkonferen- 
cen] blive  et  anker  i 
.vores  tilværelse,  en 
vejledning,  som  vi  kan  leve 
efter«  (præsident  Gordon  B. 
Hinckley  »Tid  til  at  begynde 
noget  nyt«,  Liahona,  juli 
2000,  s.  106). 

»Vore  dages  profeter  har 
opmuntret  os  til  at  gøre  læs- 
ningen af  konferencenumrene 
af  vore  kirketidsskrifter  en  vig- 
tig og  regelmæssig  del  af  vores 
personlige  studium.  Derved 
bliver  generalkonferencen  på 


en  måde  et  supplement 
til  eller  et  tillæg  til  Lære  og 
Pagter«  (præsident  Howard 
W  Hunter,  »The  Heavens  Are 
Open«,  fra  Come  unto  Me, 
kirkevideo,  1988). 

»I  de  næste  seks  måneder 
bør  jeres  konferenceudgave 
af  Stjernen  [eller  Liahona] 
stå  ved  siden  af  jeres  stan- 
dardværker og  blive  benyttet 
lige  så  ofte«  (præsident  Ezra 
Taft  Benson,  »Kom  til  Kristus 
og  bliv  fuldkommen  i  ham«, 
Stjernen,  juli  1988,  s.  76).  ■ 


findes  i  alle  sidste  dages 
helliges  hjem.« 

»I  en  verden,  der  konkur- 
rerer om  vores  tid  med  store 
mængder  af  trykt  og  visuelt 
materiale,  som  ikke  er  vores 
opmærksom  værd,  er  jeg 
taknemlig  for  Kirkens  tids- 
skrifter, som  bringer  inspire- 
rende, indbydende  og 
opbyggende  artikler  inden 
for  rækkevidde,«  siger  ældste 
Holland.  »I  vore  tidsskrifter  er 
der  noget  for  alle  -  fra  de  yng- 
ste til  de  ældste  -  og  Kirkens 
gavmilde  tilskud  gør  prisen 
på  disse  blade  meget  lavede 
end  praktisk  talt  ethvert 
andet  blad  eller  tjeneste,  vi 
kan  abonnere  på.  I  vor  tid 
må  Kirkens  tidsskrifter  være 
i  alle  hjem  og  lærdomme  i 
dem  må  komme  til  udtryk 


i  alle  medlemmers  liv.« 

Medlemmer  i  USA  og 
Canada  kan  abonnere  på 
Kirkens  tidsskrifter  online 
på  ldscatalog.com  eller 
ringe  på  001-800-537-5971. 
Uden  for  USA  og  Canada  må 
medlemmer  rette  henven- 
delse til  deres  lokale  distri- 
butionscenter eller  deres 
menighedsledere. 

Eksemplarer  af  general- 
konferencetalerne er  også 
til  rådighed  online  medio 
november  på  19  sprog  på 
www.lds.org  under  »Gospel 
Library«. 

De,  som  skal  undervise 
i  lektionerne  »Vor  tids  lær- 
domme« kan  på  side  120  i 
dette  blad  finde  forslag  til, 
hvordan  de  kan  undervise  ud 
fra  generalkonferencetaler.  ■ 


Konferencen  tolkes  nu  på 
70  sprog 


Ved  transmissionen  af 
oktoberkonferencen 
2004  var  omkring  600 
mennesker  med  til  at  tolke 
talernes  ord  til  70  sprog  -  tre 
flere  end  ved  aprilkonferen- 
cen 2004.  De  nye  sprog  er 
papiamento,  slovakisk  og 
urdu. 

I  oversættelsesboksene 
ser  og  hører  tolkene  udsen- 
delsen, mens  de  tolker.  Takket 
været  moderne  teknologi  er 
der  stort  set  ingen  forsinkelse 
fra  ordene  bliver  talt  på  en- 
gelsk, til  medlemmerne  hører 
de  oversatte  ord  i  forskellige 
lande  over  hele  verden. 

Sidste  måned  blev  talerne 
oversat  lokalt  til  15  sprog  af 
oversættere,  som  så  konfe- 
rencen tusindvis  af  kilometer 
fra  Konferencecenteret, 


Tolke  satte  medlemmerne 
i  stand  til  at  høre  general- 
konferencen på  flere  sprog 
end  nogen  sinde  før. 

hvilket  mindskede  rejseud- 
gifterne. Kirken  planlægger, 
at  konferencen  skal  oversæt- 
tes lokalt  til  flere  sprog  i 
fremtiden.  ■ 

Forsiden:  Præsident  Gordon  B.  Hinckley  hilser  på  de  to  nyeste 

medlemmer  af  De  Tolv  Apostles  Kvorum,  ældste  Dieter  F.  Uchtdorf 

(i  midten)  og  ældste  David  A  Bednar  (til  venstre).  Præsident  Hinckley 

kommenterede  i  sin  åbningstale  ved  oktoberkonferencen  den 

2.-3.  oktober  2004  Kirkens  tilstand:  »  Den  fortsætter  med  at  vokse. 

Den  påvirker  flere  og  flere  mennesker  hvert  år.  Den  spredes  ud 

over  den  ganske  jord ...  Der  er  en  større  livskraft  i  alle  aspekter 

af  dette  værk,  end  vi  har  set  nogen  sinde  før.« 


